
FORORD 

P)ROBLEMET IRLAND  HAR  TIL  ALLE  TIDER 
været  det  vanskeligste  i  den  engelske  Rigs-Politik. 
Under  Krigen  har  det  antaget  en  saa  kritisk  Karakter, 
at  det  gentagende  til  Trods  for  de  uhyre  Begivenheder 
paa  Slagmarkerne  har  formaaet  at  beslaglægge  hele 
Verdens  Opmærksomhed  —  og  i  den  sidste  Tid  har 
Krisen  tilspidset  sig  i  den  Grad,  at  man  maa  vente  en 
snarlig  definitiv  Afgørelse  af  „det  irske  Spørgsmaal". 

Da  Kendskabet  til  dette  Spørgsmaals  Oprindelse  og 
senere  Forgrening  —  saavel  som  til  den  keltiske  Folke- 
aand,  der  er  Sjælen  i  Problemet,  —  vanskeligt  lader  sig 
hente  i  dansk  Literatur,  hvor  det  væsentlig  er  behandlet 
i  spredte  Avisartikler,  har  Pios  Boghandel  ment  det  be- 
lejligt at  tilvejebringe  et  Værk,  aer  saa  alsidigt  som 
muligt  skildrede  det  irske  Folks  racebestemte  Særegen- 
hed som  politisk  og  kulturel  Faktor  i  det  britiske  Verdens- 
rige. Det  er  lykkedes  os  at  formaa  Skandinaviens  yp- 
perste Kendere  af  Irland  og  Irlænderne  til  at  belyse 
Emnet  aandshistorisk,  filologisk  og  politisk. 

Jeg  takker  enhver  af  disse  Medarbejdere,  og  takker 
Mr.  Shaw  Desmond,  Danmarks  irske  Adoptivsøn,  der 
har  suppleret  deres  specielle  Artikler  med  en  vidtfav- 
nende Oversigt  over  de  stridige  Modsætninger  i  Nutidens 
Irland,  gennem  hvis  Brydning  Fremtidens  Erin  skal 
formes. 

Vor  anden  irske  Bidragyder,  den  verdenskendte  Fører 
for  Unionist-Partiet,  John  REDMONDf  naar  ingen  Tak 


længere,  idet  han,  som  man  vil  erindre,  døde  i  Vinter  — 
ganske  kort  efter,  at  vi  havde  modtaget  hans  Manuskript. 
Ingen  har  med  større  Iver  end  han  arbejdet  for  i  Farens 
Stund  at  skabe  den  union  sacrée  mellem  Irlands  og  Stor- 
britanniens Folk,  der  Krigsaarene  igennem  er  forblevet 
ubrydelig,  til  Trods  for  alle  politiske  Tvistemaal  —  og 
alle  tyske  Intriger, 

September  1918,  j^^j  FRIIS -MØLLER. 

AF 

VILH,  GRØNBECH 

ET  UNDERLIGT  FOLK  ER  DISSE  KELTER  —  OG 
har  de  altid  været.  Der  var  en  gang,  da  de  erobrede 
verden.  I  tidernes  morgen,  —  før  historiens  dag  var 
kommen  over  Vesteuropa  og  Italien,  —  sad  de  oppe 
ved  Rhinen  og  nød  hvilen,  sådan  som  nu  hvilen  kan 
være  i  slige  tider,  måske  med  en  og  anden  lille  udflugt 
over  Kanalen  som  afveksling.  Men  et  skønne  århun- 
drede slår  det  ned  i  dem,  at  verden  er  vid,  og  de  har 
kun  set  så  lidt  af  den,  —  og  ud  bærer  det  i  riger  og 
lande,  gennem  Frankrig  ned  til  Middelhavet  og  videre 
ud  i  verden.  År  390  står  de  foran  Rom :  staterne  i  Nord- 
italien er  væltede  over  ende,  Rom  får  samme  skæbne ; 
mens  Romerne  sidder  på  Capitol  og  tænker  over  hvad 
der  er  ved  den  sag  at  gøre,  benytter  Kelterne  tiden  til 
at  gennemstøve  Syditalien.  Det  er  den  første  verdens- 
historiske oplevelse  som  den  lille  bondestat  ved  Tiberen 
har,  efter  at  den  lykkeligt  er  bleven  republik;  i  dens 
ludfattige  fornsaga  er  Brennus  der  smider  sværdet  i 
vægtskålen,  en  uundværHg  figur.  —  Et  århundrede  se- 
nere overrender  Gallerne  Hellas,  myldrer  op  ad  vejen 
under  Parnasset  for  at  mønstre  skattene  i  ApoUons 
gamle  helligdom,  Delphi.  Og  efterretningen  om  Hellas' 
ubudne  gæster  kan  ikke  have  været  gammel  i  Lille- 
asien, før  de  selv  står  der  med  samme  umættelige 
appetit  på  æventyr  og  guld.  Men  Kelternes  besøg  for- 
løb altid  meget  kort.  Romerne  sad  på  Capitol,  så  mange 
der  nu  Vcir  plads  til,  og  så  deres  by  brænde.  Kelterne 
fandt,  at  belejringer  var  noget  besværligt  noget,  især 
overfor  borge,  hvor  gæssene  var  så  nattevågne  som  de 

romerske,  og  Romerne  kom  til  opdagelse  om,  at  guld 
ved  en  slig  lejlighed  ikke  var  spildt,  selv  om  det  skulde 
opveje  et  høvdingesværd  ud  over  den  aftalte  sum,  — 
og  dermed  er  Kelternes  saga  ude  i  Syditalien,  ja,  deres 
skæbne  beseglet  på  hele  halvøen.  I  Delphi  fik  deres 
besøg  en  lige  så  brat  ende.  Der  havde  de  at  gøre  med 
ApoUon  selv,  der  allerede  nogle  århundreder  før  havde 
vist  de  rovlystne  Persere,  at  han  ikke  forgæves  hed 
f  jærntrammeren,  også  når  han  rullede  med  klippetoppe, 
og  hvad  han  havde  gjort  den  gang,  kan  han  jo  meget 
vel  have  gentaget  i  lignende  nød.  Men  selv  om  de  skum- 
lere har  ret,  der  siger,  at  det  der  faldt  blandt  Kelterne, 
her  som  i  Rom  var  af  metal,  —  sikkert  er  det,  at  Kel- 
ternes lykke  var  endnu  mere  stakket  i  Grækenland  end 
i  Italien.  Således  er  den  døende  Galler  til  evige  tider 
mindesmærket  over  Kelterne  som  erobringsfolk. 

Som  naturligt  er,  ser  vi  Kelternes  historie  i  stærk  for- 
kortning. For  de  folk  der  havde  dem  gående  i  huset 
og  på  marken,  var  sikkert  tiden,  den  tid  der  for  os  er 
et  glimt,  mere  end  lang  nok.  Og  der  er  flydt  meget 
blod  i  enkeltkampe,  inden  den  sidste  landviking  var 
puttet  ned  i  jorden  eller  bragt  til  ro  oven  på  jorden 
som  tæmmet  svigersøn  eller  husmand.  Men  perspek- 
tivet er  rigtigt  nok  for  os :  efter  virkningen  tæller  det 
keltiske  landnam  kun  lidt  i  historien,  I  Syd-  og  Øst- 
europa går  politik  og  kultur  videre,  som  om  intet  var 
sket,  og  i  stamlandet  Gallia  betyder  jo  tiden  omkring 
Kristi  fødsel  Kelternes  afsked  og  Romernes  indtog. 
Frankerne  fortsætter  Cæsars  nedbrydningsværk,  og 
Angelsachserne  fører  det  videre  på  den  anden  side 
Kanalen. 

Men  endnu  engang  kom  Kelterne,  eller  nærmere  be- 
tegnet Irerne,  som  erobrere  over  fastlandet,  denne  gang 
med  fredens  våben.  Før  de  germanske  folk  ret  anede 
noget  om  den  nye  gud,  der  skulde  komme  og  smælte 
Europa  sammen  til  eet,  havde  Irerne  gjort  overgangen 
til  kristendommen,  og  det  med  en  sådan  enfold,  at  de 

nye  tanker  drev  dem  ud  over  nabolandene  som  bræn- 
dende prædikanter.  Apostlene  vandrede  ud  til  Skot- 
land, til  England,  over  Kanalen  til  Friser  og  Franker 
og  helligede  Gud  med  stærke  ord  og  underlige  ger- 
ninger. Hjemme  byggede  de  store  klostre  med  skoler 
og  biblioteker,  hvor  Sydens  lærdom  fandt  en  kærlig 
pleje.  I  det  syvende  århundrede  stod  der  irske  klostre 
helt  nede  i  Schweitz  og  Norditalien  som  vidnesbyrd  om 
den  kristne  erobrerånd,  der  havde  hjemme  oppe  på  den 
grønne  ø.  Så  mægtigt  var  dette  åndsarbejde,  så  egen- 
artet, at  det  en  tid  lang  kunde  se  ud,  som  om  Europa 
skulde  få  to  kristne  kulturer,  en  keltisk  ved  siden  af  den 
romerske.  Men  Rom  sad  ikke  stille  og  så  ånden  virke 
oppe  i  Nord,  og  allerede  inden  Karl  den  Stores  dage 
er  kampen  afgjort,  og  irsk  åndsliv  udslettes  som  selv- 
stændig retning  inden  for  middelalderens  kulturarbejde. 

Kelterne  var  altid  noget  for  sig  selv,  og  derfor  har 
de  aldrig  opnået  den  ære  at  komme  rigtig  med  i  histo- 
rien, som  den  skrives  af  mænd  og  læses  af  drenge.  Det 
er  skade,  ti  utvivlsomt  vilde  de  være  blevet  knøsenes 
helte,  således  som  de  legemliggør  det  ideal  der  inspi- 
rerer ungdommens  fantasi.  Den  unge  drømmer  om  sig 
selv  som  helten,  der  kan  det  ualmindeUge,  men  er  for 
stor  til  at  gøre  det  almindelige,  og  derfor  er  mærket  til 
en  stolt,  men  vemodig  død,  —  og  en  sådan  drøm  er  de 
betydningsfulde  århundreder  i  Gallien  og  Britannien, 
da  det  moderne  Europa  blev  til.  Grækere  og  Germaner 
begyndte  deres  løbebane  med  samme  romantik  som 
Kelterne;  men  medens  disse  blomstrede  sig  ihjel,  lærte 
de  andre  den  kunst  at  erobre  jorden  ved  ganske  pro- 
saisk at  slå  rod.  Til  ungdommens  idealbillede  hører  det 
at  føle  sig  omgiven  af  en  verden  af  fjender,  og  den  drøm 
har  Kelterne  også  opfyldt:  Angelsachserne  har  trængt 
dem,  og  nordiske  vikinger  har  plaget  dem,  —  og  den 
unge  vil  i  keltiske  sagn  genfinde  den  heroiske  vemod, 
som  gør  hans  egne  dødsfantasier  så  nydelsesrige  for 

1* 


4  IRLANDS  SJÆL 

ham  selv.  Og  lignelsen  med  ungdommen  kan  måske 
strækkes  et  lille  stykke  til.  Kelterne  —  i  hvert  fald  de 
Kelter  hvis  åndelige  liv  vi  kender  noget  til,  —  tog  altid 
mere  hensyn  til  deres  indre  fornødenheder  end  til  om- 
givelserne, ganske  som  det  går  med  den  unge,  hvis 
tragedie  næres  af  en  dyb  forståelse  af  eget  livskrav  og 
suveræn  uvidenhed  om  hvad  omverdenen  har  at  byde ; 
han  kæmper  for  blot  at  være  sig  selv,  og  aner  ikke  at 
sejren  tilfalder  den  der  kan  drage  fordel  af  modstan- 
derens ejendommeligheder  og  kan  møde  ham  på  hans 
egen  grund.  Derfor  bliver  han  sin  fjendes  stærkeste 
forbundsfælle. 

Kelterne  mangler  organisation,  siger  historikeren  tørt. 
De  har  aldrig  kunnet  bygge  en  stat  op,  fordi  de  en- 
heder staten  skulde  bygges  af,  var  cdt  for  bevægelige. 
En  irsk  Harald  Hårfagre  kunde  ikke  nøjes  med  eet  eller 
flere  Hafrsf jordslag,  han  måtte  begynde  hver  ny  dag 
med  at  samle  riget  sammen,  fordi  stammerne  og  slæg- 
terne i  Irland  var  så  selvstændige,  at  de  trillede  fra  hin- 
anden i  samme  øjeblik  den  forenende  nødvendighed 
slappedes.  I  et  land  der  i  den  grad  består  af  enkelt- 
viljer, er  mulighederne  for  nye  sammenstillinger  så  ube- 
grænsede ,  at  man  aldrig  når  til  at  fastsætte  statsmønstret, 
om  man  så  prøver  sig  frem  med  omgrupperinger  et  år- 
tusinde igennem.  Hver  dag  bringer  sit  motiv,  der  gør 
at  gårsdagens  venskaber  blegner  for  nye  kærligheds- 
erklæringer, og  så  kommer  høvdingens  magt  til  at  af- 
hænge af,  om  Mac  Adam  i  dag  er  ven  med  Mac  Abel 
eller  med  Mac  Kain.  Men  bag  denne  tilbøjelighed  til 
at  leve  livet  i  kalejdoskopiske  venskaber  og  fjendskaber 
må  ligge  dybe  sjælevaner,  så  dybe  vel,  at  de  næppe  ret 
lader  sig  udrede  af  fremmede.  Man  kan  tale  om  selv- 
stændighedstrang, —  men  selvfølelse  havde  vore  for- 
fædre også,  og  den  førte  dem  til  faste  statsdannelser. 
Noget  nærmere  virkeligheden  kommer  man  vel,  når 
man  føjer  til,  at  Ireren  føler  en  glæde  over  livets  nær- 
værende realiteter,  som  fordunkler  alle  vage  billeder 

af  fremtidige  muligheder.  Når  han  ser  sin  datter  løbe 
bort  uden  faderlig  velsignelse ,  når  han  gotter  sig  ved 
at  drive  naboklanens  præmietyr  ind  i  sin  egen  stald, 
når  han  farer  op  ved  gildet  for  at  hævde  sin  slægts  ære 
i  mandjævningen,  så  er  det  oplevelser  der  viser  deres 
livskraft  ved  straks  at  sætte  mægtige  ord  og  bedrifter 
i  verden.  I  dybeste  betydning  er  han  øjebliksrealist; 
han  kan  ikke  nøjes  med  veksler  på  fremtiden,  han  må 
mærke  på  sig  selv  at  han  er  levende,  og  liv  er  oplevelse, 
noget  der  fylder  og  driver. 

Derfor  —  så  mærkeUgt  det  i  første  øjeblik  kan  lyde,  — 
netop  fordi  Ireren  er  så  fuldt  optaget  af  det  nærværende, 
er  han  så  tro  mod  sig  selv  og  sit  land.  Det  er  landet, 
naboerne,  naturen  i  hans  hjemegn  der  fylder  ham ;  hvad- 
enten han  kæmper  med  sine  naboer  eller  han  drikker 
med  dem,  det  er  dog  dem  han  lever  for.  Den  samfølelse 
som  i  andre  nationer  omsættes  til  politisk  solidaritet, 
den  bærer  han  i  sig,  den  oplever  han  i  basketagene  lige 
så  godt  som  i  samlagene.  Land  og  folk  udgør  stemnings- 
grunden  i  hans  sjæl,  og  derfor  er  han  uforanderlig,  i 
grunden  den  samme  i  sind  nu  som  for  tusinde  år  siden. 
Folk  og  land  er  ikke  alene  en  nødvendighed,  de  lever 
som  en  rigdom  i  ham,  og  derfor  glider  de  verdens- 
historiske begivenheder  af  på  ham. 


Man  bliver  ikke  så  let  færdig  med  det  keltiske  tem- 
perament ved  hjælp  af  nogle  formler.  Kelteren  er  flyg- 
tig, har  man  sagt,  —  ja,  men  sejg  tiUige.  Han  mangler 
karakter,  —  ja,  undtagen  den  karakter  at  blive  sig  selv 
lig  gennem  århundreder.  Han  lever  for  dagen,  —  ja, 
fordi  han  i  sig  har  århundredet.  Han  luer  op  i  begejst- 
ring, men  mangler  udholdenhed,  —  ja,  helt  undtagen 
den  udholdenhed  at  kunne  blive  ved  at  begejstres. 

Man  lærer  aldrig  mennesker  at  kende  ved  at  se  på 
dem,  det  højeste  man  kan  nå  til  ad  den  vej  er  at  sige  et 
bonmot  om  dem,  kalde  dem  romantiske  eller  karakter- 

løse,  ord  der  ingen  mening  har  i  sig  selv.  Man  bliver 
ikke  klogere  af  at  se  på  den  fremmedes  øjne,  man  skal 
lære  at  se  med  dem.  Det  er  ikke  nok  at  iagttage  hvor- 
dan hans  blik  hænger  ved  dette  og  hint,  man  skal  selv 
opleve  hvad  det  udvortes  som  øjnene  inddrikker,  om- 
sætter sig  til  i  sjælen  bagved.  Kan  man  give  sig  hen  i 
den  fremmedes  blik  udad  og  lade  hans  verden  omforme 
en  selv,  til  man  bliver  ham  lig,  vil  man  en  dag  overraskes 
ved  at  der  ikke  er  noget  at  forklare. 

Desværre,  hvordan  Rom  spejlede  sig  i  Brennus'  øjne, 
og  hvorledes  Roms  legioner  tog  sig  ud  for  Vercingetorix, 
det  får  vi  aldrig  at  vide,  ti  Gallerne  vandrede  heden 
uden  at  efterlade  nogen  sidste  bekendelse.  Men  vi  kan 
gå  til  Irland ;  der  bor  et  keltisk  folk,  som  ikke  har  været 
tilfreds  med  at  have  levet  og  elsket;  i  en  århundredlang 
literatur  har  Irerne  bekendt  deres  kærlighed,  og  be- 
sunget den  verden  der  frydede  øjet. 

En  sær  verden  er  det  at  falde  ned  i  uforberedt.  Alt 
har  helt  andre  mål  end  vi  er  vant  til.  Jætter  findes  der 
alle  vegne,  og  vi  ved,  at  de  gamle  riser  her  i  Norden 
både  var  høje  og  drøje  og  alt  andet  end  harmoniske  i 
træk  og  lader;  men  når  en  irsk  jætte  kommer  ansti- 
gende, må  vi  både  bøje  nakken  endnu  et  godt  stykke 
tilbage  og  spærre  øjnene  endnu  et  betydeligt  stykke 
op.  Oceanet  er  en  andedam  for  ham;  han  skridter  ud, 
så  at  hele  havet  er  synligt  mellem  hans  ben;  helten, 
der  flyver  op  på  hans  skjoldrand  for  at  hakke  løs  i  ham, 
er  et  fnug,  der  flagrer  ud  i  luften  for  jættens  åndepust. 
Et  gab  kan  han  slå  op,  så  stort,  at  fartøjer  kan  krydse 
rundt  i  det,  hvis  de  da  ikke  løber  på  grund  på  lungerne, 
der  hopper  vildt  nede  i  dybet.  Og  hans  udseende !  Ja, 
læseren  føler  med  den  gamle  munk  der  har  præntet 
beskrivelsen,  og  som  midt  i  sætningen  er  bleven  så  be- 
tagen, at  han  ude  i  randen  af  manuskriptet  har  skyndt 
sig  at  nedkradse  et :  „Hjælp,  Herre  Jesus ! "  før  han  vover 
sig  videre.  Og  disse  jætter  kæmper  med  mennesker 
og  overvindes  af  dem,  så  stort  er  heltcmålet  i  Irland. 

Det  lille  menneskebarn  der  pustes  bort  fra  skjoldranden, 
han  kommer  igen  og  igen,  og  han  giver  sig  ikke,  før 
der  er  blevet  vindstille  i  den  store  krop ;  og  så  vender 
han  trods  sin  forklarlige  træthed  i  eet  spring  fra  kamp- 
pladsen hjem  til  kongsgården  et  par  mil  inde  i  landet; 
ti  han  vil  ikke  stå  tilbage  for  sine  kammerater,  der  er 
blevet  sendt  hjem  af  jættenæven  med  uforrettet  sag. 
Det  er  Cuchullin,  Irlands  stolthed,  ynglingehelten  fra 
Ulster,  £ille  kvinders  længsel.  Lamslåede  af  beundring 
stirrer  pigerne  efter  ham,  når  han  farer  af  sted  på  sin 
stridsvogn :  håret  står  som  en  sky  om  hovedet  på  ham, 
længst  inde  ved  hovedbunden  brunt,  på  midten  højrødt 
og  yderst  som  det  pureste  guld;  i  hvert  øje  funkler  syv 
øjestene  som  juveler.  Han  er  frygtelig,  når  han  stormer 
i  kamp :  alle  muskler  danser  i  kroppen  på  ham,  så  at 
læggene  sidder  foran  på  benene;  det  ene  øje  kryber 
ind  i  hovedet  på  ham  —  ikke  engang  en  trane  kan  nå 
med  sit  næb  at  hale  det  ud  igen,  —  og  det  andet  stikker 
frem  på  en  lang  stilk.  Han  løber  ud  ad  vognstangen  og 
kæmper  fra  spidsen,  ja  han  springer  frem  og  tager  fod- 
fæste på  den  damp  der  står  ud  af  hestenes  næsebor. 
Når  han  vender  hjem  hed  fra  kampen,  kan  ingen  komme 
ham  nær;  det  eneste  middel  er  at  sende  kongsgårdens 
fruer  nøgne  imod  ham  og  passe  det  øjeblik  han  slår 
blikket  ned,  til  at  kaste  ham  i  en  balje  koldt  vand,  fra 
den  første  i  en  anden  og  fra  den  anden  i  en  tredie ;  den 
første  kommer  i  kog,  og  den  tredie  bliver  endnu  godt 
lunken ;  men  da  går  Cuchullin  også  som  et  almindeligt 
menneske  ind  i  hallen.  Han  var  kun  seks  år,  da  han 
forlangte  våben  og  dermed  sæde  blandt  krigere.  Han 
vcdgte  netop  en  dag,  der  ifølge  spådommen  vilde  bringe 
væbneren  det  største  ry  og  det  korteste  liv  blandt  Ir- 
lands helte,  og  alle  indvendinger  slog  han  ned  ved  at 
sige :  „Een  dag  og  een  nat  er  nok  for  mig,  blot  min  ære 
vil  leve  evig!"  Så  fik  han  sit  ønske  opfyldt,  skønt  det 
holdt  hårdt  at  udruste  ham ;  ti  sytten  stridsvogne  brast 
under  ham,  inden  han  blev  kørende.  Sin  brud  og  hendes 


8  IRLANDS  SJÆL 

elskov  vandt  han  i  femtenårsalderen  ved  at  fælde  hele 
hendes  slægt,  der  stod  vagt  om  jomfruburet.  Da  han 
ruster  sig  til  sin  dødsfærd,  fyldes  landet  med  røg  og 
ild,  alle  våben  falder  ned  af  knagen,  hans  hest  fælder 
blodtårer ;  men  intet  kan  standse  ham,  Han  bHver  hård 
at  kue:  hele  slagpladsen  er  grå  af  hjærnemasse,  fjen- 
dernes blodige  lemmer  ligger  så  tæt  som  dugdråber  i 
Maj.  Da  endeUg  hans  indvolde  vælter  ud,  surrer  han 
sig  fast  til  en  stensøjle  for  at  dø  stående ;  ud  af  hans 
stivnende  hånd  falder  sværdet  og  hævner  sin  herre  ved 
at  hugge  en  arm  af  banemanden. 

Man  tænke  sig  denne  CuchuUin  jage  af  sted  som  et 
fremfarende  vejr  —  og  møde  Sigurd  Fafnersbane.  Si- 
gurd rider  trav,  støt  og  roligt ;  han  stiger  af  i  nærheden 
af  dragens  vej,  binder  sin  hest  til  et  træ,  graver  snildelig 
en  grav,  hvori  han  kan  sidde  og  støde  sit  sværd  i  or- 
mens hjærte,  når  den  kommer  skridende  til  vands,  — 
så  går  han  til  hulen,  læsser  skatten  på  Grånes  ryg  og 
begiver  sig  videre  ud  i  verden.  Med  sikkert  fodfæste 
i  det  nærværende  rækker  han  stadig  ud  efter  fremtiden 
som  den  dådsære  en  mand  opholdes  ved.  Da  Brynhild 
opdager,  at  hun,  som  ikke  kunde  nøjes  med  mindre 
end  den  ypperste  helt  i  verden,  har  fået  den  næst- 
ypperste, som  måtte  lade  sin  ven  ride  gennem  luen  for 
sig,  da  er  deres  skæbne  knyttet  i  en  knude,  som  kun 
døden  kan  hugge  over,  —  og  støt  går  Sigurd  sin  gang 
uden  at  vende  sig  om  ved  at  mærke  hvordan  skæbnen 
haler  ind  på  ham.  Hans  hest  står  og  luder  over  sin 
herres  lig,  hans  minde  fejres  ved  en  kvindes  gråd,  der 
lyder  gennem  kongeborgen,  til  alle  gæssene  i  gården 
skriger,  og  til  hans  hæder  rejser  den  forsmåede  Bryn- 
hild  et  mægtigt  bål  for  sig  selv  og  sine  tærner. 

Sigurd  er  Nordens  ideal,  som  CuchuUin  er  Irlands. 
I  begge  er  der  samme  hunger  efter  at  leve  til  bunds, 
og  begge  måler  udelukkende  livet  efter  hvad  det  bringer 
af  ære  og  ry ;  men  fællesskabet  tjener  netop  til  at  frem- 
hæve, at  de  lever  i  to  forskellige  verdener.  Nordboen, 

som  er  hjemme  i  Sigurds  verden,  vil  blive  underlig  til 
mode  ved  pludselig  at  plantes  om  på  Irlands  sletter. 
Først  vil  han  le  himmelhøjt  ved  at  se  Cuchullin  jage  af 
sted  med  brun-rød-gyldne  lokker  og  fælde  300  mand  i 
første  sammenstød;  men  lidt  efter  vil  latteren  utvivl- 
somt forvandle  sig  til  uhygge.  Naturligvis  mener  han, 
at  sådan  som  han  selv  ser  verden,  sådan  er  den,  og 
naturUgvis  må  han  drage  den  slutning,  at  fejlen  ligger 
i  Irerens  øjne,  —  indtil  det  går  op  for  ham,  at  Ireren 
ser  noget  som  han  selv  aldrig  har  fået  øje  på.  Så  væl- 
dig er  verden  for  Ireren,  at  hans  oplevelser  ikke  kan 
nøjes  med  mindre  end  disse  ord  og  billeder,  som  fore- 
kommer andre  folk  groteske,  så  stor  er  verden,  at  men- 
nesket næsten  må  sprænge  sig  selv  for  at  rumme  dens 
vælde. 

Men  underligt  nok,  den  Kelter  som  må  spærre  øjne 
op  så  store  som  bryggerkedler  for  at  kunne  tage  imod 
verdens  storhed,  han  standser  ofte  hvor  Nordboen  går 
forbi  uden  at  ænse.  Ireren  ser  det  bitte  små,  en  lille 
blomst,  og  han  bøjer  sig  ned  og  kærtegner  den  med 
ord,  han  kan  tage  den  op  i  sig  og  give  den  ordets  evige 
liv  uden  at  stryge  øjeblikkets  sarthed  af  den.  Han  dvæler 
over  sit  eget  hjærte  som  han  dvæler  over  blomsten,  og 
fomæmmer  længslens  sagte  åndedræt  med  samme  føl- 
somhed som  giver  ham  ævnen  til  at  mærke  det  lindeste 
pust  i  naturen.  Han  kærtegner  kvinden,  som  han  kær- 
tegner blomsten,  sådan  at  hendes  sagteste  hj  ærtebanken 
også  får  sit  evighedsliv  i  hans  sange.  Han  kender  kvinde- 
kummer og  kan  udtrykke  den  i  et  par  linjer  som  disse: 
„Heller  elske  og  forstødes  end  at  elskes  halvt  igen". 

Hvor  øjnene  bliver  nye,  når  Ireren  lærer  os  at  se; 
hvor  lyset  er  blevet  hvidt,  og  hvor  græsset  er  blevet 
grønt,  sådan  at  verden  bliver  helt  opfyldt  af  lys  og  farve, 
og  ikke  blot  noget  med  farve  på.  Hvor  føler  vi  solen, 
når  den  står  op,  og  kløften  åbner  sig  som  en  fold  for 
de  opstigende  stråler !  Og  hvilken  skiften  af  lys  og  farve 
i  denne  nye  verden:  lyset  lægger  sig  blændende  hen 

over  havet,  så  at  bølgekammene,  der  nys  var  et  mylder 
af  skarpe  linjer,  bliver  flader  af  glans,  hvor  lys  afskygger 
lys.  Og  atter:  stråler  verden  så  grøn  som  vi  aldrig  har 
tænkt  os,  hvor  er  så  det  grå  blevet  gråt,  noget  der 
lægger  sig  over  alt  hvad  der  stikker  op,  og  presser  det 
sammen :  „  Øksne  brøler,  sommeren  skrider  under,  solen 
tager  af,  kolde  vinde  får  kraft,  jorden  sukker,  havet 
hyler,  grågåsen  klager  på  rimkold  vinge".  Og  hvilken 
kraft  i  vinterstormene,  når  hver  fjord  er  et  hav  og  hver 
dam  en  sø! 

Denne  verden  er  ikke  en  flade,  hvor  mennesker  ar- 
bejder sig  frem  snart  solbeskinnede,  snart  regnpiskede, 
den  er  noget  som  lever  omkring  mennesket,  neden- 
under, ovenover,  på  alle  sider,  ja  og  så  ind  i  ham.  Der 
er  ingen  grænse  mellem  sjælen  og  naturen,  det  banker 
af  samme  liv  fra  det  inde  i  ham  helt  ud  i  den  uende- 
lighedsf  jærne  dis.  Havet  har  virkelig  stjålet  den  elskede, 
taget  ham  ud  af  kvindens  hvide  arm  og  slynget  sin 
mørke  om  ham;  ti  den  hulken  der  nu  høres  i  havets 
brænding,  er  den  samme  som  lyder  i  hendes  halvkvalte 
røst ;  hun  ser  med  sandhed  sig  selv  i  den  hjort  hun  møder 
brølende  af  forladthed  i  bjærgpasset.  Hvor  har  den 
irske  munk  i  St.  Gallen  følt  verden  i  sig,  da  han  i  randen 
på  sit  manuskript  nedkastede  versene: 

Great  woods  gird  me  now  around, 
With  sweet  sound  merle  sings  to  me : 
My  much-lined  pages  over 
Sings  its  lover  minstrelsie, 

Soft  it  sings  its  measured  song, 
Hid  among  the  tree-tops  green: 
May  God  on  high  thus  love  me, 
Thus  approve  me,  all  unseen. 

(Dr.  Sigersona  overscelteUe). 

Linjerne  flød  sammen,  da  droslen  sang,  blikket  søgte 
ud  til  de  store  skove  der  kransede  klostret,  og  i  det  — 
korte  eller  lange  —  nu,  da  sommerdagens  stilhed  fyldte 

munken,  smæltede  hans  fjærne  hjemland  og  St.  Gallens 
skove  sammen  til  en  levende  drøm. 

Så  dyb  og  bred  er  denne  Irerens  verden,  at  han  al- 
drig finder  dens  ende,  atter  og  atter  støder  han  på  nye 
åbenbarelser.  Han  sejler  ud  på  æventyr,  og  midt  på 
havet  lægger  hans  fartøj  sig  stille  som  for  anker;  han 
stiger  over  bord  for  at  løse  de  usynlige  tove  og  daler 
ned  i  de  ni  havdøtres  bolig.  Der  sidder  han  og  ser  livet 
gUde  uden  skygger,  til  hans  ry  driver  ham  ud  at  sejle 
igen.  Da  han  på  hjemfarten  styrer  over  det  sted,  hvor 
hans  søn  er  født  i  havdybet,  og  videre  frem  mod  hjem- 
landet, lyder  der  en  stadig  sang  bag  ham,  hans  skib 
ledsages  af  havmøernes  malmbåd,  —  og  hans  søns  lig 
ligger  og  vasker  i  brændingen  til  velkomst.  Eller  han 
sejler  ud  og  ud  over  det  grænseløse  hav,  og  op  over 
horisonten  stiger  de  eviges  ø ;  bUde  toner  røber  hvor 
den  ligger,  men  den  selv  skjuler  sig  i  den  lysglans  den 
kaster  hen  over  bølgetoppene.  I  mange  farver  dirrer 
luften  over  frugter  med  ædelstenslød,  og  gangere,  asur- 
blå  som  himmelhvælvingen,  danser  hen  over  enge,  der 
spiller  mellem  asur  og  guld.  Eller  det  hidtil  ukendte 
kommer  og  vinker  ad  kongesønnen  i  skikkelse  af  to 
fugle,  forbundne  med  en  guldlænke;  han  kører  ud  over 
sletter  og  gennem  dale,  til  han  på  skovengen  finder 
riget,  hvor  konger  strækker  deres  lemmer  under  søl- 
verne stammer  med  dybrødt  løv;  han  hilses  af  en  gul- 
lokket  mø,  og  opdager  at  lyksaligheden  ikke  er  for  dyre- 
købt, om  den  så  skal  betales  med  et  fædrenerige.  Andre 
veje  fører  over  sletter  med  græs,  der  griber  som  kløer 
om  foden,  ud  i  jætte  verdenen. 


Så  vidt  spænder  Irerens  sjæl.  Det  rastløse  i  ham 
kommer  af,  at  han  ikke  kan  sige  nej  til  noget  af  alt  det 
livet  skænker,  han  må  fange  og  rumme  alt,  om  han  så 

skal  sprænges.  Han  kan  aldrig  blive  færdig,  ti  han  har 
ikke  den  sunde  økonomi,  som  sætter  andre  folk  i  stand 
til  at  drage  en  grænse  for  oplevelsen;  de  tager  imod 
alt  hvad  der  falder  inden  for  deres  begrænsning,  og 
omsætter  det  til  sjæl  af  deres  sjæl,  medens  han  daglig 
sprænger  sin  sjæls  grænser  for  at  skaffe  plads  til  nye 
rigdomme ;  derfor,  medens  de  gennem  deres  oplevelser 
vokser  i  styrke,  giver  Ireren  sig  hen  i  voldsomhed. 
Derfor  kommer  der  en  spændvidde  i  hans  stemnings- 
udbrud,  som  nok  kan  få  beherskede  dødelige  til  at  ryste 
på  hovedet  og  udtale  en  lille  tvivl  om  at  han  er  hvad 
man  kcJder  en  karakter.  En  Sigurd  Fafnersbane  bliver 
tavs  i  ulykken,  under  lidelsen  trækker  hans  sjæl  sig 
sammen  til  alt  stærkere  spænding,  hans  oplevelse  synker 
i  sin  tyngde  dybere  og  dybere  og  fjærner  sig  stedse 
mere  fra  al  selvåbenbaring.  En  Cuchullin  går  det  om- 
vendt: jo  voldsommere  sorgen  er,  des  mere  sprænges 
hans  sjæl  ud  til  modsatte  sider,  både  æresyge  og  ømhed 
vokser  til  overmål,  så  at  det  for  andre  ser  ud,  som  om 
han  kastes  frem  og  tilbage  mellem  extremer.  Engang 
kom  Cuchullin  til  at  stå  ansigt  til  ansigt  med  sin  fost- 
broder Ferdia;  de  kæmpede  dagen  lang,  og  da  solen 
sank,  omfavnede  og  kyssede  de  hinanden  tre  gange, 
før  de  skiltes.  Cuchullin  lagde  ingen  lægedom  på  sine 
sår  og  satte  ingen  drik  til  munden  uden  at  sende  lige 
dele  til  sin  broder,  og  næste  dag  og  tredie  dag  sloges 
og  kyssedes  de.  Fjerde  dag  kæmpede  de  to  helte  med 
en  sådan  voldsomhed,  at  alle  heste  i  lejren  sled  deres 
bånd  og  styrtede  af  sted  i  vild  flugt,  og  da  endelig  Ferdia 
sank,  greb  Cuchullin  ham  i  sine  arme  og  sang  sin  gri- 
bende klagesang  over  vennen:  „Alt  var  leg,  alt  var  lyst, 
til  Ferdia  trådte  på  holm.  Ferdia  kære,  hjærtenskære, 
aldrig  endes  min  klage.  Han  stod  i  går  som  bjærget 
støt,  flygtende  skygge  i  dag!" 

En  tragedie  som  Deirdres  spænder  så  vidt  som  hele 
den  keltiske  verden  uden  i  sin  nuancerigdom  at  miste 
enhed  og  kraft.   Kongen  af  Ulster,  Conchobar,  søger 

ved  svig  at  lokke  hendes  husbond  og  hans  to  brødre  i 
sin  vold.  Ene  Deirdre  ser  klart  gennem  rænkerne,  men 
hendes  råd  bliver  ikke  adlydt,  og  så  følger  hun  sine 
frænder  over  havet  fra  Skotland  til  døden  i  Ulster  kongs- 
gård. Så  rig  er  hun,  at  for  hver  gang  vi  møder  hende 
på  ny  under  denne  færd,  åbenbarer  hun  sin  sjæl  fra  en 
ny  side.  Der  er  den  ængstede  hustru,  der  drømmer 
svære  drømme  på  vejen:  „Mit  hjærte  er  i  nat  som  en 
sorgens  bylt,  mit  hjærte  kvider  for  eder,  frydefulde 
frænder",  og  da  det  sidste  fortvivlede  forsvar  er  nær, 
træder  hun  dem  i  vejen  med  de  stolte  ord:  „Kækt  har 
I  værget  eder  hidtil,  hold  samme  færd  fremdeles ;  I  valgte 
tåbeligt  ved  at  stole  på  Conchobar,  en  sorg  at  I  ikke 
lød  på  hvad  jeg  sagde".  Hun  kaster  sig  over  sin  faldne 
husbond  og  drikker  hans  blod,  til  kinden  gløder  og  dra- 
paen bruser  for  de  tre  kongefødte,  som  aldrig  sagde 
nej  til  kampen:  „Deres  fald  er  min  død,  de  tre  som  brød 
alle  stormende  rækker.  O  du  som  huler  en  grav  og 
gemmer  min  elskede,  gør  vidt  rum,  plads  til  mig  hos  de 
ædle".  Samme  Deirdre  er  det,  som  ved  sejladsen  fra 
Skotland  synger  en  vemodig  afskedssang  til  de  bjærge, 
hvor  hun  har  levet  sine  elskovsår:  „Yndige  land  i  øst 
med  underskønne  strande,  elskelige  dine  bjærge,  hvor 
mit  første  hjem  stod,  og  vi  satte  fisk  og  vildt  og  græv- 
lingens fedme  på  vort  bord,  yndige  dine  skove,  hvor 
gøgen  kalder  fra  gyngende  gren,  yndigt  det  hvide  sand 
under  bølgen,  hvor  vi  vuggedes  i  søvn" .  Samme  Deirdre 
som  drikker  af  sin  elskedes  blod  og  hæver  hans  ry  op 
over  alle  heltes  og  slynger  forbandelsen  i  ansigtet  på 
hans  banemand,  samme  Deirdre  synger  i  vemodige  vers 
om  fortidens  lykke,  mindes  hvordan  hun  sad  og  ven- 
tede ham  hjem  fra  jagten,  hørte  hans  røst  lyde  frem 
gennem  de  mørke  skove,  badede  hans  lemmer  i  varmt 
vand  og  satte  jægerens  kost  for  ham,  mindes  de  mættes 
tidkort  i  bjælkehuset;  når  han  sang,  var  hans  røst  som 
bølgens  lyd,  cddrig  blev  man  træt  af  at  lytte,  og  hans 
brødre  stemte  i,  så  det  gav  genlyd.  „Elskelige,  elskede. 

fortryllende  i  skønhed,  ædeling  god,  tryllende  blomst! 
ak,  min  smærte,  at  aldrig  skal  jeg  mere  sidde  og  vente 
på  Usnachsønnernes  fodtrin". 


Som  nation  har  Kelterne  udspillet  deres  rolle,  før 
Europas  historie  begynder,  og  som  åndsmagt  synes  de 
at  være  brudt  fra  den  dag  af,  da  Rom  kuede  den  irske 
kirke  ned  i  vassalforhold.  Og  dog,  —  måske  er  Kel- 
ternes mægtigste  gerninger  sket  siden  hine  dage.  De 
har  været  en  stille  magt  i  Europa ;  århundrede  ud  og 
århundrede  ind  har  de  ubemærket  givet  ud  af  deres 
rigdom  og  gjort  os  alle  til  skyldnere.  Europa  har  gen- 
nem århundreder  været  som  en  blomstrende  vingård 
med  en  vidunderlig  frodighed  og  en  forbavsende  mang- 
foldighed. Det  har  i  denne  have  aldrig  manglet  på  vin- 
gårdsmænd, der  podede  og  beskar  med  teori  og  metode, 
og  så  er  der  dog  atter  og  atter  skudt  sære  former  frem, 
som  ud  fra  al  teori  måtte  betragtes  som  vildskud,  men 
hvis  frugter  havde  en  egen  sødme,  så  at  mennesker 
smagte  og  sagde :  de  er  gode.  Vingårdsmændene  lugede 
og  beskar  for  at  opretholde  racens  renhed ;  men  de  sære 
skud  overvandt  ved  deres  livskraft  al  kunst.  I  mange 
tilfælde  kommer  de  nye  ranker  ganske  simpelt  klatrende 
over  muren,  —  man  kan  se  hvordan  Orientens  ranker 
myldrer  op  og  klæder  Europas  have  i  ny  pragt  i  kors- 
togstiden, og  de  nye  skud  fra  Rom  og  Hellas  i  renæs- 
sancen var  jo  allerede  for  samtiden  et  under  at  skue, 
så  pludseligt  og  øjensynligt  voksede  de  fra  dag  til  dag. 
Men  der  er  i  Europas  have  også  foregået  hemmeligheds- 
fulde forvandlinger.  Havemanden  har  med  forundring 
set  de  gamle  plantninger  forandre  sig  indefra,  få  dybere 
lød  i  bladene  og  sære  dufte  i  blomsterne,  uden  at  egent- 
lig nogen  ret  vidste  hvor  den  kraft  kom  fra.  Man  har 
ikke  tænkt  på,  at  der  i  det  yderste  vest  stedse  rinder 
et  kildespring,  som  århundreder  igennem  er  sivet  ned 

i  jordbunden  og  har  holdt  dens  vidunderlige  frugtbarhed 
levende.  Det  har  været  en  foryngelseskilde  først  og 
fremmest  for  England,  men  gennem  England  for  hele 
Europa. 

Den  betydning  som  Kelterne  i  Irland  og  Britannien 
har  haft  på  Europas  åndsliv,  kan  ikke  bestemmes  med 
disse  plumpe  ord :  påvirkning,  lån.  Man  kan  ikke  pege 
på  isolerede  tanker  og  former  og  sige:  dette  er  skabt 
af  keltisk  ånd.  Som  oftest  består  dens  velsignelse  i,  at 
den  har  vakt  livstrang  i  spirer,  som  ellers  måske  var 
blevet  ved  at  slumre  som  en  gold  mulighed. 

Inden  for  middelalderens  romantiske  digtning  leder 
jo  allerede  navne  som  Arthur  og  Perceval  tankerne  hen 
på  Normannernes  nabofolk ;  men  alle  forsøg  på  at  gøre 
ridderdigtningen  op  i  keltiske  og  ikke-keltiske  bestand- 
dele er  slået  fejl  og  vil  altid  vise  sig  at  være  forfænge- 
lige. Det  ejendommelige  for  ridderdigtningene  er  ikke, 
at  de  indeholder  mærkelige  æventyr,  men  at  livet  selv 
er  et  æventyr  for  disse  mennesker,  og  at  kun  den  lever 
for  alvor,  der  ævner  at  kalde  tilværelsens  overraskelser 
frem.  Helten  rider  ud  i  verden,  pludselig  står  borgen 
hemmelighedsfuld  foran  ham,  hestetravet  gungrer  hult 
i  den  forladte  slotsgård ;  dog,  der  er  en  gammel  farlille 
til  at  tage  tøjlen  og  en  Hge  så  gammel  morlille  til  at  rede 
et  leje,  og  næste  morgen  møder  ridderen  den  unge 
skønmø,  der  lever  under  de  gamles  forsorg  og  venter 
på  en  forsvarer,  —  og  så  ve  hendes  onde  formynder ! 
Eller  han  rider  ud  for  at  se  om  verden  rummer  hans 
overmand.  Han  møder  jætten,  der  vogter  alle  skovens 
og  vildmarkens  dyr  og  med  et  slag  af  sin  kølle  kan  fylde 
sletten  med  hylende  bæster  lige  til  drager  og  slanger, 
og  jætten  kan  vise  ham,  hvor  han  skal  vende  sig  hen 
for  at  få  sine  unge  kræfter  sat  på  prøve.  Så  rider  han 
videre  ud,  skovnaturen  lukker  sig  om  ham,  og  langt  ude 
for  enden  af  lysningen  ser  han  en  kilde  under  et  mæg- 
tigt træ ;  han  øser  af  det  boblende  vand  og  udgyder  det 
på  den  flade  helle  ved  siden  af,  og  i  det  samme  bryder 

et  uvejr  løs,  så  at  skoven  i  et  nu  står  uden  løv.  Da  lyser 
det  brat  op,  en  skare  fugle  daler  med  yndig  kvidren 
ned  i  kildetræets  krone,  og  den  sorte  ridder  kommer 
til  syne  på  skovvejen. 

Her  er  et  nyt  element  kommet  til,  en  hemmeligheds- 
fuld naturbetagelse,  som  leder  tanken  hen  på  keltisk 
fantasi;  men  hvis  man  vilde  begynde  at  analysere  æven- 
tyret,  vilde  man  snart  komme  til  at  stå  med  tomme 
hænder.  I  virkeligheden  er  begge  æventyr  hverdags- 
historier, det  vil  sige ,  det  er  verden ,  sådan  som  den 
spejler  sig  i  middelalderens  sjæl. 


Og  således  har  Kelterne  digtet  med  på  Englands  sjæl 
igennem  århundrederne  fra  renæssancen  ned  til  vore 
dage.  Et  sådant  gennembrud  som  det  der  indvarsledes 
gennem  Burns'  digtning  er  forberedt  i  det  stille.  Hvad 
betød  det  for  det  attende  århundrede,  at  der  i  obskure 
boghandlervinduer  udstilledes  sangbøger  med  simple 
viser  om  rindende  vand  mellem  pilehang,  sange  der 
ikke  indeholdt  en  eneste  tanke,  knap  nok  en  mening  i 
den  tids  forstand,  men  blot  en  rytme  og  en  stemning. 
Og  dog,  disse  ofte  navnløse  digtere  har  i  al  stilhed  virket 
med  på  den  sjæl  der  skulde  komme  og  finde  udtryk 
gennem  Burns  ned  til  Wordsworth,  Shelley  og  Keats. 
Og  her  kan  vi  skimte  de  veje  gennem  hvilke  den  kel- 
tiske verden  siver  ind  i  den  engelske;  men  sådanne 
„Uterære  strømninger"  er  blot  ydre  symptomer  på  en 
foryngelsesproces,  som  uafladelig  foregår  i  det  skjulte 
ved  formælingen  mellem  den  keltiske  og  den  engelske 
verden.  Det  har  været  Englands  lykke,  at  det  ude  på 
grænserne  havde  et  folk  der  delte  dets  daglige  kultur 
og  dog  havde  noget  for  sig  selv,  et  folk  der  gik  ind  i 
det  engelske  åndsliv  og  dog  altid  var  noget  mere.  Det 
har  været  med  til  at  give  England  den  sunde  uro,  så  at 
det  aldrig  har  kunnet  slå  sig  til  tåls  med  de  oplevelser 
der  var  gjort-   Når  hovedet  blev  tungt  og  hjærtet  be- 

gyndte  at  slå  lidt  gammelmandsagtigt,  kunde  England 
ryste  sløvheden  af  sig,  lukke  øjnene  op  mod  verden  og 
finde  nye  undere  i  lyset  overland  og  hav;  menneskene, 
som  syntes  at  være  stivnede  til  konventionelle  regler  — 
eller  undtagelser,  blev  atter  væsner  som  var  værd  at 
elske  og  le  ad  og  kæmpe  for.  England  har  atter  og  atter 
kunnet  begynde  på  ny  uden  at  bryde  sammenhængen 
med  fortiden,  fordi  dets  sjæl  aldrig  er  bleven  færdig. 

Så  mødtes  alligevel  Sigurd  og  Cuchullin,  ja  de  mødtes 
allerede,  dengang  da  vore  forfædre  i  vikingetiden  tram- 
pede hen  over  Irlands  høje  og  bredte  sig  i  dets  kongs- 
gårde. Og  dette  møde  har  også  sat  sit  mærke  på  Norden 
i  den  mægtige  Ragnarokdigtning,  —  men  det  er  en  anden 
saga. 


NUTIDENS  IRLAND 

AF 

SHAW  DESMOND 

I 

„PARADOKSERNES  0" 

NUTIDENS  IRLAND  ER  FORTIDENS  IRLAND  OG 
Fremtidens  —  det  evige  Irland.  For  at  begribe 
denne  Paradoksernes  0,  hvor  sort  er  hvidt,  og  hvor  hvidt 
er  graat,  hvor  alle  Logikens  og  Livets  Love  er  blandede 
i  et  speget  Spind,  maa  man  være  noget  af  en  Seer,  med 
Seerens  Evne  til  at  læse  Nutiden  ud  af  Fortiden  og 
Fremtiden  af  Nutiden. 

Irland  er  Europa  ligesaa  fjernt  som  Kamschatka. 
Tankegangen  hos  de  sangvinske  Pessimister,  der  be- 
boer denne  Europas  vestligste  0,  kun  skilt  fra  Sol- 
nedgangen ved  Atlanterhavets  grønne,  skumplettede 
Bølger,  er  ikke  europæisk,  den  er  irsk.  Irland  er  skilt 
ligesaa  dybt  psykologisk  som  geografisk  fra  Fastlandet. 
Gennemgaaende  er  det  forblevet  ligesaa  uanfægtet  af 
Tankestrømningerne  i  det  øvrige  Europa,  som  det  var 
i  den  kristne  Æras  første  Aarhundreder,  da  det  var 
kendt  som  „Helgen-Øen",  da  det,  som  Historikeren  har 
skrevet,  var  „en  Ledestjerne  i  den  hylende  Ørken,  som 
Datidens  Europas  var".  For  Irland  har  altid  været  den 
inspirerende  snarere  end  den  inspirerede. 

Den  Dag  i  Dag  lever  Irland,  som  en  ny  Lucifer,  i  den 
intense  Bevidsthed  om  en  forspildt  Guddommelighed. 
Selv  om  det  vilde,  kunde  det  aldrig  glemme  den  Glorie, 
der  omstraalede  det,  da  i  svundne  Aarhundreder  dets 
Munke  og  Forkyndere  som  Verdensmissionærer  van- 


NUTIDENS  IRLAND  19 

drede  Europa  over,  hvor  man  finder  deres  Spor  i  de 
Kirker  og  Klostre,  de  rejste  saavel  som  i  det  subtilere 
Præg,  de  gav  det  aandelige  og  intellektuelle  Behov  i 
hine  Tiders  Europa.  Disse  Sønner  af  Europas  Morgen 
er  for  længst  gaaet  bort  til  „Gudernes  Tusmørke",  men 
deres  Efterkommere  blandt  Nutidens  Irlændere  og  Ir- 
lænderinder, for  hvem  et  Aartusinde  blot  er  som  een 
Dag,  lever  endnu  i  Fortiden,  som  de  Drømmere,  de 
stadig  er.  —  Drømmere,  der,  bortset  fra  en  lille  Mino- 
ritet nordpaa  og  til  Trods  for  den  Merkantilisme,  der 
lige  er  begyndt  at  røre  ved  Fligen  af  Erins  hvide  Kjor- 
tel, er  forblevet  uanfægtet  af  det  sidste  Hundredaars 
Maskin-Kultur,  som  de  er  forblevet  uanfægtet  af  dets 
Materialisme. 

Det  er  denne  Leven  i  Fortiden,  som  var  den  Nutiden, 
denne  Syslen  med  tusindaarige  Problemer  som  var  de 
Øjeblikkets,  der  gør  det  moderne  Irland  saa  gaadefuldt 
og  gør,  at  dets  Politik  som  dets  Tænkning  er  den  mest 
sammensatte  i  Europa.  Jeg  har  aldrig  truffet  en  eneste 
Udlænding  og  kun  faa  Englændere,  der,  blot  tilnær- 
melsesvis, fattede  „det  irske  Problem",  en  Vending,  der 
efterhaanden  er  blevet  en  Slags  anden  Betegnelse  for 
Øen.  SelvVerdens  største  politiske  Hjerne,  H.G.Wells, 
har  opgivet  det  og  spørger  hjælpeløs;  „Hvad  er  det,  Ir- 
land ønsker?"  For  den  udenforstaaende  er  det  saa  godt 
som  umuligt  at  forklare.  Ikke  desto  mindre  vil  den,  som 
skriver  dette,  forsøge  paa  det  umulige. 

Nutidens  irske  Problem  er  en  Treenighed.  Det  første 
politisk,  dernæst  religiøst  og  endelig  økonomisk. 

I  det  politiske  Problem  finder  man  fire  Hovedele- 
menter: Ulster,  Syden,  Sinn  Fein  og  Arbejderbevæ- 
gelsen. 

I  det  religiøse  Problem  finder  man  selvfølgelig  de  to 
Elementer  —  Protestantisme  og  Katholicisme ;  medens 
det  økonomiske  Problem  angaar  hele  Irland  og  rent 
tilnærmelsesvis,  men  med  stadig  større  Ret,  kan  defi- 
neres som  Problemet  Agerbrug  versus  Industri. 

2* 

Men  dette  er  blot  Skelettet  i  det  irske  Problem,  der 
er  lige  saa  nervøst  sammensat  som  det  menneskelige 
Legeme  og  ligesaa  vanskeligt  at  finde  Diagnosen  til. 
Indenfor  den  benede  Ramme  findes  finere  Hjerner,  der 
tænker  klart  og  bevidst  med  en  bestemt  Hensigt,  og  hun- 
drede og  en  ringere  Hjerner,  eller  rettere  Nervecentrer, 
der  reagerer  ligesaa  dumpt  og  stærkt  imod  hine  andre 
som  den  menneskelige  Skabnings  solar  plexus  under- 
tiden reagerer  mod  den  virkelige  Hjernes  Herredømme. 
Nogle  af  disse  sidstnævnte  Elementer  er  bevidste,  andre 
ubevidste,  men  de  fleste  af  dem  er  en  Blanding  af  begge 
Dele,  for  Irlænderen  er  det  mest  bevidst  ubevidste  Væsen 
i  Europa.  Men  disse  to  Hjernegrupper  er  forbundne 
ved  et  Væv  af  Arterier  og  Nerver,  politiske  Nerver,  reli- 
giøse Nerver,  økonomiske  Nerver,  saa  nøje  bestemte  — 
og  saa  ubestemmelige  —  som  Nervetraadene  i  det  ana- 
tomisercde  Legeme.  Og  dog  er  hele  dette  Mylder  af 
Nerver  saa  sammenknyttet,  at  et  Tryk  paa  et  enkelt 
Punkt  lynsnart  kan  skabe  Irritation,  virke  kongestio- 
nerende  og  skrue  den  nationale  Temperatur  op  til  Feber- 
hede i  et  Land,  der  altid  normalt  staar  paa  Højspænding. 

Mange  sociologiske  Specialister,  fra  Statsmænd  til 
Soldater,  har  paa  mangfoldige  Maader  tillidsfuldt  for- 
søgt at  stille  Diagnosen  for  det  irske  Spørgsmaalet,  men 
ingen  har  haft  Held  dertil. 

Tag  for  Eksempel  Ulsterproblemet.  Ved  første  Øje- 
kast ser  det  ganske  simpelt  ud  —  som  var  Sammen- 
hængen blot  den,  at  en  af  de  fire  irske  Provinser  ikke 
vil  have  Home  Rule,  fordi  den  —  som  protestantisk  — 
føler  sig  nøjere  knyttet  til  Majoriteten  af  Indbyggere 
i  England,  Skotland  og  Wales,  der  ogsaa  er  Prote- 
stanter, og  fordi  den,  ultraimperialistisk  og  unionistisk 
som  den  er,  ikke  ønsker  noget  fremmet,  der  blot  i  nogen 
Maade,  kunde  slappe  de  Baand,  der  holder  Imperiet 
sammen. 

Den  intelligente  Udlænding,  der  betragter  Spørgs- 
maalet som  et  geografisk  bestemt  politisk  og  religiøst 

Spørgsmaal,  siger  selvfølgelig:  „Hvorfor  ikke  lade  Ir- 
lænderne ordne  den  Ting  selv,  naar  Tidens  Fylde  kom- 
mer, og  give  Home  Rule  til  de  tre  romersk-katholske 
Provinser:  Munster,  Leinster  og  Connaught,  med  Ude- 
ladelse af  Ulster?" 

Saa  stilles  han  stréiks  overfor  følgende  Smaavanske- 
ligheder:  for  det  første  er  næsten  det  halve  Ulster  ro- 
mersk-katholsk  og  nationalistisk;  for  det  andet  er  — 
hvad  den  intelligente  fremmede  vil  opdage,  hvis  han 
gæster  Belfast  og  Antrim-Højlandet  —  selv  den  prote- 
stantiske HeJvdel  af  Ulster  „Irish  to  the  heels  of  her", 
med  irsk  Tankegang  og  til  Trods  for  sin  stærke  indu- 
strielle Koncentration,  med  noget  af  Drømmeren  i  sig, 
noget  selvmodsigende  og  uhaandgribeligt ;  og  endelig 
har  Ulster,  ja  endog  det  protestantiske  Ulster,  i  sin 
Tid  givet  Home  Rule-Bevægelsen  nogle  af  dens  største 
Førere. 

Eller  han  kan  indbilde  sig,  hvad  selv  særdeles  intelli- 
gente Udlændinge  har  indbildt  sig,  at  Spørgsmaalet  er 
et  rent  Racespørgsmaal,  og  at  Protestanterne  og  Katho- 
likerne  i  Ulster  som  henholdsvis  Irlændere  og  Skotter 
hader  hverandre  og  benytter  deres  Ferier  og  Højtider 
til  Slagsmaal,  Mord  og  pludselig  Død.  Han  vil  da,  navnlig 
hvis  han  er  Tysker,  formode,  at  Imperiets  Jernhæl  og 
pansrede  Næve  maa  holde  Orden  i  Landet,  redde  Ind- 
byggerne fra  hverandre  og  sikre  en  Pax  Romanus. 

Saa  vil  han  opdage,  at  Protestanterne  og  Katholikerne 
i  Ulster  —  naar  lige  undtages  maaske  saadanne  luende 
Mærkedage  som  12.  Juli,  daBoyne-Slaget  stod,  i  hvilket 
Katholikerne,  der  kæmpede  for  James  II  og  Stuarterne, 
blev  slaaet  af  Protestanterne  i  et  fjernt  Aarhundrede, 
der  forekommer  Ulstermanden  blot  at  være  Fredag  i 
forrige  Uge  —  lever  venskabeligt  sammen,  uselvisk 
gør  hinanden  Smaatjenester,  som  Laan  af  Heste  og 
Kærrer  og  en  Haandsrækning  i  Høstens  Tid,  og  i  det 
hele  taget  ter  sig  som  de  gode  Irlændere  de  er,  umaade- 
lig  stolte  af  at  være  Irere  og  af  deres  Fædreneø. 

Eller  denne  saare  intelligente  Udlænding  kan  hen- 
vende sin  intelligente  Opmærksomhed  paa  „Syden", 
som  hele  Irland  paa  Ulster  nær  bliver  kaldt,  til  Trods 
for,  at  Ulster  faktisk  kun  optager  det  nordøstlige  Hjørne 
af  Landet.  „Her",  vil  han  sige  til  sig  selv,  „her  er  der 
i  hvert  Fald  noget  homogent,  i  det  mindste  intet  van- 
skeligt". Alle  Mennesker  er  romersk-katholske  og  Til- 
hængere af  Home  Rule  og  Drømmere,  jævne  Ager- 
dyrkere, uberørte  af  „det  sorte  Nord"s  konkrete  In- 
dustrialisme. Selv  nogle  yderst  intelligente  engelske 
Statssekretærer  for  Irland  —  det  vil  sige,  de  Herrer, 
som  beklæder  det  Embede,  der  svarer  til  Irsk  Minister 
i  det  britiske  Kabinet  —  har  nærmet  sig  Spørgsmaalet 
paa  denne  Vis  og  har  erfaret  at  Irland  er  „the  grave  of 
reputations'',  det  Land,  hvor  det  altid  er  det  umulige, 
som  sker. 

Det  første,  han  træder  paa  —  som  en  Mand  kan 
træde  paa  en  Naal,  naar  han  halvt  sovende  springer 
ud  af  Sengen  for  at  besvare  en  natlig  Opringning  — 
er  et  meget  lille,  men  meget  begejstret  protestantisk- 
unionistisk Mindretal  —  et  Mindretal,  der  imidlertid 
lever  lykkeHgt  sammen  med  Katholiker  og  Home-Rule- 
Folk,  Naar  han  har  trukket  denne  Naal  ud  af  den 
Masse  Fordomme,  hvoraf  den  irske  Specialists  Hjerne 
væsentlig  bestaar,  og  vender  sig  om  mod  det,  han  — 
stadigt  halvt  sovende  —  anser  for  et  voldsomt  enthou- 
siastisk  NationaHst- Flertal,  hvis  Stemmer  falder  saa 
regulært  som  et  Klokkeslag  i  det  mest  fuldkomne  poli- 
tiske Maskineri,  der  eksisterer  —  det  irske  Nationalist- 
Parti  med  dets  84  Parlamentsmedlemmer  af  de  670, 
der  sidder  i  Westminster  —  da  befinder  han  sig  Ansigt 
til  Ansigt  med,  hvad  en  fortumlet  Englænder  engang 
kaldte  „Mørkets  Magter".  I  Stedet  for  en  kompakt  og 
renlivet  Samling  af  katholske  Nationalister  finder  han 
péle  mele  følgende  tvivlsomme  Enheder :  Et  Flertal,  der 
stemmer  for  Partiet  paa  Valgdage  af  Hensyn  til  Prin- 
cipet  og  Traditionen  og  for  ikke  at  give  den  unionistiske 

Arvefjende  Anledning  til  at  hovere,  men  som  ofte  er 
enten  ligeglad  eller  til  Tider  endog  dybt  utilfreds  med 
det;  enkelte  Protestanter,  der  stemmer  nationalistisk 
og  enkelte  Katholiker,  der  stemmer  unionistisk  —  samt, 
som  en  hemmelig  Islæt  i  Virvaret,  denne  endnu  uformede 
Enhed  Sinn-Fein-(„Vi  selv  alene") -Bevægelsen,  hvis 
Tilhængere  er  utilfredse  med  alt  og  alle,  der  k£dder  sig 
selv  Nationalister  —  og  som  vægrer  sig  ved  at  stemme 
paa,  ja  stundom  stemmer  imod  de  nationalistiske  Kan- 
didater. 

Netop  som  det  er  lykkedes  den  intelligente  Udlæn- 
ding at  sluge  Sinn  Feineme  og  glemme  de  andre  Selv- 
modsigelser ved  at  sige,  at  Problemet  i  det  katholske 
Sydirland  i  Virkeligheden  er  et  økomisk  Problem,  et 
agrarisk  Problem,  et  Anliggende,  hvori  alle,  som  lever 
af  Agerbrug,  baade  Gaardejer  og  Landarbejder,  slutte- 
lig vil  fylke  sig  Side  om  Side,  —  saa  snubler  han  over 
den  Kendsgerning,  at  Gaardejeren  og  Landarbejderen, 
der  Tiaar  efter  Tiaar  var  Vaabenbrødre  i  Kampen  for 
at  skaffe  den  førstnævnte  uopsigelig  Leje,  ikke  er  gode 
Venner  længere,  idet  Arbejderen  beskylder  Gaard- 
ejeren for  at  have  svigtet  ham  efter  igennem  den  vold- 
somste politiske  Agitation,  som  Europa  har  set,  at 
have  vundet  visse  elementære  Rettigheder  i  Jordspørgs- 
maalet.  Han  vil  se,  at  der  i  visse  Distrikter  er  blevet 
ført  en  kraftig  Agitation  imod  Gaarde  jerne  for  at  er- 
hverve højere  Løn  og  bedre  Vilkaar  for  den  Hær  paa 
150,000  Landarbejdere,  som,  da  Krigen  brød  ud,  i  mange 
Distrikter  kun  tjente  fra  9  til  12  Kroner  om  Ugen,  og 
som,  ligesom  Gaardejeme,  alle  er  Nationalister  —  sam- 
tidig med,  at  Nationalistpartiet  betragter  den  nye  øko- 
nomiske Bevægelse  med  Tvivl  og  Antipati. 

Og  det  er  nu,  at  han  —  stadig  famlende  rundt  i  Blinde 
i  det  mørke  Værelse,  som  den  irske  Politik  er,  —  først 
skelner  en  ny  politisk  Bevægelse,  den  irske  Arbejder- 
bevægelse, der  i  1913  fandt  sit  Zenith  og  sit  Nadir  i  de 
.  dublinske  Transportarbejderes  blodige  Striker  —  en 

Bevægelse,  der  gaar  paa  tværs  af  de  gamle  Partiers 
Demarkationslinjer,  idet  den  søger  at  gøre  sig  uafhængig 
af  alle  andre  Partier  og  at  forene  paa  sine  Talerstole 
Ulsterfolk  med  Folk  fra  det  sydlige  og  Protestanter  med 
Katholiker,  i  den  Kamp,  der  har  præget  Slutningen  af  det 
nittende  og  Begyndelsen  af  det  nye  Aarhundrede  — 
Kampen  imellem  Kapital  og  Arbejde,  som  i  Irland  for 
første  Gang  har  vist  sig  i  sin  moderne  Form  i  1908. 

Vaklende  bort  efter  Sammenstødet  med  denne  fuld- 
komment nye  Magt,  som  i  Øjeblikket  er  slumrende,  men 
ikke  død,  og  som  stadig  er  bestemt  til  at  spille  den  af- 
gørende Rolle  i  Irlands  Fremtid,  vil  vor  intelligente  Ud- 
lænding snart  snuble  over  Halerne  og  støde  Panden  imod 
Hovederne  paa  talløse  andre  og  ukendte  Elementer. 
Der  er  hint  saakaldte  Friendly  Society,  Hibemiernes 
gamle  Orden  med  dens  200,000  Beneficiant -Medlemmer 
og  80,000  aktive  Medlemmer,  anførte  af  JOHN  Redmonds 
Løjtnant,  den  snilde  graaøjede  JOE  Devlin  —  et  Sam- 
fund, der  maaske,  naar  alt  kommer  til  cdt,  er  den  mæg- 
tigste politiske  Faktor,  man  kender,  hvis  Indflydelse 
kan  spores  saa  langt  borte  som  i  Australien  og  i  de 
forenede  Stater,  hvor  det  tæller  200,000  Medlemmer. 
Han  føler  sig  hvirvlet  ind  i  den  store  kooperative  Be- 
vægelse, der  tildels  er  skabt  efter  dansk  Forbillede,  og 
som  han  opdager,  er  mere  end  en  økonomisk  Tros- 
bekendelse —  ja,  som  virkelig  i  de  initieredes  Øjne  er 
Irlands  aandelige  Frelser,  formummet  som  en  national- 
økonomisk Tigger;  og  saa  bliver  hans  Mystificering 
fuldkommen,  idet  han  støder  paa  noget,  der  synes 
Andelsbevægelsens  naturlige  Antithese,  den  roman- 
tiske gaeliske  Bevægelse,  der  søger  at  genindføre  det 
gamle  irske  Tungemaal  som  dagligt  Talesprog  med  En- 
gelsk som  Hjælpesprog;  at  genoplive  den  gamle  irske 
Kunst;  at  optage  igen  den  irske  Nationaldragt,  Kilt'en; 
at  udvikle  den  irske  Dans,  Folkevisen  og  Fløjtespillet: 
som  kort  sagt  søger  at  føre  det  første  Aarhundrede  ind 
i  det  tyvende.   Og  naair  vor  Udlænding  venter  at  finde 

i  denne  Bevægelse  blot  en  Hob  Drømmere  og  Utopister, 
alle  Katholiker  og  Home  Rule -Fanatikere,  saa  finder 
han  til  sin  endegyldige  Forvirring,  at  mange  af  Gaelic 
League's  Medlemmer  er  udprægede  Unionister,  Prote- 
stanter og  praktiske  Forretningsfolk! 

Og  dersom  han  i  sit  sidste  desperate  Forsøg  paa  at 
finde  et  sikkert  Fodfæste  haaber  at  finde  en  særlig 
kraftig  Uvilje  overfor  England,  saa  opdager  han,  at  der 
aldrig  har  været  ondt  Blod  imellem  det  engelske  og  det 
irske  Demokrati,  at  Utilfredsheden  i  Irlands  stormfulde 
Historie  næsten  altid  har  været  blot  en  Utilfredshed 
med  Regeringer,  en  Utilfredshed  med  de  Mindretal, 
hvoraf  Regeringer  dannes. 

Saadanne  Bagateller  som  den  politiske  Labyrint,  der 
hedder  den  romersk-katholske  Kirke  i  Irland  —  hvis 
Præster  alle  er  glødende  Home  Rule-Mænd,  men  mange 
af  Bisperne  ikke,  medens  Rom  selv  er  afgjort  anti-Home 
Rule  —  saadanne  Bagateller  lader  ham  paa  dette  Tids- 
punkt uanfægtet.  Naar  han  opdager  at,  skønt  Katho- 
liken  formodes  at  være  Anathema  for  Ulster -Prote- 
stanten, er  det  hændt,  at  en  fremragende  Katholik  er 
blevet  opstillet  som  Kandidat  i  en  protestantisk  Ulster- 
Kreds,  alt  mens  the  Orange  Lodges,  disse  glødende  Anti- 
papister  rykker  ud  med  alle  deres  blændende  regalia, 
hemmelige  Mærker,  Sværdet  og  den  aabne  Bibel  for 
at  hæve  ham  til  Skyerne  —  og  naar  han  ser,  at  enhver 
forudfattet  Mening,  han  overhovedet  har  haft  om  Men- 
neskeheden, er  sat  overstyr  i  et  Land,  hvor  enhver  in- 
tellektuel Proces  er  afløst  af  hin  højere  og  langt  mere 
sammensatte  intuitive  Proces,  hvori  Paradokset  er  den 

forviklede  Islæt,  der  holder  det  hele  sammen da 

overgiver  han  sig  til  den  irske  Stemning.  Han  overgiver 
sig  som  alle  overgiver  sig  paa  denne  Paradoksets  0. 
Han  kan  ikke  føle.  Han  er  hævet  over  al  Fornemmelse. 
Han  er  Gudernes  Lige-Paradoksets  Guder,  som  ved,  at 
der  gives  hverken  sort  eller  hvidt,  enkelt  eller  sammen- 
sat, godt  eller  ondt.   Han  er  —  „irsk". 

II 

DEN  MODERNE  IRLÆNDER 

Lad  os  se,  om  vi  kan  finde  Nøglen  til  denne  forvir- 
rende 0  ved  at  studere  dens  Indbyggere. 

Det  er  ikke  let  at  naa  til  en  korrekt  Vurdering  af 
Nutidens  Irlænder,  fordi  han  befinder  sig  paa  et  Over- 
gangstrin  —  Overgangen,  saa  at  sige,  fra  Middelalderen 
til  det  tyvende  Aarhundrede,  noget,  som  forøger  hans 
naturlige  Sammensathed.  Hidtil  har  han  for  Sydirlands 
Vedkommende  været  en  uvillig  og  halvt  ringeagtende 
Deltager  i  den  kapitalistiske  Udvikling,  stadig  tænkende 
og  levende  i  Forestillinger  fra  før  Maskinernes  Tid;  han 
har  pløjet  sin  Jord  med  primitive  Redskaber  og  op- 
dyrket den  efter  primitive  Metoder;  han  har  i  Byerne 
købt  og  solgt  uden  Ærgerrighed  eller  Opdrift ;  og  selvom 
man  ikke  kan  sige,  at  han  har  været  ligeglad  med  Penge, 
saa  har  han  været  skødesløs  og  ligeglad  med  ren  money- 
making  —  en  Mand,  hvem  Trompetfanfarerne  for  saavel 
den  kommunale  som  den  poHtiske  Imperialisme  har  ladet 
ubevæget.  I  Modsætning  til  den  egoistisk  beregnende 
Handelsmand  har  han  ikke  ofret  den  Dag  i  Morgen 
mange  Tanker  og  taget  sine  økonomiske  Vanskeligheder 
let,  men  ikke  desto  mindre  har  han  kæmpet  desperat 
for  Retten  til  Landet  med  dens  elementære  Jordkærlig- 
hed, der  er  fælles  for  Agerdyrkerne  i  alle  Lande  —  men 
i  dette  Tilfælde  en  Kærlighed,  der  har  dybe  Rødder  i 
det  patriotiske  Instinkt,  idet  Tanken  om  økonomisk 
Selvbestemmelsesret  og  Uafhængighed  altid  for  ham 
er  forbunden  med  Tanken  om  national  Selvbestem- 
melsesret og  Uafhængighed.  Thi  alle  Jord-Bevægelser 
lige  fra  det  attende  Aarhundrede  indtil  de  sidste  Aar 
af  det  nittende  med  deres  historiske  Jord-Liga-Agita- 
tion, da  forskellige  Reformer  i  Lovene  om  Irlands  Jord 
sløvede  den  skarpe  Æg  paa  de  gamle  Fjendskaber,  har 
været  prægede  af  en  patriotisk-religiøs  Aand,  som  kunde 

have  været  de  gamle  Korsfareres.  Ingen  Irlænder  fatter 
en  rent  økonomisk  Agitation. 

Irlænderen  er  baade  yderliggaaende  og  utilbøjelig  til 
Forandringer,  baade  revolutionær  og  konservativ.  I  intet 
andet  europæisk  Land  er  Stemningen  saa  bevægelig 
som  i  Irland.  Irland  er  fremfor  alle  Lande  Stedet,  hvor 
store  og  dybtgaaende  Bevægelser  kan  vokse  op  med 
Hvirvelvindens  Fart  og  Vælde,  som  for  Eksempel  i  de 
ovenfor  nævnte  forskellige  Jord -Bevægelser  —  men 
Irland  er  tillige  det  Land,  hvor  Folket  stædigst  klynger 
sig  til  Fortiden,  til  gammeldags  Metoder,  til  den  romersk- 
katholske  Kirke,  som  Aarhundreders  Forfølgelse  og 
Overtalelse  ikke  har  mægtet  at  skille  det  fra.  Og  dog 
var  det  disse  selv  samme,  der  hurtigst  af  alle  Europæere 
ombyttede  Hedenskabet  med  Kristendommen. 

Hemmeligheden  ved  denne  revolutionære  Konserva- 
tisme, der  gør  Irlænderen  til  Verdens  eneste  konserva- 
tive revolutionære,  maa  findes  i  hans  intense  Individua- 
lisme, der  er  den  samme,  hvad  enten  han  er  Ulstermand 
eller  Sydirlænder.  Det  er  hans  Individualisme,  der  gør 
ham  uskikket  til  at  slutte  sig  sammen  i  den  Slags  døde 
Masser,  der  passivt  spærrer  for  alt  Fremskridt,  og  som 
gør  ham  modtagelig  for  nye  Tanker.  Det  er  hans  ujor- 
diske Konservatisme,  der  til  Tider  gør  ham  til  et  af  de 
mest  genstridige  Væsener.  I  sin  Historie  er  han  paa 
Grund  af  sin  individuaHstiske  Mangel  paa  Kombina- 
tionsevne  gentagende  blevet  slaaet  af  Mænd,  der,  taget 
enkeltvis,  var  ham  underlegne.  Men  samtidig  har  han 
syv  Aarhundreder  igennem  vist  et  nationalt  Sammen- 
hold, der  er  uden  Sidestykke  i  Historien.  Mand  og  Kone 
kan  kives  inden  fire  Vægge,  men  ve  den  uvedkommende, 
der  stikker  Hovedet  ind  ad  Døren. 

Nationaliteten  og  Nationalismen  har  paa  samme  Tid 
været  Irlænderens  Hæder  og  hans  Nederlag.  Hans  syv- 
hundredaarige  intense  Koncentration  om  Nationaliteten 
og  de  nationale  Maal  har  gjort  ham  til  en  monoman  — 
han,  der  af  Naturen  er  den  mest  mangesidige  og  sammen- 

satte  af  alle  Europæere,  international,  som  ingen  Social- 
demokrat er  international,  samtidig  demokratisk  og  kon- 
servativ. 

Det  har  gjort  ham  til  Konge  over  alle  Politikere,  lige- 
som det,  naar  alt  kommer  til  alt,  har  gjort  ham  til 
Europas  ypperste  Taler.  Fantasifuld,  som  han  er,  be- 
gavet med  en  Indbildningskraft,  der  rækker  fra  en  Dun- 
sannys  Opfindsomhed  eller  en  Yeats' Mysticisme  til  en 
George  Bernard  Shaws  konstruktive  Analyse,  skylder 
den  moderne  Irlænder  os  endnu  at  sætte  sit  Præg  paa 
Kunstens  Verden,  selv  om  han  har  gjort  en  Begyndelse 
med  de  sidste  Tiders  irske  Renæssance.  Den  nationale 
Politik  har  som  en  Feber  udtømt  hans  øvrige  Kræfter, 
lagt  hans  kunstneriske  Intuitioner  øde  og  saa  godt  som 
slukket  hint  Inspirationens  Lys,  der  fordum  lyste  for 
hele  Europa. 

Hans  nationale  Koncentration  har  gjort  ham  kritisk 
snarere  end  skabende,  samtidig  med  at  han  er  vildt 
ligegyldig,  omend  af  og  til  ligesaa  vildt  tyndhudet  overfor 
andres  Kritik;  den  har  gjort  ham  uskikket  til  de  store 
Opgaver,  der  fulgte  med  Demokratiets  stadigt  hastigere 
Vækst  siden  Aarhundredets  Begyndelse;  den  har  gjort 
ham  udelagtig,  omend  for  nogle  smaa  Mindretals  Ved- 
kommende ikke  uinteresseret,  i  de  sidste  halvthundrede 
Aars  Internationalisme.  Man  kan  ogsaa  sige  det  saa- 
ledes,  at  den  har  gjort  ham  øbo-snæver  i  hans  bevidste 
Liv,  hvorunder  der  rører  sig  en  Underbevidsthed,  saa 
international  som  Stjernerne,  som  er  hans  virkelige  Liv, 
og  som  nu  og  da  rækker  sig  op  over  Bevidsthedens 
Tærskel  for  at  blive,  undertiden  for  bestandig,  oftest 
kun  momentant.  Del  af  hans  bevidste  Liv. 

Det  er  hans  voldsomme  nationale  Koncentration  om 
Politik,  der  har  gjort  ham  til  Elskeren  og  Haderen  frem- 
for nogen.  Han  elsker  som  en  Kvinde,  uden  noget  For- 
behold i  sin  Selvhengivelse ;  han  hader  som  en  Kvinde  — 
undertiden  ufornuftigt,  men  altid  uforsonligt.  Men,  som 
en  Mand,  kan  han  føres  i  et  Haar,  men  ikke  drives  frem 

med  Staalsvøber.  Fortidens  Fjendtligheder  er  for  ham 
Øjeblikkets  —  friske  og  ophidsende  som  lige  udgydt 
Blod.  Han  er  saa  lidet  glemsom  og  lidet  tilgivende 
som  Jehovah.  Dog  er  han  saa  blød  som  Fosteret  i 
Moders  Liv. 

Blot  er  han  aldrig  til  at  gribe.  Hverken  hans  Kær- 
lighed eller  hans  Had  fæstner  sig  til  tydeligt  hvidt  og 
sort.  Skønt  hans  Natur  er  stabil,  kan  hans  Kærlighed 
og  hans  Had  flimre  frem  og  tilbage  som  de  levende 
Billeder  paa  Lærredet.  Som  man  har  set  i  den  irske 
Brigades  Kampe  tilforn  i  Frankrig  og  i  vor  Tid  i  Syd- 
afrika, og  som  de  irske  Soldater-Æventyrere  har  vist 
det,  der  har  smeddet  deres  Lykke  paa  de  syv  Have 
og  de  fire  Kontinenter,  kan  han  være  ædelt  højmodig 
mod  en  Fjende,  selv  en  sejrrig  Fjende.  De  stormfulde 
Sider  i  Irlands  Historie,  der  hedder  Kampen  om  Jorden 
eller  de  sidste  Tiders  Sinn  Fein- Revolution  har  over 
sig  en  Stjernehimmel  af  Don  Quichote-agtig  Idealisme. 

Den  romersk-katholske  Del  af  Irland,  det  vil  sige  om- 
trent tre  Millioner  af  dens  fire  Millioner  Sjæle,  er  som 
Rom  har  sagt  det  atter  og  atter,  Kirkens  Marv.  Irlæn- 
derne er  fromme  Katholiker,  men  Katholiker,  der  selv 
om  de  ikke  er  uden  Fordom  overfor  den  lille  isolerede 
protestantiske  Menighed  i  deres  Midte,  dog  kun  viser 
denne  Fordom,  mildnet  af  en  smuk  Menneskelighed. 
End  ikke  Dogmernes  Gifte  har  evnet  at  svække  Irlæn- 
derens Menneskelighed  —  en  Menneskelighed,  der  paa 
en  ganske  quixoteagtig  og  ofte  urimelig  Vis  faar  den 
katholske  Sydirlænder  til  at  respektere  og  agte  sin  pro- 
testantiske Broder  mere  end  fortjent  —  den  Menneske- 
lighed, der  voldte,  at  den,  som  skriver  dette,  skønt 
eneste  Protestant  i  en  Klosterskole  med  henved  fem 
hundrede  Katholiker,  aldrig  som  Skoledreng  hørte  et 
Ord  imod  sin  Kirke  eller  sin  Slægts  Politik,  der  tilfældig 
var  antinationalistisk.  Irlænderen  er  ligesaa  yderlig- 
gaaende  i  sin  Menneskelighed  som  i  alt  andet.  Som  en 
Kvinde  kender  han  ikke  til  Ligegyldighed.  En  Holdning 

overfor  Universet  er  ligesaa  væsentlig  en  Del  af  hans 
Liv  som  at  trække  Vejret. 

Ingen  Englænder,  ligegyldig  hvilken  Politik  eller  Re- 
ligion han  har  hyldet,  har  nogensinde  haft  Grund  til  at 
beklage  sig  over  den  Behandling,  han  har  faaet  i  Irland, 
hvor  Indbyggerne  altid  reserverer  den  fremmede  inden- 
for Portene  deres  bedste.  Med  Undtagelse  af  Dan- 
skerne er  ingen  Folk  i  Europa  saa  gæstfri  og  gavmilde 
som  Irlænderne. 

Med  sin  Respekt  for  alt  menneskeligt  viser  Erin  den 
fremmede  indenfor  Portene  den  hjertelige  Gæstfrihed, 
som  er  hende  særegen.  Naar  han  træder  ind  ad  Irlands 
Portaler,  er  han  hverken  konservativ  eller  Demokrat, 
Nationalist  eller  Unionist,  Protestant  eller  KathoHk  — 
blot  et  menneskeUgt  Væsen. 

Der  er  to  andre  Egenskaber,  som  altid  gør  særligt 
Indtryk  paa  den  fremmede;  den  ene  er  Irlænderens 
lysende  Intelligens,  og  den  anden  (som  den  fremmede 
ikke  altid  mærker  straks)  er  den,  at  han  er  den  eneste 
Smigrer  i  Verden,  ligesom  han  er  en  af  de  meget  faa 
Diplomater,  der  sædvanligvis  mener,  hvad  han  siger  — 
hvad  der  ikke  udelukker  en  lunefuld  Tilbøjelighed  til 
at  sige  bittersøde  Ting;  Der  ligger  en  Knivsæg  gemt 
under  Honningen  paa  Irlænderens  Tunge. 

Hvad  hans  Intelligens  angaar,  saa  er  den  ikke  saa 
meget  en  Hjernefunktion  som  Intuition,  for,  ligegyldig 
om  han  er  Ulstermand  eller  fra  det  sydlige,  saa  er  Ir- 
lænderen saa  intuitiv  som  en  Kvinde  eller  en  Kat.  Det 
er  næsten  ikke  for  meget  sagt,  at  Filosofen  kan  drøfte 
enhver  Gren  af  Filosofien  med  den  irske  Arbejder,  og 
han  vil  forstaa  ham  —  Arbejderen  Filosofen  ciltsaa,  for 
det  er  ikke  altid  gensidigt!  —  Sociologen  Samfunds- 
ændringer, som  hans  Tilhører  ikke  har  nogetsomhelst 
personUgt  Kendskab  til,  og  Opfinderen  de  sidste  epoke- 
gørende Opdagelser  paa  Elektricitetens  Omraade  — 
Irlænderen  vil  forstaa  dem  begge,  forbeholden,  diplo- 
matisk og  kritisk.  Jeg  har  drøftet  de  amerikanske  Farm- 

trusts  og  Maskinernes  Rolle  i  det  tyvende  Aarhundredes 
Landbrug  med  en  Transportarbejder  i  Belfast,  „Titanic" 
med  en  Stenhugger  i  Waterford,  og  den  buddhistiske 
Verdensopfattelse  med  en  Mand  fra  Dublins  Fattig- 
kvarter, og  fra  dem  alle  tre  har  jeg  til  Svar  faaet  kløgtige 
og  vægtige  Kommentarer.  Jeg  har  talt  for  en  Forsam- 
ling af  Ulster-Haandværkere  om  de  sidste  Regerings- 
Udkast,  for  Landcirbejdere  i  Dublin  om  visse  Sider  af 
det  franske  og  det  hollandske  Demokrati,  for  et  Audi- 
torium af  irsktalende  Fiskere  om  Muligheden  af  at  efter- 
ligne den  danske  Andelsbevægelse  i  de  irske  Fiske- 
rier —  og  jeg  hcir  i  cdle  disse  Tilfælde  ved  mit  Foredrags 
Slutning  mødt  indgaaende  Kritik  og  forstaaende  Kritik, 
hvoraf  en  Del  kunde  have  hidrørt  fra  Russere  eller  In- 
dere, med  hvis  Tankegange  Irlænderens  tiltider  mødes 
i  et  forbigaaende  Fællesskab,  Og  tilsvarende  Erfaringer 
har  enhver  indhøstet,  der  har  haft  Lejlighed  til  at  tage 
Del  i  Irlands  offentlige  Liv,  saavel  som  mange  Turister. 

Men  trods  hele  denne  Forstaaelsens  „Internationa- 
lisme" er  den  moderne  Irlænder,  ligesom  hans  Forfædre 
voldsomt,  næsten  vildt,  national.  Ligesom  Grækerne 
regnede  alle  Folk  udenfor  Grækenland  for  „Barbarer", 
saaledes  er  for  ham  Folkene  udenfor  Irland,  om  ikke 
„Barbarer",  saa  dog  „Ikke -Irlændere".  De  er  aldrig 
foreigners.  I  Irland  vil  man  næppe  nok  høre  Ordet 
foreign  —  det  er  Irlænderen  for  menneskelig  til. 

I  Samtaler  mellem  Irlændere  vil  man  atter  og  atter 
høre  denne  Vending:  „Men  hvad  vil  det  betyde  for 
Irland?"  eller  naar  andre  Landes  sociale  og  politiske 
Problemer  kommer  paa  Tale :  „Lad  os  først  faa  Irland 
overstaaet,  saa  kan  vi  altid  tale  om  de  Ting  bagefter"  — 
eller,  som  en  vidt  berejst  Irlænder  formulerede  det  over- 
for mig:  „Lad  os  ordne  Irland  —  saa  kan  Irland  ordne 
Verden!"  Han  sagde  det  med  en  ex  cathedra -Selv- 
sikkerhed,  der  mindede  mig  om  BERNARD  Shaw,  hvis 
Internationalisme  har  spærret  ham  ude  fra  de  moderne 
Irlænderes  Hjerter,  om  ikke  fra  deres  Forstaaelse. 


32  NUTIDENS  IRLAND 

Denne  Forvisning  om,  at  Irland  er  det  ene  fornødne, 
er  det,  som  driver  saa  mange  Irlændere  og  Irlænder- 
inder —  thi  Kvinderne  er  endnu  mere  glødende  Poli- 
tikere end  Mændene  —  til  ved  Midnat  som  ved  Middag 
at  tale  Politik,  hvad  de  med  Rette  anser  for  i  den  mo- 
derne Verden  at  være  Livet  selv.  Det  er  dette,  der  gør 
Avisen  til  Irlænderens  Literatur  —  en  Avis,  fyldt  til 
„Hovedet"  med  Politik  eller  Emner,  der  indirekte  ved- 
rører det  politiske.  Det  er  dette,  der  gør  hvert  Gade- 
hjørne, hvert  Værtshus  og  mange  Dagligstuer  til  West- 
minster'e  en  miniature.  Alt  i  Livet  fra  Kooperation  til 
Kosmopolitisme,  fra  Musik  til  Pengepugeri,  betragtes 
gennem  de  politiske  Briller,  der,  som  man  kan  tænke 
sig,  til  Tider  er  et  Vrængespejl. 

Til  Forskel  fra  Englænderen,  der  er  mere  sentimental 
og  i  mindre  Grad  Stemningsmenneske  end  nogen  anden 
Europæer,  er  Irlænderen  lutter  Stemning  og  ganske 
usentimental  —  noget,  der  især  karakteriserer  den  irske 
Kvinde.  Han  er  Ugesaa  hurtig  til  at  reagere  overfor 
Veltalenhed  eller  Musik,  som  han  er  sarkastisk,  hvis 
han  da  ikke  er  ligegyldig  overfor  det  sentimentale.  Med 
den  subtilt  udviklede  humoristiske  Sans,  der  er  ham 
egen,  har  han  en  fin  Næse  for  rent  og  skært  sentiment, 
der  lyder  for  ham  som  den  falske  Tone  i  en  altfor  glø- 
dende Elskers  Mund.  Hans  Latter  er  Djævlenes  Latter. 
Hans  Humor  brænder  som  Vitriol.  Den  irske  Spøg  er 
en  Tragedie  i  et  Land,  hvor  al  Tragedie  bliver  Komedie 
og  Komedie  Tragedie. 

Han  siges  at  være  en  fuldkommen  Elsker  og  en  umulig 
Ægtemand,  maaske  fordi  han,  Idealist  som  han  er, 
„kobler  sin  Vogn  til  en  Stjerne"  og  vægrer  sig  ved  at 
gøre  Kompromis,  naar  Talen  er  om  det  evige.  Af  Kær- 
ligheden vil  han  have  alt  eller  intet,  og  med  sin  Tilbøje- 
lighed til  at  fortvivle  kan  han  i  et  Sekund  styrte  fra 
den  højeste  Tinde  til  den  dybeste  Afgrund.  Han  er  saa 
yderliggaaende  i  alting,  at  ingen  er  helt  saa  god  som 
en  god  Irlænder  eller  saa  ond  som  en  slet  Irlænder. 

Han  sætter  ingen  Grænser,  hverken  for  sine  Sympatier 
eller  sine  Antipatier.  Grænseløs  forekommer  han  sig 
selv,  gudlignende,  født  til  en  ophøjet  Skæbne,  hvad  han 
viser  i  aUe  sine  „Bevægelser",  politiske,  økonomiske 
og  religiøse  —  eller  alle  tre  paa  een  Gang,  thi  i  alle 
irske  Bevægelser  er  der  noget  af  hvert  af  disse  tre 
Elementer. 

Jeg  har  talt  om  den  nationéJe  Feber,  der  har  øde- 
lagt hans  kunstneriske  Evner  —  men  han  lider,  idet- 
mindste  sydpaa,  tillige  af  en  anden  Svækkelse :  Melan- 
koliens Masturbation.  Han  lever  sit  Tankeliv,  som  i 
hans  Tilfælde  mere  end  i  alle  andres  er  hans  virkelige 
Liv,  imellem  Fortidens  Runer  og  Ruiner  —  i  Stæder  og 
Kulturer,  der  forlængst  er  sunkne  i  hans  Søer  —  som 
Bonden  paa  Vestkysten  drømmer  han  sit  Liv  bort  imel- 
lem de  grønne  Høje  eller  —  i  et  hærget  Forbjergs  mørkt 
purpume  Skygger  —  bort  paa  de  grønblaa  Bølger,  i 
hvis  Midte  Irland  er  „indsat  som  en  Ædelsten  i  det 
smaragdgrønne  Hav".  Han  taler  om  Slaget  ved  Clon- 
tarf  og  om,  hvordan  han  jog  Danerne  ud  i  Havet,  som 
var  det  sket  i  Gaar.  Han  drømmer  sine  Drømme,  uende- 
lige, feberfulde  Drømme.  Og  dog,  i  det  nordlige  har 
han  udviklet  en  Nerveganglion  af  vild  pulserende  Energi, 
der  udlades  gennem  ti  Tusinde  Hammeres  Banken  paa 
Siderne  af  en  White  Star -Kæmpe,  i  de  pneumatiske 
rivetters' Snurren,  i  Smedjernes  Gnistren;  og  selv  i  det 
sydlige  er  denne  Selvmodsigelsernes  Mand  ofte  paa  sin 
Vis  haandfast,  naar  det  gælder  om  at  gribe  den  økono- 
miske Chance,  haard  at  handle  med,  ikke  til  at  narre. 

Irlænderen  af  denne  Overgangstid  er  ved  at  udvikle 
Kernen  til  en  vældig  kooperativ  Bevægelse.  I  Byerne 
dukker  der  Handlende  op  af  en  ny  Type  —  dristige  og 
haarde,  selv  i  det  sydlige  —  i  det  barske  og  dystre  Nord 
har  man  cJtid  kendt  denne  Type.  Fabrikanten  er  i  det 
sydlige  ved  at  rejse  sine  Klædemøller  og  bryde  Vejen 
for  hundrede  og  een  af  de  mindre  Eksportindustrier. 
Irland,  der  saa  længe  har  holdt  sig  hævet  over  Kom- 

mercialismens  Dyrkere,  er  omsider  ved  at  bøje  Knæ 
for  Guldkalvens  Herlighed  —  maaske  fordi  dette  Knæ- 
fald var  Betingelsen  for  en  fortsat  Tilværelse. 

Sydirlænderen  er  ofte  blevet  beskyldt  for  at  være 
smudsig  og  doven.  Hvis  han  er  doven,  er  det  tildels, 
fordi  han  i  den  Grad  har  været  en  Drømmer,  der  levede 
i  den  mindre  anspændte  Fortid,  og  dels  fordi  han  har 
holdt  sig  selvsaa  meget  udenfor  den  moderne  kommer- 
cielle Struggle,  hvad  han,  omend  nok  saa  ubevidst,  har 
opfattet  som  en  ny  Form  for  Mammondyrkelse.  Hvis 
han  er  snavset,  og  ingen  Elsker  af  Irland  kan  nægte,  at 
han  er  det  hele  Syden  igennem,  da  er  det,  fordi  han, 
med  sjældne  Undtagelser,  er  fattig,  fortvivlende  fattig, 
paa  en  Maade  som  kun  Irlændere  og  Jøder  kan  være 
fattige.  De  forarmede  Lande  i  Verden  er  de  smudsige 
Lande. 

Men  formummet  i  hans  Snavs,  som  bag  Middelalder- 
helgenens Lopper  og  Skidenhed,  gemmer  sig  en  Aande- 
lighed  i  Begreberne,  og  i  Hverdagsbegreberne,  der  ikke 
har  noget  Sidestykke  i  Europa,  Det  er  ikke  første  Gang 
i  Verdenshistorien,  at  Smuds  og  Drømme  har  været 
Sengefæller.  Og  har  vi  ikke  sagt,  at  Irland  er  et  Selv- 
modsigelsernes Land? 

Ekstremerne  mødes  allevegne.  Side  om  Side  med  de 
PcJadser,  som  ejes  af  Linned-  og  Skibsbyggerkongerne 
i  det  nordlige  finder  man  en  dybere  Fattigdom  end 
noget  andet  Sted  i  Europa.  Belfast  er  en  Mareridtets 
By  med  Rigdom  og  Nød  Kind  ved  Kind,  —  men  det  er 
en  Fattigdom,  der  bæres,  som  den  bæres  overalt  i  Ir- 
land, med  en  vild  Letsindighed,  en  fandenivoldsk  For- 
agt for  den  Dag  i  Morgen,  hvad  der  gør  den  mere  male- 
risk end  medynkvækkende.  I  intet  andet  Land  i  Verden 
finder  man  to  saa  modsatte  Typer  som  Ulstermanden 
og  Sydirlænderen,  eller  to  Typer,  der  har  saa  meget 
til  fælles,  i  Latter  og  Optræden,  i  Væsen  og  Tempera- 
ment, —  det  uhaandgribelige  og  ubestemte  noget,  der 
mærker  Erins  Sønner  Verden  over. 

Skønt  det  meste,  jeg  har  sagt  her,  gælder  Irlænder- 
inden  ligesaa  meget  som  hendes  Ægtemand,  Broder 
og  Elsker,  adskiller  hun  sig  saa  meget  fra  sine  Søstre 
Europa  over  baade  i  sine  Dyder  og  sine  Mangler  (af 
Laster  har  hun  ikke  andre  end  Konservatismens  Laster) 
og  spiller  hun  i  Dag,  som  hun  altid  har  gjort,  saa  subtilt 
vital  en  Rolle  i  hendes  Lands  Liv,  at  det  for  virkelig  at 
forstaa  Irland  er  nødvendigt  at  granske  hende  særskilt. 
Der  er  ingen  Kvinde,  som  helt  ligner  Irlænderinden. 
Alle  Kvinder  er  Stumper  af  hende.  Hun  har  den  fran- 
ske Kvindes  Livlighed,  Italienerindens  Indolens,  Ameri- 
kanerindens  Charme,  den  indiske  Kvindes  Sværmerisk- 
hed, den  russiske  Kvindes  Barnlighed  og  den  skotske 
Kvindes  Selvbeherskelse.  Hun  kunde  været  en  Datter 
af  Troperne,  hvis  det  ikke  var,  at  hun  er  i  Stand  til  den 
koncentrerede  Viljesanspændelse,  der  kun  har  hjemme 
i  den  nordlige  tempererede  Zone.  Hun  har  en  Hjemens 
og  Tungens  Raskhed,  der  er  forvildende  —  og  en  Skøn- 
hed, der  varierer  fra  Vestkystens  Milesian  blaasorte 
Haar  og  mørkeblaa  Øjne  til  enhver  Afskygning  af  Blond- 
hed og  i  det  nordlige  den  irske  Rødhaarethed,  som  Ti- 
tian kunde  have  malet.  Hun  er  saa  primitiv  som  en  af 
de  første  Kristne  —  og  er  i  mange  Tilfælde  ligesaa  dybt 
religiøs  —  men  i  somme  Henseender  er  hun  mere  ud- 
viklet end  nogen  anden  europæisk  Kvinde.  Hun  for- 
binder vore  Oldemødres  Begreber  om  Kvindens  Plads 
i  Samfundet  med  en  saa  gnistrende  Frihed  i  Tanke  og 
Tale,  at  den  faar  en  Suffragette  til  at  se  ud  som  Begyn- 
delsen af  det  nittende  Aarhundrede.  Hun  er  snæver 
og  grænseløs  —  hun  har  en  tigergrum  Jomfruelighed, 
der,  sammen  med  den  irske  Mands  Kyskhed,  er  Aar- 
sag  i,  at  Irland  er  det  Land  i  Europa,  der  har  det  laveste 
Antal  illegitime  Barnefødsler;  og  samtidig  viser  hun  til 
Tider  imellem  Bønderne  i  det  sydlige  faareagtig  Lydig- 
hed overfor  Præstens  Stadfæstelse  af  hendes  marriage 
de  convenance. 

Hun  lever  saa  langt  udenfor  den  moderne  Verden 

med  dens  Problcmromaner  og  kvindelige  Valgretsbevæ- 
gelse  og  Internationalisme,  som  om  hun  boede  paa 
Maanen ;  hun  er  sky  for  alle  Kendsgerninger  vedrørende 
Kønslivet;  hun  fordømmer  al  Realisme  som  Uterlighed 
og  betragter,  hvad  ZOLA  har  skrevet,  ja  endog,  hvad 
hendes  Landsmand,  BERNARD  Shaw  skriver,  som  For- 
syndelser imod  „Religion  og  Moral".  To  Ord,  som  hun 
Ugesom  hendes  Mand  og  hendes  Broder  tager  hyppigt 
i  sin  Mund. 

Hun  er  saa  lidenskabelig  som  Erebos  og  saa  kold 
som  dets  Sne,  og  hun  anvender  sit  Vids  og  sin  Tunges 
Lynild  i  sin  Politik  som  i  sin  Kærlighed.  Hun  er  den 
ypperste  Moder  i  Verden  og  har  en  Tankens  Renhed, 
der  Ugesom  udstraaler  fra  hende. 

I  det  nordlige  kan  hun  være  saa  tindrende  som  en 
Solstracde  og  saa  barsk  som  hendes  Forfædres  skotske 
Bjergskrænter.  Hun  kan  være  saa  sød  som  nymalket 
Mælk  —  og  forvandles  til  Furie  i  en  Gadekamp.  Ulster- 
kvinden betragter  Kvinders  Kamp  med  Afsky,  men  hvis 
Ulstermanden  kæmpede  i  Morgen,  vilde  hans  Kvinde 
bære  hans  Bandoler  og  om  fornødent  hans  Gevær,  som 
hendes  Søster  sydpaa  bar  dem  og  brugte  dem  fornylig 
under  Revolutionen  i  det  sydlige. 

Irlænderinden  er  kort  sagt,  hvadenten  hun  er  fra 
Ulster  eller  fra  det  sydlige,  altid  yderliggaaende  —  hun 
kender  ingen  Mellemvej  —  hun  har  Idealistens  glorrige 
Umaadehold  og  har  alle  hans  Muligheder.  Hun  er  ikke 
blot  Irlænderinden  —  hun  er  Irland. 


m 

„ULSTER" 

GlADSTONE,  the  Grand  old  Man,  sagde  engang  om 
Irland,  at  det  var  Spøgelset  i  britisk  Politik.  Om  Ulster 
kan  man  sige,  at  det  er  Spøgelset  i  den  Politik,  der  er 
Irlands.    Hvis  Ulster -Spøgelset  kunde  blive  gravlagt, 

vilde  det  irske  Problem  være  løst,  og  dermed  selve  det 
britiske  Imperiums  Problem. 

Hvad  er  Ulster-Problemet? 

Det  er  Problemet  om  de  890,000  af  Landets  cirka  fire 
Millioner  Indbyggere,  af  hvilke  de  3,010,000  ønsker 
Home  Rule  og  disse  890,000  ikke  ønsker  det. 

Hvorfor  ønsker  de  det  ikke? 

Svaret  er  sammensat  og  tredelt:  økonomisk,  race- 
mæssigt, religiøst,  en  Treenighed,  som,  naar  Talen  er 
om  Irland  samler  sig  i  det  politiske.  I  een  Forstand  er 
Irlands  hydra-hovede  Problemer  alle  politiske;  ganske 
som  de  i  en  anden  Forstand  kan  siges  alle  at  være 
„religiøse". 

Ulster-Problemets  Genesis  er  rent  økonomisk,  men 
dette  økonomiske  Spørgsmaal  har,  som  saa  mange 
andre,  gennemgaaet  den  evige  Forvandling  til  et  Reli- 
gions- og  Race-Problem,  indtil  det  oprindelige  Problem 
er  blevet  tilsløret  og  sluttelig  er  helt  forsvundet.  Ikke 
en  Ulstermand  af  tusinde  kender  nuomstunder  eller 
bryder  sig  om  at  kende  Oprindelsen  til  den  Sag,  som 
han  ofrer  tre  Fjerdedel  af  sit  vaagne  Liv  og  i  Søvne 
HcJvdelen  af  sine  Drømme.  Sydirlænderen,  der  har  hele 
den  forurettede  Parts  Skarphed  i  Opfattelsen,  kan  sin 
Historie  langt  bedre. 

For  henved  tre  Aarhundreder  siden  blev  —  af  poli- 
tiske eller  andre  Aarsager,  som  Pladshensynet  ikke  til- 
lader, at  vi  drøfter  her  —  Ulsterlandene,  som  ejedes  af 
de  irske  Katholiker,  berøvet  dem  og  givet  til  de  episko- 
pale  Protestanter,  men  koloniserede  af  skotske  Pres- 
byterianere. 

Presbyterianerne  blev  selv,  som  Dissenters,  haardt 
medtagne  af  Datidens  engelske  Regering,  men  af  nær- 
Uggende  økonomiske  Grunde  og  i  Haab  om  kommende 
Begunstigelser  maatte  de  uvilkaarlig  forsvare  Regerin- 
gen imod  de  romersk-katholske  Irlændere.  Resultatet 
blev,  at  hvad  der  i  Førstningen  var  et  tvungent  Makker- 
skab, efterhaanden  som  Generationerne  vekslede,  syn- 

tes  at  blive  et  naturligt  Kammeratskab,  bygget  paa 
Etikens  og  Religionens  urokkelige  Klipper,  mens  hele 
Spørgsmaalet  tilsidst  antog  Karakteren  af  en  ganske 
enkel  Tvist:  „Protestant  versus  Katholik"  eller  „Ind- 
ført Skotlænder  versus  indfødt  Irer". 

Dog  i  de  sidste  Aar  i  det  attende  Aarhundrede  saa 
det  en  Tid  lang  ud  til,  at  de  fælles  Vanskeligheder, 
hvorunder  baade  Presbyterianere  og  Katholiker  vir- 
kede, skulde  forene  dem  under  det  fælles  Navn  af  „Ir- 
lændere", og  af  denne  Tendens  opstod  da  det  berømte 
Samfund  „Forenede  Irlændere",  der  gav  den  irske  re- 
volutionære Bevægelse  af  1798,  som  kulminerede  i  det 
historiske  Oprør  samme  Aar,  flere  af  dens  farligste 
Førere,  —  af  hvilke  mange  var  Protestanter  og  Ulster- 
mænd. 

Havde  Katholik  og  Protestant  holdt  sammen  i  disse 
Aar,  vilde  den  Home  Rule,  som  Irland  vandt  i  Slut- 
ningen af  det  attende  Aarhundrede,  være  blevet  per- 
manent i  Stedet  for  at  gaa  tabt  igen  i  1800,  der  vilde 
intet  Ulster-Problem  have  været,  og  Imperiet  vilde  have 
været  uendeligt  styrket,  idet  dets  Tid  og  Opmærksom- 
hed ikke  var  blevet  stjaalet  fra  Hovedlandets,  dets  Ko- 
loniers og  dets  Lydlandes  Affærer  af  det  sidste  Aar- 
hundredes  vedvarende  politiske  Agitation. 

Man  vil  naturligvis  spørge,  hvorfor  Protestant  og  Ka- 
tholik, Nord  og  Syd,  ikke  holdt  sammen? 

Dette  Blad  i  Irlands  Historie  er  et  Blad,  der  kan  rives 
ud  hvorsomhelst  i  Livets  Historie.  Det  viser  os  Mænd 
ikke  som  deres  Skæbnes  Herrer,  men  som  dens  Trælle ; 
som  var  de  af  en  eller  anden  hemmelig  Aarsag  tvungne 
til  at  handle  imod  deres  egne  Ønsker,  ja  endog  imod  selve 
Naturen.  De  irske  Presbyterianere  var  gode  Mænd, 
sunde  Mænd,  haarde  og  seige,  men  hæderværdige.  Saa 
nidkære,  som  de  var  i  Religionsspørgsmaal  og  saa 
strængt  hæderlige,  som  de  vcir  i  deres  daglige  Forhold 
indbyrdes,  kunde  man  have  ventet,  at  naar  een  Gang 
deres  religiøse  Vanskeligheder  var  overvundne  ved 

deres  og  Katholikemes  fælles  Agitation,  navnlig  da 
denne  Agitation  fik  sin  Drivkraft  fra  Katholikemes 
Rækker,  der  naturligvis  var  den  overvældende  Majo- 
ritet, saa  vilde  de  have  forenet  sig  med  deres  stadigt 
forkætrede  Landsmænd  om  at  forskaffe  alle,  som  Bor- 
gere, Religionsfrihed. 

Hvad  der  i  Virkeligheden  hændte,  var  at  Fjernelsen 
af  Vanskelighederne  for  Presbyterianerne  og  andre 
Dissenters  just  havde  til  Følge,  at  de  blev  forenede  med 
de  andre,  de  statskirkelige  Protestanter,  ved  at  ud- 
slette al  politisk  Forskel  imellem  de  forskellige  prote- 
stantiske Sekter,  der  da  blev  smedede  solidt  sammen 
som  „Protestanter"  og  forbundet  til  et  Slags  Broder- 
skab, besluttet  paa  at  holde  sig  udenfor  deres  katholske 
Landsmænds  Fold  med  Parolen  „borgerlig  og  reHgiøs 
Frihed". 

Dette  er  historiske  Forhold,  der  ikke  kan  drages  i 
Tvivl,  ej  heller  har,  saa  vidt  jeg  ved,  nogen  endnu  for- 
søgt at  drage  i  Tvivl. 

At  dadle  saadanne  Folk  vilde,  som  en  stor  irsk  Hi- 
storiker har  fremhævet,  være  ørkesløst.  Paa  alle  Trin 
i  den  sociale  Udvikling,  efterhaanden  som  Klasse  efter 
Klasse  har  kæmpet  sig  op  til  at  blive  den  herskende, 
har  den  forenet  sig  med  sine  tidligere  Undertrykkere 
for  at  holde  dem  underkuede,  der  stadig  var  ufrie. 
Dette  synes  i  samme  Grad  at  være  en  af  Lovene  for 
Samfundets  Udvikling  som  den  voldsomme  Reaktion 
fra  den  undertrykte  Klasses  Side,  der  er  det  uundgaae- 
lige  Resultat,  Det  er  „det  stigende  Spirals  Lov",  hvor- 
efter det  samme  Skuespil  udføres  paa  forskellige  af 
Spiralets  Planer,  og  dog  stadig  er  i  Stigen. 

Naturligvis  er  alt  dette  gammel  Historie.  Nu  om- 
stunder er  der  ikke  en  Englænder,  hvor  konservativ 
han  end  kan  være,  der,  naar  han  er  kendt  med  Fakta, 
kan  betragte  Ulsters  Historie  for  hundrede  Aar  siden 
uden  Samvittighedsskrupler.  Han  vilde  Uge  saa  lidt  for- 
svare det,  som  Lecky,  den  ypperUge  engelske  Histo- 

rikcr,  forsøgte  at  forsvare  Aarsagerne  til  Opstanden 
1798,  og  lige  saa  lidt  som  de  oplyste  Ulster-Mindretal  — 
f.Eks.  de  „uafhængige  Orangemænd"  —  har  forsøgt  at 
forsvare  det  i  de  senere  Aar.  Det  engelske  Demokrati 
har  altid  i  sit  Hjerte  haft  Instinktet  for  fair-play.  Over- 
for det  moderne  Irland  er,  som  det  fremgaar  af  den 
nyeste  Tids  Historie,  dette  Instinkt  blevet  til  Samvittig- 
hed. Naarsomhelst  Irland  har  lidt  Uret,  er  denne  ikke 
blevet  det  tilføjet  af  det  engelske  Folk,  mod  hvem  Ir- 
lænderne heller  intet  Nag  bærer,  men  af  en  forsvindende 
lille  Minoritet.  Selv  denne  Minoritet  er  nuomstunder 
saa  uddød  som  den  gammeldags  Anti-Home  Ruier.  Ikke 
destomindre  er  det  disse  gamle  og  længst  forglemte 
eller  udviskede  Aarsager,  det  moderne  Ulster-Problem 
skylder  sin  nuværende  Form. 

Skønt  Ulstermsinden  er  inderligt  irsk,  er  det  de  oven- 
for skitserede  Aarsager,  der  gradvis  har  tvunget  ham 
ind  i  den  falske  Stilling  som  Anti-Home  Ruier  —  en 
Stilling,  der,  som  man  vil  se,  fulgte  af,  at  han  havde 
ladet  sig  indfange  i  den  protestantiske  Lejr,  hvis  Formel 
blev  „No  Home  Rule  —  no  Rome  Rule!"  —  saa  han 
nu  staar  som  en  haard  og  næsten  fanatisk  Modstander 
af  Selvstyre  til  Trods  for  to  iøjnespringende  Kends- 
gerninger: 1)  at  for  hundrede  Aar  tilbage  viste  han  sig, 
som  vi  har  set,  igennem  sine  Orange -Loger  og  paa 
anden  Maade  som  en  næsten  fanatisk  Home  Ruier,  og 
2)  at  han  er  en  urokkeUg  Tilhænger  af  Autonomi  for 
Kolonierne  og  Lydlandene  under  det  britiske  Imperium, 
i  hvilket  han  er  stolt  over  at  være  et  Led  —  selve  den 
Autonomi,  der  er  Livstraaden,  som  knytter  Imperiet 
sammen.  Men  det  er  altid  ligesaa  haabløst  at  ville  finde 
logisk  Konsekvens  i  Politik  som  i  Teologi,  og  Irlænderen 
er  ikke  mere  konsekvent  end  Verden  udenfor  Irland, 
selv  om  han,  hvad  der  er  et  forsonligt  Træk,  er  kon- 
sekvent i  sine  Inkonsekvenser.  Menneskene  stikker 
fast  imellem  to  Udviklingstrin :  de  umælendes  Instinkt 
og  den  dæmrende  Bevidsthed,  der  er  Menneskets  — 

de  er  ufri,  de  er  ikke  Herrer  over  deres  Skæbne,  det 
vil  sige  over  dem  selv. 

Vor  Tids  „Nationeilister"  eller  Home  Rule-Mænd,  der 
sender  til  det  britiske  Parlament  i  Westminster  84  af 
de  102  Medlemmer,  som  repræsenterer  Irland,  er  Æt- 
linge af  hin  Tids  Katholiker,  og  Anti-Home  Rule-Prote- 
stanteme  i  Ulster,  Ætlingene  af  de  episkopale  (stats- 
kirkelige), og  de  presbyterianske  og  andre  Protestanter. 
De  er  nuomstunder  blinde  Redskaber  for  den  Skæbne, 
som  virker  gennem  disse  sekelgamle  økonomiske  Liden- 
skaber, Lidenskaber,  der,  selv  om  de  er  blevne  dybt 
modificerede  i  Tidens  Løb,  særligt  i  det  sydlige,  dog 
stadig  er  de  inspirerende  og  formende  Kræfter  bag  „det 
irske  Spørgsmaal". 

Naar  vi  vender  os  bort  fra  det  historisk -generelle 
Problem  om  Ulster  i  gamle  Dage  og  kommer  til  Øje- 
blikkets Ulster,  staar  vi  overfor  en  Provins,  der  ind- 
befatter ni  Amter  i  Irland,  beboede  af  890,000  Pro- 
testanter og  690,000  Katholiker,  af  hvilke  de  første 
gennemgaaende  er  Modstandere  af  Home  Rule,  og  de 
sidste  glødende  Tilhængere  af  Home  Rule. 

Problemet  bliver  endnu  mere  sammensat  derved,  at 
faktisk  10  pCt.  af  de  ovennævnte  890,000  Protestanter 
er  enten  liberale,  nationalistiske  eller  socialistiske  Home 
Rule-Tilhængere  —  hvilket  vil  sige,  at  i  Ulster  Tilhæn- 
gerne og  Modstanderne  af  Home  Rule  saa  at  sige  holder 
hverandre  i  Ligevægt,  idet  der  er  779,000  for  og  801,000 
imod.  Jeg  har  aldrig  truffet  en  nordisk  katholsk  Unio- 
nist (d.  V.  s.  Modstander  af  Home  Rule),  skønt  jeg  har 
truffet  mange  protestantiske  Home  Rule -Venner.  Af 
de  ni  Amter  er  Cavan,  Monaghan  og  Donegal  over- 
vejende katholske  og  nationalistiske;  i  Fermanagh  og 
Tyrone  er  der  en  Majoritet  af  Katholiker  og  Nationa- 
lister, medens  Unionisterne  kun  er  i  Flertal  i  London- 
derry,  Armagh,  Down  og  Antrim  —  hvad  der,  som  man 
let  vil  se,  gør  Sagen  yderligere  forviklet,  naar  Talen 
bUver  om  en  Home  Rule-Plan,  hvori  de  og  de  Amter 

skal  indlemmes  og  de  og  de  Amter  udelades.  Selv  i 
disse  sidste  Amter  er  det  Home  Ruler'e,  der  i  Parla- 
mentet repræsenterer  Vest-Belfast,  Londonderry  City, 
Newry,  Syd-Down  og  Syd-Armagh. 

Og  her  kommer  vi  til  det  mest  forvirrende:  Naar 
man  ser  bort  fra  Belfast,  der  er  Hovedstaden,  er  Katho- 
liker  og  Nationalister  i  Flertal  i  Ulster,  samtidig  med, 
at  Ulster,  selv  medregnet  Belfast,  ved  sidste  Valg  sendte 
Parlamentet  17  Home  Rule -Tilhængere  mod  16  Anti- 
Home  Rule -Unionister  —  idet  alle  Valg  i  Irland  uden 
Undtagelse  udkæmpes  ene  og  alene  om  Home  Rule- 
Spørgsmaalet. 

Hvad  vilde  nu  De,  den  intelligente  Udlænding,  jeg 
før  har  henvendt  mig  til,  gøre  i  dette  Tilfælde?  De,  der 
saa  ofte  har  sagt  til  mig:  „Men  hvorfor  ikke  give  hele 
Irland  Home  Rule  med  Undtagelse  af  Ulster?"  eller 
stillet  dette  andet  Spørgsmaal:  „Hvorfor  ikke  udelade 
fra  Selvstyret  den  protestantiske  Del  af  Provinsen,  der 
er  imod  det?"  Hvis  De  udelader  Ulster,  vil  De  da  øve 
Tvang  imod  690,000  Indbyggere  plus  de  lOpCt.  prote- 
stantiske Home  Rule -Tilhængere  —  eller  for  at  tage 
den  yderste  Konsekvens  af  dette  Tilfælde,  vil  de  ude- 
lade f.  Eks.  de  Hundreder  stærkt  protestantiske  Home 
Rule -fjendtlige  Menigheder,  der  findes  spredt  over  det 
sydlige  Irland?  Med  andre  Ord,  vil  De  være  hint  eneste 
logiske  —  og  mest  umulige  Væsen  i  Verden :  Anarkisten, 
der  giver  hvert  særskilt  Individ  sit  særlige  Selvstyre? 

Men  naar  alt  kommer  til  alt,  er  det,  som  Statsmanden 
og  Skæbnen  først  og  fremmest  maa  regne  med.  Men- 
neskematerialet. Det  er  ikke  Kanonen,  det  kommer 
an  paa,  men  Manden  bag  den.  Ulsterspørgsmaalet  er 
ikke  —  som  Uge  mange  Statsmænd  og  Lægmænd  har 
ment  —  et  blot  politisk  eller  geografisk,  religiøst  eller 
etnologisk  Spørgsmaal  —  det  er  et  menneskeligt  Pro- 
blem af  en  utroUg  forgrenet  Art.  Lad  os  se  paa  Men- 
nesket bag  Problemet. 

Naar  vi  taler  om  „Ulstermanden",  taler  vi  om  den 

irsk-skotske  Protestant  og  ikke  om  hans  katholske  Bro- 
der, der  stammer  ned  fra  den  gamle  gaeliske  Irlænder. 
Det  er  Protestanten,  der  præger  Ulster,  som  Jyden 
præger  Danmark  —  og  han  ved  det  ligesaa  sikkert  som 
Jyden  ved  det,  skønt  disse  to  ellers  er  hinanden  saa 
fjerne  som  København  og  Jerusalem. 

Hvad  er  „Ulstermanden"? 

Han  er  en  Mand  med  kold  Lidenskab,  hærdet  i  Luer. 
Han  har  et  Hjerte  af  Staal  og  en  Hjerne  af  smeltet  Bly, 
Han  er  som  skabt  af  Piskesnærte  og  Elastik.  Han  kan 
svinge  fra  den  udenforstaaendc  Ligegyldighed  til  den 
hildedes  Lidenskab  i  Brøkdelen  af  et  Sekund.  I  For- 
retninger er  han  saa  haard  som  en  Jøde,  saa  snild  som 
en  Yankee  og  saa  sejg  som  en  Skotte.  I  religiøs  Hen- 
seende har  han  Muhamedanerens  Fanatisme,  TcJmu- 
distens  Nøjagtighed  i  Smaating,  den  indiske  Metafysi- 
kers Jordfjernhed  og  Frelsens  Hærs  Realisme.  Han  er 
saa  uindtagelig  som  Gibraltar,  men  til  hans  Hjertes 
Fæstning  er  der  en  hemmelig  Dør,  som  man  kan  aabne 
med  en  Nøgle  —  dog  ikke  en  Nøgle  af  Guld.  Han  ringe- 
agter Døden,  frygter  Gud  og  ærer  Kongen. 

For  ham  er  Belfast  Universets  Midtpunkt  —  og  Lon- 
don, Paris  og  Berlin  kun  noget  tilfældigt  og  forbigaaende. 
Sir  Edward  Carson  spiller  en  større  RoUe  for  ham  end 
Alverdens  Konger  —  hans  presbyterianske  Hyrder  er 
for  ham  som  Moses  og  Aaron  for  Israels  Børn.  Han  ken- 
der hverken  til  Frygt  eller  Frygtens  nærmeste  Frænde, 
Fortvivlelse-  Han  er  ikke  stædig,  men  urokkelig  som 
Graniten  i  hans  Antrim-Bjærge,  —  ikke  stridbar,  men 
hurtigt  vred  og  begavet  med  en  langtrækkende  Hu- 
kommelse. 

Jeg  ser  for  mig,  mens  jeg  skriver,  de  Mænd,  jeg  har 
set  klavre  som  Aber  paa  Siderne  af  de  vældige  Hav- 
uhyrer i  Belfasts  Tørdok  eller  klumpe  sig  sammen  som 
Bier  dybt  nede  paa  Bunden  af  en  Tørdok,  der  hvælver 
sig  ned  i  Jorden  som  en  omvendt  Katedral.  Seige  Mænd 
med  glatte  Hofter  og  muskuløse  Skuldre,  klædt  i  vor 

Maskinecivilisations  Uniform,  den  blaa  Mekanikerkittel, 
—  med  tusinde  Hammeres  Banken  og  de  elektriske 
Nittemaskiners  Snurren  fra  oven  og  fra  neden,  som 
byggede  de  et  nyt  Babelstaarn,  og  igennem  dette  Virvar 
hint  Staccato,  der  understreger  Ulstermandens  intense 
Koncentration  —  det  fine  skotske  Tonefald  med  noget 
Dansk  i  „y"erne  —  krydset  af  hans  gaeliske  Kamme- 
raters dybere  og  sorgløse  Gutturalklange. 

Man  klatrer  op  i  det  Blaa,  hængende  imellem  Himmel 
og  Jord  ved  Plankestilladset,  man  fanger  Glimtet  fra 
et  Par  Øjne,  der  lyser  hvidt  imod  een  fra  de  sværtede 
Ansigter,  man  passerer,  man  hører  Ord  slyngede  frem 
og  tilbage  som  Bolde  imellem  Mænd,  der  intet  andet 
respekterer  i  Verden  end  henholdsvis  den  lille  Kate- 
kismus og  Hans  Hellighed  Paven.  Paa  Staaltitanens  ene 
Side  ser  man  skrevet  med  Kridt  noget  ikke  helt  smig- 
rende om  Rom,  og  paa  den  anden  Side,  hvor  et  katholsk 
Hold  har  cirbejdet,  en  Salve  i  modsat  Retning.  Man 
erfarer,  at  Udhugningen  i  den  Lomme,  Amerikanerne 
kédder  Pistollommen,  ikke  altid  hidrører  fra  en  Skrue- 
nøgle eller  en  Hammer,  men  undertiden  en  Revolver  — 
og  af  en  anden  hører  man,  at  det  blot  er  en  Flaske  Mælk 
eUer  Whisky  —  og  man  haaber,  at  han  har  Ret.  Man 
klatrer  ned  ad  Siderne,  Haandsbred  for  Haandsbred, 
indtil  man  igen  en  Gang  staar  paa  den  solide  Jord,  og 
man  tager  Ophold  ved  Kassen  hos  en  af  de  største 
Skibsbyggere  i  Verden  og  ser  paa  de  allerhelvedes 
Karle,  der  strømmer  forbi  en  efter  at  have  hævet  deres 
Dagløn,  —  man  hører  Latteren  springe  fra  Mund  til 
Mund,  —  man  fanger  den  kolde  Ild  i  et  skotsk  Øje,  der 
maaler  en  —  og  man  ved,  selv  om  man  aldrig  før  har 
sat  sin  Fod  i  Belfast,  at  disse  Mænd  som  alle  Irlændere 
er  de  bedste  Venner,  man  kan  ønske  sig,  og  de  grum- 
meste Fjender. 

Disse  Folk  er  Mestere  i  Gadekampenes  Kunst.  Det 
er  disse  Mænd,  der  pludselig  dukker  op  af  deres  Stræ- 
ders Skumring,  bistaaet  af  deres  Kvinder  —  de  søde 


NUTIDENS  IRLAND  45 

mildtsmilende  Kvinder,  man  just  har  besøgt  i  Hjemmene 
blandt  deres  leende  irske  Børn,  —  disse  Mænd,  der 
kan  holde  et  Kavalleriregiment  eller  en  Politicordon 
Stangen  i  det  uendelige,  bevæbnet  blot  med  Gade- 
kæmperens Kastevaaben  —  en  af  de  „Nyresten",  hvor- 
med Belfasts  Gader  er  brolagte.  Og  de  fører  en  langs 
ad  den  historiske  „Road"  og  viser  en,  hvor  de  protestan- 
tiske Huse  ender  og  hvor  de  katholske  begynder  —  thi 
Kristenheden  deler  sig  skarpt  i  Belfast  —  viser,  hvor 
Mængden  med  sine  blotte  Hænder  slog  sig  igennem  en 
Politikaseme,  bemandet  med  desperate  Mænd,  —  som 
en  fin  Redekam  gaar  igennem  et  speget  Haar.  Og  nu 
paa  sin  Vandring  ser  man  de  selvsamme  Antagonister 
som  gode  Venner  —  lutter  Irlændere. 

Dette  er  det  Menneskemateriale,  som  Statsmanden 
skal  arbejde  med,  om  han  vil  løse  Ulsterproblemet,  et 
Materiale,  ydermere  sammensat  ved  et  politisk  Maski- 
neri, hvori  Mennesket  næsten  kan  siges  at  være  blevet 
Slave  af  Maskinen,  i  hvis  Funktioner  han  efterhaanden 
kun  er  en  politisk  Automat. 

Den  politiske  Maskine  i  Ulster  er  „Orange-Logen". 
Det  er  en  Maskine ,  som  er  vokset  op  igennem  Aar- 
hundrederne,  bygget  op  Led  for  Led  af  de  før  skitserede 
Aarsager.  „Orange-Logen",  der  er  opkaldt  efter  Ulsters 
Hero,  den  protestantiske  Vilhelm  af  Orange,  er  en  Slags 
halvt  hemmelig,  politisk  religiøs  Orden  af  Frimurer- 
typen, stiftet  oprindelig  til  „Forsvar  for  den  borgerlige 
og  religiøse  Frihed"  —  d.  v.  s.  en  „borgerlig  og  religiøs 
Frihed"  efter  Orange-Begreber. 

At  se  Orange-Logerne  rykke  ud  den  12.  Juli  i  hele 
deres  Herlighed,  det  gule  Skærf  og  alle  de  Grejer,  der 
hører  til  den  Home  Rule-f  jendtlige  krigendc  Kristenhed, 
er  at  f  aa  en  Forsmag  paa  den  Dag,  da  det  internationale 
Tusindaarsrige  oprinder,  med  babylonisk  Forvirring  og 
i  Suset  af  alle  Verdens  Bannere ;  Trompeternes  Gjalden, 
Trommernes  Buldren,  Fløjternes  Hvinen  og  Gnyet  af 
Cymbler  er  blot  Udtrykket  for  den  hvidglødende  reli- 

giøse  Politik,  der  for  Orangemanden  er  Livets  Flamme 
baade  „i  denne  Verden  og  i  den  næste,  Livet  i  al  Evig- 
hed". At  se  disse  Titusinder  defilere  forbi  en  Carsons 
eller  en  Sandersons  Talerstol  er  at  se  Nutidens  ud- 
kaarne  Folk  foran  det  tyvende  Aarhundredes  Moses 
og  Aaron.  At  høre  den  dybe  Intonering  af  Kampsalmer 
og  den  sagte  Bønne -hvisken,  der  gaar  forud  for  den 
politiske  Tale,  er  at  fornemme  en  urokkelig  Tro  —  en 
religiøs  Tillid,  der  ikke  kan  udtømmes. 

Orange-Logernes  Organisation  forgrener  sig  gennem 
hele  Provinsen,  og  trækker  i  Valgets  hemmelige  Traade 
baade  i  Parlamentets  Politik  og  i  den  kommunale. 

Stillet  overfor  en  saadan  Kombination  af  Menneske 
og  Maskineri  kunde  man  mistvivle  om  Muligheden  af 
at  løse  Ulsterproblemet,  om  det  var  for  den  Tings  Skyld, 
som  i  Virkehgheden  er  den  vitalt  bestemmende  Faktor 
i  Irland  —  den  nemlig,  at  den  protestantiske  Home  Ruie- 
fjendtlige Ulstermand  i  Hjertet  er  „mere  irsk  end  Irerne 
selv".  Deri  ligger  Løsningen  af  Ulsterproblemet,  d.  v.  s. 
det  irske  Problem. 

De  Ting,  der  har  gjort  Ulstermanden  Anti-Home  Rule, 
har  ikke  gjort  ham  anti-irsk.  Han  er  Anti-Home  Rule 
ved  et  Tilfælde,  han  er  Irlænder  i  Kraft  af  den  ukendte 
Ting,  Folk  kalder  Nationalitet,  —  den  Slægtsarvens  og 
Milieuets  sjælelige  og  legemlige  Indflydelse,  der  gør 
Nationen  til  den  vitale  Faktor  i  Tilværelsen  —  en  Fak- 
tor, stærkere  end  Religionen  selv,  som  man  ser  af  den 
store  Krig.  Af  alle  Nationaliteter  er  den  irske  maaske 
den  mest  udprægede,  og  „Ulstermanden"  kan  lige  saa 
lidt  forveksles  med  nogen  anden  Europæer,  som  han 
kan  forveksles  med  en  Hottentot.  Ulstermanden  kan 
i  Dag  være  bange  for  en  romersk-katholsk  Majoritet 
i  et  irsk  Parlament  —  han  kan  betragte  Protestanten 
Vilhelm  og  Sir  EDWARD  CarSON  som  en  Smule  højere, 
og  Paven  og  Mr.  JOHN  Redmond  som  lidt  lavere  Væsner 
end  Englene  —  han  kan  med  Munden  og  endog  af 
Hjertet  erklære  sig  for  uforsonUg  Fjende  af  sin  katholske 

Kammerat  —  men  dybere  end  alt  dette  er  Nationali- 
teten, som  holder  ham  fast  ved  hint  Moderlandets  Tvil- 
lingbryst, hvorfra  baade  Ulstermand  og  Sydbo  suger 
Inspiration  og  Liv.  Dette  har  Aarhundrederne  godt- 
gjort, ikke  blot  indirekte,  ved  den  „irske"  Maade  at 
tænke  og  handle  paa,  som  enhver  Udlænding,  der  har 
gæstet  Irland,  har  set  er  fælles  for  Nord  og  Syd,  men 
direkte  —  for  over  et  Aarhundrede  siden  i  Alliancen 
mellem  den  skotske  Protestant  og  den  gaeliske  Katholik 
imod  de  Uretfærdigheder,  deres  Moderland  led  under 
og  i  nyere  Tid  i  hint  Opraab  fra  de  uafhængige  Orange- 
mænds Orden  i  1907  til  alle  Irere,  Katholiker  og  Prote- 
stanter, Nationalister  og  Unionister,  om  at  mødes  som 
Irlændere  paa  en  fælles  social-politisk  Talerstol,  og  i 
en  endnu  senere  Sammensmeltning  —  saa  sent  som 
1913  _  af  Protestant  og  Katholik,  Home  Rule-Mand 
og  Unionist  paa  den  irske  Arbejderbevægelses  Katedre. 

Jeg  har  i  et  af  Byens  største  Lokaler  staaet  overfor 
to,  tre  Tusinde  Belfastmænd,  af  hvem  Halvdelen  var 
katholsk  og  nationalistisk  og  den  anden  Halvdel  prote- 
stantisk og  unionistisk.  Det  var  Folk,  der  fyrede  paa  Ta- 
leren med  Spørgsmaal,  Repliker  og  gennemtrængende 
Kritik  fra  alle  Kanter  og  Kroge.  Og  det  var  Folk,  der, 
forskellige  i  religiøs  og  politisk  Henseende,  ja  i  alt  paa 
det  nationale  Fællesskab  som  Irlændere  nær,  lyttede  til 
en  Forkyndelse,  der  til  Tider  var  den  ene  eller  anden 
Part  overordentlig  imod,  og  sociale  Spørgsmaal,  der  var 
farlige  at  berøre  for  et  saadant  Auditorium,  —  og  lyt- 
tede med  den  lidenskabelige  Opmærksomhed,  der  er 
Irlænderens;  de  var  ofte  klare  over  Talerens  Mening, 
førend  han  havde  talt  ganske  ud;  og  de  gik  bort  fra 
Mødet  ligevægtige  og  alvorlige,  diskuterende  de  Pro- 
blemer, der  var  blevet  fremsat  paa  Talerstolen,  uden 
Hidsighed  eller  Ondskab  —  ikke  som  Protestanter  eller 
Katholiker,  Nationalister  eller  Unionister,  men  som  Ir- 
lændere. 

Thi  det  er  Hemmeligheden  ved  denne  tilsyneladende 

selvmodsigende  Maade,  paa  hvilken  disse  Folk  snart 
strides  og  saa  lever  fredeligt  sammen  imellem  Slagene. 
Det  er  atter  som  med  Mand  og  Kone.  De  tænker  i 
Virkeligheden  det  samme  —  de  har  den  irske  Maade 
at  tænke  paa  —  de  er  de  samme  lunefulde,  desperate, 
alvorlige,  higende,  kritiserende  Mennesker  i  deres  ube- 
vidste nationcile  Liv  —  det  er  blot  i  de  sjældne  Perioder 
af  huslig  Kiv,  at  de  tillader  den  bevidste  Overflade  at 
beherske  den  ubevidste  Virkelighed.  De  elsker  og 
hader  som  Irlændere;  de  tænker  intuitivt  som  Irlæn- 
dere ;  de  har  Irlænderens  langtrækkende  Erindring  og 
hans  lidenskabelige  Had  til  Uoprigtighed ;  de  har  den 
samme  distante  Øbo-Holdning  overfor  den  øvrige  Ver- 
den og  inderst  inde  den  samme  Ringeagt  for  Penge- 
spørgsmaal.  De  er  irske,  irske  og  atter  irske  —  irske 
ved  Varmen  i  deres  respektive  Trosbekendelse ;  irske 
i  deres  Forvisning  om,  at  Politik  er  Liv  og  Religion; 
irske  i  deres  Idealisme  og  deres  Realisme.  Irske  i  deres 
Paradoks. 

Der  ligger  Løsningen  af  Ulsterproblemet.  I  hvilken 
Retning  den  endelige  Løsning  end  vil  gaa,  saa  er  det 
afgjort,  at  hvis  Home  Rule-Loven  blev  gyldig  for  hele 
Irland  den  Dag  i  Morgen,  saa  vilde  —  efter  en  Over- 
gangstid, maaske  en  desperat  Overgangstid,  fuld  af 
Uroligheder  og  Vanskeligheder  —  Ulster-Protestanten 
ophøre  med  at  være  religiøs  Sekterer  og  uforsonlig 
Unionist  og  blive  Irlænder.  Den  irske  Nation  vilde  blive 
sig  selv. 

AF 

PAUL  LÆSSØE  MULLER 

STATISTIK  ER  DET  GANSKE  VIST  IKKE  HVER 
Mands  Sag  at  faa  Udbytte  af ;  men  saa  uimodtage- 
lig er  vel  ingen  for,  hvad  Tal  fortæller,  at  han  ikke  vil 
studse  ved  at  faa  et  Par  simple  Opgivelser  om  Irland 
stillet  for  Øje.  Næppe  V4  af  Landets  Fladeindhold  op- 
tages af  Skov,  Sø,  Bjærg,  Sump  eller  bebygget  Grund; 
Resten  —  15  Millioner  Acres  —  er  brugbar  Muld,  tit 
lige  saa  god  som  den  paa  Jersey  og  Guernsey  i  Kana- 
len, der  hver  er  omdannet  til  en  eneste  kostelig  Køk- 
kenhave af  Smaalodder;  og  ligesom  disse  Øer  staar  jo 
Irland  i  tæt  og  fri  Forbindelse  med  Verdens  største  Af- 
køber af  Næringsmidler,  England.  Det  maa  da  allerede 
lyde  lidt  sært,  at  næppe  2V2  Mill.  Acres  for  faa  Aar  si- 
den laa  under  Plov  eller  Spade  og  mest  bar  Havre  og 
Kcirtofler,  kun  for  5000  Acres'  Vedkommende  Frugt. 
Man  vilde  maaske  deraf  slutte,  at  Landbruget  havde 
samlet  sig  om  Mejeridrift  ligesom  Danmarks,  men  heri- 
mod taler  igen,  at  alene  dette  langt  mindre  Land  eks- 
porterer tre  Gange  saa  meget  Smør  til  England,  at  Ir- 
lands Eksportindtægt  af  Næringsmidler  (der  kun  er  en 
halv  Gang  saa  stor  som  dets  Eksportudgift)  for  over 
Halvdelens  Vedkommende  skyldes  levende  Kreaturer 
og  Halvdelen  heraf  igen  ungt  og  magert  Kvæg.  De  Tal 
viser  os,  at  overfladisk  udnyttede  Græsgange  er  det 
irske  Landbrugs  Grundtype,  og  dette  kunde  føre  Tan- 
ken hen  paa  Stordrift  i  amerikansk  Stil  —  vide  Sletter, 
hvor  Godsejerens  Kvæg  strejfer  om.  Men  de  næste 
Tal  lærer  os  noget  andet.  Irland  rummede  ved  sidste 
Aarhundredeskifte  o.  490,000  Brug,  gennemsnitlig  cJt- 

saa  paa  et  Par  og  tredive  Acres  hver,  og,  da  der  ogsaa 
findes  en  Del  store  Bedrifter,  ofte  paa  langt  mindre. 
200,000  Brug  var  paa  mellem  1  og  15  Acres. 

Et  godt  Agerland  nær  et  ypperligt  Marked  drevet 
som  Præriejord,  og  endda  for  en  Del  Præriejord  i  Hus- 
mandslodder! Tillader  Livets  Love  en  saadan  Fore- 
teelse ?  Lad  et  Par  andre  Tal  svare. 

Irland,  der  Aar  1740  regnes  at  have  haft  2  Mill.  Ind- 
byggere, havde  1840  lidt  over  8.  1917  lidt  over  4! 
Strømkæntringen  falder  i  Aarene  1846 — 50,  da  Døds- 
listen viser  600,000  flere  end  normalt,  og  over  1  Million 
udvandrer.  1867  er  Indbyggertallet  5V2  Mill.,  og  siden 
har  Nedgangen  været  mindre,  men  jævn  i  Kraft  af  den 
stadige  Flugt  fra  Landet;  høj  Fødselsprocent  virkede 
en  Tid  i  modsat  Retning,  nu  ikke  længer.  Endda  har 
der  været  nogen  Vækst  i  Bybefolkningen  (nu  er  den 
noget  over  1  Mill.),  saa  Landbefolkningen  maa  være 
sunket  med  langt  over  100  pCt.  (nu  noget  under  3  Mill). 

Der  gives  Folkeslag,  som  af  selve  Naturen  synes  at 
have  faaet  Fattigdommen  til  Lod,  og  som  har  baaret 
den  Slægt  efter  Slægt,  uden  Haab  og  uden  Skræk.  Til 
dem,  forstaar  vi,  hører  Nutidens  Irlændere  ikke.  Deres 
Armod  er  nationaløkonomisk  en  Urimelighed  og  har 
været  følt  som  en  Nødstilstand  —  en  Krise,  hvis  Aar- 
sager  maatte  udfindes  og  ophæves,  saafremt  den  ikke 
skulde  ende  i  en  Katastrofe. 

Til  Spørgsmaalet  om  Aarsagen  knytter  Spørgsmaalet 
om  Ansvaret  sig.  Irlænderne  er  kommen  saa  langt  ned 
under  stadig  Kamp  og  Samliv  med  Nabofolket  Eng- 
lænderne, der  har  klaret  sig  ganske  anderledes.  Hine 
har  da  gerne  villet  lægge  Skylden  for  Elendigheden 
paa  disses  Gridskhed  og  Vold,  disse  har  villet  lægge 
den  paa  hines  naturlige  Underlegenhed,  deres  Ladhed 
og  Skødesløshed,  deres  Letsind  og  Upaalidelighed. 
Drøftelsen  medfører  stadig,  at  en  Mængde  af  Forti- 
dens Stridsemner  gennemgaas  paa  ny. 

Historikeren  har  sit  Slid  med  det  forvirrede  Regn- 

skab.  Han  ser,  at  mange  irske  Egenheder  har  maattet 
virke  paa  et  fremmed  Folk  af  klare  Hoveder  og  Viljer 
som  en  tvingende  Tilskyndelse  til  at  byde  og  fordre, 
men  ogsaa,  at  just  disse  Egenskaber  kan  være  opel- 
skede ved  Undertrykkelse  og  Plyndring.  Han  ser,  at 
Irlænderne  er  bleven  mishandlede  og  vanskøttede  som 
vistnok  intet  andet  europæisk  Folk,  der  har  bevaret 
sit  Liv,  men  ogsaa  at  ren  Selvopholdelsesdrift  har  væ- 
ret stærkt  medvirkende  for  Englænderne  til  at  knytte 
og  hævde  det  skæbnesvangre  Forhold,  at  deres  Færd 
ofte  kan  undskyldes  efter  Datidens  moralske  Begreber, 
og  at  mange  af  deres  Foranstaltninger,  som  faldt  ilde 
ud,  havde  et  uskyldigt,  ja  rosværdigt  Motiv,  saa  næppe 
en  Gang  Bagklogskab  nu  vil  kunne  tænke  sig  en  bedre 
Ordning  af  de  fortvivlede  Sager.  Meget  rent  faktisk 
evner  han  endnu  slet  ikke  at  faa  nogenlunde  Rede  paa; 
meget  mere  vil  han  skønne  over,  som  hans  særlige  na- 
tionale, politiske  eller  menneskeHge  Stade  tilsiger  ham. 
Det  irske  Standpunkt  vil  let  finde  Medhold  hos  dem, 
der  selv  tilhører  en  lille,  truet  Nation  eller  en  med  Eng- 
land konkurrerende  Stormagt,  altsaa  hos  de  allerfleste. 
„Gaa  den  vide  Verden  over",  sagde  Gladstone  i  1886, 
„undersøg  alle  Landes  Litteratur;  find,  om  I  kan,  en 
eneste  Stemme,  en  eneste  Bog,  der  omtaler  eders  Færd 
mod  Irland  med  andet  end  bitter  Fordømmelse".  Og 
han  havde  saa  temmelig  Ret,  den  Gang. 

Imidlertid,  naar  selve  Englands  ledende  Statsmand 
kunde  slynge  sine  Landsmænd  saa  haard  en  Sandhed 
i  Ansigtet  —  for  han  gjorde  det  jo  ikke  i  den  moderne 
Tro,  at  udenforstaaendes  Fordømmen  er  en  Stormagts 
Ære  og  Styrke  —  maatte  der  dæmre  en  Udsigt  til,  at 
de  modsatte  Lejres  Standpunkter  kunde  finde  hinan- 
den. Jo  mere  aabent  den  overlegne  Part  vedkendte 
sig  sin  Brøde,  des  bedre  Raad  blev  der  for  den  under- 
legne til  at  se,  hvad  Undskyldning  der  kunde  ligge  i 
Omstændighederne  og  i  hans  egne  Forhold,  og  des 
mere  Grund  havde  han  til  at  haabe  paa  Bedring  gen- 

nem  Imødekommenhed.  Vi  skal  senere  se,  at  Glad- 
stone  nu  om  Stunder  ikke  vilde  have  behøvet  at  lede 
forgæves  efter  udenlandsk  Ros  over  Englands  irske 
Politik;  foreløbig  vil  vi  belyse  det  Omslag,  der  er  sket, 
ved  at  sammenstille  nogle  irske  Patrioters  Holdning 
før  og  nu. 

Omkring  1880  førtes  Kampen  for  Irlands  politiske  og 
sociale  Frigørelse  af  Ch.  St.  Parnell  og  MiCHAEL  Da- 
VITT.  Den  ene  var  en  født  Hader,  stejl  mod  Ven  som 
mod  Fjende,  den  anden  havde  et  rummeligt  og  kærligt 
Sind,  men  i  Nationalpolitiken  var  de  begge  Hævnens 
og  Oprejsningens  Mænd.  Parnell  kunde  stemme  sam- 
men med  Irsk- Amerikanerne,  der  samlede  et  Fond  „til 
at  lægge  engelske  Byer  i  Aske";  Davitt  vilde  endnu 
under  Boerloigen  rejse  en  irsk  Brigade  mod  ROBERTS 
og  KiTCHENER.  Principet  i  deres  Agitation  rummes  i  et 
Ord  af  Parnell:  „Vi  faar  aldrig  noget  fra  Englænderne, 
hvis  vi  ikke  træder  dem  paa  Tæerne ;  aldrig  faar  vi  for 
to  Skilling  godvillig  af  dem'*.  Den  Tone  kan  man  høre 
tit  nok  endnu,  men  ikke  fra  de  Mænd,  der  bærer  Ir- 
lands Udvikling.  De  to  nulevende  Patrioter,  Irland 
mest  vil  kunne  takke,  hvis  det  har  en  bedre  Skæbne  i 
Vente,  er  vel  Jarlen  af  DUNRAVEN  og  Sir  HORACE 
Plunkett.  Af  dem  har  Dunraven  i  sit  Syn  paa  Forti- 
den næsten  udelukkende  Øje  for  Englændernes  Brøst, 
Plunkett  ogsaa  for  Irlændernes ;  des  vægtigere  er  deres 
Samstemmen  i,  hvad  det  nu  gælder  om.  „Hvis  det  en- 
gelske Folk",  siger  Dunraven,  „var  bedre  kendt  med 
irsk  Historie,  tør  jeg  paastaa,  at  dets  moralske  Sans 
vilde  rystes,  thi  det  er  et  retfærdigt  Folk.  Hvis  det 
vilde  føre  de  nuværende  Virkninger  tilbage  til  deres 
Aarsager,  vilde  det  forstaa  Nødvendigheden  af  særlige 
Forholdsregler  til  Ophjælpning  af  Irland,  thi  det  er  et 
praktisk  Folk.  Det  er  Uvidenhed,  som  stiller  sig  i  Vejen 
for  det,  og  det  samme  kan  siges  om  Irlands  Folk  og 
Irerne  rundt  i  Verden.  Hvis  de  ikke  vilde  lade  sig  for- 
blinde af  nedarvet  Uvilje,  hvis  de  vilde  tvinge  sig  til  at 

anerkende,  at  ethvert  Spørgsmaal  har  to  Sider,  vilde  de 
faa  bedre  Forstaaelse  af  Historien  og  af  Englænderne, 
thi  Irlænderne  er  et  retfærdigt,  kærligt,  tilgivende  Folk". 
Og  Plunkett:  „For  mit  Vedkommende  har  jeg  altid 
ment,  at  det  at  ægge  til  Vrede  over  disse  gamle  Over- 
greb er  en  ligesaa  taabeUg  Politik  som  den,  hvorved 
Overgrebene  iværksattes,  og  selv  om  det  var  muligt  at 
fordele  Skylden  rigtigt  blandt  vore  Forfædre,  vilde  vi 
afgjort  skade  os  selv  meget  ved  Opgøret  og  ikke  gavne 
nogen  det  mindste.  Som  jeg  ser  det,  er  den  irsk-engel- 
ske  Historie  noget,  Englænderne  hør  huske,  men  Irlæn- 
derne glemme''. 

Hvad  det  i  sidste  Instans  kommer  an  paa,  er,  hvor- 
ledes det  nuværende  Englands  Regnskab  overfor  Ir- 
land stiller  sig  i  Lys  af  Nutidens  Idealer  for  de  stærkes 
Færd  mod  de  svage  og  i  Lys  af  moderne  social  og  øko- 
nomisk Forstaaelse,  hvor  langt  dets  moralske  Sans  og 
sunde  Fornuft  (moral  sense  and  common  sense),  som 
Dunraven  paakalder,  har  ført  det  i  at  gøre  Fortidens 
Misgreb  gode. 


Saa  godt  som  alle,  der  i  det  sidste  halve  Aarhun- 
drede  har  stræbt  at  afværge  det  irske  Landbrugs  Fallit, 
har  søgt  Aarsagen  i  Forbindelsen  mellem  den  særlig 
irske  Form  for  Smaabrug  og  den  særlig  irske  Form  for 
Storeje.  Hundrede  Tusinder  af  Jordbrugere,  gjorde 
man  gældende,  stod  i  Lejeforhold  til  nogle  Hundrede 
Jordejere,  og  —  her  var  Ondets  dybeste  Rod  —  til 
Jordejere  af  engelsk  Race,  uforstaaende  Erobrere  fra 
et  fjendtligt  Folk.  Kun  i  Landets  nordøstlige  Hjørne, 
Ulster,  gik  det  bedre,  for  dér  havde  Fjenden  sat  sig 
ikke  blot  i  Godsejerens,  men  ogsaa  i  Smaabøndernes 
og  Borgernes  Sted  og  havde  skabt  sig  et  England  i  Ir- 
land. 

Man  maa  nu  ikke  tage  dette  Racesynspunkt  alt  for 
bogstaveligt,  som  om  Irsk  og  Engelsk  var  saa  forskelligt 

som  Kipling's  „Øst  Og  Vest,  der  aldrig  vil  mødes".  Det 
vilde  give  mørke  Udsigter  for  Irlands  Fremtid,  der  maa 
være  uløselig  knyttet  til  England  og  for  en  stor  Del 
beror  paa,  at  Ulsters  Befolkning  og  hele  Øens  Gods- 
ejerstand kan  blive  irsk  saa  vel  som  storbrittannisk. 
Nej,  Irlands  Urbefolkning  har  netop  i  sjælden  høj  Grad 
evnet  at  opsuge  den  nye  Tilgang,  ikke  blot  Indvandrin- 
ger i  Oldtiden  fra  Naboøen,  ikke  blot  Skandinaver  i 
den  tidligere.  Normanner  i  den  senere  Middelalder, 
men  den  engelske  Erobrerflom,  der  har  hjemsøgt  Lan- 
det siden  Renæssancetiden.  Just  derfor  blev  dets  Li- 
delser saa  langvarige,  fordi  der  stadig  maatte  nye  Kolo- 
nister til,  naar  de  tidligere  havde  taget  de  overvundnes 
Sæd  og  gjort  fælles  Sag  med  dem.  Tre  Gange  regner 
man,  at  Irerne  brat  kastedes  ud  af  deres  Jord.  Først 
(o.  1590),  da  ElisabETH's  Kamp  mod  Paven  og  Spanien 
førtes  over  til  Irland.  Fra  den  Tid  kender  vi  Digteren 
EDMONfD  Spenser's  Vidnesbyrd  om  Ødelæggelsen,  hans 
overlegne  Dom  om  de  indfødte  og  hans  Planer  om  de- 
res fuldkomne  Udryddelse.  Anden  Gang  (o.  1650)  da  Ir- 
land inddroges  i  Oliver  Cromvell's  Kamp  mod  Kon- 
gen og  Kirken.  Under  hans  Kolonisation  blev  Spensers 
Sønnesøn  drevet  fra  Hus  og  Hjem  som  irsk  Papist. 
Tredie  Gang,  efter  at  den  afsatte  katholske  Kong  JA- 
COB II  havde  søgt  at  erobre  England  tilbage  fra  den 
protestantiske  ViLHELM  af  Oranien  ved  Hjælp  af  Irland. 
Paa  den  Tid  meldes  det,  at  „mange  Børn  af  Olivers 
Soldater  kan  ikke  tale  et  Ord  Engelsk".  Og  allerede 
syv  Aar  efter  at  Kong  Jacob  var  slaaet  ved  Boyne 
(1690),  hører  vi,  at  mange  af  Vilhelms  Soldater,  der  har 
faaet  Jord  i  Irland,  er  gaaet  over  til  Katholicismen. 
Selv  i  Ulster,  hvor  der  (o.  1610)  var  foretaget  en  sær- 
skilt engelsk-skotsk  Kolonisation,  der  gik  videre  og 
dybere,  har  der  i  Virkeligheden  fundet  en  ikke  ringe 
Folkeblanding  Sted.  Dr.  Kane,  som  i  det  19de  Aar- 
hundredes  Slutning  var  den  antipapistiske  og  antina- 
tionalistiske  „Oranieloges"  uforsonlige  Leder,  kunde 

ikke  fragaa,  at  hans  Forfædre  hed  O'Cahan.  Og  den 
Tiltrækning  mod  en  højere  anset  Race,  der  i  det  18de 
Aarhundrede  fik  O'Cahanerne  til  at  skifte  Navn,  kan 
i  det  20nde  Aarhundrede  paa  ny  modvirkes  af  keltisk 
Charme.  Grevinde  Markiewicz  stammer  fra  et  Kolo- 
nisthjem saa  fanatisk  engelsk,  at  Uhrene  dér  Aar  ud, 
Aar  ind  blev  stillede  efter  „Hjemlandets"  Klokkeslet 
—  og  hun  var  Sin-Fein'ernes  Valkyrie  under  Oprøret  i 
1916. 

Men  hvor  meget  eller  hvor  lidet  Folkemodsætningen 
antropologisk  set  har  paa  sig,  er  den  i  det  18de  og 
det  19de  Aarhundrede  bleven  opretholdt  og  skærpet 
ved  en  Række  politiske,  religiøse  og  økonomiske  Mod- 
sætninger. Ulsterprovinsen  kom  til  at  staa  som  Prote- 
stantismens Fæstning  i  Irland ;  den  var  nok  en  Tid  lang 
trykket  af  Hovedøens  egenkærlige  Politik  og  gjorde  sig 
til  TcJsmand  for  irske  Selvstændighedskrav ;  men  Eng- 
land gav  efter  paa  Handelspolitikens  Omraade,  saa  Ul- 
sters Byerhverv  kunde  blomstre  op;  Jordbesiddelsen 
tog,  som  vi  skal  se,  en  taaleligere  Form  end  i  det  øv- 
rige Land,  og  ved  de  irske  Uroligheder  under  den  fran- 
ske Revolution,  som  mange  Ulstermænd  først  havde 
været  med  i,  slog  Skrækken  for  de  rasende  papistiske 
Oprørere  saa  stærkt  ind,  at  den  til  nyeste  Tid  har  givet 
Ulster  en  religiøs  Intolerance,  der  intet  Sidestykke  har 
hos  Irlands  Katholiker.  Og  paa  den  øvrige  0  foregik 
hvad  vi  kan  regne  for  en  fjerde  Fremmederobring  af 
Jorden,  langsommere  end  de  foregaaende,  men  med 
varigere  Virkning.  Dennes  første  Periode  (hvis  Glans- 
tid er  det  18de  Aarhundredes  første  Halvdel)  bragte 
en  lang  Række  Konfiskationer  af  Katholikers  Eje  paa 
Grund  af  paastaaet  Illoyalitet  eller  rent  ud  blot  paa 
Grund  af  deres  Konfession;  den  anden  indlededes  1849 
ved  en  Lov,  der  tillod  Salg  af  insolvente  irske  Stamhus- 
besiddelser. I  de  nærmeste  tyve  Aar  gik  for  23  Mill.  £ 
Jord,  i  de  næste  tyve  for  29  Mill.  i*  over  i  ny,  for  Stør- 
stedelen engelsk  Eje, 

Det  16de  og  17de  Aarhundredes  engelske  Jordrov 
vcir  en  Kolonisation;  den  var  forfærdelig,  saa  længe 
den  stod  paa  —  Indbyggerne  huggedes  ned,  gik  til 
Grunde  i  det  ødelagte  Land  eller  (i  alt  Fald  for  Over- 
klassens Vedkommende)  spredtes  vidt  ud  over  Europas 
Fastland  —  den  bidrog  til  at  sætte  Landbruget  et 
slemt  Skridt  tilbage ;  men  Saaret  kunde  lukke  sig,  og 
den  keltiske  og  angelsaksiske  Bonde  dyrke  Jorden  i 
Samdrægtighed.  Det  18de  og  19de  Aarhundredes  gik 
stilfærdigere  og  var  nærmest  kun  en  Ombytning  af 
Overklassen;  men  den  blev  til  varigere  Skade,  fordi 
den  nye  Overklasse  aldrig  ret  kom  til  at  staa  Last  og 
Brast  med  Underklassen.  Den  trængte  til  Støtte  og 
Beskyttelse  fra  Stamlandet;  dér  maatte  dens  meste 
Sympati  og  Interesse  komme  til  at  ligge,  og  selv  den 
hjemmefødte  Landbooverklasse  maatte  drages  mod 
engelsk  Embeds-  og  Hoftjeneste,  især  da  Parlamentet 
i  Dublin  ophævedes  1801,  og  Irland  degraderedes  til 
en  ren  Provins.  Der  vedblev  at  være  ægte  irske  Gods- 
ejerætter med  levende  Fædrelandsfølelse,  som  Plun- 
kett'erne  og  Butler'ne,  Navne,  der  hædrer  Irland,  men 
selv  de  stod  tit  med  det  ene  Ben  i  England,  og  de  mind- 
skedes stadig.  Den  Godsejertype,  vi  træffer  i  CHARLES 
Lever's  fornøjelige  Romaner,  der  foregaar  i  det  19de 
Aarhundredes  første  Halvdel,  har  mange  af  de  Egen- 
skaber, vi  regner  for  typisk  irske,  og  den  kævles  og 
forliges  med  Bønderne  som  med  Folk  af  sin  egen  Art. 
Men  Levers  „FamiUe  Dodt"  har  ikke  Raad  til  at  leve 
paa  sit  Gods,  sætter  sine  sidste  Penge  til  paa  sine  vid- 
underlige Fastlandsturc  og  maa  ved  Hjemkomsten 
sælge.  Den  oprindelige  eller  tilvænnede  Overklasse 
viger  for  de  fremmede  Pengemænd. 

Absenteeismen  kaldes  den  irske  Ejendommelighed, 
at  Godsejeren  den  meste  Tid  er  fraværende  fra  sit  vjods. 
Dette  bliver  ham  da  kun  en  Forretning,  og  tit  netop 
derfor  en  slettere  og  slettere  Forretning.  Jo  værre  det 
staar  til  derovre  paa  Landet,  des  mindre  Lyst  har  Eje- 

ren  at  tage  derover,  og  jo  mindre  han  tager  derover, 
des  værre  kommer  det  til  at  staa.  Han  overlader  Drif- 
ten til  „Agenter",  der  faar  en  lignende  Plads  i  den  irske 
Bondes  Bevidsthed  som  Ridefogden  i  den  danskes, 
eller  han  skaffer  sig  en  sikker  mindre  Indtægt  ved  at 
bortforpagte  alle  Afgifter  til  „Mellemmænd",  der  saa 
selv  maa  se,  hvad  de  kan  tjene  ved  at  klemme  Bøn- 
derne. 

Absenteeismen  bragte  det  skæve,  der  fra  første  Færd 
havde  været  over  Englands  Ordning  af  Jordbesiddel- 
sesformerne i  Irland,  til  Grænsen  af  det  forrykte.  Før 
Erobringen  havde  Bønderne  haft  en  virkelig  Ejendoms- 
ret til  Jorden,  selvom  det  stærke  Sammenhold  i  Slægter 
og  Stammer  medførte  en  vis  Art  Fælleseje  og  Fælles- 
drift  og  Klanshøvdingen  øvede  et  patriarkalsk  Over- 
herredømme. Men  Englænderne  opfattede  Forholdet 
i  Lys  af  deres  eget  Lenssystem;  Høvdingen  var  — 
under  Kronen  —  den  virkelige  Ejer,  der  havde  givet 
Jord  fra  sig  paa  Vilkaar.  Deraf  fulgte,  at  hele  en  „op- 
rørsk" Høvdings  Omraade  hjemfaldt  til  Kronen;  dets 
Jordbesiddere  afhang  af  den  nyindsatte  Ejer  som  de 
engelske  af  deres  Godsejer,  og  det  juridiske  Forhold 
mellem  landlords  og  tenants,  saaledes  som  det  udvik- 
lede sig  efter  det  engelske  Landbrugs  Tarv,  overførtes 
mekanisk  paa  Irland. 

Fra  det  18de  Aarhundrede  blev  Englands  Farmere 
Storforpagtere,  der  sluttede  Kontrakt  med  Godsejeren 
for  et  vist  kortere  Tidsrum  og  satte  Arbejde  og  Penge 
ind  paa  at  faa  en  god  Fortjeneste  af  at  sælge  Afgrøden, 
men  i  Regelen  ikke  paa  Bedriftens  Forbedring  eller 
Udvidelse.  Godsejeren  bekostede  alt  udover  det  dag- 
lige, Hge  til  Reparationer  af  Vaaningshuset.  Dette  kunde 
gaa  godt,  fordi  Gevinsten  fra  Aar  til  Aar  var  sikker, 
fordi  de  store,  velstaaende  Farmere  mægtede  at  stille 
deres  Vilkaar  ved  Kontrakten,  og  fordi  Godsejeren 
personUg  var  Overleder  og  førte  an  paa  sit  eget  Do- 
mæne med  Agerbrugsreformer.   Der  kom  en  menne- 

skelig  Forstaaelse  mellem  Ejer  og  Lejer,  og  netop  det, 
at  Forholdet  ikke  udelukkende  var  Forretning,  bidrog 
til  at  gøre  det  til  en  god  Forretning.  Farmerne  sad, 
deres  Opsigelighed  til  Trods,  ofte  Slægt  efter  Slægt 
paa  samme  Bo.  Men  overfør  Forholdet  til  et  Land, 
hvis  Agerbrug  er  ved  at  gaa  til  Agters,  hvor  Hundrede 
Tusinder  skal  have  Jord,  og  hvor  Ejeren  er  afskaaren 
fra  at  iagttage  og  vejlede  sine  Farmere  og  kun  spørger 
om,  hvor  meget  han  uden  for  stor  Ulejlighed  kan  faa 
ud  af  dem !  Muligvis  Farmeren  her  i  Kraft  af  gammel 
Tradition  lægger  Hovedvægten  paa,  at  Jorden,  den  han 
overtog  efter  sin  Fader,  er  hans  egen,  og  derfor  bringer 
Ofre  for  at  gøre  den  værdifuld  —  for  saa  en  skønne 
Dag  at  opdage,  at  den  nye  Værdi  naar  som  helst  kan 
konfiskeres  ved  en  Forhøjelse  af  Afgiften  eller  en  Op- 
sigelse til  ham  selv.  Eller  maaske  han  —  og  det  vil 
være  hyppigst  —  indser  det  haabløse  i  at  gøre  For- 
bedringer paa  eget  Ansvar,  lader  Tingene  gaa  deres 
træge,  skæve  Gang  og  knap  saa  meget  som  gider  tætte 
Taget  over  sit  Hoved,  naar  han  forgæves  har  ventet 
paa,  at  Naadigherren  skulde  lade  det  gøre. 

Saa  usunde  økonomiske  Forhold  har  Hang  til  at  for- 
værres ved  enhver  Paavirkning  ude-  eller  indenfra. 
Der  kan  paavises  en  Række  Forhold,  som  ned  gennem 
de  sidste  Aarhundreder  har  virket  skæbnesvangert. 

Vi  har  nævnt  Befolkningens  FirdobUng  mellem  1740 
og  1840;  Krig  og  Farsot  var  nu  væsentlig  taget  af,  og 
der  har  alle  Dage  været  talrige  og  tidlige  Ægteskaber 
i  Irland,  fordi  Præsteskabet  har  formaaet  at  holde  Køns- 
livet i  streng  Regelbundethed.  Hvis  en  saadan  For- 
øgelse ikke  støtter  sig  paa  en  Udvidelse  af  Levevejene, 
maa  den  støtte  sig  paa  Indskrænkning  af  Levefoden, 
og  den  irske  Almues  „Evne  til  at  opholde  Livet,  hvor 
en  mellemeuropæisk  Ged  vilde  omkomme"  (som  en 
tysk  Forsker  har  udtrykt  det)  har  paa  en  Gang  været 
dens  Værn  mod  Undergang  og  dens  Hindring  for  Frem- 
gang.  Alt  Haab  om  at  udvikle  Byerhver,  der  kunde 

tage  mod  Landbefolkningens  Overskud,  tilintetgjordes 
af  skrappe  Beskyttelseslo  ve  for  Englands  Industri;  Und- 
tagelseslove  mod  Katholiker  forbød  den  Førstefødsels- 
ret til  Jord,  der  ellers  let  kan  bringes  i  Stand  i  engelsk 
Arvegang,  og  de  yngre  Sønner  krævede  Udkomme. 
Godsejerne  gik  glat  med  til  en  Smaadeling  af  Brugene: 
de  ønskede  smaa,  afhængige  Fæstere  for  at  faa  Stem- 
mekvæg; de  kunde  forøge  Afgifterne,  naar  Afgifts- 
yderne  øgedes,  eller  de  var  ligeglade.  Og  det  var  den 
Tid,  da  Kartoflen  ret  holdt  sit  Sejrstog  i  Vesteuropa. 
Den  var  nem  og  givtig,  kunde  gøre  det  ud  baade  for 
Brød  og  Kød,  den  pristes  som  de  fattiges  Ven,  og  kun 
en  enkelt  Skændegæst  som  den  engelske  Oppositions- 
mand William  Cobbett  vovede  at  stemple  den  som 
de  fattiges  Fjende.  Først  langt  senere  slog  BUCKLE  til 
Lyd  for  den  historiske  Lov,  at  jo  lettere  der  er  til  den 
primitiveste  Ernæring,  des  mere  fortrykt  og  afhængig 
vil  Underklassen  blive  (og  endnu  er  der  jo  Nærings- 
fysiologer,  som  tilbyder  at  „løse  det  sociale  Spørgs- 
maal"  ved  at  lære  Folk  at  leve  for  otte  Skilling  om 
Dagen).  Kartoflerne  forebyggede  i  et  Par  Menneske- 
aldre, at  det  irske  Proletariats  Heksegryde  kogte  over, 
og  man  ænsede  ikke,  at  den  paa  samme  Tid  mulig- 
gjorde des  fordærveligere  indre  Processer.  Under  Na- 
poleonskrigene,  da  Storbrittanien  var  henvist  til  sit 
Hjemmemarked,  kunde  Irlands  Landbrug  med  al  dets 
Sløjhed  betale  sig,  og  selv  efter  1815  havde  det  endnu 
en  Frist,  takket  være  de  brittiske  Beskyttelseslove,  og 
udførte  ikke  lidet  til  England.  Men  Spændingen  steg 
truende.  Den  politiske  Kamp  for  borgerlig  Lighed  mel- 
lem Katholiker  og  Protestanter  havde  den  sociale 
Elendighed  til  Baggrund,  og  den  slog  umiddelbart  over 
i  rigtig  irsk  Agrarkamp  gennem  Bøndernes  Had  til  den 
fremmede  anglikanske  Statskirkes  Tiendekrævere.  Nu 
kom  de  Kampmidler  for  en  Dag,  der,  enten  de  nu  ligger 
Irlænderen  i  Blodet  eller  kun  er  givet  ham  i  Hænde  af 
den  bitre  Nød,  har  nedsat  ham  mest  hos  den  individua- 

listiske,  selvhævdende  Englænder  med  den  store  Re- 
spekt for  de  formelle  Retsstandpunkter:  den  dulgte 
passive  Modstand  og  Sammenrotteise,  og  Ringeagten 
for  Lov  og  Orden  —  engelsk  Lov  og  Orden.  Nu  be- 
gyndte ogsaa  de  engelske  Fabriksbyer  at  fyldes  af  irske 
Arbejdssøgere.  „Jeg  ser  dem  komme  i  Snesevis,  mere 
end  halvnøgne,  gennem  Kensington",  skriver  Cobbett 
1824.  „Jeg  ser  Børn,  der  bæres  paa  Mødrenes  Ryg, 
med  ikke  en  Smule  flere  Klæder  paa  end  den  Pjalt, 
Jamaicas  Negerinder  bærer.  Og  det  er  den  Del  af  Ir- 
lænderne, som  er  bedst  stillede  i  deres  eget  Land.  De 
fuldkommen  nøgne  bliver  hjemme". 

Saa  gav  Kartoffelmisvæksten  1845 — 46  Stødet  til  det 
store  Sammenbrud  med  Nøden  og  Døden  og  Landsflug- 
ten,  og  Irland  blev  mere  end  nogensinde  Ruinernes 
Land.  Amerika  reddede  den  irske  Nation;  et  lykke- 
ligere Irland  opstod  hinsides  Havet,  og  derfra  har  de 
derhjemme  stedse  faaet  Opfordring  og  Hjælp  til  at  følge 
efter  (24  Mill,  £  sendte  Irsk-Amerikanere  hjem  alene 
1843 — 68).  Men  at  selve  Irland  vedblivende  maatte 
aarelades  saaledes,  viste  en  gennemgribende  Usund- 
hed ;  aldrig  kom  det  Tidspunkt,  da  Landet  paa  normal 
Vis  kunde  underholde  de  Mennesker,  det  rummede. 

Om  Ansvaret  for  den  senere  slette  Tilstand  (saa  vel 
som  om  Æren  for  Arbejdet  paa  dens  Afhjælpning)  har 
Striden  staaet  mindre  mellem  Irlændere  og  Englændere 
end  mellem  de  to  engelske  Partier. 

Liberalismens  Historieskrivning  har  fortalt  os,  at  dens 
Frihandelsmænd  ved  at  kræve  Hjælp  for  den  irske 
Hungersnød  fik  Bugt  med  de  konservatives  protektio- 
nistiske Afspærring  mod  Korntilførsel  fra  Udlandet,  og 
at  en  udstrakt  Hjælpsomhed  fra  Staten  og  private  søgte 
at  mildne  saa  meget  som  muligt.  Og  mange  af  den  nye 
Frihandelsudviklings  ledende  Mænd  blev  senere  de 
virksomste  Talsmænd  for  Irlands  Ret. 

Dette  er  rigtigt  nok;  men  det  er  ogsaa  rigtigt,  at  den 
nye  liberale  økonomiske  Politik  hinc&ede  Regeringen  i 

at  hjælpe  myndigt  og  grundigt,  at  Statens  Komforsyning 
ikke  maatte  uddeles,  før  de  privates  var  afsat  paa  Mar- 
kedet, og  at  disses  Forraad  stadig  sendtes  bort  til  de 
bedre  Kunder  i  England,  paa  samme  Tid  som  den  sultne 
Almue  belejrede  de  lukkede  Kornmagasiner  —  at  Un- 
derstøttelse til  trængende  ledsagedes  af  Krav  om  en 
planløs,  forstyrrende  Arbejdsydelse,  medens  et  kon- 
servativt Forslag  afvistes  om  at  gribe  Lejligheden  til  at 
skaffe  Irland  et  Statsbanenæt,  der  kunde  have  faaet 
overordentlig  Værdi  for  dets  Næringsliv. 

Det  er  ogsaa  rigtigt,  at  Frihandelspolitiken  (som  de 
irske  Parlamentsrepræsentanter  selv  støttede)  øvede 
en  Indflydelse  paa  Storbrittaniens  Landbrug,  der  gan- 
ske vist  først  op  mod  1880  svækkede  det  som  Helhed, 
men  meget  tidligere  blev  skæbnesvanger  for  den  irske 
Menigmand.  Kvæghold  og  Mejerivirksomhed  betalte 
sig  bedre  end  Kornavl,  fordi  Sortehavslandene  kunde 
konkurrere  med  denne,  og  Tendensen  gik  mod  Stor- 
drift og  intensivere  Arbejdsmaader,  ogsaa  fordi  Smaa- 
farmerne  ikke  længer  havde  Valgret.  Evictions,  Ud- 
sættelser af  Fæstet  havde  før  været  hyppige  nok.  Man 
rensede  sit  Gods  for  Folk,  der  var  tilbage  med  Afgiften 
eller  kunde  komme  til  at  forøge  ens  Fattigbyrde  eller 
paa  anden  Maade  ikke  var  en  til  Pas.  En  Godsejer 
satte  en  gammel  Kone  ud,  fordi  hun  tog  sin  Datter,  der 
var  Enke,  til  sig:  det  var  forbudt  at  have  to  „Familier" 
paa  Fæstet.  En  Godsforvalter  rømmede  op,  naar  Bøn- 
derne ikke  vilde  indgaa  deres  Giftermaal  efter  hans 
Hovede.  Alene  i  de  tre  værste  Uaar  sattes  100,000 
Mennesker  fra  Hus  og  Hjem.  „Hyttens  elendige  Be- 
boere dreves  ud  paa  Vejen,  Straataget  reves  af.  Ler- 
væggene sloges  ind  med  Brækjern;  de  skrigende  Kvin- 
der, de  halvnøgne  Børn,  den  lamme  Bedstemoder  og 
den  rokkende  Bedstefader  blev  trukken  ud"  —  det  er 
General  WiLLIAM  Butler's  Barndomsminde  om  en 
Eksekution  paa  denne  Tid.  Men  senere  foretoges  Ud- 
sættelserne i  stigende  Grad  med  det  Formaal  at  af- 


62  IRLANDS  JORD 

runde  Domænerne  eller  lægge  Ager  ud  til  Græsgang. 
Og  da  Stamhusjorderne,  som  vi  har  set,  ogsaa  bragtes 
under  den  frie  Konkurrence,  afløstes  mangen  en  Herre- 
mand, der  var  kommen  i  Trang,  netop  fordi  han  havde 
givet  Henstand,  af  en  Forretningsmand,  døv  for  alle 
Følelseshensyn. 

Det  er  ogsaa  rigtigt,  at  den  offentUge  Mening  i  50' cr- 
nes  England,  der  var  saa  glad  ved  sin  egen  Trivsel  un- 
der Frikonkurrencen,  havde  ondt  ved  at  begribe,  hvor- 
for Irlænderne  ikke  kunde  trives  ved  samme  Vilkaar, 
men  trods  al  engelsk  Hjælpsomhed  og  Frihed,  trods 
den  tilfredsstillende  „Nationalvelstand"  stadig  vendte 
sig  med  Vold  og  Trudsler  mod  Godsejere,  Fogder  og 
de  Fæstere,  der  var  traadt  i  de  fordrevnes  Sted  (land- 
grabbers). Irlænderen,  som  man  før  mest  havde  kendt 
fra  den  komiske  Side,  kom  man  nu  til  at  se,  som  han 
stod  aftegnet  i  „Punch'':  en  Stodder,  der  tigger  om 
Penge  til  at  købe  en  Bøsse  for.  —  En  Kreds  af  evne- 
rige irske  Patrioter  rejste  en  Agitation  for  en  Reform 
af  Forpagtningskontrakterne  til  Fordel  for  Fæsterne. 
Ulsterlandboerne  gik  med;  de  havde  forlængst  en  sæd- 
vanemæssig Ret  til  at  blive  paa  deres  Fæste,  saalænge 
de  opfyldte  Forpligtelserne,  og  til  at  sælge  Fæstet  til 
anden  Mand  (det  sidste  Punkt  var  meget  vigtigt,  thi  en 
Besiddelse  kan  jo  ikke  have  Salgsværdi,  med  mindre 
Besidderen  har  en  vis  Ejendomsinteresse  deri);  den 
Ret  skulde  nu  lovfæstes  og  udvides  til  hele  Øen.  Men 
Agitationen  fandt  ingen  Genklang  i  England,  og  en  Lov 
af  1860  om  landlords  og  /enan/s  forudsatte,  at  Forhol- 
det var  underkastet  almindelig  Kontrakt,  der  altsaa 
bestemtes  af  Reglerne  for  „Tilbud"  og  „Efterspørgsel". 
Herved  opfattede  man  for  det  første  den  oprindelig 
udefra  paatvungne  landlord  som  den  virkelige  „Sælger", 
hvad  der  var  en  historisk  Uretfærdighed  i  Strid  med 
den  traditionelle  irske  Følelse ;  for  det  andet  tog  man 
Frikonkurrencens  yderste  Konsekvens,  og  en  Klasse 
„Købere",  der  i  over  et  Aarhundrede  havde  maattet 

godkende  Sælgerens  Vilkaar,  fordi  deres  Efterspørgsel 
langt  overgik  hans  Tilbud,  lod  man  fremdeles  klare  sig, 
som  de  kunde  bedst.    „  Tenants  rights  are  landlords 
wrong'\  sagde  Englands  førende  Politiker  Lord  Pal- 
MERSTON,  naar  Spørgsmaalet  bragtes  paa  Bane. 

I  60'erne  er  der  imidlertid  alvorlige  Varsler  om  et 
Systemskifte  fra  engelsk  Side,  idet  Irlands  Sag  mere 
og  mere  kom  til  at  optage  Tænkere  og  Politikere,  som 
gik  i  Spidsen  for  Fremtidens  Udvikling.  Bright  først, 
saa  Stuart  Mill  og  fremfor  alle  Gladstone.  Det  stod 
i  Forbindelse  med,  at  Gæringen  i  Irland  var  bleven 
mere  bevidst;  de  hemmelige  Fenierforbund  knyttede 
Landsmænd  i  England  og  Amerika  til,  og  Smaaurolig- 
heder  sigtede  mod  et  samlet  nationalt  Oprør. 

Dette  kunde  synes  at  stemme  med  Paastanden  om, 
at  Englands  Reformarbejde  var  fremtvungen  af  Agrar- 
kampen, og  med  de  Ord  af  Parneil,  vi  har  anført.  Men 
falskere  Slutning  kan  næppe  drages.  Der  hørte  den 
Gang  større  Mod  til  at  gaa  paatværs  af  den  engelske 
offentlige  Menings  Uvilje  mod  Fenierne  end  til  at  sidde 
disses  Krav  overhørig.  Og  man  kan  i  det  hele  trygt 
gaa  ud  fra,  at  England  vil  være  langt  mere  umiddelbart 
tilbøjelig  til  at  lønne  Trods  med  Stejlhed  end  med  Vi- 
gen, hvad  et  uhildet  Studium  af  hele  Nationalistkam- 
pens Historie  vil  bekræfte.  Det  kan  saaledes  grumme 
godt  tænkes,  at  Home  Rule  er  bleven  ti  Aar  forsinket 
ved  den  Hævn,  Irlænderne  tog  paa  deres  Uvenners 
Kvæg  paa  Marken,  saa  stor  en  Harme  og  Modstands- 
lyst  vakte  dette  Dyrplageri  i  vide  Kredse  i  England. 
Hvad  Gladstone  angaar,  kan  det  ikke  nægtes,  at  han 
først  ret  fik  Deltagelse  for  Irland  gennem  Voldsger- 
ninger  som  nogle  Fenieres  dristige  Forsøg  paa  ved  høj 
lys  Dag  at  udfri  fangne  Kammerater ;  men  tror  man  vel, 
det  var  Skræk  for  disse  Desparados,  der  virkede  paa 
den  Mand,  som  ROSEBERY  ved  hans  Død  kaldte  „den 
tapreste  af  tapre"?  Hans  endelige  Tilslutning  til  Irlands 
Krav  fremkaldtes  da  ogsaa  ved  en  Hændelse  af  ganske 

anden  Art:  det,  at  Parneil  viste  sig  saa  uselvisk,  at  han 
tilbød  at  vige  fra  sin  Førerplads  af  Hensyn  til  Stem- 
ningen i  England.  —  Nej,  ikke  Englændernes  Mod  (som 
der  aldrig  har  været  noget  i  Vejen  med),  men  Englæn- 
dernes Fantasi  (som  kan  være  træg  nok)  lod  sig  paa- 
virke af  den  irske  Fortvivlelseskamp;  naar  først  deres 
Forestillingskreds  var  bleven  optaget  af  Irlændernes 
Trang  og  Ønsker,  maatte  Viljen  til  at  gøre  det  rette 
melde  sig.  Derfor  er  det  ogsaa  naturligt,  at  de  selv- 
stændigste, de  i  bedste  Forstand  modigste  Aander  først 
af  alle  optog  Udsoningspolitiken. 

Stuart  Mill  lod  sine  Landsmænd  høre  deres  bornerte 
Selvtilfredshed  og  Uvidenhed  med  Hensyn  til  Irland. 
Andre  Steder  i  Verden,  skrev  han,  havde  de  dog  kun- 
net udrette  noget  fornuftigt,  i  Indien  f.  Eks.  Men  dér 
var  de  ogsaa  først  begyndt  paa  en  Tid,  „da  Nationerne 
var  ved  at  faa  en  Samvittighed",  og  Arbejdet  var  gjort 
af  Mennesker  med  Indsigt  i  Landets  Forhold ;  i  Irland 
stred  de  stadig  raadløse  med  Arven  fra  Middelalderen. 
De  maatte  forstaa,  for  det  første,  at  Deltagerne  i  den 
irske  Agrarkamp  netop  kæmpede  for,  hvad  de  regnede 
for  deres  hellige  Ejendomsret,  for  det  andet,  at  Jord 
kunde  Staten  ikke  lade  private  raade  med  som  en  an- 
den Vare,  fordi  den  ikke  kunde  formeres.  Hvad  der 
nu  gjordes  fornøden,  var  Mill  ikke  bange  for  at  kalde 
en  Revolution.  Storgodserne  kunde  vel  ikke  konfiske- 
res, en  gammel  Uret  kunde  ikke  bødes  ved  en  ny,  men 
Farmerne  burde  have  en  sikker  Besiddelsesret,  deres 
Afgifter  gøres  faste  og  rimelige,  selv  om  Staten  kom 
til  at  give  Landlord' en  Erstatning;  enten  han  eller  Sta- 
ten skulde  da  opkræve  dem.  —  Mill' s,  ikke  nøjere  ud- 
førte, praktiske  Forslag  viste  nærmest  hen  til  et  Slags 
dobbelt  Ejendomsforhold  til  Jorden,  overvaaget  af 
Staten;  men  hans  Teori  kunde  ogsaa  føre  til  en  Gen- 
rejsning af  Landets  oprindelige  Selvejerstand  ved  Ofre 
fra  Statens  Side  (yderst  ude  aner  man  endda  en  „Na- 
tionalisering" af  Jorden).  Fremtidens  Udvikling  gik  ad 

begge  disse  Linier,  en  Tid  mest  ad  den  første,  dernæst 
mest  ad  den  anden.  De  to  Fremgangsmaader  modvir- 
kede delvis  hinanden  og  bidrog  derved  til  at  øge  det 
Kaos,  der  nødvendiggjorde  en  stedse  radikalere  Poli- 
tik, men  i  det  lange  Løb  førte  de  mod  samme  Maal. 

Det  vigtigste  var  foreløbig  Omslaget  hos  de  tæn- 
kende og  følende.  Erkebiskop  Manning,  Primas  for 
alle  Katholiker  i  England ,  mest  altsaa  for  Millioner  ir- 
ske Arbejdere,  udgav  en  Piece  om  Irland  kort  efter 
Mill's,  og  der  er  en  betegnende  Overensstemmelse  mel- 
lem de  Resultater,  de  to  store  Mænd  kommer  til  ud  fra 
stik  modsatte  Samfundssyn,  Ultramontanismens  og 
Utilitarismens.  Grunden  var  beredt  for  Politikerne. 
Efter  at  Gladstone's  liberale  Regering,  der  sad  1868 — 
74,  1869  havde  vundet  den  første  og  drøjeste  Sejr  ved 
Ophævelsen  af  den  anglikanske  Statskirke  i  Irland, 
fulgte  næste  Aar  hans  irske  Landlov.  Den  gav  Ulster- 
fæsternes Sædvaneret  Lovsform,  og  over  hele  Landet 
fik  enhver  mindre  Fæster,  der  opsagdes  vilkaarligt, 
Krav  paa  at  faa  sine  Forbedringer  godtgjorte  og  dertil 
paa  en  Compensation  for  disturhance,  Skadesløshol- 
delse for  Forstyrrelsen.  Allerede  det  første  var  en 
Brand  i  Næsen  paa  Folk  som  den  frihandels  venlige, 
konservative  Lord  Derby,  der  hævdede,  at  Farmeren 
dyrkede  Jorden  for  Herremanden  ganske  paa  samme 
Vis  som  en  Kok  lavede  Maden  eller  en  Murer  byggede 
Huset  for  sinArbejdsherre;  det  sidste  rummede  Spiren 
til  den  Revolution,  Mill  havde  krævet.  Man  tog  Skridtet 
med  mere  end  halvt  aabne  Øjne ;  da  et  yngre  Medlem 
af  Regeringen,  den  udmærkede  Lord  DuFFERiN,  en  irsk 
Godsejer  med  god  Samvittighed,  forklarede  Overhuset, 
at  Loven  ikke  gjorde  mindste  Skaar  i  Herremandens 
Ejendomsret,  faldt  der  en  isnende  Tavshed  over  hans 
Partifæller,  og  ogsaa  paafølgende  private  Forhandlinger 
med  Gladstone  viste  ham,  at  det  skulde  han  ikke  have 
sagt.  Den  Konsekvens,  Loven  mest  umiddelbart  pe- 
gede frem  til,  var,  at  Fæsteren  fik  Lov  at  sælge  sin  In- 

teresse  i  Jorden  til  andre,  den  næste,  at  den  vilkaarlige 
Opsigelse  (der  jo  var  stemplet  som  disturhance)  helt 
afskaffedes,  og  i  saa  Fald  kunde  man  heller  ikke  lade 
Retten  til  Opsætten  af  Afgiften  være  ubeskaaren.  Her 
har  vi  de  berømte  „tre  F'er'"s  Program:  free  sale,  Hxity 
of  tenure,  fair  rent  (frit  Salg,  fast  Besiddelse,  rimelige 
Afgifter).  Dette  blev  i  Begyndelsen  af  70'erne  opstillet 
af  de  irske  Nationalister  sammen  med  Home  Rulekra- 
vet.  Men  endnu  en  Tid  lang  troede,  eller  i  alt  Fald 
haabede  de  libercde,  at  de  havde  gjort  nok.  De  Far- 
mere, som  ikke  var  tilfredse  med  Kaarene,  havde  de 
ogsaa  budt  Lejlighed  til  at  blive  Selvejere,  idet  Loven 
om  Statskirkens  Ophævelse  gav  Bønderne  paa  Kirke- 
godset Ret  til  at  købe  deres  Fæste  og  faa  %  af  Købe- 
summen til  Laans  af  Staten,  og  Landloven  af  1870  for- 
strakte enhver,  der  kunde  enes  med  sin  Godsejer  om 
Køb,  med  ^/a  af  Summen.  „Hvilken  Velsignelse ,  hvis 
Loven  virker  efter  sin  Hensigt'*,  skrev  Gladstone  til 
Dufferin,  „En  Velsignelse  for  hele  vort  øvrige  Livsløb 
og  for  vor  Dødsstund". 

I  Virkeligheden  fremskyndede  Statsmagtens  Indgri- 
ben den  kommende  Krise.  Godsejerne  begyndte  at 
føle  sig  paa  usikker  Grund;  de,  der  før  havde  hjulpet 
med  til  at  udvikle  Fæste  jorden  —  og  af  dem  var  der 
dog  trods  alt  en  Del  —  opgav  det,  og  da  deres  større 
Fæstere  ikke  skærmedes  af  Loven,  blev  de  endnu  mere 
opsatte  end  før  paa  at  slaa  Brug  sammen.  Landbruget 
havde  atter  en  Række  gode  Aar ;  det  syntes  da  rimeligt, 
at  Forpagtningsafgiften  ogsaa  gik  til  Vejrs,  og  den  irske 
Bonde  er  ikke  bedst  skikket  til  at  vurdere,  hvad  han 
kan  overkomme.  Heller  end  at  forlade  sin  Gaard  og 
indkassere  „Konpensationen",  gik  han  ind  paa  at  yde 
en  højere  Afgift,  og  maatte  han  saa  siden  gaa  fra  Gaar- 
den  med  Skyld,  var  hans  Ret  til  Kompensation  forspildt. 
Der  var  midt  i  70'erne  (medens  den  konservative  en- 
gelske Regering  lod  Tingene  bero)  et  Havblik,  saa  Glad- 
stone kunde  udtale,  at  Irland  var  „tilfreds  og  lykkeligt** ; 

men  saa  fulgte  den  ene  Høst  daarligere  end  den  anden ; 
i  Sommeren  1879  stod  Hungersnød  for  Døren;  Gods- 
ejernes Afgiftskrav  var  umulige  at  tilfredsstille,  og  Ud- 
sættelser foretoges  i  Tusindvis.  Som  saa  ofte  før  sva- 
redes der  med  Voldsgerninger.  Godsejere,  Agenter  og 
land-grabbers  overfaldtes  paa  Vejene,  saa  de  mistede 
Førlighed  eller  Liv.  Til  de  forhadtes  Hjem  sendtes 
Trudselsbreve ;  der  gravedes  Grave  for  deres  Døre  og 
fyredes  ind  ad  deres  Vinduer;  Vidner  mod  Gærnings- 
mændene  kunde  ikke  skaffes.  Bønderne  holdt  med 
Magt  Stævningsmændene  borte  fra  de  Gaarde,  hvor 
de  skulde  forkynde  Udsættelsesordren ;  saa  kunde  der 
heller  ingen  Eksekution  finde  Sted.  Embedsmændene, 
der  skulde  foretage  Udsættelsen,  maatte  ledsages  af 
Politistyrke,  og  man  nægtede  dem  Mad  og  Drikke.  Paa 
et  Gods  i  Vestirland  fandt  der  et  formeHgt  Slag  Sted; 
man  bombarderede  Rettens  Folk  med  Sten  og  bræn- 
dende Tørv,  og  de  maatte  trække  sig  tilbage  med  ufor- 
rettet Sag.  Men  hvad  man  ikke  før  havde  kendt,  var 
den  Organisation,  „Landligaen"  gav  Agrarkampen  un- 
der Ledelse  af  Michael  Davitt  og  med  Godkendelse  af 
Parnell,  der  just  nu  tog  Home  RulekraLvei  op  med  Fynd 
og  Klem.  Landligaen  vakte  en  ny  selvstændig  Mod- 
standsaand  i  Almuen,  en  Vilje  til,  som  Parnell  sagde, 
„at  holde  et  fast  Greb  i  sin  Gaard  og  Grund";  den  gav 
Kampen  mindre  vilde,  men  nok  saa  kraftige  Former. 
Det  var  i  Efteraaret  1880,  at  Kaptajn  BOYCOTT,  en 
Godsbestyrer,  som  var  i  Strid  med  Fæsterne  om  Af- 
giften, kom  til  at  afgive  sit  Navn  til  en  Glose,  hele  Ver- 
den nu  kender.  Hans  Tjenestefolk  maatte  forlade  Gaar- 
den ;  han  kunde  ikke  f  aa  sit  Brød  bagt,  sine  Heste  skoet, 
til  sidst  ikke  en  Gang  sine  Breve  bragt,  og  han  maatte 
have  Høstfolk  langvejsfra,  skærmede  af  en  stor  Militær- 
styrke. Derefter  gik  „Boycottingen"  sin  Gang  vidt  om, 
og  snart  var  Landligaens  Befalinger  den  øverste  Lov  i 
de  fleste  Egne.  Den  fastsatte,  hvad  Afgifter  der  maatte 

ydes;  de  opsagte  Fæstere  fik  ingen  Efterfølgere,  eller 
de  blev  ganske  rolig  siddende  paa  deres  Gaarde, 

Vi  kan  kun  rent  i  Forbigaaende  berøre  Kampens 
hele  politiske  Side,  hvorledes  den  engelske  Regering 
skiftevis  viste  Strenghed  og  Føjelighed,  og  hvorledes 
de  to  store  Partiers  Skæbne  paavirkedes  deraf.  Det 
praktiske  Arbejde  paa  Landboreformerne  er  vort  Ho- 
vedemne. 

Kort  efter  at  Gladstone  atter  havde  faaet  Magten 
(1880 — 85)  og  til  sin  egen  Forbavselse  havde  funden 
sig  i  aaben  Kamp  med  Irlands  Folk,  forelagde  han  en 
foreløbig  Lov  om,  at  ogsaa  de  Fæstere,  der  maatte  gaa 
fra  Gaarden,  fordi  de  stod  i  Restance  med  Afgifter, 
kunde  kræve  Kompensation;  men  dette  „Indgreb  i 
Ejendomsretten"  var  selv  mange  liberale  for  meget,  og 
Overhuset  forkastede  Loven  med  stort  Flertal.  Næste 
Aar  var  det  bleven  meget  spagere  overfor  et  langt  vi- 
deregaaende  Krav.  Med  overvældende  Energi  og  Myn- 
dighed gennemførte  den  to  og  halvfjerdsaarige  Første- 
minister sin  store  irske  Landlov,  et  Vidnesbyrd  om 
hans  enestaaende  Evne  til  at  mestre  en  indviklet  Sag 
og  lade  sig  paavirke  af  friske  Iagttagelser.  Den  var 
Resultatet  af  en  indgaaende  upartisk  Kommmissions- 
undersøgelse ;  den  gjaldt  —  foruden  en  ny  Bestem- 
melse om  Forskud  til  Erhvervelse  af  Selveje  —  intet 
mindre  end  „de  tre  F'er".  En  Land  Commission  skulde 
oprettes  til  at  fastsætte  rimelige  Afgifter,  og  hvert  fem- 
tende Aar  kunde  en  Omvurdering  forlanges. 

Dobbeltejerforholdet  var  nu  godkendt  med  fuldkom- 
men Tydelighed.  Fæsterens  Salgsret  gjorde  et  haand- 
gribeligt  Skaar  i  Jordens  Salgsværdi  for  Godsejeren; 
endnu  mere  betød  Afgiftsreguleringen.  Efter  1881  ind- 
ankedes 343,000  Fæstekontrakter  for  Landkommissæ- 
rerne, og  de  samlede  Beløb  af  de  deri  fastsatte  Afgifter 
nedsattes  med  20  pCt.  (fra  6,9  til  5,5  Mill.  i);  de  to  andre 
Reguleringer  (efter  1896  og  1911)  bragte  lignende  Ned- 
sættelser. Den  tyske  Nationaløkonom  BONN  mener,  at 

de  irske  Fæstere  fik  tilsikret  gunstigere  Vilkaar  end 
nogen  som  helst  anden  Fæsterbefolkning.  Salgsvær- 
dien af  de  Godser,  der  faldt  ind  under  den  første  og 
den  anden  Regulering,  regnes  at  være  sunken  fra  140 
til  90  Mill.  ^,  hvad  der  svarer  til  en  Nedgang  paa  Vs  i 
Nettoindkomsten.  En  Del  af  Nedsættelsen  kunde  gen- 
nemføres med  Paaberaabelse  af,  at  de  stadig  daarligere 
Konjunkturer  formindskede  Landbrugets  samlede  Ind- 
tægt; nu  var  det  ikke  blot  Korn-,  men  Kvæg-,  og 
Mejeriproduktionen,  der  ramtes  af  fremmed,  navnlig 
dansk  Konkurrence.  Men  en  anden  Del  betød  uimod- 
sigelig en  Overførelse  af  Indtægter  til  Fæsterne  fra 
Godsejerne.  Disse  klagede  nu  over  „Konfiskationen" 
og  henviste  til,  at  heller  ikke  Fæsterne  selv  blev  mere 
tilfredse;  Haabet  om  at  faa  stedse  bedre  Betingelser, 
hed  det,  gjorde  dem  fordringsfulde  og  uvillige  til  at 
drage  rigtig  Gavn  af  deres  nuværende  Kaar:  de  daar- 
lige  Tider  var  en  udmærket  Undskyldning  for  Sløseri, 
og  den  sidste  Tid,  før  en  Omvurdering  skulde  finde 
Sted,  lønnede  det  sig  ligefrem  at  lade  Bedriften  for- 
falde. —  Det  er  sandt  nok,  at  Gladstones  Lovgivning 
ikke  bragte  Kontraktforholdene  i  Ro  eller  standsede 
Agrarkampen,  og  at  det  ikke  blev  Dobbeltejerprinci- 
pet,  der  løste  Jordspørgsmaalet.  Det  gik  heller  ikke  i 
Længden  an  at  lade  Godsejerstanden  betale  hele  For- 
tidens Skyld,  som  Englands  Stat  og  Samfund  ogsaa 
havde  sit  Ansvar  for.  Men  naar  det  konservative  Parti 
tillægger  sig  Æren  for  at  være  slaaet  ind  paa  den  rette 
Vej,  maa  det  huskes,  at  netop  dets  nye  Politik,  En- 
kelte jerprincipet  til  Gunst  for  Jordbrugeren,  hindrede 
den  Gladstonske  Politiks  naturlige  Udvikling,  og  at  hin 
aldrig  havde  kunnet  gennemføres,  om  ikke  denne 
havde  banet  Vejen. 

I  Tidsrummet  1885—1905  var  de  konservative  ved 
Magten  paa  nær  to  kortere  Perioder,  der  særtegnes 
ved  Gladstones  forgæves  Forsøg  paa  at  skaffe  Irland 
Home  Rule.   Mod  Home  Rule  stod  de  endnu  ganske 

stift ,  og  de  lagde  som  Magthavere  største  Vægt  paa 
at  skaffe  Ro  og  Orden  paa  Landet.  Et  Forsøg  paa  at 
organisere  en  Bevægelse,  der  tillod  hvert  Gods'  Fæ- 
stere egenmægtigt  at  bestemme,  hvad  Afgift  de  vilde 
give  (DiLLONS  og  O'Briens  „Felttogsplan")  mødte  de 
med  en  Tvangslov,  der  gav  de  lokale  Myndigheder  me- 
get vidtgaaende  vilkaarlig  Magt.  Hvad  Irland  trængte 
til,  erklærede  Førsteministeren  SALISBURY,  var  „en 
Snes  Aars  resolutte  Regimente".  Men  en  Række  yngre 
konservative  indsaa,  at  der  trængtes  meget  andet. 
Den  liberale  Politik  med  Hensyn  til  Fæsteafgiften 
maatte  fortsættes;  Lempelser,  som  Salisbury,  da  han 
var  i  Opposition ,  havde  kaldt  Brud  paa  det  syvende 
Bud,  gennemførtes  glat.  Og  straks  1885  indlededes 
med  Ashbourne's  Lov  det  store  Arbejde  for  Selveje. 
De  liberale  Forsøg  i  den  Retning  (1869,  70,  81)  havde 
ikke  ført  til  meget,  fordi  kun  faa  Fæstere  kunde  rejse 
den  fordrede  Brøkdel  af  Købesummen.  Denne  Gang 
gav  Staten  hele  Summen  i  Forskud,  at  afdrage  i  Løbet 
af  49  Aar  i  Stedet  for  som  før  i  35 ;  der  beviUigedes 
5  Mill.  i*  til  Formaalet  og  tre  Aar  senere  nye  5.  Resul- 
tatet blev,  at  hele  Summen  fandt  Anvendelse,  idet  ikke 
mindre  end  25,000  Fæstere  købte  sig  Selveje. 

1887  blev  Salisburys  Søstersøn  ARTHUR  Balfour 
Minister  for  Irland.  Han  tog  ikke  med  Fløjlshandsker 
paa  Lovbruddene.  „Er  det  sandt,  jeg  er  saa  afskyet  i 
Irland?"  spurgte  han  engang  en  irsk  Sjælesørger.  „Det 
vilde  unægtelig  lette  mit  Kald  en  god  Del",  lød  Svaret, 
„hvis  mine  Skriftebørn  nærede  samme  Følelser  overfor 
Djævelen  som  overfor  Deres  Excellence".  Hvor  virk- 
ningsfuld hans  Politik  var,  er  ikke  let  at  afgøre.  Baade 
„Felttogsplanen"  og  andre  Forsøg  paa  Modstand  mis- 
lykkedes ganske  vist,  og  siden  Balfours  Tid  har  Agrar- 
kampen, skønt  den  ofte  blussede  op,  aldrig  haft  sin 
gamle  omfattende  og  voldsomme  Karakter.  Men  vi 
maa  ogsaa  regne  med  den  Slappelse,  der  fremkaldtes 
af  den  bitre  Strid  mellem  Parnell  og  hans  tidUgere  Un- 

derførere  o.  1890.  Vist  er  det,  at  der  ved  denne  Tid 
indtraadte  en  detente,  der  var  gunstig  for  et  positivt 
Reformværk.  Her  viste  Balfour  sig  i  den  Grad  paa  sin 
Plads,  at  han  nu  snarest  kan  regnes  for  afholdt  i  Irland, 
og  samtidig  indlededes  der  fra  irsk  national,  men  upo- 
litisk Side  et  stort  selvstændigt  Opsving. 

At  skaffe  Farmeren  Raadighed  over  hans  Bedrift  paa 
rimelige  Kaar  var  den  første  store  Opgave,  men  i  sig 
selv  vilde  dette  ikke  bringe  Irland  paa  Fode. 

En  anden  Vanskelighed  laa  i,  at  mindst  100,000  Be- 
drifter var  saa  smaa,  at  de  ikke  kunde  give  en  Familie 
Opholdet.  Man  tænke  ikke  paa  vore  (ældre)  danske 
Husmandslodder,  hvis  Dyrkere  samtidig  arbejdede  for 
Egnens  større  Bedrifter;  en  saadan  Husmandsstand 
havde  Irland  slet  ikke,  kun  jord-  og  for  en  stor  Del 
hjemløse  Landarbejdere  paa  de  Egne,  hvor  Storbe- 
driften spillede  en  Rolle.  I  Connaught  derimod,Vestpro- 
vinsen,  boede  Smaafarmerne  tæt  sammen;  hver  paa 
en  5 — 10  Acres  Land,  som  ofte  var  langt  ringere  end 
den,  der  andetsteds  var  gaaet  ud  af  Kultur;  stundom 
laa  den  enkelte  Jord  splittet  i  ti,  tolv  Stumper  mellem 
Naboernes  og  omfordeltes  periodisk  som  den  danske  i 
længst  forsvundne  Tider.  Vilde  de  tjene  Arbejdsløn  til 
Hjælp  for  Fæsteafgiften,  maatte  de  drage  langvejs  hen, 
til  Østlandet  eller  England.  Provinsens  store  Præriedo- 
mæner kunde  jo  ikke  sysselsætte  mange. — Connaught 
er  det  armeste  Hjørne  af  den  arme  0.  Den,  der  gæster 
det,  kommer  til  at  færdes  paa  en  slet  holdt  Landevej 
gennem  en  vidtstrakt  Ødemark  af  Hede  og  Mose ;  over 
den  ligger  Atlanterhavsegnens  disede,  milde  Luft,  der 
slapper  Handlelysten  og  stemmer  til  Drømmeri.  En 
Linie  af  Dynd  med  Kampesten  hulter  til  bulter  fører 
fra  Vejen  ind  til  en  Klynge  paa  en  hcJv  Snes  Hytter  af 
raa,  slet  sammenmurede  Stenblokke  og  med  usle  Straa- 
tage.  For  Indgangen  af  hver  Hytte  ligger  en  Møgdynge 
og  en  Tørvestak;  træder  man  ind,  er  man  udsat  for  at 
snuble  over  Hønsene  i  Mørket  —  over  10,000  Hytter  i 


72  IRLANDS  JORD 

Irland  har  kun  ét  Vindue  —  og  skelner  først  efterhaan- 
den  den  blinde  Gamling  ved  Arnen,  lige  overfor  i  en 
Baas  Familiens  eneste  Ko,  paa  det  lerstampede  Gulv 
de  pjaltede,  skrufuløse  Børn.  „Er  han  selv  hjemme?" 
spørger  man.  „Ja  vel"  —  det  Svar  lægger  i  alt  Fald 
en  grusom  engelsk  Skæmtehistorie  Ungen  i  Munden; 
„han  er  ude  blandt  Svinene.  Det  er  ham,  der  har  Straa- 
hat  paa" !  —  Det  var  et  virkningsfuldt  menneskeligt  Ar- 
gument, Landligaen  tog  i  Brug,  da  Regeringen  havde  an- 
lagt Proces  mod  den :  at  føre  en  Hærskare  gamle  Con- 
naught-Stoddere  til  Dublin  som  Vidner  paa  dens  Sags 
Retfærdighed.  I  80'erne  traadte  Offentligheden  altid 
til,  naar  det  kneb  værst;  hele  Distrikter  maatte  kun- 
stigt holdes  oppe  over  Hungergrænsen,  men  højere 
kom  de  heller  ikke.  Selv  Fiskeri  fra  Smaabaade,  der 
før  gav  Indtægt,  var  nu  næsten  opgivet ;  man  saa  kun 
hen  til  Regeringens  Fattighjælp.  „Havde  ikke  Hungers- 
nøden (o-  den  officielt  anerkendte  Hungersnød)  været, 
havde  vi  maattet  sulte",  skal  en  Bondekone  have  ræ- 
sonneret. 

Her  rører  vi  ved  den  tredie  store  Vanskelighed  for 
Bondestandens  Genrejsning,  den,  som  ingen  ydre  For- 
andring kunde  fjærne.  Vilde  Farmeren  evne  at  udnytte 
sine  nye  Kaar?  Hvis  ikke  Konkurrencen  fra  Udlandet 
skulde  umuliggøre  et  indbringende  Landbrug,  kræve- 
des ny  Driftskapital,  ny  Kundskab,  men  fremfor  alt, 
som  Vilkaar  for  dette,  ny  Livslyst  og  Fremskridtsvilje. 
At  det  ikke  stod  alt  for  godt  til  hermed,  kunde  en- 
hver se. 

Selv  dér,  hvor  Bonden  havde  saa  meget  og  saa  godt 
Land,  at  han  kunde  faa  et  Overskud  at  afsætte  blot 
ved  at  kradse  Jorden  op  til  Kartoffellægning  og  aabne 
og  lukke  Leddene  for  Slagtekvæget,  blev  dette  Over- 
skud urimelig  lille.  Manglerne  ved  den  videre  Trans- 
port af  Produktionen,  de  faa  Jernbaner,  det  forfaldne 
Vandvejssystem,  laa  nu  ganske  udenfor  hans  Syns- 
kreds. Han  tog  til  den  nærmeste  Flække ;  dér  traf  han 

den  Forretningsmandstype,  som  vi  ogsaa  kender  an- 
detstedsfra, men  som  i  Irland  har  en  særlig  udviklet 
Karakter,  the  gombeen  man,  Handelsmanden,  der  af- 
købte ham  Avlen,  solgte  ham  Redskaber,  Urtekram  og 
cdt,  hvad  han  ellers  brugte,  gav  Forskud  og  Kredit  — 
paa  sine  egne  Kaar  —  og  meget  ofte  fik  øget  Tiltræk- 
ning ved  at  holde  Skænkestue.  Paa  egen  Haand  kom 
en  Gennemsnitsfarmer  aldrig  ud  af  Gombeen-mandens 
Svikmølle, 

Hjemhyggen,  som  Danske  kender  den  under  snart 
sagt  det  fattigste  Tag,  har  maaske  aldrig  staaet  højt  i 
Irland;  men  uden  en  i  alt  Fald  menneskelig  Levevis 
inden  fire  Vægge  kan  intet  Samfund  trives,  og  nu  var 
selv  Folk  med  Penge  paa  Kistebunden  kommen  i  Vane 
med  at  lade  fem  være  lige  her,  for  ikke  at  udfordre 
Afgiftskræveren.  Værre  var  Forfaldet  i  det  ejendom- 
melige irske  Fællesliv  mellem  Bygdens  Familier  og 
Bygderne  indbyrdes.  De  gamle  gæliske  Legemsøvelser, 
Lege  og  Danse  med  Sang  og  Musik  opgaves  sammen 
med  det  gæliske  Sprog  selv.  Det  mægtige  katholske 
Præsteskab  havde  tit  taget  for  haardt  paa  sligt  i  dets 
Iver  for  Folkets  Dyd.  Man  kunde  i  mange  Sogne  om 
Søndagen  se  Byens  Mænd  og  Kvinder  stillede  op  hver 
paa  sin  Side  af  Landevejen  „og  stirre  gabende  paa 
hinanden  over  det  forbudne  Mellemrum  den  lange 
Sommerdag  igennem".  En  Adspredelse  var  bevaret. 
Den  irske  Nationalist  og  Forfatter  STEPHEN  GwYNN 
fortæller,  at  en  gammel  Bonde,  han  faldt  i  Snak  med 
om  deres  Landsmænds  Skrøbeligheder,  pegede  op  paa 
det  stejle  Bjærg  Galtee  More  og  sagde:  „Om  man  i 
Morgen  vilde  lægge  et  Værtshus  hist  paa  Toppen, 
skulde  der  min  Sandten  nok  være  lagt  en  Vej  derop 
til  i  Overmorgen".  Selv  Kvinderne  holdt  ikke  deres 
gamle  Hjemmesysler  ved  Lige,  endsige  da,  at  de  ledige 
Mandshænder  kunde  faa  noget  at  gøre.  Hvorfra  skulde 
de  unge  hente  Mod  til  at  holde  ud  under  Haabløsheden 

og  Kedsomheden?  Og  de,  der  rømte,  var  for  største 
Delen  de  bedste. 

I  lange  Tider  havde  der  været  et  Svælg  befæstet 
mellem  de  konservative  (Unionisterne),  der  søgte  Aar- 
sagen  til  denne  Irlands  Vaadestand  i  Folkekarakteren, 
og  Nationalisterne,  der  kun  vilde  høre  Tale  om,  at  alt 
skyldtes  Landets  politiske  og  sociale  Stifbarnslod.  Nu 
blev  den  første  Bro  slaaet  over  Svælget  af  Horace 
Plunkett,  en  irsk  Barons  yngre  Søn,  der  1889  vendte 
hjem  fra  De  forenede  Stater,  hvor  han  havde  tjent  en 
Formue  paa  Landbrug.  Paa  en  Gang  forhaabningsfuld 
og  nøgtern  kastede  han  sig  ud  i  Arbejdet  for  at  vende 
sit  Fædrelands  Skæbne.  Han  anerkendte  det  beret- 
tigede baade  i  Unionisternes  Mistillid  til  Folkekarak- 
teren og  i  Nationalisternes  Henpegen  paa  de  ydre  Aar- 
sager,  der  havde  knækket  og  forvendt  den;  at  rette 
den,  mente  han,  var  en  nødvendig  Forudsætning  for 
politiske  og  sociale  Reformer,  men  den  maatte  kunde 
rettes,  og  selv  de  oprindelige  Ejendommeligheder,  som 
havde  bidraget  til  at  holde  Folket  nede,  kunde  tages  i 
Fremskridtets  Tjeneste.  Gælerne  var  jo  opvakte  og 
lærenemme,  men  havde  spildt  for  megen  Kraft  paa 
golde  storpolitiske  Kampe.  Man  burde  da  give  dem 
noget  frugtbart  at  sysle  med,  lære  dem,  at  en  ameri- 
kansk Harve  kunde  fremskaffe  flere  Fold  end  en  irsk 
Hakke,  at  det  bedre  kunde  betale  sig  at  leje  en  fuld- 
blods Tyr  for  6  sh.  end  en  degenereret  for  IV2,  og  at 
l^'s  Kredit  hos  Gombeen-manden  kunde  betyde  10^'s 
Tab  ad  Aare.  Og  den  fra  Klanstiderne  nedarvede  Til- 
bøjeUghed  til  at  hænge  over  hverandre  og  kun  føle  sig 
trygge  i  Flok,  burde  man  udnytte  ved  Hjælp  af  de  Me- 
toder, der  havde  gjort  den  danske  Bonde  til  en  Magt: 
fælles  Indkøb  og  Salg,  fælles  Bearbejdelse  af  Raastoff er, 
fælles  Kredit,  Assurance  o.  s.  v. 

For  rationelle  Drifts-  og  Afsætningsmaader,  støttet 
paa  Kooporation,  begyndte  da  Plunkett  sammen  med  en- 
kelte, han  havde  vundet  for  sine  Tanker,  en  utrætteUg 

Agitation.  Han  besøgte  hver  Plet  i  Irland,  tog  Plads  i 
Tørverøgen  i  Hytten  og  spurgte  og  forklarede,  og  han 
samlede  Folk  om  sig,  hvor  han  kunde.  Godsforvaltere 
eller  Landliga-mænd,  pamellitiske  Redaktører  eller  an- 
tipamellitiske  Patere  var  ham  lige  gode  for  Hensigten, 
og  kunde  han  faa  det  nationalistiske  Musikkorps  til  at 
blæse  til  Samling,  var  han  vel  fornøjet.  Det  kneb  først 
med  at  faa  Ørenlyd  for  saa  prosaiske  Emner ;  en  Gang, 
har  han  fortalt,  „repræsenteredes  den  stedlige  Land- 
bostand af  Lægen,  Skolelæreren  og  Politibetjenten". 
Han  maatte  dernæst  kæmpe  med  Underklassemistænk- 
somheden, der  spurgte,  hvad  han  og  hans  Hjælpere 
vilde  have  ud  af  de  Foretagender,  de  satte  i  Gang,  og 
han  maatte  godtgøre,  at  de  Penge,  der  ydedes  til  Agi- 
tationen af  frivillige  Bidragydere  —  f.  Eks.  af  de  koo- 
perative engelske  Arbejderforeninger  —  var  ganske 
tabte  for  dem.  Langt  farligere  var  Partimistænksom- 
heden. Da  en  Sagfører  paa  et  Møde  i  den  lille  By  Rath- 
keale  fik  at  høre,  at  Bevægelsen  henvendte  sig  til  Unio- 
nister saa  vel  som  til  Nationalister,  erklærede  han: 
„Rathkeale  er  en  nationalistisk  By ,  nationalistisk  i  Bund 
og  Grund,  og  hvert  evige  Pund  Smør  skal  laves  efter 
nationalistiske  Grundsætninger  her  eller  slet  ikke  blive 
lavet".  Udtalelsen  tog  kraftigt  Bifald,  og  der  var  ikke 
mere  at  stille  op  den  Gang.  Men  Plunkett  vandt  frem  i 
Kraft  af  sin  Evne  til  at  faa  de  jævneste  Detailler  til  at 
føje  sig  som  Led  i  en  Idé,  der  kaldte  paa  Fantasien,  og 
i  Kraft  af  sin  ærUge  Klcirhed.  Han  lagde  ikke  Skjul  paa, 
at  han  personlig  havde  liden  Tro  paa  Home  Rule,  men 
han  gjorde  gældende,  at  hvis  Nationalisterne  havde 
Ret  i,  at  Home  Rule  var  Irlands  naturlige  Regerings- 
form, kunde  hans  Arbejde  paa  at  gøre  Befolkningen 
velstaaende  og  selvstændig  kun  gavne  deres  Sag,  og 
hvis  Unionisterne  havde  Ret  i,  at  Home-Rulekravei  var 
Rummel,  næret  af  Proletarmisnøje  og  Uvidenhed,  var 
det  i  deres  Interesse  at  f jærne  disse  Faktorer.  Sin  før- 
ste Sejr  vandt  han  netop  med  Smørret.   Det  var  paa 

høje  Tid,  da  der  allerede  var  begyndt  at  rejse  sig  kapi- 
talistiske Mejerier,  som  gav  Bonden  store  Priser  for 
Mælken,  indtil  han  havde  hugget  sin  Kærne  til  Pinde- 
brænde, og  derefter  skambød  ham.  Efter  at  have  holdt 
halvtredsindstyve  Møder,  fik  Plunkett  dannet  en  Fore- 
ning, der  grundede  et  Fællesmejeri.  Og  nu  opstod  efter- 
haanden  lignende  Foreninger  rundt  om  til  Fremstilling 
og  Videresalg  af  alle  Bondens  Produkter,  desuden  til 
Iværksættelse  af  nye  Virksomheder,  der  kunde  give 
Arbejde  til  en  Del  af  de  Bondesønner,  som  ikke  fik 
Gaarde,  Hertil  kom  Sammenslutninger,  der  forstrakte 
Bonden  med  Penge  til  forstandige  Formasd  (Raffeisen- 
Laanekasser),  saa  han  kunde  vænnes  til  at  regne  Ud- 
læg og  Gevinst  ud  og  komme  bort  fra  det  gæliske  far- 
vede og  løse  Syn  paa  Tingene,  en  Svingen  mellem 
Overforhaabningsfuldhed  og  Given  op  paa  Forhaand. 

1894  stiftedes  det  centrale  Irish  Agricultural  Orga- 
nisation Society  med  det  Maal  at  støtte  og  raade  de 
stedlige  Bestræbelser.  En  halv  Snes  Aar  senere  stod 
dette  Samfund  i  Forbindelse  med  over  800  Foreninger 
rundt  i  Landet,  tællende  80,000  Medlemmer  (nu  over 
100,000).  360  Foreninger  fremmer  Mejerivirksomhed, 
140  Agerdyrkning,  40  Fjerkræavl,  50  Hjemmeindustri, 
200  er  Laanekasser  o.s.  v.  De  enkelte  Foreninger  sam- 
mensluttes i  Grupper  for  Export-  og  andre  Formaal. 
Samfundet  udsender  et  Tidsskrift  og  Piecer.  Ved  Fore- 
drag og  Kursus  undervises  deriAgronomi,  Haandværk, 
Bogholderi,  kvindelig  Haand-  og  Husgerning  og  meget 
andet.  Samfundet  har  lønnet  Hjælp  og  nyder  Stats- 
understøttelse,  men  meget  Arbejde  gøres  ogsaa  veder- 
lagsfrit, baade  af  velstillede  og  af  Folk,  der  for  Landets 
Velfærdssag  ofrer  deres  knappe  Fritid. 

At  den  danske  Bondestands  Opkomst  havde  aande- 
lige  lige  saa  vel  som  materielle  Aarsager,  havde  Plun- 
kett fra  sit  folkepsykologiske  Stade  let  ved  at  forstaa. 
Højskolerne  forhørte  han  sig  ivrigt  om,  og  han  ønskede 
at  sætte  den  økonomiske  Oplysning  i  nøje  Forbindelse 

med  almindelig  Dannelse,  grundet  paa  Fortrolighed 
med  Folkets  gamle  Kultur,  Sprog  og  hele  nationale 
Egenart.  Det  var  da  en  mægtig  Støtte  for  ham,  at  der 
Side  om  Side  med  hans  Agitation  rejste  sig  en  Be- 
vægelse til  Bedste  for  Genoplivelsen  af  det  ægte  irske. 
„Det  gæliske  Forbund",  der  stiftedes  1893  af  Dr.  Hyde, 
har  mange  Formaal  fælles  med  /.  A.  O.  S.  —  f.  Eks. 
Ophjælpningen  af  den  nationale  Kunstindustri  paa  de 
udenlandske  Fabrikaters  Bekostning,  Arbejdet  for  at 
skabe  hyggelige  og  sunde  Hjem,  Dannelse  af  Landsby- 
bogsamlinger —  og  ypperlige  Mænd  virkede  samtidig 
i  begge  Foreninger.  Det  unge  Irlands  første  Lyriker 
George  Russell  var  en  af  Plunketts  tidligste  og  hel- 
digste Hjælpere;  naar  han  vilde  have  en  Bonde  ind 
paa  en  Samtale  om  Laanekassernes  Nytte,  kunde  han 
vinde  hans  Tillid  ved  at  vise,  hvor  grundig  han  var 
inde  i  alt,  hvad  der  angik  „the  good  folk"  (Alferne).  De 
to  Forbund  kunde  hjælpes  ad  med  at  bringe  Trivsel  og 
Glæde  tilbage,  og  ved  Indlevelse  i  Folkelynnet  undgik 
man  i  sjælden  Grad  at  paanøde  Menigmand,  hvad  han 
ikke  var  skikket  eller  ikke  moden  til  at  modtage,  og 
kom  til  at  overlade  det  mest  mulige  Initiativ  og  Ansvar 
til  ham  selv.  Det  gjaldt  jo,  som  Plunkett  sagde,  „at 
gøre  det  bedste  for  Irland  ved  at  udvikle  det  bedste  i 
Irlænderne",  derfor  kunde  man  ikke  altid  trække  Li- 
nierne efter  Lineal.  En  Bondeknøs  anmodede  enLaane- 
kasse  om  et  Laan  til  at  skaffe  sig  et  Sæt  gode  Klæder. 
Det  lød  ikke  meget  af  business;  men  han  godtgjorde, 
at  naar  han  var  fin  i  Tøjet,  havde  han  de  bedste  Ud- 
sigter til  at  faa  en  Pige  med  en  Gaard,  og  saa  blev 
Laanet  ham  bevilliget. 

Der  er  noget  forskellige  Meninger  om  de  praktiske 
Følger  af  /.  A.  O.  S.' s  Værk,  saa  vel  som  af  Plunketts 
øvrige  Virksomhed,  som  vi  senere  skal  omtale.  Al  slig 
Nybegynden  kræver  en  Mængde  Penge  og  Slid,  som 
ikke  altid  kan  kaste  ligefrem  Profit  af.  Men  det  nye 
Eksempel,  der  er  givet  i  saa  at  sige  hver  eneste  Gren 

af  Landets  Næringsliv,  har  sat  kendelige  Spor.  „Plun- 
kett  har  vist  os",  sagde  Lord  Dufferin  i  en  Festtale  for 
ham,  „at  vi  kan  avle  lige  saa  civiliserede,  intelligente 
og  fede  Svin  som  disse  uforsonlige  Danske,  der  be- 
gyndte at  genere  os  for  Tusind  Aar  siden".  Tilbage- 
gangen i  det  dyrkede  Areal  er  ved  Aar  1910  afløst  af 
kendelig  Fremgang.  Frugtarealet  er  i  en  halv  Snes  Aar 
mere  end  fordoblet.  Omskabt  er  den  irske  Menigmand 
naturligvis  ikke  bleven,  men  han  har  for  første  Gang 
faaet  Lejlighed  til  at  vise,  hvad  han  evner  paa  Hjem- 
mets Grund,  og  har  taget  fat  med  Lyst  og  med  et  Haab, 
der  hidtil  ikke  er  gjort  til  Skamme.  Der  er  skabt  en 
ny  Fællesaand.  Fremtidens  Baner  er  afstukne,  og  en 
forsvarUg  Grundvold  er  tilvejebragt  for  det  omfattende 
Arbejde  af  Regerings-  og  Lovgivningsmagt,  der  samti- 
dig har  fundet  Sted. 

Som  Minister  for  Irland  (1887—91)  øgede  Arthur 
Balfour  paa  en  Gang  Landbrugets  Afsætningsmulig- 
heder og  skaffede  højst  fornødent  Arbejde  ved  Anlæg 
af  lette  Jernbaner.  1891  gennemførte  han  en  ny  Lov 
om  Fæsteres  Køb  af  deres  Jord,  med  endnu  bedre  Re- 
sultater end  den  foregaaende  Jordkøbslovs.  Samme 
Aar  fik  han  oprettet  The  Congested  Distrids  Board, 
hvor  han  selv  blev  Formand  og  Plunkett  et  af  Med- 
lemmerne. Departementet  skulde  skærme  og  ophjælpe 
de  hjælpeløseste  Egne;  ialt  faldt  Ve  af  hele  Landet  med 
Va  Mill.  Indbyggere  ind  under  dets  Virksomhed,  og  det 
raadede  med  en  stor  og  stadig  forøget  Sum  af  offent- 
lige Midler.  Det  skaffede  Fiske-  og  Agerdyrkningsred- 
skaber,  byggede  Hytter  om,  anlagde  Veje;  det  forenede 
de  splittede  Jorder,  udflyttede  Farmere  til  andre  Egne, 
dels  paa  forladt  Jord,  dels  paa  Land,  Departementet 
selv  havde  købt  og  forbedret.  Det  kunde  tit  være  svært 
at  faa  Bonden  til  at  bruge  selv  det,  han  fik  forærende, 
og  til  at  opgive  den  gammelkendte,  slette  Jord  for  den 
ukendte  og  ensomme,  bedre;  de  udflyttedes  nye  Na- 
boer var  heller  ikke  altid  tilfredse  med  at  se  den  Jord, 

de  selv  kunde  ønske,  gaa  til  fremmede.  Alt  dette 
maatte  dog  Tiden  faa  Bugt  med;  dybere  gik  Misnøjen 
med,  at  saa  stor  Ulejlighed  skabte  saa  forholdsvis  smaa 
Resultater,  paa  samme  Tid  som  Godsejerens  Kvæg 
havde  Tumleplads  paa  god  Jord  lige  op  ad  Smaafar- 
mernes  knebne  Bedrifter.  Udstykning  af  „Græslan- 
dene" blev  Programmet  for  en  ny  nationalistisk  Agrar- 
agitation, ledet  af  O'Briens  United  Irish  League;  denne 
Gang  var  det  praktiske  Kampmiddel  systematisk  Bort- 
driven af  Herremandens  Kvæg.  Det  var  aabenbart,  at 
C.  D.  B.'s  Virksomhed  krævede  langt  mere  Alburum, 
end  Loven  først  havde  givet  den ;  men  i  og  for  sig  stif- 
tede Departementet  overmaade  megen  Nytte. 

Ogsaa  i  det  Tidsrum,  da  Gerald  Balfour,  Arthurs 
Broder,  var  Minister  for  Irland,  indlededes  store  Frem- 
skridt. Et  Tillæg  til  Arthur  Balfours  Jordkøbslov  let- 
tede yderligere  Vilkaarerne  for  Farmernes  Af  dragen  af 
Købesummen  (1896).  Horace  Plunkett  var  bleven  ind- 
valgt i  Underhuset  som  Unionist  (om  end  allerede  den 
Gang  med  udprægede  Særstandpunkter),  og  dette  ba- 
nede ham  Vejen  til  en  stor  Sejr.  Paa  hans  Opfordring 
dannedes  1896  den  saakaldte  „Receskomité'*  af  irske 
Parlamentsmedlemmer  og  Sagkyndige  til  Drøftelse  af 
Reformer  i  Landets  Næringsliv.  Mange  havde  regnet 
det  for  umuligt  at  faa  de  forskellige  Partier  til  at  sam- 
virke ;  Føreren  for  Antiparnelliterne,  den  ene  af  de  to 
nationalistiske  Partiorganisationer,  nægtede  ogsaa  at 
deltage;  men  Pamelliternes  Fører  JOHN  Redmond 
traadte  til,  og  nationalistiske  Borgmestre  og  Jesuiter- 
prof essorer  sad  sammen  med  Dr.  Kane,  Oraniemanden. 
Det  irske  Næringslivs  ledende  Mænd,  der  særlig  hørte 
hjemme  i  Ulster,  havde  hidtil  staaet  den  nationale  Po- 
litik fjærnt,  og  det  irske  Flertals  ledende  Politikere 
havde  ikke  synderligt  Forhold  til  Næringslivet ;  nu  da 
Tiden  var  moden  til  at  knytte  Statshjælp  sammen  med 
Selvhjælp,  maatte  man  mødes  fra  begge  disse  Hold. 
Forhandlingerne  forløb  harmonisk,  takket  være  den 

fælles  Tillid  til  Lederen,  og  under  stor  Opmærksomhed 
i  Landet  indstillede  man  en  Plan  om  en  ny  Statsinsti- 
tution til  Regeringen. 

Før  den  kom  til  Udførelse,  gennemførte  Gerald  Bal- 
four  (1898)  en  Lov  om  irsk  Lokalstyre,  der  var  dens 
nødvendige  Basis.  Megen  Myndighed  lagdes  i  Hæn- 
derne paa  folkevalgte  Landskabs-  og  Herredsraad 
(County  and  Districts  Councils),  og  skønt  Centralad- 
ministrationen beholdt  større  Ret  til  Indgriben  end  i 
England,  var  der  nu  givet  Bønderne  en  Lejlighed  til 
at  gøre  sig  gældende  i  Samfundet  ad  andre  Veje  end 
Sammensværgelsens. 

1899  oprettedes  saa  Departementet  ior  „Agricultural 
and  Technical  Instruction".  Ministeren  for  Irland  var 
dets  officielle  Præsident;  dets  egentUge  Leder,  „Vice- 
præsidenten", repræsenterede  det  i  Parlamentet,  saa- 
ledes  som  ogsaa  det  ældre  engelske  Landbrugsministe- 
rium repræsenteredes  af  sin  Leder.  Men  til  Forskel 
fra  dette  og  fra  alle  andre  irske  Regeringsinstitutioner 
indbefattede  dette  ikke  blot  en  Stab  af  Embedsmænd, 
men  repræsentative,  valgte  Medlemmer.  Dets  Council 
of  Agriculture  skulde  tælle  Mænd  fra  hvert  af  Landets 
34  Landskaber,  udpegede  af  Landskabsraadene,  me- 
dens 34  andre  tilforordnedes  af  Departementet.  For- 
uden at  drøfte  og  gøre  Indstillinger  skulde  Council  atter 
vælge  Repræsentanter  til  et  Board  of  Agriculture,  der 
sammen  med  et  Board  of  Technical  Instruction  fik 
Vetoret  overfor  Departementets  Foranstaltninger  og 
skulde  godkende  alle  Udgifter.  Der  stilledes  en  Kapital 
paa  200,000  i*  og  en  aarUg  Bevilling  paa  160,000  til  De- 
partementets Raadighed.  Samtidig  bemyndigedes  de 
lokale  selvstyrende  Raad  til  at  nedsætte  Komiteer  og 
udskrive  en  begrænset  Skat  til  Fremme  af  de  Formaal, 
der  faldt  ind  under  Departementet,  og  der  tilføjedes 
den  betydningsfulde  Regel,  at  kun  hvor  ogsaa  lokale 
Midler  ofredes,  kunde  man  faa  Understøttelse  fra  Cen- 
tralinstitutionen. 

Plunkett  blev  en  ideel  Vicepræsident  i  Kraft  af  sit 
Organisationstalent  og  sin  Evne  til  Sympati.  „Departe- 
mentet", har  en  Kender  sagt  om  det,  „er  vistnok  saa 
menneskelig  en  Institution,  som  nogensinde  har  figu- 
reret under  et  Embedsværks  Maske".  Medens  Bonde- 
standens økonomiske  Organisation  stadig  maatte  over- 
lades til  /.  A.  O.  S.  (som  Plunkett  nu  yderligere  støttede 
med  hele  sin  Embedsløn),  optoges  Arbejdet  for  Næ- 
ringslivets teoretiske  og  praktiske  Ophjælpning  mere 
systematisk  af  den  nye  Statsinstitution.  Samtidig  med 
at  holde  Foredragsserier  og  Sommerkursus  for  ældre 
i  Gang,  stiftede  Departementet  en  Seminarieuddan- 
nelse for  at  skaffe  Lærere,  der  i  Mellemskolerne  kunde 
meddele  den  nødvendige  Kundskab,  saa  den  nye  Slægt 
kunde  modtage  en  grundig  agronomisk  og  teknologisk 
Uddannelse  i  Fortsættelsesskoler.  Ved  Forsøgsmarker 
og  Smaaudstillinger  satte  det  Fremskridtslyst  i  Folk; 
Kunstgødning,  Biavl  og  Syltning  begyndte  at  optage 
Sindene.  Dets  Udvælgen  og  Præmieren  af  Avlsdyr 
bragte  en  Omvæltning  i  Opfattelsen  paa  et  af  de  aller- 
vigtigste Omraader.  Det  undersøgte  og  forklarede 
Jordens  Muligheder  i  alle  Egne.  Det  forfulgte  Syg- 
domme hos  Flora  og  Fauna;  det  fredede  Skove  og 
Vande  mod  Rovdrift.  Her  gav  det  Østersavlen  et  Skub 
fremefter,  hist  satte  det  Tobaksavl  i  Gang  paa  bar 
Bund.  Plunkett  har  selv  givet  en  livfuld  Skildring  af, 
hvorledes  Dagen  gaar  for  Departementets  Leder:  Be- 
søg af  en  Opfinder,  der  vil  bringe  alt  tænkeligt  ud  af 
de  irske  Moser,  Besøg  af  en  stræbsom  Bonde,  der  øn- 
sker sin  Datter  uddannet  som  Lærerinde  i  Fjerkræavl, 
Besøg  af  et  Parlamentsmedlem,  der  anmoder  om  Be- 
villing til  en  Bølgebryder  for  Fiskere  blandt  sine  Væl- 
gere —  saa  et  Telegram,  veltalende  i  sin  Korthed:  „Alle 
vores  Svin  er  plettede,  hvad  skal  vi  gøre?"  —  saa  atter 
Besøg,  en  Grundejer,  der  klager  over,  at  de  andre 
Grundejere  ødelægger  Laksefangsten  for  ham  o.  s.  v. 
Irlænderen,  der  ikke  uden  Føje  nærer  Mistanke  til  alt 


82  IRLANDS  JORD 

Regeringsvæsen,  har  lært  at  se  hen  til  Landbrugsde- 
partementet  som  til  en  Raadgiver  og  Ven.  Plunkett  og 
Gerald  Balfour  har  bragt  Bonden  et  godt  Stykke  nær- 
mere til  virkeligt  Home  Rule. 

At  der  var  Alvor  i  Reformarbejdet,  kunde  ogsaa 
kendes  paa  Stemningen  hos  de  rigtige  Stilstandsmænd. 
Godsejerne  følte  sig  næsten  forraadte  af  dem,  der  skulde 
været  deres  Beskyttere;  Afgiftsreduktionen  og  Jord- 
købsloven  af  1896  kaldte  en  af  deres  Ledere  „en  revo- 
lutionær Foranstaltning",  og  om  Selvstyreloven,  der 
fratog  dem  deres  administative  Indflydelse,  skrev  Times, 
at  den  „drev  den  loyale  Del  af  Borgerne  til  Oprør". 
Plunkett  blev  udset  til  Syndebuk ;  ved  Parlamentsval- 
gene 1900  opstillede  de  yderliggaaende  Unionister  en 
Særkandidat  i  hans  Kreds,  saa  Stemmerne  splittedes, 
og  han  faldt  for  en  Nationalist.  Dette  førte  imidlertid 
til  en  saa  kraftig  Meningstilkendegivelse  fra  fremra- 
gende Ikke -Politikere  i  alle  Lejre,  at  der  ikke  blev  Tale 
om  at  berøve  ham  hans  Embede,  der  egentlig  var  af- 
hængig af  hans  Stilling  som  Parlamentsmedlem  ^ 

Efter  Aarhundredeskiftet  virker  en  Række  Forhold 
sammen  til  at  fremskynde  den  afgørende  Reform.  I 
Stedet  for  den  forvirrende,  opløsende  Guerilla  indtræ- 
der en  Tilstand,  hvor  de  forskellige  Standpunkter  er 
ved  at  konsolidere  sig  og  finde  hinanden.  De  Gods- 
ejere, der  hidtil  havde  set  sig  selv  som  „den  engelske 
Garnison"  blandt  „de  indfødte",  ønskede  nu  blot  at 
slippe  fra  deres  Stilling  paa  bedst  muUg  Maade,  me- 
dens de,  der  havde  følt  et  patriotisk  Ansvar  som  irske 
Jorddrotter,  indsaa,  at  det  gamle  System  var  døds- 
dømt, og  at  de  kun  havde  en  Fremtid  som  Besiddere  af 

^  Først  1907,  under  en  liberal  Regering,  maatte  han  vige  Pladsen  paa  For- 
langende af  nationalistiske  Underhusmedlemmer,  Politisk  set  var  han  ganske 
vist  kommen  Nationalisterne  nærmere,  men  hans  hele  Virken  for  at  gøre  Bon- 
den økonomisk  uafhængig  kunde  ikke  være  egentlig  populær  i  en  Partiorgani- 
sation, der  væsentlig  rekruteres  fra  Smaabyernes  Handels-  og  Sagførerstand. 
Det  er  betegnende,  at  Statsunderstøttelsen  en  Tid  var  frataget  I,  A.  O,  S,  og 
først  atter  bevilligedes  paa  Vilkaar  af,  at  Samfundet  ikke  maatte  give  sig  af  med 
Organisation  af  almindelige  Brugsforeninger. 

den  Jord,  de  selv  kunde  bruge,  omgivne  af  et  Selvejer- 
folk. Samtidig  kom  Ulsterfarmerne  ligesom  i  50'erne 
med  i  Jordagitationen.  Sagen  var,  at  de  tidligere  unio- 
nistiske Jordkøbslove  cdlerede  havde  skabt  en  Selv- 
ejerstand, der  i  mange  Maader  var  bedre  stillet  end 
selv  de  tenants,  der  havde  faaet  den  fordelagtigste  Af- 
giftsordning ved  den  Gladstone'ske,  liberale  Lovgiv- 
ning; det  æggede  Lysten  til  Selveje  i  hele  Landet,  men 
stærkest  i  Norden,  hvor  Farmerne  følte  størst  Evne  til 
at  staa  paa  egne  Ben.  Balfour'ernes  Love  havde  med- 
ført endnu  flere  Salg  end  Ashbournes  (i  cJt  er  i  Kraft 
af  dem  46,000  tenants  bleven  Selvejere  og  Jord  for  14 
Mill.  i'  solgt) ;  da  de  indløbne  Afdrag  holdt  den  Kapital 
oppe,  der  var  stillet  til  Raadighed,  kunde  nye  Købere 
stadig  faa  Statslaan. 

Men  nu  var  Salgslysten  hos  Godsejerne  bleven  hæm- 
met, fordi  de  Statspapirer,  hvori  Regeringen  betalte 
Købesummen,  var  faldet  stærkt  paa  Grund  af  Boer- 
krigen. Skulde  Sagen  atter  i  den  ønskede  Gænge, 
maatte  Staten  altsaa  enten  bringe  nye  Ofre  eller  tage 
kraftigt  fat  med  Ekspropriation.  Det  første  var  natur- 
ligvis Godsejernes  Ønske;  for  det  sidste  rejstes  der  en 
kraftig  Bevægelse  blandt  Ulsters  Farmere.  Førstemæn- 
dene i  disse  to  Lejre  var  Jarlen  af  Dunraven  og  T.W. 
Russell,  der  begge  oprindelig  var  Unionister  og  begge 
i  senere  Tid  gennem  deres  Arbejde  for  Jordsagen  er 
draget  over  til  Home  Ruleprogr ammet;  Russell  er  den 
nuværende  libercde  Minister  for  Landbrugsdeparte- 
mentet.  Ulsterfarmernes  Program  blev  ogsaa  optaget 
af  Nationalisterne;  deres  to  stridende  Organisationer 
var  gaaet  op  i  O 'Briens  United  Irish  League,  hvis  For- 
mand Redmond  blev.  Allerede  havde  Plunketts  Ger- 
ning vist,  hvad  man  kunde  naa  ved  at  samle  sig  om 
det  positive  Arbejde,  man  var  enig  om,  og  mellem  Stand- 
punkterne hos  en  Dunraven,  en  Russell,  en  O'Brien  var 
der  nu  ikke  længer  uforligelige  Modsætninger.  Rege- 
ringen viste  sin  Forstaaelse  af  Tidens  Tegn  ved  at  gøre 

den  mest  lovende  yngre  Unionist,  den  for  tidligt  afdøde 
George  Wyndham  til  Minister  for  Irland,  og  som  hans 
Medhjælper  i  Ministeriet  ansætte  Sir  Antony  Mac- 
DONNELL,  en  Katholik,  der  i  sit  politiske  Standpunkt  alle- 
rede var  langt  paa  Vej  mod  Home  Rule.  „Irland",  skrev 
Wyndham  til  en  Ven  i  Marts  1902,  „er  i  et  betydnings- 
fuldere Overgangsstade,  end  det  nogensinde  i  min  Erin- 
dringstid  har  været.  Nu  er  Tiden  at  bringe  det  i  ny 
Form". 

I  Sommeren  1902  blev  Isen  brudt  fra  nogle  mindre 
Godsejeres  Side.  Ganske  uformelt  og  tilsyneladende 
paa  egen  Haand,  men  med  Opmuntring  fra  det  irske 
Ministerium  søgte  de  at  bringe  en  Forhandling  mellem 
de  to  Parter  i  Stand.  Efter  en  Del  Vanskeligheder  fra 
begges  officielle  Talsmænd  lykkedes  det  at  faa  Gods- 
ejerne til  at  vælge  fire  Repræsentanter,  hvoriblandt 
Dunraven,  der  mødtes  i  Dublin  med  Redmond,  O'Brien, 
Russell  og  Stadens  Lord  Mayor.  Dunraven  præsiderede 
ved  Konferencen  (Decbr.  1902 — Jan.  1903);  at  Hoved- 
æren for  det  gunstige  Resultat  skyldtes  ham,  har  se- 
nere navnlig  O'Brien  vidnet  i  de  stærkeste  Udtryk.  De 
Principer,  man  enedes  om,  godkendtes  baade  af  en 
Forsamling,  der  repræsenterede  alle  nationalistiske 
Organisationer,  hvor  de  ledende  Politikere,  Gejstlige 
og  Farmere  kom  til  Orde,  og  af  en  repræsentativ  Gods- 
ejerkongres. De  blev  Grundlaget  for  Wyndhams  Land- 
lovsforslag. 

I  sin  Motivering  i  Underhuset  henviste  Ministeren 
til  den  officielle  Rapport  om  en  Undersøgelse  af  de 
Farmere,  der  hidtil  havde  faaet  Selveje.  De  var  gen- 
nemgaaende  trivedes  bedre  end  de  andre ;  baade  deres 
Jord  og  deres  hele  økonomiske  Stade  var  forbedret. 
Af  73,000  Købere,  som  i  alt  skulde  betale  840,000  i* 
aarUg  til  Staten,  stod  ikke  flere  end  tre  i  halvandet 
Aars  Restance.  Deres  Whiskyforbrug  var  gaaet  ned 
med  U.  Det  gjaldt  nu  om  at  skaffe  alle  samme  Goder 
som  dette  Mindretal,  Godserne,  foresloges  det,  skulde 

i  Regelen  sælges  som  Helhed  og  saaledes,  at  en  mindre 
Brøkdel  af  Fæsterne  maatte  følge  Trop,  naar  de  andre 
ønskede  at  købe.  Overfor  Sælgerne  skulde  Tvang  ikke 
finde  Sted  (her  var  Farmerne  altsaa  gaaet  paa  Akkord) ; 
ej  heller  fastsattes,  som  det  f.  Eks.  skete  ved  Tiende- 
afløsningen i  Danmark,  et  Vederlag,  der  var  Ug  den 
tidligere  aarlige  Ydelse,  multipliceret  et  bestemt  Antal 
Gange ;  ej  heller  oprettedes  der  Domstole  som  de  Glad- 
stonske  til  at  fastsætte  Summen  for  hvert  enkelt  Til- 
fælde. Den  Regeringskommission,  der  ordnede  Salget, 
The  Estates  Commissioners,  et  Tremands  Udvalg  af 
den  Gladstoneske  Landkommission,  sktdde  kun  være 
vejledende  og  godkendende.  Parterne  maatte,  ligesom 
ved  de  tidligere  Køb,  selv  komme  til  Enighed,  dog  nu 
indenfor  en  fastsat  Maximums-  og  Minimumsgrænse: 
Den  daværende  Afgift  af  Ejendommen  kapitaliseredes 
med  et  Fradrag  af  henholdsvis  20— 40  eller  10— 30pCt., 
efter  som  den  havde  været  underkastet  den  Gladston- 
ske  Afgiftsreduktion  en  eller  to  Gange.  Staten  traadte 
til  som  Garant,  ikke  længer  kun  for  visse  Millioner  £, 
men  for  et  ubegrænset  Beløb,  som  den  søgte  Sikker- 
hed for  i  Irlands  Finanser.  Wyndham  anslog,  at  hele 
Jordkøbet  vilde  koste  100  MilUoner;  foreløbig  vilde 
man  ikke  engagere  sig  med  mere  end  5  Mill.  aarlig  — 
paa  20  Aar  kunde  det  altsaa  fuldbringes  og  paa  kor- 
tere Tid,  hvis  Farmerne  udbetalte  noget  kontant.  Sum- 
men skulde  tilvejebringes  ved  nye  Statsobligationer 
paa  274  pCt. ;  men  Godsejerne  skulde  denne  Gang  be- 
tales i  rede  Penge,  og  desuden  bevilligedes  12  Mill. 
extra,  for  at  enhver  Sælger  kunde  faa  en  „Bonus"  paa 
12  pCt.  Farmerne  skulde  afvikle  den  Købesum,  Staten 
laante  dem,  i  68V2  Aar,  ved  en  aarlig  Indbetaling  paa 
3V2  pCt.,  2^4  som  Rente,  V2  som  Afdrag.  Landkommis- 
sionen fik  ligesom  Congested  Districts'  Board  Ret  til 
selv  at  erhverve  Jord  med  det  Formaal  at  forbedre 
den  og  lade  den  gaa  videre.  Hensigten  var  at  faa  fat  i 
uforpagtet  Land  for  at  anbringe  Connaughtfarmere  og 

udsatte  Farmere  derpaa,  og  der  droges  Omsorg  for, 
at  en  Godsejer  ikke  skulde  kunne  blive  af  med  sine 
bortforpagtede  Dværgfarme  og  beholde  sine  Græslande 
selv. 

Tudorerne  og  Stuarterne  havde  lagt  den  irske  Jord 
under  Kronen  for  at  overdrage  den  til  engelske  Ejere 
og  besætte  den  med  engelske  Nybyggere.  Det  tyvende 
Aarhundredes  Statsmænd  vilde  nu  lade  Staten  paa  ny 
tage  den  i  Besiddelse  for  derefter  at  lade  den  gaa  over 
i  dens  irske  Dyrkeres  Eje.  Det  fremtidssvange  Lovfor- 
slag modtoges  med  dyb  Interesse  i  begge  Parlamentets 
Huse;  det  debatteredes  grundigt,  kritiseredes  og  om- 
formedes i  Enkeltheder,  men  i  Hovedsagen  anerkend- 
tes det  af  det  overvældende  Flertal  som  den  eneste 
rigtige  Løsning.  August  1903  var  det  Lov.  Under  den 
afsluttende  Forhandling  priste  Nationalisten  Healy  den 
Indsigt  og  det  Mod,  hvormed  Wyndham  havde  ledet 
Sagen,  og  Redmond  pegede  paa,  hvorledes  alle  Parters 
Enighed  gav  Løfte  om,  at  Loven  vilde  blive  „a  really 
great  measure"  —  Ogsaa  for  Udlandet  maatte  i  alt  Fald 
denne  Lov  godtgøre  et  Systemskifte  og  kaste  et  gun- 
stigt Lys  over  den  foregaaende  Snes  Aars  Bestræbel- 
ser. De  tyske  Nationaløkonomer  er  kyndige  og  uvildige 
Vidner.  Bonn's  Dom  (fra  1906)  om  Fæstelovgivningen 
er  allerede  anført.  Brodnitz  udtaler  1905,  at  Land- 
købsloven  vidner  om  „ein  hoher  politischen  Muth,  der 
unbedingt  Anerkennung  verdient",  og  1910,  ogsaa  med 
Henblik  paa  den  senere  Lovgivning:  „Von  der  ganzcn 
Reform  muss  man  sagen,  dass  sie  zur  den  bedeutend- 
sten  und  grossziigigsten  Massnahmen  der  Agrarpolitik 
aller  Zeiten  gehort". 

For  nærmere  at  lære  Lovens  Karakter  og  dens  se- 
nere Skæbne  at  kende  kan  vi  gaa  ud  fra  nogle  af  de 
principielle  Indvendinger,  som  rejstes  mod  den  fra 
spredt  Hold. 

Det  Mod,  som  Brodnitz  fremhæver,  stempledes  af 
visse  engelske  Økonomer  som  Dumdristighed :  England 

laantc  sin  Kredit  til  et  Folk  og  en  Samfundsklasse,  der 
tilstrækkelig  havde  vist  sin  fuldkomne  Ringeagt  for 
kontraktmæssig  Skyld.  —  Men  selve  Arthur  Balfour, 
den  daværende  Premierminister,  der  just  ikke  kunde 
antages  at  have  overset  dette  Moment,  gjorde  gæl- 
dende, at  Irlænderne  vilde  se  ganske  anderledes  paa 
Statens  end  paa  Godsejernes  Krav,  og  hverken  har 
der  siden  hen  været  nogen  offentlig  Agitation  for  at 
komme  bort  fra  de  godvillig  indgaaede  Forpligtelser 
med  Hensyn  til  Købesum  og  Afdrag,  ej  heller  har  de 
enkelte  Debitorer  skuffet  Forventningerne  til  deres 
EfterretteHghed. 

En  anden  Indvending  fra  udenforstaaende  gik  ud 
paa,  at  Farmeren  ikke  vilde  være  i  Stand  til  at  holde 
paa  den  Jord,  han  fik  i  Eje.  Ganske  vist  forbød  Loven 
selv  ny  Smaadeling  og  Belastning  ud  over  et  rimeligt 
Beløb,  men  der  var  jo  Maader  nok,  hvorpaa  den  vir- 
kelige Ejendomsret  kunde  glide  fra  Farmeren  takket 
være  hans  Ønske  om  at  forsørge  de  yngre  Sønner, 
hans  Mangel  paa  Kapital  eller  hans  Letsindighed.  Gom- 
beenmanden  var  stadig  ved  Haanden,  og  det  vilde 
være  et  Spring  fra  Asken  i  Ilden,  hvis  de  faa  store 
Rentenydere  blev  afløst  af  mange  smaa.  —  I  hvor  høj 
Grad  Eftertiden  har  afkræftet  denne  Indvending,  kan 
endnu  ikke  nøje  vurderes.  Selveje  kan  kalde  paa  An- 
svarsfølelse og  Virkelyst,  men  Forstand  følger  jo  ikke 
altid  med  Embede,  i  Landbruget  saa  lidt  som  andet- 
steds. Hver  enkelts  hele  materielle  og  aandelige  Stade 
vil  afgøre  Sagen  for  ham ;  Spørgsmaalet  bliver  da,  hvor- 
ledes Flertallet  vil  komme  til  at  staa.  De  gode  Erfa- 
ringer med  de  tidligere  Jordkøbslove  er  ikke  noget  af- 
gørende Fingerpeg,  da  det  den  Gang  drejede  sig  om 
de  Farmere,  der  havde  størst  Fremfart  og  Hold  paa 
Tingene;  og  det  er  maaske  ikke  helt  af  det  onde,  at 
de  nye  Køb,  hvad  vi  senere  skal  se,  ikke  har  kunnet 
fremmes  saa  hurtigt,  som  „Landhungeren"  krævede 
det.    Saa  meget  kan  man  dog  sikkert  spore,  at  Loven 

(udenfor  det  fattige  Connaught  og  det  velstaaende  Ul- 
ster) vil  fremkalde  andre  sociale  Skel  end  de  gamle. 
Irland  faar,  hvad  det  saa  haardt  har  savnet,  en  Mel- 
lemstand, en,  større  eller  mindre,  virkelig  selvejende 
Gaardmandsklasse ;  de  smaa  Farmere,  der  i  de  onde 
Tider  havde  fælles  Lod  med  de  større,  antager  Hus- 
mandskarakter,  og  bag  dem  igen  træder  Landarbej- 
derne frem  som  Stand.  Man  øjnede  under  den  store 
Strejke  i  Dublin  1913,  der  dog  kun  i  ringe  Grad  berørte 
Landbostanden,  at  den  gamle  nationalistiske  Falanks 
vilde  dele  sig  efter  nye  Regler-  Udtrykket  „konservativ 
Nationalist'*,  der  før  lød  selvmodsigende,  kan  høres 
blandt  Farmere,  som  var  i  første  Række  i  Landligaens 
Kamp,  men  nu  er  velstillede  Ejere  af  deres  Brug  og 
maa  tage  Lønkampen  op  med  deres  Arbejdere.  „Jeg 
kan  godt  tænke  mig  den  irske  Bonde  i  en  ikke  alt  for 
fjærn  Fremtid",  skriver  en  upartisk  Iagttager,  SiDNEY 
Brooks,  1912,  „som  en  Ligevægtsfaktor  i  det  nationale 
Samfund ,  staaende  paa  Vagt  for  Lov  og  Orden ,  her- 
skende over  Arbejderne  med  Jernscepter  —  som  en 
Autoritet  paa  agronomiske  Omraader,  som  en  Mand, 
der  sælger  sine  Produkter  gennem  kooperative  Fore- 
ninger, laaner  i  de  stedlige  Landbanker  og  efterhaan- 
den  drager  sig  ud  af  Gombeenmandens  Net,  som  en 
Nationalist  og  Politiker,  men  en  stilfærdig,  af  den  Slags, 
der  holder  sin  Pung  godt  lukket  for  Kassereren  i  Øje- 
blikkets moderne  Liga  og  muligvis  ogsaa  for  Præsten". 
At  disse  i  den  øvrige  Verden  saa  kendte  sociale 
Modsætninger  maa  melde  sig,  saa  snart  Irland  drages 
ud  af  sin  abnorme  Tilstand,  kan  ikke  undre.  Vi  har 
allerede  historisk  Materiale  til  at  konstatere,  at  defore- 
laa  latent  selv  i  Landligaens  Glansperiode;  Parnell, 
Godsejeren  af  gammel  Slægt,  og  Davitt,  Barn  af  en  ud- 
sat irsk  Smaafarmer,  der  var  gledet  ned  i  engelsk  Fa- 
briksbysproletariat,  kunde  kun  samvirke  under  Und- 
tagelsestilstande. Davitt  var  oprindelig  paavirket  af 
socialistiske  Tanker  og  sluttede  sig  senere  til  Henry 

George,  der  endog  paa  en  Rejse  i  Irland  blev  arreste- 
ret som  medsammensvoren.  Fra  Davitt  rettedes  der  i 
1903  en  Kritik  mod  Loven  af  en  helt  anden  Art  end 
den,  vi  hidtil  har  gjort  Rede  for.  Paa  den  nationalisti- 
ske Kongres  besvor  han  forgæves  med  al  sin  glødende, 
harmfyldte  Veltalenhed  sine  Landsmænd  ikke  at  god- 
kende det  fordærvelige  Forlig.  Hvad  han  først  og  frem- 
mest betonede,  var  dog  ikke  —  som  den  engelske  Ar- 
bejderrepræsentant Cremer  i  Underhuset  —  at  Lovens 
Selvejertanker  gik  stik  mod  Haabet  om  en  „Jordnatio- 
nalisering", men  det  meningsløse  i  at  lægge  saa  stor 
en  Byrde  paa  det  irske  Land  af  Hensyn  til  nogle  Gods- 
ejere, der  i  Virkeligheden  intet  retfærdigt  Krav  havde. 
Godsejerne  havde  unægtelig  faaet  gode  Vilkaar,  i  alt 
Fald  naar  man  saa'  hen  til,  hvorledes  de  for  Tiden  stod, 
efter  at  der  i  en  Menneskealder  var  brudt  ned  paa 
deres  Velfærd.  Fradraget  af  mindst  10  pCt.  i  den  ka- 
pitaliserede Afgift  kunde  opvejes  ved  Fritagelsen  for 
Skatter  og  andre  Byrder  og  for  Omkostningen  ved  Af- 
giftens Opkrævning.  Deres  Bonus  var  saa  et  Tillæg; 
den  misundtes  dem  da  ogsaa  baade  af  engelske  libe- 
rale Økonomer,  der  aldrig  havde  hørt  Mage  til  et  saa- 
dant  Arrangement,  og  af  irske  Farmere,  der  syntes, 
at  den  ogsaa  burde  kunne  komme  Køberne  til  Gode. 
Tilmed  udbetaltes  den  i  sin  Helhed  til  Sælgeren;  der 
kunde  ikke  gøres  Udlæg  i  den  for  Heftelser  paa  God- 
set. —  Men  hvor  meget  Godsejernes  Position  end  hvi- 
lede paa  gammel  Uret,  havde  den  nu  en  Hjemmel,  som 
jo  ikke  en  Gang  Mill  havde  ønsket  at  tilsidesætte.  Og 
det  engelske  Samfund  maatte  erkende,  som  Glad- 
stone  havde  erkendt  allerede  i  1868:  „Vi  kan  ikke  va- 
ske os  rene  og  sige,  at  vi  er  uden  Ansvar.  De  irske 
Godsejeres  Handlinger  er  i  stort  Omfang  vore  egne. 
Vi  er  medskyldige  i  Brøden,  thi  vi  holdt  Magten  i  vor 
Haand  og  saa'  til  —  ja  vi  gjorde  mere  end  det".  Bonus 
var,  om  man  vil,  „Smørelse"  eller  med  et  engelsk  Ud- 
tryk, der  passer  godt  her,  hush-money;  men  den  Slags 

Penge  kan  det  stundom  være  baade  klogt  og  moralsk 
at  betale. 

At  faa  Salget  i  Orden,  stikke  Bonus  i  Lommen  og 
forsvinde  for  stedse  fra  den  usalige  0,  blev  mange 
Godsejeres  Løsen,  og  adskillige  af  dem  var  man  natur- 
ligvis fra  ethvert  Synspunkt  bedst  tjent  med  at  und- 
være. Men  en  af  Lovens  Paragraffer  betonede  det 
ønskelige  i,  at  de  daværende  Jordejere  ikke  forlod 
Landet,  og  der  var  Nationalister,  som  ikke  blot  vedtog 
dette  for  en  Forms  Skyld,  men  virkelig  indsaa,  hvad 
Nytte  de  gamle  Fjender  kunde  komme  til  at  gøre,  hvis 
de  erkendte  deres  nye  Stilling.  Irland  havde  ikke  ved 
sin  nye  Selvstyrelovgivning,  som  England  ved  sin,  f aaet 
Sogneraad,  bl.  a.  fordi  det  ikke  havde  Sogne ;  Godset 
var  det  eneste  stedlige  Enhedsmærke  for  mindre 
Kredse;  Irlænderne  er  et  Folk  med  aristokratiske 
Sympatier  og  er  tilbøjelige  til  at  følge  en  Leder.  Man- 
den paa  Hovedgaarden  kunde  da  endnu  blive  Første- 
mand blandt  sine  tidligere  Fæstere,  komme  ind  i  Land- 
skabs- og  Distriktsraad ,  naar  Fortidens  Stridsemner 
forsvandt,  og  høre  til  de  toneangivende  Landmænd  i 
faglige,  økonomiske  og  politiske  Spørgsmaal.  Der  blev 
truffet  Lovforanstaltninger  for,  saa  vidt  gørligt,  at  be- 
vare Retten  til  Jagt  og  anden  Sport  for  Hovedgaards- 
ejeren;  „den  blotte  Bevidsthed  om,  at  man  ikke  længer 
vilde  skyde  ham,  vilde  næppe  faa  Herremanden  til  at 
blive",  ræsonneredes  der;  „han  vilde  selv  kræve  noget 
at  skyde".  —  Tanken  har  i  alt  Fald  til  en  vis  Grad  væ- 
ret frugtbar.  Fra  en  Rejse  i  1911  beretter  den  liberale 
Skribent  HAROLD  SPENDER:  „De  Godsejere,  der  har 
solgt  deres  Ejendom,  men  stadig  lever  paa  deres  gamle 
Gaarde,  er  ved  at  blive  helt  igennem  patriotiske.  De 
stifter  Venskab  med  Folk,  der  plejede  at  skyde  efter 
dem.  De  slutter  sig  til  NationaUsterne  i  Stormløb  paa 
den  brittiske  Statskasse.  De  hjælper  med  til  at  danne 
kooperative  Foreninger.  De  genopliver  irske  Industrier. 
De  taler  pænt  om  Irland",   Det  sidste  er  vel  nok  det 

mest  forbavsende  Omslag.  Dunraven  og  hans  Menings- 
fæller gjorde  mere.  De  søgte  først  at  bruge  den  nye 
Forhaabningens  og  Fordragelighedens  Aand,  Landlo- 
ven havde  fremkaldt,  til  ogsaa  at  istandbringe  et  stor- 
politisk Forlig;  men  Forhandlingerne  om  en  „Devolu- 
tion",  en  skridtvis  Udvikling  til  Home  Rule,  strandede 
1905  paa  de  yderliggaaende  i  begge  Partier.  Wyndham 
maatte  trække  sig  tilbage,  Macdonnell  gik  over  i  den 
liberale  Regering,  der  snart  efter  afløste  den  unionisti- 
ske, og  Kampen  rejstes  atter  paa  de  gamle  Linier.  Dog 
har  der  stadig  siden  været  Forbindelse  mellem  en  Del 
af  de  Mænd,  der  i  1903  havde  fundet  hinanden  og  ikke 
har  opgivet  Haabet  om,  at  en  fuldt  gennemført  Ord- 
ning af  Jordspørgsmaalet  skal  komme  til  at  danne 
Grundlaget  for  en  Ordning  af  Fremtidens  irske  Selv- 
styre. 1 1917  ser  vi  atter  Mændene  fra  1903  træde  sam- 
men ind  i  en  Forligskongres ;  denne  Gang  har  den  en 
afgørende  storpolitisk  Karakter,  og  den  ledes  af  Plun- 
kett. 

Hvilken  ny  fredeUg  Rolle  den  gamle  Overklasses 
Mænd  kan  komme  til  at  spille  som  Hovedgaardsejere, 
afhænger  imidlertid  ganske  af,  om  deres  Stilling  som 
Fæstegaardsejere  virkelig  ophører,  og  her  er  det  ikke 
gaaet  saa  glat,  som  man  ved  Forliget  i  1903  havde  haa- 
bet og  ventet.  De  politiske  og  personlige  Momenter, 
der  spiller  ind,  maa  vi  af  flere  Grunde  lade  ligge  for  at 
holde  os  til  de  finansielle  og  de  økonomiske. 

Wyndham  havde  været  baade  for  kneben  og  for  flot 
i  sine  Dispositioner.  Købet  af  den  irske  Jord  viste  sig 
at  kræve  snarere  150  eller  200  Mill.  i*  end  100,  saa  de 
aarlige  5  Mill.  rakte  lovlig  kort,  og  denne  Sum  blev 
endda  i  de  følgende  seks  Aar  gennemsnitlig  mindsket 
med  13  pCt.,  fordi  de  Statsobligationer  faldt,  ved  hvis 
Hjælp  den  skulde  rejses,  og  der  jo  ikke  var  betinget 
højere  Renter  af  Farmerne,  end  hvad  Staten  skulde 
svare,  naar  Papirerne  stod  i  Pari.  Derfor  kunde  ikke 
de  halve  af  de  Køb  komme  til  Udførelse,  hvorom  Par- 

terne  var  enedes  (thi  de  Købere,  der  udbetalte  noget 
kontant,  var  i  forsvindende  Mindretal). 

At  Handlerne  aftaltes  og  indregistreredes,  var  dog 
en  væsentlig  Ting,  og  i  flere  Aar  gik  det  meget  livligt 
med  Aftalerne,  saa  Irland  fik  Udsigt  til  at  faa  henved 
200,000  nye  Selvejere;  men  ved  1908  stoppede  det 
næsten.  En  Sælger  med  Kniven  paa  Struben  er  let  at 
faa  i  Tale:  Godsejeren  havde  været  villig  nok  til  paa 
rimelige  Kaar  at  skille  sig  af  med  en  Jord,  hvis  Værd 
sank  baade  relativt  (paa  Grund  af  Udlandets  Konkur- 
rence) og  absolut  (paa  Grund  af  Forsømmelsen),  og  som 
beboedes  af  en  fjendsk,  upaalideUg  Befolkning.  Men  nu 
indgav  den  Chamberlainske  Beskyttelsespropaganda  i 
England  mange  Godsejere  Haab  om  en  bedre  Fremtid 
for  Irlands  Jord ,  og  Virkningen  af  den  lange  Række 
Reformer  viste  sig  i  en  roligere,  dygtigere  Bondestand. 
Selve  det  Held,  der  fulgte  Jordkøbsbestræbelsen,  maatte 
da,  paradokscdt  nok,  bidrage  til  at  hæmme  den.  Gods- 
ejernes Salgsvilkaar  steg  opefter  mod  Maximalgræn- 
sen,  og  Ulysten  til  overhovedet  at  sælge  blev  stærkest 
dér,  hvor  ogsaa  Lysten  til  at  købe  var  stærkest,  i  de 
bedst  stillede  Egne.  Det  laa  da  nær  at  sørge  for,  at  de 
tiloversblevne  Godsejere  ikke  kom  til  at  have  det  for 
hyggeUgt  igen,  og  Agrarkampen  fik  en  mindre  Renæs- 
sance. —  Den  liberale  Minister  for  Irland,  BiRRELL, 
søgte  at  hjælpe  Sagen  paa  Gled  ved  nogle  Bestemmel- 
ser i  sin  omfattende  irske  Landlov  af  1909.  Medens  der 
før  udbetaltes  en  Bonus  paa  12  pCt.  ved  alle  Handler, 
blev  den  nu  høj  eller  lav,  efter  som  Godsejeren  kræ- 
vede en  lavere  eller  højere  Pris.  Statsobligationerne 
skulde  nu  forrentes  med  3  pCt.,  saa  ogsaa  Køberen 
maatte  svare  3  (altsaa  3'/2,  Afdraget  iberegnet),  og  de 
kunde  bruges  som  Betalingsmiddel  overfor  Godsejerne, 
Det  sidste  har  imidlertid  netop  hæmmet  Salgslysten; 
thi  uagtet  Statsobligationerne  overdroges  Sælgerne  til 
92  pCt.  af  den  nominelle  Værdi,  har  yderligere  Kurs- 
fald stadig  gjort  dem  lidet  attraaværdige.   Kravet  om, 

at  Staten  skal  stille  sig  liberalere  i  finansiel  Henseende, 
er  bleven  stedse  stærkere,  men  endnu  stærkere  lyder 
Kravet  om  en  ligefrem  Ekspropriation.  Det  synes 
unægtelig  rimeligt,  at  Staten  med  myndig  Mæglen  sør- 
ger for,  at  Sælgeren  ikke  faar  hele  Fordelen  af  de  bedre 
Konjunkturer^;  men  ogsaa  Køberne  vil  antagelig  nu 
kunne  bringe  noget  større  Ofre.  1913  indbragte  Birrell 
et  Forslag  til  en  ny  Jordkøbslov,  der  til  en  vis  Grad 
imødekom  Kravene ;  men  det  henlagdes  atter,  da  først 
Home  Rule  og  siden  Krigen  tog  al  Opmærksomhed. 
Imidlertid  er  Overgangen  til  Selveje  allerede  en  afgjort 
Sag  for  to  Trediedele  af  alle  irske  Brug,  og  den  ende- 
lige Fuldbyrden  af  hele  Fæstejordens  Frigørelse  regnes 
kun  for  et  Tidsspørgsmaal. 

At  Sagen  har  vakt  Bitterhed,  kommer  for  en  Del  af, 
at  den  saas  i  Sammenhæng  med  en  anden  Sag,  Spørgs- 
maalet  om  de  uforpagtede  Godser,  Græslandene,  med 
andre  Ord  om  Connaught  og  Egne  af  lignende  Karak- 
ter, og  dette  Spørgsmaal  bragte  Landloven  af  1909  dets 
Løsning  langt  nærmere.  Congested  Distrids  Board  fik 
sin  Myndighed  udbredt  over  det  dobbelte  Omraade, 
fik  nye  store  Pengemidler  og  Ret  til  at  erhverve  ufor- 
pagtet  Land  ved  Tvangskøb.  1913  maatte  den  gamle 
Marquis  af  Clanricarde,  den  mest  og  værst  omtalte 
Godsejer  fra  70'erne  og  80'ernes  Kamptid,  se  sin  Jord 
fradømt  sig  efter  en  forgæves  Appel  til  Irlands  Højeste- 
ret, og  ogsaa  andre  Steder  drages  Ploven  over  Prærien. 

Congested  Distrids  Board  tager  fat  med  en  Energi 
og  Taalmod,  der  anerkendes  selv  af  Folk,  som  ikke 
ubetinget  beundrer  dets  Principer.  At  afrunde  ældre 
Brug  og  udflytte  til  nye  gaar  Haand  i  Haand  med  at 
skille  Dyr  fra  Mennesker  og  syge  fra  sunde  —  Tuber- 

*  Under  Krigen,  da  Storbrittanien  i  saa  høj  Grad  er  henvist  til,  hvad  det  selv 
kan  avle,  er  der  jo  indtraadt  Konjunkturer,  som  ikke  den  mest  haardhændede 
Protektionisme  vilde  have  kunnet  fremkalde  saa  hastigt.  Kornproduktionsloven 
har  sikret  Farmerne  Minimalpriser  i  en  Aarrække,  og  Opdyrkning  af  Græslande 
er  gjort  obligatorisk,  700,000  Acres,  opgaves  det,  var  lagt  under  Ploven  i  Ir- 
land før  August  1917,  Om  Betydningen  af  alt  dette  vil  det  naturligvis  være  for 
tidligt  at  tale. 

kulosen  hcir  nu  ogsaa  i  Irland  lidt  sit  første  Nederlag. 
Den,  der  gæster  Atlanterhavslandskabet  Galway,  vil 
endnu  møde  Fattigdommen,  men  (ifølge  Spenders  Skil- 
dring) nu  afbrydes  Ensformigheden  snart  af  en  Husflids- 
skole,  snart  af  en  Sygeplejerskes  Bolig,  snart  af  et  Fi- 
skesalteri. „Her  bor  en  Mand,  der  er  flyttet  fra  en  halv 
Acre  gold  Jord  ved  Stranden  til  20  Acres  kratbevokset 
Jord  inde  i  Landet  og  allerede  har  arbejdet  sig  et  Brug 
ud  af  et  Vildnis;  her  ligger  en  lille  Landsby,  med  halvt- 
opførte  Huse  og  Vejen  anlagt,  med  et  Præg  af  Orden 
og  Fremgang  over  det  hele". 

En  sidste  Reform  maa  vi  nævne,  ved  hvilken  Irland 
er  kommen  et  godt  Stykke  forud  for  England,  Omsor- 
gen for  Boliger  til  Landarbejdere,  Allerede  1883  toges 
Sagen  op  af  Nationalisten  T.  P.  O'CONNOR;  han  repræ- 
senterede først  Galway  og  siden  irske  Vælgere  i  Liver- 
pool, saa  det  var  rimeligt,  han  vilde  være  de  fattigste 
og  løseste  Eksistensers  Talsmand.  Siden  har  en  Række 
Love  (1903,  1909)  bragt  det  saa  vidt,  at  Distriktsraa- 
dene,  delvis  ved  Hjælp  af  Statsmidler,  skaffer  passende 
Boliger  til  Arbejdere,  enten  paa  Opfordring  af  tre 
Skatteydere  eller  paa  eget  Initiativ.  Ekspropriation  af 
Arbejdsgiverens  Grund  kan  om  fornødent  foretages. 
Tækkelige  Huse  af  Sand-  eller  Kalksten  har  rejst  sig  i 
Øst-  og  Sydirland  paa  de  gamle  Lerhytters  Plads;  en 
Have  paa  mindst  V2  Acre  hører  til  hvert  Hus ;  Lejen  er 
fra  9  d.  til  2V2  sh.  ugentUg.  En  Trediedel  af  Irlands  halv- 
andet Hundrede  Tusinde  Landarbejdere  har  faaet  Bolig 
paa  denne  Maade,  og  Resten  vil  opnaa  det  i  Løbet  af 
faa  Aar. 


Vil  man  maale  Rækkevidden  af  den  Forandring,  den 
irske  Landsbygd  er  undergaaet  i  den  sidste  Menneske- 
alder, bør  man  forestille  sig,  at  Paaskeoprøret  i  Fjor 
var  udbrudt  i  Landligaens  Dage.  De  tre  af  Irlands  fire 
Provinser  vilde  da  være  staaet  i  Flammer  overalt,  me- 

dens  det  nu  nærmest  kun  var  Hovedstaden,  der  paa- 
virkedes, og  enkelte  slet  stillede  Landdistrikter.  Der 
er  endnu  paa  Landet  i  Irland,  skrev  det  nationalistiske 
Parlamentsmedlem  HuGH  Law  kort  efter  Oprøret, 
visse  mørke  Pletter,  men  „de  fleste  Steder  er  den  øko- 
nomiske Misnøje  i  Aftagen" ;  Landlovene  har  „plantet 
Landboen  fast  paa  Jorden  og  bragt  Fred  til  Egne,  hvor 
tidligere  Misnøje  og  Voldsgerninger  stod  i  Flor.  Utvivl- 
somt er  Hovedmassen  af  Landbefolkningen  i  Irland  langt 
bedre  stillet,  end  deres  Forfædre  i  mange  Aarhundre- 
der  har  været". 

Et  Forbehold  maa  tages  her.  Muligvis  Reaktionen 
mod  den  tidligere  Ligegyldighed  og  Forsømmelse  har 
medført  mere  Formynderi  og  Forsorgen,  end  godt  er 
for  Irlands  sunde  Fremtidsudvikling.  At  den  moderne 
irske  Sociallovgivning  „mader  Folk  med  Ske",  er  en 
Anklage,  som  ikke  sjælden  høres,  ogsaa  i  Anledning  af 
den  uforholdsmæssige  Gavn,  Irland  har  af  den  brittiske 
Alderdomsforsørgelse.  Reformatorerne  fra  Unionister- 
nes Regeringstid  synes  ikke  altid  om  deres  radikale 
Efterfølgeres  Principer.  Om  Udvidelsen  af  Congested 
Districts'  Board' s  Omraa.de  mente  Plunkett  sacdedes,  at 
den  vilde  virke  imod  Arbejdet  paa  at  faa  Bonden  til 
at  staa  paa  egne  Ben,  og  en  Iagttager,  der  staar  Plunkett 
nær  i  Anskuelser  (Brooks),  har  i  et  mørkt  Øjeblik  ud- 
kastet en  Skitse  af  Landet  som  „et  kæmpemæssigt 
Barneasyl".  „Embedsmænd  sværmer  over  Øen  i  ivrig 
umætteUg  Kappestrid  om  at  gøre  godt  mod  Folket  ved 
at  røve  det  den  sidste  Stump  af  Selvstændighed.  At 
være  bosat  indenfor  C.  D.  B.'s  Omraade  er  næsten  i  sig 
selv  et  Levebrød.  Halvhundrede  Tusinde  Landarbej- 
dere har  skaffet  sig  splinternye  Boliger  uden  større 
UlejUghed,  end  der  udkræves  for  at  skrive  et  Brev  til 
nærmeste  Distriktsraad.  Alderdomsforsørgelsesloven 
lader  ugentlig  en  Sum  udgyde  sig,  der  maaske  er  knap 
nok  i  England,  men  i  Irland  betyder  Overflod.  At  være 
Smaafarmer  i  Vesten  er  det  samme  som  at  leve  i  en 

gylden  Regn  af  Statsunderstøttelser.  Jord,  Bygninger, 
Frugttræer,  Maskiner,  Frø,  Gødning  kan  faas  næsten 
blot  ved  at  bede  om  det,  og  i  store  Strækninger  af  Ir- 
land er  det  nærved  at  være  en  plump  og  kummerlig 
Nøjsomhed,  hvis  man  ikke  modtager  offentlig  Støtte  i 
en  eller  anden  Form".  —  Kendsgerningen  indrømmes 
til  en  vis  Grad  fra  socialradikal  Side,  men  den  forsva- 
res som  velgrundet  i  Forholdene,  En  Befolkning,  der 
er  afmægtig  af  Savn,  kan  kun  hjælpes  ved  at  „mades 
med  Ske". 

Med  dette  Problem  forholder  det  sig  imidlertid  paa 
samme  Maade  som  med  den  nye  Lagdeling  indenfor 
Bondestanden;  det  er  fælles  for  den  moderne  Kultur- 
verden, ikke  særlig  engelsk-irsk.  De  sociale  Problemer 
derimod,  der  stammede  fra  Sammenstødet  mellem  et 
stærkt  og  et  svagt  Land,  mellem  en  indvandret  Hersker- 
klasse og  en  indfødt,  undertrykt  Almue,  er  nu  i  Hoved- 
sagen løst  —  løst,  som  den  tyske  Nationaløkonom 
Herkner  har  sagt  „takket  være  den  beundringsvær- 
dige socialreformatoriske  Kraft,  det  engelske  Folk  og 
Englands  Institutioner  sidder  inde  med". 

IEVROPAS  MANGESTEMMIGE  KOR  GØR  DET 
irske  Sprog  sig  ikke  stærkt  gældende.  Man  kan 
være  meget  berejst  uden  at  have  hørt  et  Ord  Irsk, 
meget  belæst  uden  at  have  stødt  paa  en  irsk  Sætning. 
Et  enkelt  Slagord  som  sinn  féin  'vi  selv'  eller  Eire  go 
hråth  'Irland  til  den  yderste  Dag'  giver  maaske  den 
mere  opmærksomme  Avislæser  et  lille  Vink  om  Spro- 
gets Udseende ;  den  mindre  opmærksomme  glider  sand- 
synligvis hen  derover  og  lever  gladelig  videre  i  den 
Forestilling,  at  Irsk  er  et  Slags  Engelsk. 

Men  Irsk  er  ligesaa  forskelligt  fra  Engelsk  som  Fransk 
fra  Dansk.  En  Englænder,  som  ikke  har  lært  Sproget,  vil 
ikke  have  lettere  ved  at  forstaa  Irsk  end  ved  at  forstaa 
Persisk.  Nok  sandt,  at  han  kommer  ulige  lettere  frem 
i  Irland  end  i  Persien;  men  det  beror  udelukkende  paa, 
at  Irerne  har  lært  Engelsk.  De  har  lært  det  saa  grun- 
digt, at  den  største  Del  af  dem  har  glemt  deres  eget 
Sprog,  og  man  skal  helt  ud  i  Landsbyerne  i  de  vest- 
ligste Egne  for  at  træffe  Folk,  der  ikke  kan  gøre  sig 
forstaaehge  paa  Engelsk. 

Her  i  de  vestUge  Egne  har  Sproget  fundet  sit  sidste 
Fristed,  hvor  det  endnu  lever  paa  Folkets  Læber  og 
allerede  ved  sin  ydre  Klang,  ved  sine  dybe  a-Lyd,  sine 
kraftige  r-Lyd,  sit  hyppige  ch  (som  i  Tysk)  stikker  stærkt 
af  imod  Engelsk.  De  Irer,  som  taler  Sproget,  kalder 
det  gælisk.  Det  er  Nutidens  afslebne  Udtale  af  det 
Navn,  som  for  tusinde  Aar  siden  lød  goidelisk.  Med 
dette  samme  Navn  gælisk  benævnes  ogsaa  det  gamle 
Sprog  paa  Øen  Man  (hvor  det  nu  er  ifærd  med  at  uddø) 

og  i  det  skotske  Højland.  Og  Sproget  har  ikke  blot 
samme  Navn  alle  tre  Steder,  men  det  er  ogsaa  i  Virke- 
ligheden et  og  samme  Sprog  i  forskellige  Dialekter; 
med  god  Vilje  er  gensidig  Forstaaelse  meget  vel  mulig; 
men  Sproget  er  blevet  fikseret  i  tre  forskeUige  Skrift- 
sprogsformer,  som  ved  deres  indbyrdes  afvigende  Or- 
tografi i  høj  Grad  maskerer  Ligheden.  Man  vil  se  det 
allerede  af  nedenstaaende  lille  Prøve  paa  irsk  og  skotsk 
Gælisk  (Luk.  XV  19:  „Og  jeg  er  ikke  længer  værd  at 
kaldes  din  Søn;  gør  mig  som  en  af  dine  Daglønnere"): 

19  ^Isuf  HJ  Tcjr  TTjé  "F^T^^l  19  Aguscha'nfhiumituilleadh 

Tio  rtidCfd  -00  34j|\tTl  TDjotti :  gu'n  goirte  do  mhacsa  dhiom  : 

■cédTid  tné   t^^\^    4oi)    -oov  dean  mi  mar  aon  do  d'luchd 

Irc-D  t:iWfuirr)VTl.  tuarasdail 

Den  allermest  iøjnefaldende  Forskel  er  her  naturlig- 
vis den,  at  det  skotske  Gælisk  skrives  med  det  almin- 
delige latinske  Alfabet,  medens  Irsk  skrives  med  en 
Afart  deraf,  som  man  naturligvis  nu  kalder  irske  Bog- 
staver. Men  specielt  irske  er  de  egentlig  ikke ;  de  har  i 
Middelalderen  ligesaa  vel  været  i  Brug  i  England  som  i 
Irland,  og  blandt  Filologer  vil  man  som  oftest  høre 
denne  Skriftform  benævnet  „den  angelsaksiske  Duk- 
tus". Denne  „Duktus"  (Penneføring)  er  iøvrigt  saa  lidet 
afvigende  fra  den  sædvanlige  Form  af  de  latinske  Bog- 
staver, at  den  Læser,  der  har  Tid  og  Lyst  dertil,  uden 
synderligt  Hovedbrud  vil  kunne  udfinde  Betydningen 
af  alle  de  irske  Bogstaver  i  ovenstaaende  Sprogprøve 
(der  forøvrigt  indeholder  hele  Alfabetet  med  Undtagelse 
af  b,  p  og  h,  hvis  Form  næsten  ikke  afviger  fra  den  sæd- 
vanlige latinske  Form;  måske  vil  en  og  anden  ogsaa 
savne  /?  og  q;  men  disse  Bogstaver  bruges  slet  ikke 
hverken  i  irsk  eller  skotsk  Gælisk :  man  bruger  overalt 
c  for  at  betegne  Lyden  k;  heller  ikke  v,  x,  y,  z  bruges, 
for  slet  ikke  at  tale  om  æ  o.  s.  v.).  Hvis  man  gør  sig 
denne  Ulejlighed,  vil  man  snart  se,  at  det  meste  af  den 
skotske  Tekst  er  ganske  enslydende  med  den  irske 

(agus  'og',  fhiu  'værd'  do  mhac  sa  'din  Søn'  mar  aon  do 
diuchd  tuarasdail  'som  en  af  dine  Daglønnere').  Og  man 
vil  tillige  blive  klcir  over  en  ortografisk  Forskel  ud  over 
selve  Alfabetets  Form:  i  Skotland  tilføjer  man  et  h, 
hvor  man  i  Irland  blot  sætter  en  Prik  over  et  Bogstav; 
derfor  vil  en  skotsk  gælisk  Tekst  altid  vrimle  af  bh,  dh, 
ch,  fh,  gh,  mh,  ph,  sh,  th  (Irsk  ser  forøvrigt  ganske  lige- 
saadan  ud,  naar  det  en  sjælden  Gang  trykkes  med  de 
rene  latinske  Bogstaver).  Den  virkelige  Sprogforskel  i 
de  to  Sprogprøver  er  derimod  ganske  minimal:  et  Par 
Ord  har  en  lidt  anden  Form  i  den  skotsk  gæliske  Tekst, 
Ordvalg  og  Konstruktion  er  en  enkelt  Gang  faldet  lidt 
forskelligt  ud,  og  saa  indeholder  Teksten  endelig  et 
Ord,  der  godt  kan  bruges  som  Dialektkendetegn  (lige- 
som oui  og  oc  i  Frankrig,  eller  jeg  og  a  i  Danmark) :  det 
er  Ordet  'ikke' :  i  Irland  ni,  i  Skotland  cha. 

Et  Forhold,  som  ikke  blot  de  lærde  har  Rede  paa, 
men  som  ogsaa  ligger  indenfor  den  irske  Menigmands 
Rækkevidde,  og  som  mangen  irsk  Sømand  selv  har 
kunnet  iagttage,  er  det,  at  der  i  Wales  og  i  det  franske 
Landskab  Bretagne  tales  Sprog,  som  er  beslægtede 
med  det  gæliske  Sprog  i  Irland,  paa  Man  og  i  Skotland. 
Man  maa  dog  ikke  gøre  sig  overdrevne  Forestillinger 
om  dette  Slægtskab.  Hvis  jeg  her  anførte,  hvad  der  i 
Wales  og  Bretagne  svarer  til  den  ovenfor  meddelte 
irske  og  skotsk-gæliske  Sprogprøve,  vilde  den  uforbe- 
redte Læser  ikke  kunne  genkende  et  eneste  Ord.  Den, 
der  i  Forvejen  véd,  hvor  Tampen  brænder,  vilde  deri- 
mod nok  kunne  gøre  et  eller  andet  Fund ;  blandt  andet 
vilde  han  maaske  nok  kunne  grave  Ordet  mab  'Søn' 
frem,  skønt  det  er  ret  godt  skjult  i  Teksten,  og  vilde 
kunne  præsentere  os  det  til  Sammenligning  med  det 
irske  mac,  som  vi  alle  kender  fra  irske  Navne,  og  som 
i  de  anførte  Sprogprøver  kun  er  skjult  af  h'ei  (eller 
Prikken  over  m)  og  af  Sammenskrivningen  med  det 
følgende  lille  Ord.  Men  stort  videre  vilde  han  ikke  naa. 
Forskellen  mellem  Sproget  i  Irland  og  i  Wales  er  større 

og  dybere  end  Forskellen  mellem  Dansk  og  Tysk.  Og 
ud  over  Wales  og  Bretagne  kan  det  slet  ikke  nytte  at 
spørge  Menigmand  om  Irskens  Slægtskab ;  her  maa  vi 
spørge  Sprogvidenskaben. 


Det  er  kun  Sprogvidenskaben,  der  giver  os  en  Fæl- 
lesbcnævnelse  for  Irsk  eller  Gælisk  og  Fættersprogene 
i  Wales  og  Bretagne :  keltiske  Sprog.  Og  det  er  kun 
Sprogvidenskaben,  der  kan  oplyse  os  om,  at  de  kelti- 
ske Sprog  i  Oldtiden  havde  en  langt  større  Udbredelse. 
De  taltes  i  hele  Irland  og  Storbritannien;  og  endnu 
mere  udbredte  var  de  paa  Fastlandet.  Her  beherskede 
Kelterne  for  det  første  Størstedelen  af  Gallien  (det  nu- 
værende Frankrig)  med  Undtagelse  af  Hjørnet  mellem 
Floden  Garonne  og  Pyrenæerne,  hvor  der  boede  et 
ganske  fremmed  Folk,  Aquitanerne.  Desuden  spillede 
Kelterne  en  meget  stor  Rolle  i  Spanien,  hvor  den  op- 
rindelige Befolkning,  Ibererne,  Aquitanernes  Stamme- 
frænder, i  stor  Udstrækning  havde  maattet  bøje  sig 
under  Kelternes  Aag,  uden  dog  at  opgive  deres  Natio- 
nalitet. Og  endelig  strakte  Kelternes  (Gallernes)  Boliger 
sig  fra  Gallien  langt  mod  Øst  gennem  Donaulandene 
og  Alpelandene.  Hvor  bredt  Bæltet  var,  og  hvor  langt 
det  strakte  sig  mod  Øst,  er  vanskeligt  at  sige  nøjagtigt, 
bl.  a.  ogsaa  fordi  Kelterne  aabenbart  ofte  har  skudt  sig 
ind  i  andre  Folks  Omraade  eller  blot  for  en  Tid  har 
hersket  over  andre  Folkeslag ;  men  der  findes  keltiske 
Stednavne  helt  hen  til  det  sorte  Hav;  østligst  er  vel 
Noviodunum  („den  ny  By"),  nu  Isakca  i  Dobrudza,  100 
Kilometer  fra  Donaus  Udløb  i  det  sorte  Hav.  Som  be- 
kendt havde  Gallerne  ogsaa  banet  sig  Vej  over  Alperne 
og  havde  gjort  sig  til  Herrer  i  det  nordUgste  Italien, 
hvorfra  de  ved  et  Fremstød  mod  Syd  i  Aaret  390  f .  Kr. 
endogsaa  erobrede  Rom ;  dette  fik  dog  ingen  varig  Be- 
tydning, og  det  er  kun  i  det  vestlige  Po-Land,  at  vi  efter 

Indskrifternes  Vidnesbyrd  kan  antage  en  kompakt  gal- 
lisk-talende  Befolkning.  Omkring  Aar  280,  omtrent 
100  Aar  efter  Toget  mod  Rom,  foretager  Gallerne  en 
Række  Fremstød  ned  paa  Balkanhalvøen;  de  truer 
Delphi,  men  har  her  Uheld,  og  i  de  nærmest  følgende 
Aar  vender  de  sig  mod  Lilleasien,  hvor  de  tilsidst  sæt- 
ter sig  fast  i  det  Landskab,  som  efter  dem  fik  Navnet 
Galatien.  Gaiater  var  nemlig  et  af  de  Navne,  hvormed 
Grækerne  benævnede  Fastlandskelterne,  medens  Ro- 
merne brugte  Navnet  Galler. 


Det  er  denne  vældige  Udbredelse  af  keltiske  Stam- 
mer, som  i  tidUgere  Tider  —  og  tildels  ogsaa  i  vore 
Dage  —  har  fordrejet  Hovedet  paa  mange  Granskere 
og  gjort  dem  til  „Keltomaner",  som  vejrede  keltisk  Ind- 
flydelse overalt  i  Verden  og  gæme  i  de  stærkt  afslebne 
moderne  keltiske  Sprog  vilde  finde  Nøglen  til  alle  mu- 
lige sproglige  Gaader.  Dertil  er  disse  Sprog  dog  ikke 
mere  egnede  end  Jysk  og  Fynsk,  og  den  metodiske 
Sprogforskning  sætter  sig  ganske  andre  Opgaver  med 
Hensyn  til  de  keltiske  Sprog.  Den  søger  ikke  efter 
Kelternes  Spor  der,  hvor  der  cddrig  har  været  Kelter; 
den  har  mere  Lyst  til  at  forfølge  de  virkelige  Spor  i  til- 
bagegaaende  Retning  for  at  finde  Kelternes  oprindelige 
snævert  begrænsede  Hjem.  Med  nogen  Sandsynlighed 
hcir  man  i  den  Henseende  henvist  til  Landet  mellem 
Rhinen,  Main  og  Donau.  I  hvilke  Træk  Kelternes  Ud- 
bredelse fra  dette  oprindelige  Hjem  er  forcgaaet,  kan 
vi  ikke  sige  med  Sikkerhed.  Kun  en  ringe  Del  af  denne 
Udbredelse  har  fundet  Sted  i  Historiens  Lys ;  og  dertil 
hører  Udvandringen  fra  Fastlandet  til  Britannien  og 
Irland  ikke.  Men  Goidelisk  (Irsk)  maa  under  alle  Om- 
stændigheder meget  tidUgt  have  skilt  sig  ud  fra  de  øv- 
rige keltiske  Dialekter,  baade  dem  i  Britannien  og  dem 
paa  Fastlandet.    Og  da  Udskillelsen  maa  have  fundet 

Sted  i  Goidelemes  afsondrede  Boliger,  maa  de  meget 
tidligt  (man  gætter :  før  Aar  800  f .  Kr.)  have  været  til- 
stede her. 

Klarere  skimter  vi,  hvad  der  ligger  endnu  længere 
tilbage.  Vi  ved,  at  Kelterne  hører  til  den  store  indo- 
evropæiske  Sprogæt,  til  den  samme  Æt,  hvoraf  det 
nuværende  Evropas  tre  store  Folke  afdelinger  (de  ro- 
manske Folk,  de  germanske  Folk  og  Slaverne  tillige- 
med Litavere  og  Letter)  er  fremgaaet,  hvortil  ogsaa 
Grækerne,  Albaneserne  og  Armenierne  hører,  og  hvis 
østligste  Led  er  den  i  Tal  med  de  tre  store  evropæiske 
Afdelinger  jævnbyrdige  indiske  Sprogklasse  i  Forbin- 
delse med  de  iranske  Sprog.  Denne  Sprogæt  havde  i 
Oldtiden  ganske  vist  ikke  den  kolossale  Udbredelse, 
som  den  har  faaet  i  den  nyere  Tid  gennem  Romaner, 
Germaner  og  Slaver;  men  til  Gengæld  ejede  den  en 
Række  nu  forsvundne  Led,  hvorom  efterladte  Sprog- 
mindesmærker vidner  i  Italien,  paa  Balkanhalvøen,  i 
Lilleasien,  ja  i  det  fjærne  Øst-Turkestan.  De  indoevro- 
pæiske  Sprog  taltes  i  Oldtiden  ikke  som  nu  af  Halvde- 
len af  Jordens  Befolkning,  men  de  herskede  dog  over 
et  ret  imponerende  Omraade,  et  noget  bugtet  Bælte, 
der  strakte  sig  gennem  Evropa  og  Forasien  over  90 
Længdegrader,  næppe  noget  Sted  bredere  end  20 
Breddegrader,  men  gennemgaaende  smallere ;  et  Bælte, 
der  ikke  blot  mod  Øst  begyndte  i  det  store  Hav  af 
ikke -indo  evropæiske  Folkeslag,  men  ogsaa  mod  Vest 
endte  med  en  ikke-indoevropæisk  Rand:  Aquitanerne 
og  Ibererne.  I  selve  det  indoevropæiske  Bælte  boede 
der  et  Par  Steder  ikke-indoevropæiske  Folk  (først  og 
fremmest  Etruskerne  i  Italien) ,  men  der  var  ikke  saa 
iøjnefaldende  Brud  paa  Sammenhængen  som  dem,  de 
finske  Folk  (Magyarerne)  og  især  de  tyrkiske  Folk  nu- 
tildags  frembringer. 

Indenfor  den  indoevropæiske  Sprogæt  stemmer  Kel- 
tisk ganske  særligt  overens  med  den  italiske  Sprog- 
klasse (Latin);  disse  to  Sprogklasser  har  flere  Ejendom- 

meligheder  tilfælles,  som  ikke  kendes  i  de  andre  Sprog- 
klasser. Man  tør  anse  det  for  sikkert,  at  de  efter  at 
have  skilt  sig  ud  fra  det  indoevropæiske  Grundsprog 
har  gennemlevet  en  Fællesperiode.  Men  hvor  og  hvor- 
naar  dette  Fællesskab  har  fundet  Sted,  derom  vil  man 
nutildags  udtale  sig  med  mindre  Sikkerhed  end  for  blot 
10  Aar  siden.  Den  nyeste  Tids  Indskrift-  og  Haand- 
skriftfund  i  Asien  har  nemlig  givet  os  adskilligt  at  tænke 
paa  og  har  været  egnede  til  at  vække  nogen  Tvivl  om, 
hvorvidt  Spaltningen  af  den  indoevropæiske  Sprogæt 
i  Dialekter  og  Sprog  er  foregaaet  saa  jævnt  og  uden 
voldsomme  Brud,  som  man  tidligere  kunde  være  til- 
bøjelig til  at  antage.  Vi  staar  bl.  a.  overfor  den  mærke- 
Hge  Kendsgærning ,  at  et  nu  uddødt  indoevropæisk 
Sprog  (Tokharisk),  som  har  været  talt  i  visse  Egne  af 
Øst-Turkestan  (omkring  Byerne  Kuca  og  Karasar)  rime- 
ligvis lige  til  op  imod  Aar  1000  efter  Kristus,  men  som 
først  den  allernyeste  Tids  Fund  og  Undersøgelser  har 
gjort  os  bekendt  med,  opviser  i  det  mindste  en  Del  af 
de  for  Keltisk  og  Italisk  fælles  Ejendommeligheder  og 
altsaa  maa  have  været  med  i  den  fælles  Udvikling, 
som  Keltisk  og  Italisk  har  gennemgaaet.  Et  saadant 
Fællesskab  mellem  det  vestUgste  og  det  østHgste  indo- 
evropæiske Sprog  (Keltisk  og  Tokharisk)  er  selvfølge- 
lig ikke  forklarligt  uden  Antagelsen  af  Vandringer  og 
Sprængninger  indenfor  det  indoevropæiske  Omraade, 
og  det  er  ikke  givet,  at  man  vil  kunne  holde  sig  til  den 
tilsyneladende  simpleste  Hypotese,  der  kun  lader  To- 
kharerne,  ikke  de  andre  Deltagere  i  Fællesskabet,  van- 
dre og  sprænges  løs  fra  deres  oprindelige  Sammen- 
hæng. 


Det  var  i  det  væsentlige  i  forhistorisk  Tid,  at  keltisk 
Magt  og  keltisk  Sprog  udbredte  sig.  I  den  historiske 
Tid  har  de  keltiske  Sprog  været  i  stadig  Tilbagegang. 

Allerede   inden   Oldtidens  Slutning  gik  det  keltiske 
Sprog  paa  Fastlandet  tilgrunde.  Sproget  synes  at  have 
holdt  sig  omtrent  lige  længe  i  Galatien  og  Gallien. 
Begge  Steder  har  det  tidligt  f aaet  et  Knæk.  Galateme 
ophører  i  Løbet  af  det  1.  Aarhundrede  efter  Kr.  at 
bruge  keltiske  Personnavne;  men  Rester  af  Sproget 
maa  dog  have  levet  meget  længer.   Den  græske  For- 
fatter Lukian  (2.  Aarh.  e.  Kr.)  fortæller  en  Historie  om 
en  Spaamand  Aleksandros  i  en  By  ved  det  sorte  Hav, 
hvem  det  galatiskc  Sprog  undertiden  bragte  i  Knibe. 
Han  udgav  sig  nemlig  for  at  kunne  læse  Tanker;  man 
stillede  Spørgsmaal  til  ham  paa  forseglede  Tavler,  som 
han  leverede  tilbage  med  tilsyneladende  ubrudt  Segl 
tilligemed  et  Svar  paa  en  anden  Tavle.  Han  havde  paa 
en  behændig  Maade  aabnet  Tavlerne,  uden  at  derkimde 
ses  Spor  deraf.  Men  hvis  Spørgsmaalet  var  paa  Syrisk 
eller  Keltisk,  vidste  han  intet  andet  Raad  end  at  lade 
en  lang  Tid  hengaa  mellem  Spørgsmaal  og  Svar  for 
imidlertid  at  faa  det  uforstaaelige  Sprog  tydet.   Og 
Kirkefaderen  HiERONYMUS  (331 — 420  e.Krj,  som  havde 
opholdt  sig  baade  i  Trier  og  i  Byen  Ancyra  i  Galatien, 
angiver,  at  Gaiaterne  ved  Siden  af  det  græske  Sprog, 
som  var  det  almindelige  Sprog  i  hele  Orienten,  ogsaa 
taJte  et  eget  Sprog,  der  var  næsten  det  samme  som 
Sproget  i  Trier.   Men  Sproget  har  den  Gang  sikkert 
baade  i  Trier  og  i  Ancyra  sunget  paa  sit  sidste  Vers, 
og  maaske  har  det  kun  været  ynkelige  Rester,  Hiero- 
nymus  har  stiftet  Bekendtskab  med,  nogle  Stumper, 
som  endnu  huskedes,  efter  at  Sproget  var  ophørt  at 
tales. 

Der  er  noget  meget  mærkeUgt  i  den  Hurtighed,  hvor- 
med Gallerne  opgav  deres  Sprog.  Det  er  en  stærk 
Modsætning  til  den  Sejhed,  hvormed  de  ikke-indo- 
evropæiske  Folk  Aquitaneme  og  Ibererne  til  den  Dag 
idag  har  holdt  fast  ved  deres  Sprog  (Baskisk).  Om 
Grunden  er  at  søge  i  et  psykologisk  Træk  hos  Gallerne 
eller  i  et  eller  andet  ydre  Forhold,  er  det  ørkesløst  at 


i 

spekulere  over ;  men  Følgen  er  for  os  den,  at  vi  nu  ikke 
ved  andet  om  Gcillisk,  end  hvad  vi  kan  slutte  af  Navne 
og  Glosser  hos  græske  og  romerske  Forfattere  eller  ud- 
drage af  de  faa  eksisterende  galliske  Indskrifter. 

Andre  Vilkaar  end  paa  Fastlandet  havde  Kelterne  i 
Britannien,  De  mistede  ikke  deres  nationale  Sprog 
under  Roms  Herredømme.  De  optog  en  ret  betydelig 
Mængde  latinske  Laaneord  (som  forøvrigt  i  stort  Om- 
fang vandrede  videre  til  Irerne,  skønt  disse  aldrig  har 
været  under  romersk  Herredømme),  men  det  keltiske 
Sprogs  Kraft  mindskedes  ikke.  Saaledes  var  Britanni- 
eme  endogsaa  i  Stand  til  at  skænke  en  Del  af  det  lati- 
niserede Gallien  en  ny  keltisk-talende  Befolkning.  Fra 
det  4.  Aarh.  e.  Kr.  af  foregik  der  en  Indvandring  fra  det 
sydlige  Britannien  (især  Cornwall)  til  det  gamle  galliske 
Landskab  Aremorica,  som  derved  helt  cintog  britannisk 
Sprog  og  fik  det  Navn,  som  det  nu  bærer:  Bretagne. 
Dette  er  et  Forhold,  som  fortjener  at  fremhæves  med 
et  vist  Eftertryk  for  at  forebygge  den  falske  Forestilling, 
at  det  keltiske  Sprog,  der  nutildags  tales  i  Bretagne, 
skulde  være  en  Rest  af  de  gamle  Gallers  Tungemaal. 
Men  samtidig  med,  at  denne  Udvandring  foregik,  fik 
det  britanniske  Sprog  i  selve  Storbritannien  nye  Kon- 
kurrenter. Irerne  eller  Skotterne  (Scottus  betyder  fra 
først  af  simpelthen  'Irlænder')  satte  sig  fast  i  Øens  nord- 
ligste Del,  og  den  gamle  britanniske  Befolkning,  Pik- 
terne,  som  boede  her,  opgav  efterhaanden  sit  Sprog; 
Landet  blev  til  Scotia,  Skotland.  Det  er  nu  kun  Sted- 
navne, der  minder  om  den  gamle  britanniske  Befolk- 
ning (saaledes  i.Eks.  Aberdeen  og  de  andre  Stednavne, 
der  er  sammensatte  med  aber  'Flodmunding';  det  til- 
svarende gæhske  Ord  er  inver,  f .  Eks.  i  Inverness).  Af 
Pikternes  Sprog  er  intet  andet  overleveret  end  nogle 
Glosser,  der  oplyser  saa  lidt,  at  enkelte  Forskere  end- 
ogsaa har  villet  nægte  Pikternes  britanniske  Nationalitet 
og  erklære  dem  for  et  helt  fremmed,  ikke-indoevropæisk 
Folk  (sikkert  ganske  med  Urette). 

En  endnu  større  Tilbagegang  for  det  britanniske  Sprog 
bevirkede  Anglemes  og  Saksernes  Indvandring,  der 
gjorde  det  sydlige  Britannien  til  England.  Det  blev  kun 
i  Wales  og  i  Cornwall,  at  det  gamle  keltiske  Sprog  endnu 
holdt  sig.  Det  er  altsaa  fra  Wales  og  Cornwall  og  Bre- 
tagne, at  vi  kender  Britannisk.  Vore  Kilder  begynder 
omkring  Aar  800;  men  det  britanniske  Indhold  i  de 
ældste  Haandskrifter  er  meget  magert:  det  er  mest 
Glosser  skrevne  mellem  Linjerne  i  forskellige  latinske 
Værker.  Dialekterne  i  de  tre  britanniske  Lande  lignede 
den  Gang  endnu  hinanden  saa  meget,  at  Sprogforskerne 
en  Tidlang  slet  ikke  kunde  holde  dem  ude  fra  hinanden. 
Først  fra  Aar  1 100  har  vi  sammenhængende  britanniske 
Haandskrifter,  og  fra  nu  af  er  der  en  meget  stor  Forskel 
mellem  de  tre  Lande,  baade  med  Hensyn  til  Sprogets 
Udseende  og  med  Hensyn  til  det  litterære  Liv.  Det  er 
Wales,  som  fra  dette  Tidspunkt  af  og  Uge  til  den  Dag 
idag  har  været  Nummer  et.  Fra  Wales  har  vi  en  Række 
Middelalder-Haandskrifter  med  ældgamle  Digte,  Ridder- 
romaner (Kong  Arthurs  Sagnkreds)  og  Lovsamlinger,  og 
Wales  har  bestandig  siden  den  Tid  haft  en  blomstrende 
Litteratur.  Skønt  den  walisisk-talende  Befolkning  ikke 
udgør  meget  over  en  Million,  omfatter  den  moderne 
walisiske  („kymriske")  Litteratur  dog  alle  Sider  af  det 
praktiske,  skønlitterære  og  videnskabelige  Liv  i  samme 
Omfang  som  hos  andre  smaa  Kulturnationer.  Hvor  ud- 
bredt end  Kendskabet  til  Engelsk  er  i  Wales,  er  dog  al 
Tale  om,  at  det  nationale  Sprog  skulde  uddø,  indtil 
videre  en  fuldstændig  Absurditet. 

En  helt  anden  Rolle  har  Cornwall  spillet.  Det  er  sent 
og  svagt  repræsenteret  i  Litteraturen  (nogle  religiøse 
Dramaer  fra  det  14,  og  15.  Aarh.  er  det  eneste  nævne- 
værdige), og  Sproget  uddøde  i  Løbet  af  det  18.  Aarh. 
En  gammel  Kone  DOLLY  Pentreath,  som  døde  1777  i 
en  Alder  af  102  Aar,  var  den  sidste  Person,  som  t£dte 
Comisk.   Dog  har  man  endnu  i  det  19,  Aarh.  fundet  en 

Mand,  som  kunde  Fadervor  og  noget  af  Trosbeken- 
delsen paa  Cornisk. 

Betydelig  bedre  staar  det  til  i  Bretagne.  Den  ældre 
Litteratur  er  om  ikke  indholdsrigere,  saa  dog  omfangs- 
rigere end  den  corniske.  Sproget  tales  den  Dag  idag 
af  over  en  Million  Mennesker,  og  Landet  udmærker  sig 
ved  sine  smukke  Folkesange.  Der  udfoldes  ogsaa  ihær- 
dige litterære  Bestræbelser,  som  dog  ikke  naar  synder- 
ligt ud  over  religiøs  Litteratur,  Aviser  og  Folkelæsning 
og  næppe  nogensinde  vil  kunne  naaud  derover,  da  man 
har  hele  fire  forskellige  Skriftsprog  (efter  de  4  Bispe- 
dømmer: Tréguier,  St.  Pol  de  Leon,  Comouaille  [Quim- 
per]  og  Vannes).   Det  er  absolut  for  meget  af  det  gode. 

I  Modsætning  ikke  blot  til  Fastlandet,  men  ogsaa  til 
Britannien,  var  Irland  igennem  lange  Tider  det  Sted, 
hvor  keltisk  Sprog  holdt  sig  uforstyrret.  Romervældet 
naaede  ikke  med  sine  Vaaben  den  grønne  0,  men  dens 
lærelystne  Indbyggere  fik  Lov  til  frit  og  selvstændigt 
at  tilegne  sig  den  romerske  Kultur.  De  vedblev  at  tale 
Irsk,  men  berigede  Sproget  med  Laan  fra  Latin.  De 
optog  Kristendommen  og  den  klassiske  Dannelse  og 
blev  ivrige  Apostle  for  begge ;  i  de  irske  Klostre  dyr- 
kedes Græsk  paa  en  Tid,  da  dette  Studium  var  i  For- 
fald paa  Fastlandet.  Fra  Aar  600  til  Aar  900  er  Irerne 
den  klassiske  Lærdoms  Repræsentanter  i  hele  Franker- 
riget, baade  hos  de  romanske  og  hos  de  germanske 
Folk,  og  talrige  irske  Klostre  grundlægges  paa  Fast- 
landet. Bevægelsen  naar  til  saa  fjærne  Punkter  som 
St,  Gallen  i  de  schweiziske  Alper  og  Bobbio  ved  Apen- 
ninemes  nordlige  Fod,  der  begge  blev  til  berømte  Midt- 
punkter for  Dannelse.  En  tung  Tid  brød  ind  over  Irland 
med  Vikingernes  Anfald;  men  de  „hvide  og  sorte  Hed- 
ninger'* (Nordmænd  og  Danske),  Mændene  fra  Lochlann 
(hvad  nu  end  dette  Navn  oprindelig  betyder)  var  ikke 
istand  til  at  øve  nogen  Indflydelse  paa  Sprogforholdene. 
Deres  eneste  Spor  er  nogle  nordiske  Laaneord  i  Irsk; 
selv  blev  de  efter  Bosættelsen  i  Irland  hurtigt  sprogligt 

assimilerede  med  Irerne.  Ikke  anderledes  gik  det  de 
engelske  Erobrere  i  Irland  fra  1170  til  Dronning  ELISA- 
BETHS og  CrOMWELLs  Dage.  Og  al  den  Haardhed,  der 
fra  nu  af  brød  løs  over  Irland  fra  engelsk  Side,  indtil 
det  i  Slutningen  af  det  18.  Aarh.  igen  begyndte  at  dages, 
formaaede  kun  at  ødelægge  den  højere  Dannelse  og 
det  videnskabelige  Liv  i  Irland,  men  ikke  at  udrydde 
Folkesproget.  Endnu  i  Begyndelsen  af  det  19.  Aarh. 
taltes  Irsk  af  de  fire  Femtedele  af  Irlands  Indbyggere. 
Om  end  Hovedstaden  Dublin  var  engelsk-talende,  var 
det  gamle  Sprogs  Stilling  saaledes  ikke  ugunstigere  i 
Irland  end  i  Wales  og  ikke  ugunstigere  end  f .  Eks.  det 
slaviske  Sprogs  Stilling  overfor  Tysk  i  Bøhmen  paa 
samme  Tid.  Men  medens  det  19.  Aarh.  bragte  national 
og  sproglig  Genfødelse  ikke  blot  i  Bøhmen,  men  ogsaa 
i  Wales,  bragte  det  i  Irland  en  saa  rivende  Tilbagegang 
for  det  irske  Sprog,  at  man  nu  maa  være  meget  sang- 
vinsk for  at  kunne  tro  paa  dets  Fremtid.  Det  tales,  som 
ovenfor  fremhævet,  nu  kun  i  de  vestligste  Egne  af  Landet 
og  kun  af  lidt  over  V2  Million  Mennesker.  De  mange 
irsk-talende  Irer  i  Amerika  kan  ikke  lægge  noget  Lod 
i  Vægtskaalen ;  Forbindelsen  med  skotsk  Gælisk  (der 
iøvrigt  ogsaa  er  i  Tilbagegang  og  kun  tales  af  V4  Mil- 
lion) lader  sig  ikke  mere  genoprette.  Irsk  er  ikke  længer 
noget  nationalt  Enhedsmærke  for  den  irske  Nation,  hvis 
overvejende  Flertal  trods  al  Modsætning  til  England  er 
engelsk-talende.  Den  nyeste  Tids  ihærdige  Bestræ- 
belser for  Sprogets  Bevarelse  og  for  Udbredelsen  af 
Færdigheden  i  at  læse  og  skrive  Sproget,  vil  under  disse 
Omstændigheder  næppe  kunne  vende  Strømmen. 

Det  er  en  meget  kompliceret  Opgave  at  udrede,  hvad 
der  har  bevirket  denne  pludselige  og  rivende  Tilbage- 
gang. Skolernes  Tvang  alene  kan  ikke  forklare  Sagen, 
selv  om  den  Hge  til  Midten  af  det  19.  Aarh.  har  brugt 
meget  raffinerede  og  brutale  Midler.  Thi  de  samme 
Midler  til  at  fremme  Kundskaben  i  Engelsk  har  ogsaa 
været  anvendt  i  Wales  uden  at  hidføre  Nationalsprogets 

Undergang.  Vigtigere  er  det  vistnok,  at  baade  den  ka- 
tolske Gejstlighed  og  Irernes  politiske  Førere  lige  fra 
Daniel  O'Connell  af  har  set  deres  Regning  ved  at  be- 
nytte det  engelske  Sprog  som  Virkemiddel.  Og  megen 
Skyld  har  den  store  Udvandring  til  Amerika,  som  be- 
gyndte under  Hungersnøden  1845 — 46.  Den  berøvede 
ikke  blot  Irland  2 V2  Million  irsktalende  Indbyggere,  men 
har  vistnok  ogsaa  virket  indirekte.  Da  nemlig  Færdig- 
heden i  at  skrive  Irsk  i  Regelen  manglede  ogsaa  hos 
den  irsktalende  Befolkning,  blev  Engelsk  det  Middel, 
hvorved  Frænder  paa  begge  Sider  af  Atlanterhavet  stod 
i  Forbindelse  med  hinanden,  og  Forældre  begyndte  at 
tale  Engelsk  til  deres  Børn  for  at  være  vis  paa  at  have 
et  Meddelelsesmiddel  i  Tilfælde  af  Adskillelse. 


Det  irske  Sprog,  der  saaledes  nu  synes  at  kæmpe  sin 
Dødskamp,  har  en  meget  lang  Historie  at  se  tilbage 
paa.  Det  træder  os  først  imøde  fra  det  4.  Aarh.  e.  Ki. 
af  i  en  Række  Indskrifter  med  et  meget  ejendommeligt 
Alfabet,  Ogam-Alfabetet,  der  ser  saaledes  ud: 

Ml  ill  lii!  IJIII    /  //  ///  ////  /////    I  II  III  iiii  iiiii 
I  II  III  llll  ijlll  /  //  ///  /////////     I  il  i"  iiii  lilii 

BLVS      N      HDTCQMGNG      Z  R  AOUE      I 

Som  man  ser,  er  alle  Tegnene  opløst  i  lutter  paraUele 
Streger;  de  indhuggedes  paa  den  ene  eller  den  anden 
Side  eller  paa  begge  Sider  af  Hjørnet  af  en  opretstaaende 
Sten  (Stenens  Kant  er  her  antydet  af  den  vandrette 
Linje).  At  dette  Alfabet  ikke  er  en  fri  Opfindelse,  men 
en  Omdannelse  af  det  latinske  Alfabet,  fremgaar  af  en 
Række  Kendetegn.  Paa  Grund  af  denne  Oprindelse 
har  A  faaet  den  første  Plads  blandt  Selvlydene,  B  den 
første  Plads  blandt  Medlydene.  Alfabetet  er  meget 
upraktisk,  og  man  tør  vistnok  sige,  at  kun  Irernes  Smag 

for  det  bizarre  har  kunnet  bringe  en  saadan  Skrift  i 
Anvendelse.  Men  i  Anvendelse  har  den  været  overalt, 
hvor  Irerne  i  denne  Periode  havde  fast  Fod,  baade  i 
Irland  selv  og  i  Skotland  og  i  Wales  og  Cornwall  (hvor 
der  ogsaa  paa  denne  Tid  boede  irske  Udvandrere,  der 
dog  ikke  kom  til  at  spille  den  Rolle  som  i  Skotland, 
men  efterhaanden  gik  op  i  den  britanniske  Befolkning). 
Man  gætter  dog  let,  at  Indskrifterne  med  denne  Skrift 
ikke  er  udførlige ;  de  indeholder  som  oftest  ikke  meget 
mere  end  en  Personbetegnelse  i  Ej ef  orm;  „N.N.'s(Sten)". 
Men  de  kan  dog  lære  os  meget.  Det  hyppigt  forekom- 
mende MAQI  (Ejeform  af  Ordet  'Søn')  er  ret  vel  egnet 
til  Eksempel  paa  Sprogets  ældgamle  Præg;  det  kaster 
Lys  baade  paa  det  senere  irske  mac  og  paa  det  old- 
britanniske  map  (i  de  yngre  former  af  de  britanniske 
Sprog  mab)  'Søn':  q  er  i  Britannisk  (og  ganske  ligesaa  i 
Gallisk)  blevet  til  p,  men  Irsk  bevarer  i  sin  ældste  Form 
den  oprindelige  Lyd,  Ogamskriften  gik  aldrig  i  Glemme 
i  Irland ;  den  omtales  hyppigt  i  den  middelalderlige  Saga- 
litteratur, dels  som  den  Skrift,  der  bruges  paa  Heltenes 
Gravstene,  dels  som  et  Tryllemiddel,  ofte  indskaaret  i 
Træ.  Saaledes  hører  vi  om  Helten  Cuchulinn,  at  han 
en  Gang  skulde  forsvare  et  Vadested  mod  en  hel  Hær. 
Samtidig  havde  han  imidlertid  lovet  at  komme  til  et 
Stævnemøde  med  en  ung  Kvinde.  For  at  kunne  for- 
lade sin  Post  gaar  han  ind  i  Skoven,  hugger  med  ét 
Hug  en  Eg  om  og  bøjer  den  med  én  Haand,  én  Fod  og 
ét  Øje  sammen  til  en  Ring,  hvorpaa  han  skriver  en 
Ogamindskrift,  Ringen  lægger  han  omkring  en  Sten- 
søjle, hvorefter  han  gaar  til  sit  Stævnemøde,  Imidlertid 
rykker  den  fjendtlige  Hær  frem  og  opdager  Ringen  med 
Ogamindskriften.  Kong  Ailill  tager  Ringen  og  rækker 
den  til  den  ansete  Høvding  Fergus,  der  ogsaa  viser  sig 
istand  til  at  tyde  Ringens  Hemmelighed  (run).  Der  staar 
paa  Ringen  et  Forbud  mod  at  drage  forbi  den  Dag,  med 
mindre  nogen  i  Hæren  ligeledes  med  én  Haand,  én  Fod, 
ét  Øje  kan  lave  en  tilsvarende  Ring.   Overtrædes  For- 

budet,  vil  Cuchulinn,  selv  om  han  skulde  være  under 
Jorden  eller  spærret  inde  i  en  Borg,  komme  over  Hæren 
med  Drab  og  Blodsudgydelse.  Kong  Ailill  vover  ikke 
at  trodse  Ogam-Ringen,  men  lader  Hæren  slaa  ind  paa 
en  anden  Vej.  Denne  Fortælling  staar  i  et  irsk  Haand- 
skrift  fra  det  12.  Aarhundrede.  En  hel  Afhandling  om 
Ogamindskriften  findes  i  et  irsk  Haandskrift  fra  det 
IS.Aarh. 

Den  litterære  Overlevering  paa  Irsk  begynder  med 
det  8.  Aarh.  Den  bestaar  i  Begyndelsen  mest  af  Glosser 
og  længere  Forklaringer  paa  Irsk  mellem  Linjerne  i  la- 
tinske Haandskrifter  af  bibelsk  eller  verdsligt  Indhold. 
De  fleste  af  Haandskrifterne  er  fundne  paa  Fastlandet; 
de  tre  berømteste  stammer  fra  Wiirzburg,  Milano  (op- 
rindelig Bobbio),  St.  Gallen.  De  er  paa  mange  Maader 
interessante  som  Vidnesbyrd  om  irsk  Lærdom  i  den 
tidlige  Middelalder,  men  den  største  Betydning  har  de 
for  Sprogforskerne  paa  Grund  af  deres  gamle  Sprog- 
form, der  langt  overtræffer  de  samtidige  britanniske 
Haandskrifter. 

Fra  Aar  1100  af  har  vi  i  selve  Irland  en  Fylde  af 
gamle  Haandskrifter,  der  foruden  Æmner  af  mere  fælles- 
evropæisk  Karakter  indeholder  en  overordentlig  rig  og 
ejendommelig  Litteratur  af  Heltesagn,  affattede  i  Prosa 
blandet  med  Vers  ligesom  de  oldnordiske  Sagaer.  For- 
tællingerne drejer  sig  i  de  ældste  Haandskrifter  om  en 
Sagnkreds,  hvis  Midtpunkt  er  den  med  mange  barokke 
Træk  og  ægte  irske  Overdrivelser  skildrede  Helt  Cuchu- 
linn, og  indeholder  en  Mængde  ældgamle  Minder.  Langt 
sjældnere  møder  vi  i  de  ældste  Haandskrifter  den  yngre 
irske  Sagnkreds,  hvis  Hovedhelte  er  Finn,  hans  Søn 
Ossin  og  dennes  Søn  Oscar.  Sproget  befinder  sig  alle- 
rede ved  Aar  1100  i  en  Overgangsperiode,  og  Ortogra- 
fien er  derfor  usikker  og  vaklende.  Den  bliver  først 
igen  fast  i  den  moderne  Periode.  Men  idet  Ortografien 
ogsaa  i  sin  moderne  Form  stadigvæk  bygger  paa  den 
oldirske  Skrivemaade,  har  den  antaget  et  Udseende, 

som  afviger  meget  stærkt  fra  den  umiddelbare  Gen- 
givelse af  Udtalen.  Der  anvendes  en  Mængde  Selvlyds- 
tegn,  og  Medlydstegnene  er  ofte  stumme  eller  hcir  en 
anden  Udtale  end  den,  man  maatte  vente.  Utvivlsomt 
er  denne  indviklede  Retskrivning  en  stor  Hindring  for 
Menigmands  Skrivefærdighed;  men  en  Retskrivnings- 
Reform  er  næsten  umulig.  Thi  paa  Grund  af  Sprogets 
Vanskæbne  i  de  sidste  Aarhundreder  har  der  ikke 
kunnet  uddanne  sig  et  fælles -irsk  dannet  Talesprog; 
hver  Egn  udtaler  paa  sin  Maade,  og  den  eneste  virkelige 
Enhed  er  den  overleverede  skrevne  Form  af  Sproget. 
Ændrer  man  den,  volder  man  Forvirring ;  den  Reform, 
som  kunde  passe  for  én  Egns  Udtale,  kan  let  være  stik 
imod  en  anden  Egns  Udtale. 


En  Ejendommelighed,  som  Irsk  har  tilfælles  med  de 
britanniske  Sprog,  er  den  Sejhed,  hvormed  det  gennem 
Aarhundreder  og  Aartusinder  har  holdt  fast  ved  de 
smaa  Nuancer  i  Udtalen,  som  gærne  fremkommer  ved 
samme  Ord  i  forskellige  Forbindelser.  I  de  fleste  andre 
Sprog  udjævnes  disse  Nuancer,  førend  de  for  Alvor 
bliver  følelige,  men  i  Irsk  har  de  faaet  Lov  til  at  vokse 
uforstyrret.  Det  hedder  saaledes  ceann  'Hoved'  og 
a  ceann  'hendes  Hoved',  men  a  cheann  'hans  Hoved'  og 
agceann  'deres  Hoved'  {gc  udtales  som  g);  og  hvorfor? 
Fordi  a  'hendes',  a  'hans'  og  a  'deres'  for  et  Par  Tusinde 
Aar  siden  endte  paa  forskellige  Lyd.  Paa  samme  Maade 
varierer  saa  at  sige  alle  Ord  i  Sproget  efter  den  for- 
skeUige  Forbindelse  og  fortæller  Forskeren  Frasagn  om 
fjærne  Tider. 

Ogsaa  paa  mangfoldige  andre  Maader  er  det  irske 
Sprog  interessant  for  Sprogvidenskaben,  og  saa  meget 
er  sikkert,  at  selv  om  det  ejendommelige  Aandsliv,  som 
gennem  halvandet  Aartusende  har  talt  til  Verden  med 

den  gæliske  Tunge,  bliver  nødt  til  at  skabe  sig  et  nyt 
Udtryksmiddel,  selv  om  den  halve  Million,  for  hvem 
Irsken  endnu  er  Hj  ærtesproget,  smuldrer  hen,  og  den 
Dag  maaske  kommer,  da  man  noterer  den  sidste  irsk- 
talende Persons  Død,  saa  vil  det  gamle  Sprog  dog  be- 
standig vedblive  at  være  den  grønne  Øs  Stolthed  og 
den  evropæiske  Videnskabs  Kærlighed. 


TO  ENGLÆNDERE  I  IRLAND 

AF 

NIELS  MØLLER 

I 

VIL  MAN  TRÆFFE  DEN  YPPERSTE  REPRÆ- 
sentant  for  den  engelske  renæssancedigtning,  skal 
man  ikke  søge  Shakespeare,  som  „ikke  hørte  til  én 
alder,  men  til  alle  tider",  men  gå  til  EDMUND  Spenser. 
I  hans  vældig  anlagte,  aldrig  fuldendte  heltedigt  „The 
Faerie  queen"  som  i  hans  mindre  arbejder  mødes  de 
forskellige  strømninger,  der  danner  den  elisabethanske 
renæssanceånd:  den  hellenske  og  latinske  litteratur, 
middelalderens  digtning  og  lærdom,  hjemlige  oplevelser 
og  formål,  bibelen  og  de  italienske  poeter,  den  nye  tids 
dristige  fremhigen  og  menneske-tillid.  De  samles  hos 
ham  i  en  rank  og  vindende  personlighed  og  får  udtryk 
i  en  kunst,  der  er  sindrig  og  kan  være  sær,  men  hen- 
river ved  sin  overdådige  poesi.  Spenser  dyrker  skøn- 
heden, med  umiddelbar  naturglæde  og  med  platonsk 
glød;  hans  vers  er  som  et  mægtigt  tog  af  bløde  og  farve- 
rige billedsyn,  bårne  af  fortryllende  musik.  Men  også 
af  stærk  etos.  Der  er  en  frisk  luft  af  kraftig  moralsk 
manddom  over  Spenser;  hans  store  digt  har  til  æmne 
at  vise  dyderne  og  fører  deres  forkæmpere  gennem 
livets  fristelser  og  fald  og  sejre ;  han  vil  ægge  sine  lands- 
mænd til  at  blive  dydens  riddere,  ægte  gentlemen  i 
virksom  færd. 

Da  Spenser  i  sin  ungdom  havde  vundet  navn  som 
„den  nye  digter"  ved  sin  „Hyrdekalender",  men  trængte 
hårdt  til  jordisk  mammon,  fik  han  plads  som  sekretær 
hos  Arthur,  lord  Grey  de  Wilton,  der  skulde  være 
statholder  i  Irland,  og  her  kom  han  til  at  leve  sin  meste 

tid,  til  oprøret  i  oktbr.  1598  drev  ham  fra  hus  og  hjem 
og  han  i  januar  1599  døde  i  London. 

Lord  Grey  landede  i  Irland  i  avgust  1580;  han  blev 
kaldt  tilbage  i  1582;  han  var  altså  kun  statholder  et  par 
år,  men  efterlod  sig  endda  ry  for  at  have  været  en  af 
de  hårdeste  og  blodigste  engelske  styrere  i  Irland. 

Det  kan  da  undre  at  se  Spenser  tage  ham  varmt  i 
forsvar,  ikke  mens  han  var  i  hans  tjeneste,  men  efterat 
Grey  var  faldet  i  unåde  og  efterat  han  var  død  (i  1593). 
I  „Faerie  Queen's"  5.  bog  „The  legend  of  justice"  er 
retfærds-ridderen  Artegall  tydelig  ment  som  Lord  Grey. 
Og  på  prosa  lovpriser  han  ham  stærkt  som  en  „vis  lods" 
og  klager  over,  at  den  gode  Lord  fik  navn  af  at  være 
en  blodig  mand,  skøndt  han  var  særdeles  blid,  venlig  og 
kærlig  og  mådeholden  af  natur;  men  forholdene  tvang 
ham  til  den  hårdhed  og  forvandlede  næsten  hans  natur- 
lige hang. 

En  af  de  gæminger,  Grey  måtte  høre  ilde  for,  exeku- 
tionen  i  Smerwick,  vedkom  i  og  for  sig  ikke  Irerne. 
Nogle  spansk-irske  tropper  var  landede  for  at  hjælpe 
Irernes  oprør;  de  blev  indesluttede  i  Smerwick,  hvor 
de  ikke  kunde  holde  sig.  De  bad  om  lov  til  at  drage 
bort,  eller  at  deres  liv  i  hvert  fald  måtte  blive  sparet 
„efter  krigens  skik  og  folkeretten",  men  fik  nej:  de 
kunde  ikke  fremvise  brev  på,  at  de  var  i  nogen  fyrstes 
tjeneste;  de  var  altså  ikke  at  betragte  som  lovlig  krigs- 
førende soldater,  men  som  private  fribyttere.  De  måtte 
overgive  sig  på  nåde  og  unåde ;  der  blev  ikke  stillet  dem 
nogen  nåde  i  udsigt,  og  de  fik  ingen ;  på  nogle  få  und- 
tagelser nær  blev  de  huggede  ned.  Det  var  hårdt,  men 
forsvarligt;  og  det  er  urimeligt  her  at  tale  om  en  mas- 
sakre på  skikkelige  (unoffending)  folk  —  de  havde  den 
bedste  vilje  til  at  gøre  Englænderne  skade  — ,  eller  at 
skylde  Grey  for  ordbrud:  han  havde  ikke  givet  dem 
noget  løfte  om  skånsel,  tværtimod. 

Men  at  han  for  grumt  frem  mod  Irerne  er  visst  nok. 
Irland  var  i  vildt  oprør  og  anarki,  da  han  kom  derover; 

snart  efter  led  Englænderne  et  svært  nederlag  i  bag- 
holdet ved  Glenmalure,  og  han  måtte  spænde  al  sin 
kraft  for  at  få  bugt  med  oprøret.  Midlet  var  for  ham, 
som  for  de  fleste  Englændere,  der  da  måtte  gennem 
det  irske  tjørnekrat,  at  slå  ned  uden  skånsel.  Det  gjorde 
han  og  særlig  i  Munster  på  en  måde,  der  vakte  rædsel 
i  England,  så  han  blev  kaldt  hjem. 

Det  var  endda  ikke  så  meget  ved  at  dræbe  dem  med 
våben,  som  ved  at  jage  folket  fra  sted  til  sted  og  hærge 
landet,  så  de  ikke  kunde  få  føde.  Resultatet  har  Spenser 
selv  skildret:  „skøndt  Munster  var  et  rigt  land,  fuldt  af 
korn  og  kvæg,  så  man  skulde  have  tænkt,  de  kunde 
have  gjort  modstand  længe,  blev  de  dog  inden  IV2  år 
bragt  til  en  sådan  elendighed,  at  et  stenhjærte  vilde 
have  ynkedes  derover.  Ud  af  hver  krog  af  skovene  og 
dalene  kom  de  krybende  frem  på  deres  hænder,  for 
deres  ben  kunde  ikke  bære  dem;  de  så'  ud  som  ske- 
letter ;  de  talte  som  genfærd,  der  råbte  ud  af  deres  grave ; 
de  spiste  døde  dyr,  lykkelige,  når  de  kunde  finde  dem, 
ja  snart  efter  åd  de  hinanden,  så  de  holdt  sig  ikke  fra 
at  krasse  selve  ligene  ud  af  deres  grave;  og  hvis  de 
fandt  et  sted  med  vandkarse  eller  kløver,  flokkedes  de 
dertil  som  til  en  fest,  så  længe  det  varede". 

Al  den  elendighed  var  de  irske  krigere  dog  godt  nok 
med  at  lave:  „de  sparer  intet,  men  hærger  og  ødelægger 
alt,  de  træffer  på,  enten  det  er  deres  venners  gods  eller 
deres  fjenders.  Og  om  det  hændes,  at  de  får  aldrig  så 
stort  et  bytte,  ødelægger  og  fortærer  de  det  i  et  øje- 
blik ;  de  glæder  sig  naturlig  ved  rov,  selv  om  det  ikke 
bringer  dem  selv  nogen  nytte.  Og  hvad  de  lævner, 
plyndrer  og  hærger  soldaterne,  når  de  kommer,  så  at 
der  ved  gensidig  virksomhed  snart  intet  er  tilbage". 

Når  man  vil  forstå,  at  Spenser,  trods  disse  oplevelser, 
kunde  hylde  Grev  så  varmt,  må  man  se,  hvordan  de 
forhold  var,  som  Spenser  fandt  i  Irland.  Han  har  gjort 
rede  for  dem  i  sin  bog  A  view  of  the  siate  of  Ireland^ 
som  han  efterlod  i  manuscript. 

Landet  selv  syntes  han  godt  om ;  det  var  meget  smukt 
og  udstyret  af  naturen,  så  det  kunde  blive  givtigt  og 
rigt ;  klimaet  mildt  og  godt,  om  end  noget  fugtigt.  Men 
tilstandene  derovre  var  elendige  og  Irerne  rene  bar- 
barer. Spenser  søger  med  en  hel  del  lærdom  at  vise, 
at  Irerne  stammer  fra  Skytheme,  og  han  finder,  at  de  i 
deres  skikke  og  indretninger  stadig  står  på  et  primitivt 
skythisk  standpunkt.  Deres  samfundsforhold  havde  i 
hvert  fald  i  meget  et  ældgammelt  præg.  Irerne  på  den 
tid  kunde  dårlig  kaldes  en  nation.  Den  statsmæssige 
organisation,  hvortil  de  knyttedes,  var  klanen  eller 
septen.  Den  var  både  sejg  og  løs,  folkelig  og  enevældig. 
Der  holdtes  hyppig  folkemøder  på  høje,  hvor  sager  eller 
tvistigheder  mellem  bylag  og  bylag  eller  mellem  enkelte 
personer  drøftedes,  men  også  mere  lønlige  og  krigerske 
planer.  Høvdingene  valgtes  af  folket.  „Når  en  høvding 
er  død,  kommer  de  sammen  på  et  bestemt  sted  og 
vælger  en  anden,  for  det  meste  ikke  en  af  hans  sønner, 
men  den  ældste  og  dygtigste,  der  er  nærmest  i  slægt 
med  ham,  som  hans  nærmeste  broder  eller  fætter.  Derpå 
vælges  den,  der  er  nærmest  i  slægt  til  at  være  høvdin- 
gens tanist  eller  efterfølger,  hvis  han  lever  sålænge". 
Valget  stadfæstes  med  endel  gamle  ceremonier.  Når 
høvdingen  er  valgt,  har  han  magten  og  stammen  følger 
ham  lydig.  Der  sikres  ham  og  tanisten  jord  og  indtægter. 
Irerne  har  deres  egen  lov,  som  kaldes  Brehon-loyen. 
„Det  er  uskrevne  retsregler,  som  overgives  ved  tradi- 
tion fra  den  ene  til  den  anden ;  den  synes  tit  at  lægge 
megen  billighed  for  dagen,  ved  at  fastslå  hvad  der  er  ret 
mellem  parterne ;  men  i  mange  ting  strider  den  ganske 
både  mod  guds  og  menneskenes  love".  Spenser  er  så- 
ledes meget  forarget  over,  at  i  tilfælde  af  mord  lader 
dommeren,  brehonen,  morderen  slippe  med  at  betale 
en  bøde  til  den  myrdedes  slægt  eller  venner  og  en  endnu 
større  bøde  til  klanhøvdingen  og  dommeren  selv. 

Irerne  lever  mest  af  kvægavl,  og  står  endnu  nomade- 
livet nær.   Deres  vedtægter  fremmer  heller  ikke  fast 

bosættelse.  Jordeje  anerkendes  ikke,  kun  brug  for 
livstid.  Fæstebønderne  får  kun  jord  i  fæste  på  højst  ét 
år,  og  hverken  de  eller  godsherren  ønsker  det  ander- 
ledes. For  herren  plejer  at  udpine  bønderne  på  det 
skammeligste  og  kræver  afgifter  af  dem,  som  han  har 
lyst,  udover  hvad  der  er  vedtaget  mellem  dem.  Bøn- 
derne ønsker  derfor  ikke  at  binde  sig  for  længere  tid; 
ved  at  det  stadig  står  dem  frit  at  gå  deres  vej,  mener 
de,  at  de  kan  holde  herren  noget  i  tømme.  Og  herren 
vil  ikke  have  længere  kontrakter,  fordi  „han  daglig 
venter  omskiftelse  og  forandring  og  svæver  i  forvent- 
ning om  en  ny  verden". 

Det  meste  arbejde  gøres  af  kvinderne;  de  må  sørge 
for  alting  både  i  huset  og  på  markerne.  Mændene  lader 
ofte  hånt  om  arbejde,  navnlig  de,  der  er  gentlemen,  „og 
næsten  alle  Irer  praler  af  at  være  gentlemen,  for  der- 
som de  kan  vise,  at  de  stammer  fra  en  klanhøvding, 
hvad  de  fleste  kan  ved  deres  barders  hjælp,  regner  de 
sig  for  gentlemen  og  foragter  strængt  arbejde,  som  de 
siger  passer  sig  for  bønder,  men  bliver  hestedrenge  eller 
soldater- tjenere  og  vænner  sig  til  våbenbrug  og  til  det 
adelige  tyve -håndværk.  Virkelige  gentlemens  yngre 
sønner  plejer,  såsnart  de  kan  bruge  deres  våben,  at 
samle  3 — 4  løsgængere  om  sig  og  farte  om  i  landet  og 
øve  ondt;  så  får  de  ry  som  dygtige  folk,  der  har  mod  i 
sig,  og  andre  unge  mennesker  flokkes  om  dem,  så  de  kan 
lave  åbent  oprør.  Ligeså  stormændenes  uægte  sønner, 
og  fædrene  bruger  dem  og  deres  skarer  lønlig  til  at 
skade  deres  fjender,  plyndre  deres  naboer,  pine  og  kue 
deres  egne  fribønder,  når  de  ikke  vil  føje  sig  efter  deres 
vUje". 

Landet  vrimler  da  af  løsgængere  og  kvægtyve,  og 
nomadelivet  er  dem  til  god  nytte.  Kvæget  drives  i 
hjorde  på  bjærgene  og  ødeland,  og  der  finder  disse 
gavtyve  tilhold  og  værn ;  dertil  kan  de  bringe  det  kvæg, 
de  stjæler.  Selve  hyrderne  på  disse  steder  barbariscres, 
lever  som  de  lyster,  øver  hvad  ondskab  de  vil,  stjæler 

og  myrder.  Herregårdene  er  samlingssteder  for  alskens 
omstrejfere.  Der  kommer  barderne,  som  holdes  højt  i 
agt;  deres  vers  synges  ved  fester  og  møder  af  visse 
andre  personer,  hvis  hverv  det  er,  og  som  også  lønnes 
rigt  og  nyder  stor  anseelse.  Spenser  har  ladet  nogle  af 
disse  barders  digte  oversætte  for  sig,  og  indrømmer,  at 
der  var  fantasi  og  god  naturpoesi  i  dem;  men  disse  gode 
gaver  misbrugtes  til  at  prise  ondskab  og  last.  Barderne 
lærte  ikke  ungdommen  ære  og  dyd;  men  „hvem  de 
finder  mest  tøjlesløs  i  sit  liv,  dristigst  og  mest  lovløs  i 
dåd,  farligst  og  mest  forvoven  i  al  slags  ulydighed  og 
oprørsk  hang,  ham  forherliger  de  i  deres  vers,  ham 
priser  de  for  folket,  ham  fremhæver  de  som  et  exempel 
for  de  unge  mænd".  Til  herregårdene  søger  endvidere 
carrowSf  spillefugle,  der  øder  hvad  de  vinder  og  betaler 
deres  tab  ved  tyveri,  og  spasmagere,  som  også  er  tyve 
og  slyngler;  de  er  tillige  nyhedskræmmere  og  derfor 
altid  velkomne,  for  Irerne  er  stedse  ivrige  efter  at  spørge 
nyt.  Så  er  der  endelig  krigsmændene,  kerns  og  gallo- 
glasses.  De  er  meget  kække  og  dristige,  hærdede  over- 
for kulde,  sult  og  møje,  stærke  og  hurtige,  årvågne  og 
varsomme,  dødsforagtende.  Men  i  kamptider  bær  de 
sig  dyrisk  og  barbarisk  ad;  de  plyndrer  ven  som  fjende; 
de  stjæler;  de  er  grusomme  og  blodige,  hævngerrige, 
glæder  sig  ved  at  slå  ihjæl;  de  er  tøjlesløse,  sværger 
og  bander,  voldtager  kvinder  og  myrder  børn. 

Der  er  rigelig  brug  for  dem.  Sværdet  er  aldrig  ude 
af  Irernes  hånd,  sålænge  de  har  kræfter  til  at  bære  det 
og  ikke  er  bleven  udasede  af  kampen.  De  er  utæmme- 
lige og  stædige  og  ligger  altid  i  indbyrdes  krig. 

Deres  udrustning  og  krigsførelse  finder  Spenser  meget 
skythisk;  de  har  brede  sværd,  små  buer  og  korte  pile, 
lange  brede  skjolde,  tit  kun  af  flettede  vidjer ;  de  menige 
folk  bruger  iøvrigt  ingen  dækvåben,  ikke  engang  på 
hovedet,  det  værnes  af  deres  glib,  en  tyk  vild  hårdusk, 
som  hænger  ned  over  deres  øjne.  De  drager  ikke  frem 
i  orden,  men  i  forvirrede  hobe,  der  løber  vildt  ind  på 

fjenderne  med  våbenlarm  og  hyl.  Bliver  de  slåede, 
stimer  de  let  fra  hinanden  og  gemmer  sig  i  skove  og 
udørkener,  hvor  det  er  vanskeligt  at  få  fat  på  dem. 
Det  samme  gælder  de  omstrejfende  tyve  og  banditer. 
Spenser  er  meget  arg  på  de  lange  kapper,  Irerne  klæder 
sig  i.  Kappen  er  vel  egnet  tU  at  være  den  fredløses 
hus,  oprørerens  seng,  tyvens  skjul.  Når  den  fredløse 
vandrer  om  i  øde  egne,  huser  den  ham  for  regn  og  blæst 
og  kulde.  Om  sommeren  bær  han  den  løs,  om  vinteren 
hyller  han  den  tæt  om  sig.  Når  oprøreren  flygter  for 
sin  fjende  og  lurer  i  de  tykke  skove  og  snævre  stræder 
og  venter  på  sin  fordel,  er  den  hans  seng.  Skoven  er 
hans  hus  mod  alt  vejr,  og  kappen  hans  sovested;  han 
svøber  den  om  sig  og  dækker  sig  mod  myggene,  som  i 
det  land  plager  de  nøgne  oprørere,  mens  de  gemmer 
sig  i  skoven,  og  sårer  dem  mere  end  deres  fjenders 
sværd  eller  spyd,  som  sjældent  kan  komme  dem  nær. 
Når  de  er  i  knibe  i  kamp,  tjener  den  dem  til  skjold, 
viklet  om  den  venstre  arm,  for  den  er  ikke  let  at  hugge 
igennem.  Den  er  nem  at  bære,  nem  at  kaste  bort,  og 
da  de  ellers  gæme  er  nøgne,  er  den  deres  dt  i  alt  Den 
synes  særlig  opfundet  for  tyvene,  som  kan  gemme  deres 
stjålne  gods  under  den,  og  kommer  de  gennem  en  by, 
trækker  de  den  over  deres  hoved,  så  ingen  kan  kenae 
dem.  Og  et  sværd  eller  en  pistol  kan  også  let  skjules 
under  den.  Kvinden  bær  den  ligeledes ;  de  omstrejfende 
løse  kvindfolk,  mona-shul,  går  om  sommeren  kun  i  deres 
særk  og  kappe;  under  den  dølger  de  deres  skam;  i  den 
svøber  de  deres  unger.  Og  andre  brave  kvinder  kan 
man  se  ligge  og  sove  i  dem  eller  lyske  sig  i  solskinnet. 
Hårdusken,  gliben,  er  også  af  det  onde.  Når  tyven  er 
i  lovens  fare,  skær  han  enten  sin  glib  af,  så  han  bliver 
ganske  ukendelig,  eller  han  trækker  den  langt  ned  over 
sine  øjne,  så  det  bliver  meget  svært  at  skælne  hans 
tyve-fjæs. 

Alle  disse  forhold  gør  livet  surt  nok  for  Irerne  ind- 
byrdes, men  endnu  værre  er  Englænderne  stedt  overfor 

dem.  Det  er  ligeså  vanskeligt  for  dem  at  få  tag  i  Irerne 
som  at  holde  en  ål  ved  halen,  Englænderne  havde  ind- 
ført deres  common-law  i  Irland.  Det  var  en  fejl,  mener 
Spenser;  lovene  bør  tilpasses  efter  det  folks  sæder  og 
forhold,  som  de  skal  gælde,  og  ikke  pålægges  efter  en 
abstrakt  retsregel.  Om  en  lov  er  retfærdig,  må  afgøres 
under  hensyn  til  de  onder,  den  skal  hæmme,  og  til 
statens  sikkerhed.  Den  engelske  lov  passer  ikke  for 
Irland.  Jurysystemet  f .  ex.  I  Irland  bUver  de  fleste  næv- 
ninger naturligvis  Irer;  når  der  nu  er  en  sag  mellem  en 
Englænder  og  en  Irlænder  eller  mellem  regeringen  og 
en  Irlænder,  så  er  det  på  forhånd  givet,  at  Irlænderen 
vil  vinde.  At  juryen  derved  går  mod  sin  ed,  tager  de 
sig  ikke  mere  nær,  end  om  de  drikker  mælk.  Ligeså  i 
andre  forhold  med  de  engelske.  Og  selv  om  de  ikke 
åbent  vil  øve  uretfærdighed,  så  er  de  meget  snedige 
til  at  hitte  på  udflugter  og  rejse  tvivl  og  vride  loven,  så 
man  må  undre  sig  over,  hvor  de  uerfarne  mennesker 
kan  finde  på  alle  de  sindrigheder  og  fiffigheder.  Og  det 
nytter  ikke,  at  øvrigheden  vil  sørge  for  at  få  Englæn- 
dere eller  pålideHge  Irer  til  nævninger;  dels  er  de  ikke 
altid  at  få ;  dels  vil  Irerne  da  skrige  op  om  partiskhed 
og  klage,  at  de  ikke  får  deres  ret;  de  raser  overhovedet 
altid  mod  de  engelske  love,  som  de  siger,  strider  mod 
deres  naturlige  frihed.  Selv  om  juryen  imidlertid  var 
god  nok,  hvad  kunde  det  nytte,  når  de  irske  vidner 
i  sagerne  aldeles  ikke  er  til  at  stole  på;  de  sværger 
gladelig  falsk,  og  deres  herrer  kan  få  dem  til  at  sige, 
hvad  det  skal  være;  Spenser  hørte  en,  der  blev  grebet 
i  falsk  ed,  nok  så  rolig  svare,  at  hans  herre  havde  be- 
falet ham  det,  og  det  var  da  det  mindste,  han  kunde 
gøre  for  sin  herre,  at  sværge  for  ham.  En  ærlig  næv- 
ning, der  gik  mod  en  Irer,  vilde  iøvrigt  få  en  ond  tid 
bagefter;  han  måtte  vente,  at  hans  heste  og  køer  kom 
til  at  gå  sig  en  tur,  om  han  selv  ikke  kom  til  at  lide 
personlig  overlast. 

Også  i  andre  tilfælde  egner  den  engelske  lov  sig 

dårlig  for  Irland.  Efter  common-law  kan  der  ikke  føres 
sag  mod  medskyldige,  før  hovedmanden  er  dømt.  Nu 
hænder  det  tit  i  Irland,  at  en  oprører  eller  fredløs  stjæler 
noget  gods,  som  han  overgiver  til  en  bonde  eller  gentle- 
man, der  måske  væsenlig  lever  af  sådan  hælerforret- 
ning. Den  bestjålne  finder  sit  gods  hos  hæleren  og  kan 
bevise,  hvem  der  har  stjålet  det,  men  han  kan  ikke  få 
ret  over  hæleren,  fordi  tyven  er  over  alle  bjærge.  — 
Hyppig  sker  det  også,  at  en  mand,  der  vil  med  i  et 
oprør,  foretager  en  skin-overdragelse  af  sit  gods ;  går 
det  ham  galt,  mister  han  kun  sit  liv ;  hans  gods  går  til 
hans  cirvinger,  istedetfor  at  hjemfalde  til  staten. 

De  statuter,  der  er  givet  Irland  særlig,  er  heller  ikke 
altid  til  både.  Nogle  er  forældede  og  tåbelige  som  for- 
budet mod  at  bære  overskæg  og  ikke  hageskæg  tillige. 
Andre  kan  synes  fornuftige  nok.  Det  var  irsk  skik,  at 
en  kreditor,  når  han  havde  krævet  debitor  for  gælden 
og  ikke  fået  betaling,  kunde  gå  hen  og  tage  noget  af 
debitors  gods  eller  kvæg  og  beholde  det,  til  han  fik  sin 
betaling.  Det  var  jo  tydelig  selvtægt,  og  den  engelske 
lov  har  gjort  det  strafbart;  men  det  er  sikkerlig  for 
hårdt,  og  skikken  havde  sin  grund  og  rimelighed.  — 
Det  var  sædvane,  at  en  mand  kunde  søge  natteleje  i 
en  anden  mands  hus  eller  gå  ind  i  sine  fæsteres  hus 
og  tage  mad  for  sig  og  sine  folk  og  foder  til  sine  heste. 
Loven  har  gjort  det  til  en  forbrydelse  af  groveste  art. 
Men  også  denne  skik  havde  sin  gode  grund,  da  der 
ingen  kroer  er  i  Irland,  og  det  var  en  af  de  ydelser, 
fæsterne  fra  gammel  tid  skyldte  deres  herre.  En  anden 
lov,  kin-cogish,  gjorde  sept- høvdingen  eller  famiUe- 
hovedet  pligtig  til  at  fremstille  et  medlem  af  septen  eller 
familien,  der  skyldtes  for  en  forbrydelse.  Det  syntes 
meget  fornuftigt  og  nødvendigt,  men  det  havde  den 
skadelige  følge,  at  høvdingens  og  familiehovedets  magt 
og  myndighed  over  septen  og  familien  styrkedes,  mens 
man  netop  burde  have  arbejdet  på  at  svække  den. 

Hovedbrøsten  i  forholdet  mellem  England  og  Irland 


TO  ENGLÆNDERE  I  IRLAND  123 

var,  at  erobringen  af  Irland  aldrig  var  gjort  grundig  og 
varig.  Irland  var  som  en  halvtæmmet  plag,  man  strax  lod 
løs.  Gang  efter  gang  havde  Englænderne  gjort  tog  der- 
over og  kuet  Irerne,  men  når  der  var  bleven  nogenlunde 
ro,  vendte  Englænderne  deres  tanke  til  hjemlige  stridig- 
heder eller  krige  mod  udlandet  og  lod  de  irske  forhold 
passe  sig  selv ;  når  Irerne  så  atter  var  kommen  til  kræfter, 
gik  det  løs  mod  Englænderne  med  overfald  og  hærg- 
ninger og  åbent  oprør,  hvis  lejHghed  gaves,  til  England 
atter  måtte  samle  sig  til  et  slag  mod  Irerne.  Om  Irerne, 
når  de  var  bleven  tvungne  ned,  gav  løfter  for  fremtiden 
og  sluttede  aftaler  og  pagter  med  Englænderne,  havde 
disse  ikke  synderlig  nytte  deraf ;  efter  irsk  tankegang 
kunde  nutiden  ikke  binde  eftertiden,  og  de  nye  slægter 
brød  sig  ikke  det  mindste  om  deres  fædres  løfter. 

Englændernes  herredømme  var  på  den  måde  aldrig 
bleven  grundfæstet  i  Irland.  Udenfor  landet  om  Dublin, 
the  Pale,  var  deres  myndighed  ikke  stor,  når  de  ikke 
havde  magt  tilstede;  og  der  var  egne,  hvor  de  sjældent 
kom  og  så  godt  som  intet  havde  at  sige.  Og  de  Eng- 
lændere, der  under  erobringstogene  fra  Henrik  II.s  tid 
af  havde  fået  land  i  Irland,  blev  ikke  England  til  både. 
Mange  af  dem  er  bleven  mere  lovløse  og  tøjlesløse  end 
de  vilde  Irer  og  mere  hadske  mod  England  end  Irerne 
selv.  De  anglo-irske  stormænd  førte  private  krige  ind- 
byrdes, og  når  en  af  parterne  var  ved  at  ligge  under, 
trak  de  Irerne  over  på  deres  side  for  at  styrke  sig,  men 
styrkede  derved  også  Irerne.  Og  disse  irske  Englæn- 
dere fik  irske  fostermødre^  og  giftede  sig  med  irske 
kvinder,  hvoraf  følgen  blev,  at  de  og  deres  efterkom- 
mere blev  helt  forirskede;  de  talte  irsk  sprog  og  tog 
sig  tit  irske  navne. 

'  Fostermødre  synes  at  have  haft  meget  at  betyde  i  irske  familier,  og  der 
var  et  inderligt  forhold  mellem  dem  og  deres  fostersønner.  Spenser  giver  et 
exempel  derpå:  „I  Limerick,  da  en  kendt  forræder,  MURROGH  O'BriEN,  blev 
henrettet,  så'  jeg  en  gammel  kvinde,  som  var  hans  fostermoder,  tage  hans 
hoved,  mens  han  blev  parteret,  og  hun  sugede  alt  det  blod,  som  løb  ud  af  det, 
og  sagde,  at  jorden  var  ikke  værdig  at  drikke  det,  og  hun  smurte  det  på  sit 
åsyn  og  bryst  og  rev  sig  i  håret  og  råbte  og  skreg  græsselig". 

Spenser  dølger  ikke,  at  mange  af  de  Englændere,  der 
i  hans  egen  tid  kom  til  Irland,  tit  gjorde  ondt  værre. 
Det  var  som  regel  ikke  de  bedste  folk,  der  søgte  til 
Irland  som  nybyggere,  krigsmænd  eller  embedsmænd. 
Soldaterne  plagede  ofte  de  indfødte  hårdt ;  mange  offi- 
cerer, høje  og  lave,  tænkte  mest  på  at  mele  deres  egen 
kage  og  var  ikke  ivrige  efter  at  bringe  en  krig  til  ende, 
der  gav  dem  fortjeneste  og  beskæftigelse;  leverandører 
snød,  og  embedsmænd  udsugede  folket.  I  den  højere 
styrelse  var  der  ingen  enhed  og  fast  plan;  adskillige 
guvernører  tænkte  blot  på  at  gøre  sig  arbejdet  så  nemt 
som  muligt  og  vælte  byrden  over  på  deres  efterfølgere. 

De  religiøse  tilstande  omtaler  Spenser  ganske  kort. 
Irerne  var  jo  alle  papister;  men  på  en  helt  blind  og 
dyrisk  måde.  Ikke  en  af  hundrede  har  mindste  religiøst 
begreb ;  de  kan  måske  plapre  et  pater  noster  eller  ave 
Maria,  men  forstår  ikke  et  ord  af  det.  Og  det  kan  ikke 
bedres,  før  der  er  bragt  ro  tilveje  i  landet;  en  borgerlig 
reformation  må  gå  forud  for  en  kirkelig :  først  lægen, 
så  præsten.  De  irske  præster  er  grumme  uvidende  og 
umoralske;  og  de  engelske  præster,  som  sendes  der- 
over, er  dåriige  folk,  som  ikke  kender  landets  sprog ; 
kcddene  er  usle  og  forholdene  farlige,  så  det  skal  ikke 
lokke  bedre  folk. 

De  irske  tilstande  var  da  alt  andet  end  lystelige  og 
udsigterne  temmelig  fortvivlede-  Der  var  dem,  som 
mente,  at  himlen  havde  skabt  Irland  som  et  tugtens  ris 
for  England,  og  at  man  måtte  ønske  hele  øen  lå  på 
havets  bund.  Der  imod  tager  Spenser  kraftig  til  orde : 
Det  er  menneskens  skik,  når  de  er  fcJden  i  en  dårskab 
eller  deres  handlinger  ikke  lykkes  efter  ønske,  at  give 
himlen  skylden  for  at  dække  over  deres  egne  tåbelig- 
heder og  brøst.  En  alvorlig  rådgiver  bør  ikke  tænke 
noget  så  hårdt  og  vanskeligt,  at  man  ikke  kan  få  bugt 
med  det  ved  visdom;  for  „den  vise  mand  skal  herske 
over  stjærneme",  meget  mere  over  jorden. 

Han  har  da  også  sin  plan  om,  hvorledes  der  skal 

bringes  skik  på  Irland.  Der  skulde  holdes  en  fast  hær, 
godt  lønnet  og  vel  forsynet.  Den  skulde  lægges  i  stærke 
garnisoner  rundt  om  i  landet.  Inden  de  tog  fat  på  at 
kue  oprørerne,  skulde  der  udstedes  en  opfordring  til 
disse  om  at  underkaste  sig.  De,  der  lød  proklamationen, 
blev  modtagne,  også  de,  oprørerne  skød  fra  sig:  oldinge 
og  børn,  kvinder  og  syge ;  men  de  skulde  da  spredes  og 
fordeles  over  andre  egne  i  landet  (hvorved  sept-båndet 
vilde  blive  brudt).  De  trodsige  og  hårdnakkede  rebeller, 
som  blev  i  marken,  skulde  garnisonerne  så  tage  fat  på ; 
der  vilde  ikke  såmeget  blive  tale  om  kamp  med  dem; 
men  de  skulde  jages  ustandselig  og  skånselsløst  navnlig 
om  vinteren,  kastes  som  tennisbolde  mellem  garniso- 
neme.  Derved  vilde  man  hindre  dem  i  at  dyrke  jorden, 
og  de  vilde  miste  deres  kvæg,  og  så  hurtig  gå  til  grunde. 
Når  oprøret  var  kuet,  skulde  garnisonerne  stadig  holdes, 
men  landet  skulde  selv  lønne  dem  efter  et  nærmere 
udviklet  system.  Derpå  kunde  det  civilisatoriske  ar- 
bejde begynde.  Misbrug  skulde  afskaffes  og  lovene 
forbedres ;  der  skulde  bygges  byer  og  indføres  engelske 
kolonister;  agerdyrkning  og  håndværk  skulde  fremmes, 
og  åndslivet  højnes  ved  opdragelse  og  ved  religionen. 
Spenser's  plan  var  ikke  en  digters  utopier;  den  byg- 
gede sagtens  på  de  engelske  embedsmænds  og  offi- 
cerers erfaringer  og  drøftelser,  som  han  havde  lært  at 
kende  i  Irland.  Helt  lod  den  sig  vel  ikke  gennemføre ; 
men  i  meget  gik  man  frem  ad  de  veje,  han  viste.  Da 
Lord  MOUNTJOY  i  1600  kom  over  for  at  tvinge  de  irske 
oprørere,  fulgte  han  egenlig  Spenser's  gamisonerings- 
plan  og  kuede  rebellerne  ved  at  hærge  deres  land  og 
sulte  dem  ud,  og  „Irland  blev  på  den  måde  erobret,  som 
det  aldrig  var  bleven  erobret  før", 

n 

Under  de  første  Stuarter  var  der  temmelig  roligt  i 
Irland;  for  det  18.  årh.  kunde  det  stå  som  Irlands  blomst- 

rende  tid.  Mens  Strafford  styrede,  despotisk  men 
dygtig,  gik  landet  også  frem  i  orden  og  velstand.  Til- 
fredse var  Irerne  dog  ingenlunde;  dels  blev  modsæt- 
ningen mellem  katoliker  og  reformerte  dybere;  men 
navnlig  harmedes  Irerne  bittert  over  de  engelske  kolo- 
nister, der  trængte  dem  bort  fra  deres  jord.  Denne 
kolonisation  var  begyndt  i  Marie  den  blodiges  tid  og 
fortsattes  under  hendes  efterfølgere;  men  det  blev  især 
Jakob  I.,  der  sendte  en  mængde  skotske  og  engelske 
nybyggere  ind  i  Tyrone's  og  Tyrconnel's  konfiskerede 
lande. 

Kampen  mellem  konge  og  parlament  i  England  gav 
Irerne  lejlighed  til  hævn.  1641  faldt  de  over  nybyg- 
gerne i  Ulster,  forjog  og  mishandlede  og  myrdede  dem 
i  tusindvis.  I  England,  hvor  rygtet  overdrev  de  dræbtes 
tal  til  30,000,  blev  forbitrelsen  dyb ;  og  da  kongen  var 
slået  ned,  kom  gengældelsen  frygtelig  med  Cromwell's 
tog;  Irerne  huggedes  ned  i  massevis,  3  af  de  4  irske 
provinser  konfiskeredes  og  nye  skarer  af  engelske  ind- 
vandrere bredte  sig.  Under  Jakob  II.s  tog  1689  stod 
Irerne  på  hans  side,  men  han  blev  slået  ved  Boyne  og 
1691  var  Irland  atter  kuet. 

Irerne  var  nu  tvungne  ned  i  stor  elendighed ;  det  var 
de  indvandrede  Englændere,  som  rådede:  efter  ord- 
ningen under  Karl  II.  var  Va  af  irsk  land  på  de  refor- 
mertes hænder.  Man  skulde  da  vente ,  at  England  af 
al  kraft  vilde  støtte  og  fremhjælpe  Anglo-Irerne ;  men 
det  gik  tvært  imod ;  man  handlede  stadig  med  Irland 
som  med  et  erobret  land,  skønt  det  gik  ud  over  erob- 
rerne ;  de  engelske  politikere  var  ivrige  efter  at  udbytte 
det,  og  de  engelske  købmænd  og  godsejere  vilde  ikke 
have  Irland  til  at  gå  dem  i  bedene.  Kvægavlen,  landets 
vigtigste  indtægtskilde,  blev  stoppet  ved  Karl  II.s  love 
1665  og  1680,  der  forbød  indførsel  til  England  af  irsk 
kvæg  og  kvægprodukter.  Irlænderne  lagde  sig  da  efter 
uldindustri,  men  den  blev  slået  ned  ved  en  lov  1699  med 
udførselsforbud.  Skibsfart  hæmmedes  ved  navigations- 

loven,  så  Irlænderne  havde  ikke  mere  nytte  af  deres 
gode  havne  „end  en  mand  i  fængsel  af  en  smuk  ud- 
sigt". Bondealmuen  levede  i  den  yderste  elendighed, 
halvnøgne,  af  ussel  føde  i  ynkelige  lerhytter.  De  store 
godsejere,  der  altid  boede  i  England,  lod  deres  forval- 
tere udpine  fæsterne  til  den  sidste  hvid;  de  mindre 
herremænd  udsugede  også  deres  bønder,  for  at  få  penge 
til  deres  yngre  sønner,  som  de  ikke  kunde  få  anbragt 
i  embederne  eller  lade  blive  købmænd.  De  embeder, 
som  gav  noget  af  sig,  fik  folk  fra  England ;  en  mængde 
penge  gik  til  sinekurer  for  andre  Englændere.  Nøden 
på  landet  drev  en  masse  tiggere  og  tyve  til  byerne. 

Det  billede,  samtidige  skrifter  giver  af  de  irske  til- 
stande, er  meget  mørkt,  måske  noget  for  mørkt.  Idel 
fattigdom  kunde  der  dog  ikke  være,  når  der  årUg  ind- 
førtes vin  for  en  ^  30,000  og  te,  kaffe  og  chokolade  for 
5  gange  såmeget.  Indførslen  fra  England  af  kniplinger, 
silke,  bomuldstøj  og  klæde  regnes  til  en  i*  400,000.  Uld- 
industrien vedblev  da  også  trods  forbudet;  man  drev 
en  livlig  smughandel  på  fastlandet  med  uldvarer ;  nogle 
år  efter  forbudet  udførtes  der  på  den  måde  4  gange  så 
meget  som  tidligere  på  lovlig  vis.  Alligevel  havde  Ir- 
lænderne grund  nok  til  at  klage;  men  de  gjorde  heller 
ikke  videre  end  at  klage.  De  ynkelige  Irer  havde  na- 
turlig nok  ingen  hu  i  sig ;  og  Englænderne  i  Irland  følte 
sig  for  afhængige  af  det  engelske  parlament,  til  at  de 
turde  rejse  en  virksom  modstand  mod  undertrykkelsen. 

Når  en  sådan  kom,  skyldtes  det  JONATHAN  SWEFT. 
Han  havde  i  de  sidste  år  af  dronning  Annes  regering 
været  mægtig  i  England  som  pennefører  for  Torymini- 
strene.  Efter  deres  fald  drog  han  i  1714  som  en  slagen 
mand  til  Irland  for  at  røgte  sit  embede  som  domprovst 
ved  St.  Patrick  i  Dublin.  Han  fik  ingen  god  modtagelse 
dér;  byen  var  whig,  og  han  måtte  døje  hån  og  overlast. 
Han  var  heller  ikke  glad  ved  Irland ;  han  vilde  dø  der- 
ovre „som  en  forgiftet  rotte  i  et  hul";  Irlænderne  kaldte 
han  et  folk  af  trælle,  som  enten  var  fæ  eller  slyngler. 

Han  passede  nogle  år  sit  hverv  i  stilhed;  men  politi- 
keren i  ham  kunde  ikke  være  ligegyldig  overfor  de 
irske  forhold,  som  han  nu  levede  sig  ind  i,  og  han 
skærpede  sin  pen  til  en  kamp  for  Irland. 

Det  var  ham  sikkert  en  svir  at  få  lejlighed  til  at  fejde 
mod  sine  sejrrige  modstandere,  whiggerne  og  WalpolE  ; 
men  det  var  virkelig  også  statsmanden,  der  harmedes 
over  misstyret  i  Irland,  og  borgeren,  der  krævede  sin 
poUtiske  ret,  og  under  hans  rolige  logik  og  hvasse  satire 
brændte  der  en  ægte  medfølelse  med  elendigheden  i 
Irland. 

Han  kom  frem  1720  med  et  Ulle  anonymt  skrift:  „Et 
forslag  om  almindelig  brug  af  irske  manufakturer". 
Æmnet  er  væsenlig  det  engelske  forbud  mod  udførsel 
af  irske  uldvarer.  Tonen  er  meget  stilfærdig  og  skikke- 
lig ;  men  meningen  er  kraftig  nok ;  han  vil  ikke  klynke, 
men  slå  igen :  når  vi  ikke  må  bringe  vore  varer  til  Eng- 
land, lad  os  så  blive  enige  om,  at  vi  vil  ikke  bruge  de 
engelske  varer;  lad  os  klæde  os  i  vore  egne  uldvarer. 
Det  var  altså  en  slags  boycotning,  han  foreslog.  Re- 
geringen vejrede  strax  fare  i  det  lille  skrift;  bogtryk- 
keren blev  anklaget,  men  juryen  vilde  trods  dommerens 
ihærdighed  ikke  idømme  straf  for  skriftet,  og  regeringen 
måtte  lade  sagen  dø  hen.  Swift  gentog  senere  atter  og 
atter  sit  forslag,  men  det  fik  næppe  større  praktisk  be- 
tydning: damerne  vilde  ikke  opgive  deres  engelske 
pynt,  og  væverne  vilde  ikke  forpligte  sig  til  at  yde  godt 
irsk  klæde. 

Et  par  år  efter  åbnede  Swift  et  nyt  angreb  med  kraf- 
tigere virkning.  Der  klagedes  over  mangel  på  småmønt 
i  Irland.  1 1722  fik  da  en  engelsk  jærnhandler  WoOD  ved 
kgl.  patent  ret  til  at  præge  kobberpenge  for  i*  108,000 
til  brug  i  Irland  (det  vil  sige :  det  var  egenlig  kongens 
elskerinde,  hertuginden  af  Kendal,  som  fik  retten,  men 
hun  solgte  den  til  Wood  for  i*  10,000).  Efterretningen 
om  denne  bevilling  vakte  almindelig  uro,  misnøje  og 
harme  hos  Irlænderne,  og  det  irske  parlament  og  stats- 

råd  nedlagde  stærk  indsigelse  mod  den.  Walpole  lod 
da  en  engelsk  kommission  undersøge  sagen:  den  af- 
viste de  irske  klagemål,  der  trods  opfordring  ikke  blev 
godtgjorte,  lod  ISAAC  NEWTON  og  andre  møntkyndige 
prøve  Wood's  penge,  der  fandtes  kontraktmæssige,  og 
sammenligne  dem  med  ældre  irske  kobbermønter,  der 
også  var  prægede  af  private  folk  efter  kgl.  bevilling. 
Det  bestemtes  derhos,  at  Wood  kun  skulde  udmønte 
for  r  40,000.  Der  blev  alligevel  det  tilbage,  at  Wood's 
penge,  selv  om  de  var  bedre  end  de  ældre,  var  ringere 
end  de  engelske,  at  betalingen  til  hertuginden  af  Kendal, 
som  var  en  offenlig  hemmelighed,  gav  dem  en  ilde 
duft ;  men  navnUg,  at  Irland  ikke  var  taget  med  på  råd 
i  sagen  og  ikke  fik  lov  selv  at  slå  sin  egen  mønt. 

Imidlertid  var  det  venteligt,  at  Irlænderne,  nu  da 
England  virkeHg  havde  givet  en  hel  del  efter,  vilde 
falde  til  føje:  af  „poverty  and  lowness  of  spirit",  af 
frygt  for,  at  England  vilde  tvinge  dem  til  at  tage  mod 
pengene,  af  mangel  på  indsigt  i  deres  ret.  Swift  hin- 
drede dette  ved  sine  „Drapiers  letters"  (1724).  Han 
trådte  frem  som  „M.  B.,  klædekræmmer",  med  et  brev 
til  menigmand  i  Irland.  Det  var  skrevet  jævnt  og  almen- 
fattelig, med  hans  vante  vægtige  logik  og  jotunalistiske 
behændighed,  solidt  og  faktisk.  Han  kastede  sig  over 
den  ulykkelige  Wood  og  hans  penge  og  malede  fanden 
på  væggen  i  de  mørkeste  farver,  hvis  de  usle  kobber- 
mønter kom  ind  i  landet.  Men  det  var  der  råd  for. 
Wood's  patent  lød  på,  at  hans  penge  „skulde  modtages 
som  kurante  penge  af  sådanne,  som  skal  eller  vil,  fri- 
villig og  af  egen  drift,  og  ej  anderledes,  modtage  dem 
i  det  nævnte  kongerige  Irland".  Det  holdt  klædckræm- 
meren  sig  til:  „eders  store  trøst  er,  at  ligesom  Hs.Maj.s 
patent  ikke  nøder  jer  til  at  tage  disse  penge,  således 
har  lovene  ikke  givet  kronen  magt  til  at  tvinge  under- 
såtterne til  at  tage  hvad  penge  kongen  behager"  (men 
kun  guld  og  sølv).  Lad  derfor  Wood  beholde  sine 
kobberskillinger;  nægt  at  tage  mod  dem. 

I  de  to  følgende  breve  vendte  han  sig  mod  den  en- 
gelske kommissions  rapport,  før  og  efterat  den  var 
off enliggjort,  og  gennemkritiserede  og  flænsede  den  af 
hj  ærtens  lyst.  Som  i  angrebet  på  Wood  overdriver  han 
her  og  vrider  tingene  til,  men  han  gør  det  så  tilforladelig, 
som  om  han  gav  urokkelige  kendsgerninger.  Tillige 
fører  han  kampen  ud  over  de  sølle  halfpence  til  en  mere 
principiel  grund.  At  slå  Wood  ned  er  en  underordnet 
sag,  at  hævde  Irlændernes  ligeret  med  Englænderne  er 
det  væsenlige.  Som  Shylock  spørger  han:  „Var  Irlands 
folk  ikke  fødte  ligeså  fri  som  Englands?  Hvordan  har 
de  forspildt  deres  frihed?  Er  deres  parlament  ikke 
ligeså  god  en  folkerepræsentation  som  det  i  England? 
Og  har  deres  statsråd  ikke  ligeså  stor  eller  større  del 
i  styrelsen  af  off  enlige  sager?  Er  de  ikke  undergivne 
den  samme  konge?  Skinner  den  samme  sol  ikke  på 
dem?  Og  har  de  ikke  den  samme  gud  til  deres  be- 
skytter? Er  jeg  en  frimand  i  England  og  bliver  jeg  en 
slave  på  6  timer  ved  at  tage  over  kanalen?" 

I  det  4,  brev  „til  hele  Irlands  folk"  går  han  videre  ad 
samme  vej.  Han  viser  hen  til,  at  kongens  prærogativ 
har  sine  grænser;  han  indskærper  Irlænderne,  at  „de 
bedste  Englændere  kun  er  vore  med-undersåtter,  ikke 
vore  herrer".  „En  stor  fortjeneste  er  jeg  viss  på  vi  har, 
som  de  af  engelsk  fødsel  ikke  kan  gøre  sig  til  af:  at 
vore  forfædre  tvang  dette  rige  til  lydighed  mod  Eng- 
land; hvorfor  vi",  siger  han  bittert,  „er  bleven  lønnet 
med  et  værre  klima,  med  den  forret  at  blive  styret  efter 
love,  vi  ikke  har  givet  samtykke  til,  en  ødelagt  handel, 
et  overhus  uden  myndighed,  udelukkelse  fra  næsten 
alle  bestillinger,  og  frygten  for  Wood's  halvskillinger". 
Han  protesterer  hæftig  mod,  at  Irland  kaldes  et  „af- 
hængigt" rige,  og  trættes  ikke  af,  at  „holde  den  ånd 
levende  og  frisk,  der  i  så  god  tid  er  vakt  iblandt  jer, 
og  at  lade  jer  se,  at  I  efter  guds  og  naturens  og  natio- 
nernes og  jert  eget  lands  love  er  og  bør  være  så  frit  et 
folk  som  eders  brødre  i  England". 

Det  var  et  trompetstød,  der  blev  hørt  og  gav  genlyd. 
Regeringen  prøvede  sine  magtmidler  mod  klædekræm- 
meren.  Der  lovedes  300  pund  til  den,  der  angav  for- 
fatteren ;  gud  og  hvermand  kendte  ham,  men  ingen  vilde 
røbe  ham.  Trykkeren  blev  tiltalt,  men  stor-juryen  fri- 
kendte ham  med  glans.  Swift  fortsatte  med  nye  breve ; 
røret  lagde  sig  ikke;  Wood's  penge  blev  stadig  afviste, 
og  Walpole  måtte  tilsidst  give  sig  og  trække  dem  til- 
bage. Swift  havde  sejret,  og  han  havde  gjort  mere; 
han  havde  samlet  Irlænderne  til  modstand  mod  engelske 
overgreb  og  vakt  en  irsk  nationalfølelse,  som  holdt  sig. 

Irlænderne  paaskønnede  den  kamp,  han  havde  ført 
for  dem:  klædekræmmeren  havde  frelst  dem  og  lært 
dem  at  være  patrioter;  han  blev  æresborger  i  Dublin 
og  andre  byer;  der  blev  slået  medaljer  med  hans  billed, 
og  det  vævedes  på  lommetørklæder;  alle  blottede  ho- 
vedet, når  han  gik  på  gaden,  og  hans  fødselsdag  fejredes 
som  en  nationalfest.  Lang  tid  efter  kunde  irske  friheds- 
kæmper påkalde  hans  ånd,  og  hans  navn  er  stadig 
bleven  holdt  højt  i  ære  af  Irerne.  Der  fortaltes  nylig 
om  en  irsk  bonde,  som  kaldte  sin  hoppe  M.D.\  da  man 
spurgte  ham,  hvor  han  havde  det  navn  fra,  undrede 
han  sig  meget  over,  at  man  ikke  vidste,  at  saadan 
kaldte  the  Dåne  [the  dean ,  domprovsten)  sin  veninde 
Stella  (i  brevene  til  hende). 

Men  igrunden  var  Swift  slet  ikke  de  keltiske  Irers 
mand.  Han  kunde  ikke  andet  end  føle  medlidenhed 
med  deres  ynkelige  nød  —  den  brænder  under  hans 
frygteligste  satire,  det  „beskedne  forslag"  om,  at  Irerne 
skulde  opdrætte  deres  børn  til  en  billig  og  nærende 
nationalføde  —  men  han  følte  lede  og  ringeagt  for  dem 
og  ønskede  dem  anglicerede.  I  Drapiers  letters  (VII) 
kræver  han,  „at  der  skal  gøres  virksomme  skridt  til  at 
civilisere  den  fattige  slags  af  vore  indfødte  i  alle  de 
dele  af  riget,  hvor  der  findes  Irer  i  mængde,  ved  at 
indføre  blandt  dem  vort  sprog  og  vore  sædvaner,  i 
mangel  af  hvilke  de  lever  i  den  yderste  uvidenhed, 

9* 

barbari  og  fattigdom  og  helt  går  op  i  dovenskab,  gri- 
seri og  tyveri".  I  overensstemmelse  med  denne  tanke 
vilde  de  C/zar/er-skoler  virke,  der  grundlagdes  en  halv 
snes  år  senere  „for  at  fri  tusinder  af  fattige  børns  sjæle 
fra  farerne  ved  papistisk  overtro  og  afgudsdyrkelse  og 
deres  legemer  fra  dovenskaben  og  tiggeriets  elendig- 
hed", —  skoler,  som  vakte  Irernes  dybe  forbitrelse. 
Swift  var  vel  født  i  Dublin,  men  der  var  ikke  irsk  blod 
i  ham ;  hans  ånd  og  natur  var  udpræget  engelsk.  Den 
kamp,  han  førte,  var,  som  han  stærkt  fremhæver,  de 
engelske  Irlænderes:  „det  er  det  ægte  engelske  folk  i 
Irland,  som  vægrer  sig  ved  at  tage  mod  Wood's  penge, 
skønt  vi  anser  det  for  givet,  at  Irerne  også  vil  gøre  det". 
Og  det  var  det  engelske  selvstyre-ideal,  der  fyldte  ham 
i  kampen  mod  England. 

ALEXANDER  BUGGE 

NAAR  JEG  TÆNKER  PAA  IRLAND,  DA  MINDES 
jeg  helst  en  færd  op  til  Glendalough  „de  to  sjøers 
dal"  et  stykke  syd  for  Dublin.  Luften  er  mættet  med 
dis  og  væte,  saa  lys  og  skygge  skifter  ustanselig  og 
gir  landskapet  et  fortryllet,  halvt  uvirkelig  præg.  Sort 
næsten  flyter  elven  dypt  nede  i  den  trange  dal;  paa 
begge  sider  og  op  over  aasen  vokser  herlige  løvtrær ; 
sølvbøkens  graahvite  blad  staar  vidunderlig  vakkert 
mot  den  grønne  skog.  Opover  stammerne  slynger  ved- 
benen  sig  og  breder  sig  ut  over  skogbunden,  som  er 
dækket  av  en  næsten  urskogsfrodig  underskog  med 
kristtorn,  gyvel  og  andre  eviggrønne  planter  og  busker. 
Somme  steder  utvider  synskredsen  sig  og  vi  ser  aas  bak 
aas  i  rosenrødt  skjær  av  lyngblomsterne,  som  dækker 
fjeldsiderne  fra  dér  hvor  skogen  holder  op.  Indtrykket 
av  at  vi  reiser  gjennem  et  fortryllet  eventyrland  blir 
endnu  sterkere,  naar  vi  kjører  gjennem  mennesketomme 
landsbyer  —  de  blev  forladt  efter  de  store  hungersaar 
i  1840aarene,  da  nær  halvdelen  av  Irlands  befolkning 
utvandret  til  Amerika.  —  Tilsidst  kommer  vi  frem  til 
den  gamle  munkeby,  som  er  reisens  maal.  Endnu  staar 
ved  den  stille  sjø  den  mer  end  tusen  aar  gamle  enkle 
stenkirke  og  det  høie  rundtaarn,  som  munkene  flygted 
op  i  naar  vikingerne  kom  forat  herje  og  brænde.  Men 
ogsaa  her  ligger  alting  øde.  Ingen  abbed  messer  i  kir- 
ken. Ingen  flittige  munke  skriver  i  vidunderlige  billed- 
prydede  skindbøker,  videnskapelige  avhandlinger  eller 

fortællinger  om  fædrenes  daad  og  med  smaa  vers  ind- 
imellem om  skjønheten  ute  i  naturen  og  om  fuglenes 
sang.  Ingen  eneboer  bor  længer  i  St.  Kevins  hule  høit 
oppe  over  den  anden  lille  sjø  med  dens  mørkbrune 
vand  dypt  inde  i  skogen. 

Menneskene  har  været  haarde  mot  Irland.  Først 
Irerne  selv,  hvis  samfund  like  fra  den  ældste  tid  var 
tømret  saa  underlig  løst  og  fuldt  av  splid  og  ufred.  Men 
endda  værre  har  de  fremmede  været.  Vikingerne  har 
herjet  og  plyndret,  ranet  kirker  og  klostre,  ja  skaanet 
end  ikke  de  ærværdige  heltegrave  under  jorden  og  førte 
Irernes  blomstrende  unge  kvinder  og  mænd  bort  i  træl- 
dom. Engelskmændene  har  heller  ikke  altid  faret  lem- 
pelig frem.  Men  det  er  ikke  underlig  at  Erins  grønne  ø 
øver  en  dragning  paa  Nordens  folk,  som  bare  kan 
sammenlignes  med  Italiens,  rik  og  blomstrende  som 
øen  tidlig  i  middelalderen  var,  fuld  av  skjønne  kvinder 
og  med  en  høi,  aandelig  kultur.  „Lykkelig  og  rik  er 
jorden",  skriver  GiRALDUS  Cambrensis  i  sin  bok  om 
Irland  i  slutningen  av  1 180-aarene,  „det  er  det  mest  tem- 
pererede av  alle  land ;  næsten  alle  aarstider  eier  vaarens 
ynde".  „None  other  but  a  very  Paradise,  delicious  of 
all  pleasaunce,  to  respect  and  regard  of  any  other  land 
in  this  world",  heter  det  i  1536.  Her  mindet  de  dype 
fjorde  og  dalene  og  fjeldene  om  hjemmet,  kysten  med 
dens  ædle  linjer,  luften,  veirliget  og  plantevæksten  fik 
dem  til  at  drømme  om  Syden.  Derfor  var  det,  at  Nord- 
mændene valgte  sig  Erin,  da  vikingetogenes  rivende 
strøm  begyndte. 

Men  hvad  betydning  har  disse  færder  hat  for  Irland? 
I  Nordengland  f aar  vi  et  sterkt  indtryk  af,  at  Dansker  og 
Nordmænd  har  været  med  at  skape  den  britiske  nation, 
og  endda  sterkere  er  dette  indtryk  paa  øen  Man  med 
den  runestener  med  billeder  av  aser  og  sagnhelter  og 
paa  Orknøeme  og  Shetlandsøerne,  hvor  det  endnu  for 
150  aar  tilbake  blev  talt  „Norn"  og  hvor  sproget  den 
dag  idag  vrimler  av  norske  ord,   I  Irland  føler  vi  ikke 


DET  NORDISKE  ELEMENT  I  IRLAND  135 

saa  umiddelbart  betydningen  av  det  nordiske  element. 
Nordboerne  nævnes  nok  ofte  i  irske  sagn.  Rundt  om 
paa  øen  findes  der  høider,  som  har  været  befæstet  i 
forhistorisk  tid  og  som  kaldes  Dånes'  hills.  De  har  dog 
intet  med  Dansk  at  gjøre.  Navnet  er  kommet  ind  paa 
grund  av  likheten  med  Tuatha  De  Danann,  et  mytisk 
folk  som  i  forhistorisk  tid  skal  ha  boed  i  Erin  og  fordi 
Englænderne  altid  kalder  vikingerne  for  Dånes,  Irerne 
bruker  fremdeles  navnet  L  ochlannach ,  en  mand  fra  Loch- 
lann  eller  Norge",  men  det  de  vet  om  Lochlanns  mænd 
er  ikke  meget.  Det  fortælles,  at  de  brygget  øl  av  røs- 
lyng (heather)  og  man  taler  endda  om  beoir^  lochlannach 
(„norsk  øl").  Det  er  omtrent  det  hele.  Er  det  kanske 
rigtig  som  JOHANNES  Steenstrup  siger  i  sit  grundlæg- 
gende verk  „Normannerne"  (II,  s.  147),  at  „Vikingetogene 
fremtræder  paa  Irland  med  en  helt  anden  Karakter  end 
i  de  angelsaksiske  Lande"  ?  Er  det  sandt,  at  Nordboerne 
i  Irland  ikke  levet  som  agerdyrkende  fredens  mænd, 
men  bare  i  byerne  av  skibsfart  og  handel?  Er  dette 
rigtig,  da  kan  vi  forstaa,  at  vikingetogene  og  de  nordiske 
riker  i  Irland  spiller  en  saa  liten  rolle  i  moderne  irsk 
historieskrivning  og  selv  av  de  bedste  kjendere  som 
Mrs.  Green  i  det  interessante  arbeide  „The  Making 
of  Ireland  and  its  Undoing"  bare  nævnes  som  noget 
forbigaaende,  som  ikke  har  sat  dypere  spor  efter  sig- 

Der  er  ting,  som  tyder  paa,  at  vikingefærderne  til  Ir- 
land er  begyndt  længe  forut  for  den  saakaldte  vikinge- 
tid. Stedsnavn  viser,  at  Nordmænd  alt  paa  600-  og 
700  tallet  maa  ha  sat  paa  Orknøerne  og  Shetlandsøerne ; 
irske  annaler  fortæller,  at  konger  i  Skotland  i  579,  681 
og  708  gjorde  hærtog  til  Orknøerne,  uten  tvivl  for  at 
vinde  dem  tilbake. 

Arkæologiske  fund  synes  at  vise,  at  Nordmændene 
alt  før  vikingetiden  har  sat  bo  paa  Hebriderne,  Den 
17.  april  617  blev  klostret  paa  øen  Eig  i  de  sydlige  He- 
brider  „fuldstændig  her  jet  av  en  flaate  som  kom  over 

*  Irsk  beoir  „øl"  er  laant  fra  det  ensbetydende  oldn,  bjorr. 

havet"  og  abbeden  dér  dræpt  med  150  munker.  Herfra 
fulgte  flaaten  nordkysten  av  Irland  til  Tory  Island,  som 
ifølge  irske  annaler  samme  aar  blev  herjet  av  en  stor 
„flaate  fra  havet".  Denne  flaate,  som  i  617  herjet  ved 
kysterne  av  Skotland  og  Irland,  kan  ikke  ha  tilhørt 
Pikterne ;  for  de  var  alt  blit  kristne.  Den  maa  ha  kom- 
met enten  fra  Norge  eller  fra  Orknøerne.  Men  varige 
spor  har  disse  ældste  vikingefærder  ikke  efterlat  sig.  — 
Et  nyt  avsnit  i  Irlands  saga  begynder  i  794.  Da  blev, 
fortæller  de  samtidige  Ulsterannaler,  „alle  Britanniens 
øer  her  jet  av  hedninger".  Aaret  efter  melder  de  om 
herjinger  ved  kysten  nord  for  Dublin  og  snart  følger 
slag  i  slag  en  endeløs  række  bud  om,  at  vikingerne  har 
gjort  overfald  paa  kysterne  av  Irland.  I  førstningen 
kom  de  bare  for  at  herje  og  plyndre,  men  for  hvert  aar 
vokser  deres  skarer;  de  kommer  mest  fra  de  skotske 
øer,  seiler  op  over  elvene  ind  til  de  herlige  bygder  i 
Mellem-Irland  og  sætter  sig  fast  ved  alle  havnene  rundt 
kysten.  Det  heter  i  en  gammel  krønike :  „Sjøen  spyet 
op  floder  av  fremmede  over  Erin,  saa  der  var  ingen 
havn,  ingen  landingsplass,  ingen  fæstning,  ingen  borg, 
intet  vern  uten  flaater  av  vikinger  og  sjørøvere".  Der 
gik  ikke  lang  tid  før  vikingerne  hadde  sat  sig  fast  og 
bygget  skanser  ved  alle  de  store  sjøene  inde  i  Irland 
fra  Lough  Neagh  og  syd  til  Lough  Derg,  og  derfra  svær- 
met de  ut  over  hele  øen.  Ved  kysten  grundet  de  borger 
og  byer;  Dublin  i  841,  Limerick  ved  omtrent  samme 
tid,  Cork  litt  før  848;  Waterford,  Wexford  og  Arklow 
følger  efter. 

Vikingerne  hadde  i  førstningen  opereret  uten  samlet 
plan,  hver  under  sin  høvding.  Men  nu  kommer  det 
orden  og  plan  i  ledelsen.  Den  gamle  krønike  om  „Irernes 
kamp  med  de  fremmede"  („War  of  the  Gaedhil  with 
the  Gaill"),  som  er  en  hovedkilde  til  vikingefærdernes 
historie  i  Irland,  fortæller  for  omkr.  aar  838:  „Derefter 
kom  der  en  stor  kongelig  flaate  til  det  nordlige  Irland 
under  TURGÉS  og  han  tok  kongedømme  over  de  frem- 

mede  i  Irland".  Turges  blev  med  andre  ord  den  første 
konge  over  vikingerne  i  Irland.  Han  er  det,  som  bygger 
borgen  i  Dublin.  Hans  maal  var  at  vinde  hele  Erin  og 
gjøre  det  til  et  hjem  for  asadyrkere.  I  Armagh,  den 
fornemste  helligdom  i  Erin,  jog  han  abbeden  bort  og 
gjorde  kirken  til  et  hedensk  gudehov;  han  forestod  selv 
ofringerne  dér  og  Otta  (d.  e.  Ottkatla?),  hans  hustru,  i 
Clonmaenois,  den  anden  helligdom  i  Erin.  Det  saa 
næsten  ut  som  om  Odin  og  Tor  skulde  fortrænge  den 
hvite  Krist.  Men  tilsidst  blev  Turges  fanget  og  druknet 
i  Lough  Owel  (845).  Turges  er  det,  som  har  grundlagt 
vikingernes  vælde  i  Irland.  Han  naadde  vel  ikke  sit 
maal  at  vinde  hele  Erin.  Men  efter  hans  tid  finder  vi 
Nordboer  bosat  langs  hele  østkysten  av  Irland  med 
hovedstad  i  DubUn  og  flaatestationer  og  nybygder  oppe 
i  Ulster  og  sydover  i  Arklow  og  Wichlow,  langs  syd- 
kysten med  midtpunkter  i  Waterford  og  Cork,  langs 
vestkysten  med  hovedsæte  i  Limerick  og  inde  i  landet 
særlig  i  det  sydlige,  i  Munster  og  Tipperary.  Ingen 
under,  at  Turges  eller  Turgesius  levet  længe  i  mindet 
i  Irland.  Historieskriveren  Giraldus  Cambrensis  (Ge- 
rald de  Barri),  som  HENRIK  II  sendte  over  til  Irland  for 
at  studere  øen,  har  i  1188  skrevet  en  „Irlands  topografi" 
(Topographia  Hibernica),  et  av  de  mest  underholdende 
skrifter  i  engelsk  literatur  fra  middelalderen.  Dér  for- 
tæller han  bl.  a.,  at  Turgesius  har  undertvunget  Irland 
og  rundt  om  paa  øen  bygget  skanser  og  borger,  som 
endda  vises.  Navnet  Turges  svarer  til  oldnorsk  purgestr 
(Torgest).  I  de  islandske  sagaer  kaldes  han  derimot 
porgils  og  gjøres  til  søn  av  HARALD  HaarfAGRE.  Dette 
maa  komme  av,  at  sagaskriveme  eller  snarere  deres 
hjemmelsmænd  har  hørt  navnet  i  dets  irske  og  ikke  i 
dets  gammelnorske  form.  „Gjengivelsen av  Turgesmed 
oXÅn.  porgestr  blir",  siger  prof.  MarstrANDER,  „ogsaa 
fra  et  sproglig  synspunkt  let  forstaalig,  om  man  antar, 
at  Turges  ogsaa  har  dannet  en  gen.  Turgis,  dat.  Turgis 
efter  irsk  mønster".  Der  er  en  merkelig  likhet  mellem 

Giraldus'  fortælling  om  Irlands  undere  og  den  tilsva- 
rende skildring  i  „Kongespeilet",  dette  vigtige  norske 
kulturdokument  fra  1 200-  tallet.  Forfatteren  av  „ Konge- 
speilet  maa  ha  hørt  de  samme  fortællinger  om  Irland 
som  Giraldus  og  har  da  ogsaa  hørt  om  Turges ;  derved 
er  han  blit  kjendt  i  Norge  og  saa  kommet  ind  i  Heims- 
kringla.  Søn  av  Harald  Haarfagre  kan  han  efter  tiden 
ikke  ha  været.  Mulig  har  han  tilhørt  Ynglinge  ætten ; 
det  gjorde  ialfald,  synes  det,  de  senere  konger  i  Dublin. 
Hans  hjem  vcu-  dog  næppe  Vestfold,  men  snarere  det 
sydvestHge  Norge,  Hordaland  eller  Rogaland.  At  han 
og  de  vikinger,  som  kom  med  ham,  var  Normænd,  for- 
tæller Giraldus  Cambrensis  efter  traditionen  paa  hans 
tid.  Det  ældste  irske  navn  paa  vikingernes  hjemland 
er  Hiruath ;  det  svarer  til  det  ældste  angelsaksiske  navn 
derpaa,  Hereåaland,  og  forklares  som  en  omformning 
av  Hgråar,  indbyggerne  av  Hordaland  i  det  sydvestlige 
Norge.  Siden  blir  Lochlann  det  almindelige  land;  det 
forklares  som  en  omformning  av  Rogaland,  Hordalands 
nabofylke  i  syd.  Dette  stemmer  med  de  sproglige  re- 
sultater som  professor  Carl  Marstrander  er  kommet 
til  i  sit  grundlæggende  arbeide  „Bidrag  til  det  norske 
sprogs  historie  i  Irland"  ^ 

Som  Resultatet  av  hans  undersøkeiser  siger  Mar- 
strander: „Av  dansk  sprog  har  det  ikke  lykkes  mig  at 
finde  noget  sikkert  spor  i  irsk.  Derimot  viser  mate- 
rialet en  række  sproglige  eiendommeligheter  som  ikke 
alene  er  fuldt  avgjørende  for  sprogets  norske  karakter, 
men  som  endog  tillater  os  at  bestemme  det  som  et 
typisk  sydvestnorsk  maalføre,  nær  beslægtet  med  de 
norske  dialekter  paa  de  skotske  øer,  Færøerne,  Jæren 
ogAgder".  I  ældre  skrifter  brukes  ioruien  Lochlannach 
ogsaa  ordet  Gafl,  som  egt.  betyr  en  Gallier;  efter  1170 
brukes  dette  navn  ogsaa  om  en  Engelskmand.  Da  yi- 
kingetogene  begyndte,  fandtes  det  ingen  norsk  natio- 
nalitet.  Men  det  er  merkeUg,  at  her  i  Irland  begyndte 

'  Skriftet  utgit  av  Videnskaps-Selsk,  i  Kristiania,  1915,  hist,-fil,  kl,,  s.  128. 


DET  NORDISKE  ELEMENT  I  IRLAND  139 

Nordmændene  tidligere  end  i  hjemlandet  at  føle  sig 
som  et  eget  folk  i  motsætning  til  Danskerne.  Som  vi 
nedenfor  skal  høre,  var  det  fra  848  av  og  ned  gjennem 
hele  aarhundredet  strid  mellem  Dansker  og  Nordmænd 
om  herredømmet  i  Irland.  Fra  denne  tid  lærte  ogsaa 
Irerne  at  skjelne  mellem  de  to  folk;  Danskerne  kaldte 
de  „de  sorte  fremmede"  (Dubh  Gaill),  Nordmændene 
„de  hvite  fremmede"  (Finn  GailJ.  Det  maa  efter  slut- 
ningen av  det  9de  aarh.  være  kommet  ikke  saa  faa 
Dansker  over  til  Irland  og  ha  bosat  sig  dér.  For  i 
flere  gamle  krøniker  kcJdes  Nordboerne  i  Irland  Danair 
(Daner)  og  Danmarcaig  (mænd  fra  Danmark);  i  Munster 
blev  navnet  Danair  brukt  langt  ned  i  tiden.  Men  i 
hovedsaken  var  det  Nordmænd,  som  kom  til  Irland. 
Derfor  er  det  urigtig,  naar  selv  Mrs.  Green  bare  taler 
om  „Danish  invasions". 

At  vikingefærdeme  til  Irland  hadde  en  anden  ka- 
rakter end  i  England,  faar  vi  heller  ikke  noget  indtryk 
av,  naar  vi  ser,  hvor  tidlig  og  stærkt  Irerne  blev  paa- 
virket av  de  norrøne  erobrere.  Erin  med  dets  klaner 
og  vrimmel  av  smaa  og  store  riker,  var  et  land,  hvor 
høvdingerne  hadde  al  magt  og  de  smaa  blev  undertrykt. 
Det  var  derfor  gjæring  og  misnøie.  Vi  hører  fra  800-tallet 
om,  at  „plebeieme",  det  vil  sige  bønderne,  reiste  sig 
mot  sine  herrer,  og  vi  ser  i  Irland  det  merkelige  skue- 
spil, at  mange  Irer  f orlater  sin  kristendom  og  antar 
vikingernes  tro  og  sæder.  „Dødens  sønner"  kaldes  de. 
De  var,  heter  det  i  et  gammelt  annalbrydstykke  („Three 
Fragments  of  Irish  Annals"),  „folk  som  hadde  opgit  sin 
daab.  De  blev  vanlig  kaldt  Nordmænd;  for  de  hadde 
Nordmænds  sæder  og  var  fostret  av  dem.  Og  om  Nord- 
mændene selv  for  ilde  frem  mot  kirkerne,  saa  var  disse 
meget  værre,  hvor  i  Irland  de  kom".  Vi  møter  disse 
Vilange-Irer  —  Gall-Gdidel  som  irske,  og  Vikinga- 
Skotar  som  nordiske  kilder  kalder  dem  —  baade  ved 
de  store  sjøer  mitt  i  Irland  og  i  gode  nordiske  bygder 
mellem  Waterford  og  Cork.   De  bærer  dels  nordiske. 

dels  irske  navn  og  maa  ha  talt  et  underlig  blandings- 
maal.  Irerne  hørte  med  foragt  paa  deres  stammende 
tale,  giggog  som  de  kaldte  det  (efter  Marstrander  av 
norsk  gigga  „vakle,  stavre  i  gangen"  og  gugga  „ikke 
faa  ordene  frem,  gumle  paa  ordene").  Tilsidst  blev 
vikinge -Irerne  en  ren  plage  og  norske  og  irske  høv- 
dinger slog  sig  i  slutten  av  850-aarene  sammen  om  at 
tilintetgjøre  dem.  Helt  utryddet  kan  de  dog  ikke  være 
blit.  Mellem  mænd,  som  før  1200  skjænket  jordegods 
til  Kristkirken  i  Dublin,  nævnes  en  Galgedeall,  søn  av 
Gillabrida,  og  i  Waterford  nævnes  en  Michael  Galgeyl 
ved  1310.  Paa  de  skotske  øer  og  i  det  vestlige  Skotland 
hører  vi  efter  aar  1000  ogsaa  ofte  om  disse  Fremmed- 
Gæder,  og  et  helt  landskap  dér,  Galloway  (sagaernes 
Gaddgeålar)  er  opkaldt  efter  dem,  vel  fordi  det  dér  har 
bodd  en  blandingsrase  av  Kelter  og  Nordboer. 

Naar  vikingerne  ikke  vandt  hele  Irland,  da  kom  det 
sikkert  mest  av  striden  mellem  Dansker  og  Nordmænd. 
Efter  kong  Turgis's  eller  Torgests  død  blev  det  forvir- 
ring og  opløsning.  Irerne  vandt  baade  Armagh  og  Clon- 
macnois  tilbake. 

Dette  benyttet  Danske  vikinger  sig  av,  seilet  over 
til  Irland  og  overrasket  den  norske  flaate  i  en  av  fjor- 
dene i  Ulster.  I  de  følgende  aar  tok  de  Dublin  og  vandt 
851  en  stor  seir  ved  Carlingf  ord  Lough.  5000  Nordmænd 
laa  paa  valen  og  den  ene  av  deres  halvkonger,  Jernknæ, 
faldt.  Men  alt  i  853  kom  Olav,  søn  av  kongen  av  Loch- 
lann,  til  Erin  „med  en  stor  kongelig  flaate"  og  „alle 
fremmede  i  Erin  gav  sig  under  ham  og  Irerne  gav  ham 
skat". 

Olav  blev  med  andre  ord  overkonge  over  vikingerne 
i  Irland  som  Torgest  hadde  været.  Derfor  kalder  ogsaa 
de  irske  krøniker  ham  Amlaib  Conung  (Olav  konge)  — 
Conung  er  gi.  norsk  konungr  „konge". 

Ogsaa  Danskerne  bøiet  sig  for  Olav;  nogen  blev  i 
Dubun,  nogen  gik  i  irsk  tjeneste  „av  frygt  for  at  over- 
vældes av  Lochlann's  krigslist",  men  de  fleste  forlot 

Elin  og  Orm,  deres  konge,  faldt  snart  efter  (855).  Ellers 
er  denne  tids  historie  dunkel  og  uklar.  Olav  Konge  var 
Nordmand  og  vel  i  slægt  med  kong  Torgest.  Man  mener 
at  han  er  den  samme  som  Dublinkongen  Olav  Hvite, 
som  de  islandske  sagaer  taler  meget  om  og  som  efter 
Are  Frode  var  av  Ynglingeæt.  Han  f orlot  tilsidst  Irland 
i  870  og  drog  hjem  til  Lochlann  for  at  hjælpe  sin  far. 
Flere  har  ment,  at  han  kjæmpet  mot  Harald  Haarfagrc 
ved  Hafrsfjord.  Han  styret  den  meste  tid  i  Irland  sam- 
men med  Ivar,  som  ogsaa  kaldes  „Conung",  og  efter 
én  kilde  var  hans  bror,  og  gjorde  sammen  med  ham 
store  hærtog  til  Skotland.  Nu  ved  vi,  at  Lodbrokssøn- 
nerne  ogsaa  ved  denne  tid  herjet  i  Skotland,  og  det  er 
desuten  av  andre  grunde  sandsynlig,  at  Ivar  ikke  har 
været  bror  til  Olav,  men  søn  av  REGNAR  LODBROK  og 
den  samme  som  den  navngjetne  søn  I  VAR  BENLØS,  som 
efter  sagaerne  var  den  ypperste  av  brødrene.  Det  er 
ogsaa  merkehg,  at  de  samtidige  Ulsterannaler  kalder 
Olav  konge  av  Lochlann,  men  Ivar  „Normannernes 
konge"  (rex  Normannorum)  \  „høikonge  over  de  frem- 
mede" kaldes  han  ogsaa.  Olav  har  da  maatte  aner- 
kjende  Ivar  som  sin  medkonge,  og  de  danske  og  norske 
vikinger  i  Vesterlandene  har  alle  forenet  sine  kræfter. 
Kong  Ivar  døde  i  873.  Efter  ham  fik  Olavs  søn  OlSTIN 
eller  Øistein  (sagaernes  Torstein)  magten,  men  han  faldt 
i  Skotland  (877).  Det  var  kanske  grunden  til,  at  en 
anden  av  Lodbrokssønnerne  prøvet  at  vinde  herre- 
dømme i  Irland,  nemlig  Halvdan,  som  før  hadde  været 
konge  i  York.  Men  han  faldt  i  877  oppe  i  Ulster  i  en 
kamp  mod  „de  hvite  fremmede"  under  førerskap  av 
Baard.  Snart  skulde  dog  Lodbrokssønnerne  paany  faa 
herredømmet.  I  887  kom  det  til  Irland  „en  uhyre  stor 
kongelig  flaate  under  Ivars  sønner".  De  kaldes  som 
faren  „konge  over  Normannerne"  og  maa  ha  været 
overkonger  over  alle  vikingerne  dér  vesterpaa.  At  de 
har  været  av  Lodbroksætten  og  saaledes  tilhørt  den 
danske  kongeæt  og  ikke  været  i  slægt  med  Olav  Konge 

og  Torgest,  ser  vi  av  navne  paa  dem  og  deres  efterkom- 
mere, som  Sigfred,  Sigtryg  og  Ragnvald.  Ragnvald, 
Ivars  sønnesøn,  kaldes  ogsaa  „konge  over  de  sorte  frem- 
mede" (d.  e.  Danskerne).  Den  gamle  norske  kongeæt 
vedblev  dog  at  leve  og  endda  paa  førstningen  av  900- 
tcJlet  møter  vi  medlemmer  av  den.  Men  alt  dette  gjorde, 
at  det  stadig  var  strid  og  ufred  i  Dublin  baade  mellem 
høvdingerne  og  deres  mænd;  tydeligvis  mellem  det 
danske  og  det  norske  parti ;  som  en  følge  derav  forlot 
i  892  en  stor  del  av  vikingerne  Dublin  og  drog  til  Skot- 
land under  Sigtryg,  søn  av  Ivar.  Striden  svækket  nord- 
boernes magt,  saa  Irerne  i  901  tok  Dublin  og  drev  de 
fremmede  helt  ut  av  Erin,  fortælles  det.  Irland  hadde 
nu  fred  for  vikingerne  i  13  aar  og  kunde  endog  hjælpe 
Engelskmændene  mot  dem.  Men  uvenskapet  mellem 
Dansker  og  Nordmænd  var  likevel  ikke  glemt.  I  914 
stod  det  et  stort  sjøslag  vedMan  mellem  Baard,  søn  av 
Ottar  (av  den  gamle  norske  kongeæt),  og  RaGNVALD, 
Ivars  sønnesøn,  som  vandt  seir.  Dette  er  sidste  gang 
vi  hører  om  strid  mellem  Dansker  og  Nordmænd  paa 
de  Britiske  Øer,  Alle  vikinger  dér  vesterpaa  hyldet  fra 
nu  av  Lodbroksætten  som  sine  overherrer;  og  denne 
kom  i  den  følgende  tid  til  at  herske  baade  i  York  og  i 
Dublin.  Den  gamle  kongsæt  i  Dublin  hører  vi  ikke  mere 
om,  men  sønner  av  de  senere  Dublinkonger  bærer  navne 
fra  den.  —  Saaledes  hadde  Olav  KvaarAN  en  søn  med 
det  sjeldne  navn  Gluniarn,  en  irsk  oversættelse  av  det 
norrøne  Jarnkné^ ,  som  først  blevbaaret  av  en  av  Nord- 
mændenes konger,  som  faldt  mot  Danskerne  i  851. 

Med  freden  i  Irland  var  det  snart  forbi.  I  914  kom 
det  en  stor  flaate  og  satte  sig  fast  i  Waterford,  i  de 
følgende  aar  kom  nye  skarer,  ført  av  Ivars  sønnesønner 
og  vristet  i  916  Dublin  „av  Erins  haand".  En  af  dem, 
F^GNVALD,  blev  i  91 9  konge  i  York  og  vandt  detrike,  som 
hans  farfar  og  HALVDAN,  dennes  bror,  hadde  grundet. 

'  Navnet  „Jernknæ"  er  egentlig  tilnavn  og  kommer  av,  at  den,  som  bar  det, 
hadde  jernskinner  paa  benene. 

Sadænge  Lodbroksætten  hadde  York,  brukte  den  æld- 
ste av  ætten  at  sitte  dér  og  yngre  medlemmer  i  Dublin. 
Derimot  lykkedes  det  den  ikke  at  samle  alle  vikinge- 
rikeme  i  Irland  under  sig,  som  Olav  Konge  og  Ivar 
hadde  gjort.  Dublinriket  hadde  lydriker  Wexford  og 
Waterford.  Nybygderne  i  Ulster  maa  derimot  være 
kommet  under  irsk  overhøihet.  I  Cork  var  der  et  litet 
vikingerike,  som  sjælden  nævnes,  men  som  stod  under 
sine  egne  høvdinger  helt  til  Engelskmændene  kom  til 
Irland.  I  Limerick  ved  Shannon  reiste  der  sig  ved  920 
et  andet  vikingerike,  som  styret  av  kraftige  konger 
bredte  sit  vælde  over  store  deler  av  det  sydvestlige 
Irland. 

Over  hele  Munster,  fra  Limerick  i  nord  og  til  Cork  i 
syd  og  fra  Dun  Manus  bugten  i  vest  og  til  Tipperary  i 
øst,  ja  helt  inde  ved  Cashe,  sat  det  i  første  halvdel  av 
900-tallet  Nordboer.  „Og  saa  stor  var",  heter  det,  „de 
fremmedes  undertrykkelse  over  hele  Erin  at  de  hadde 
en  konge  over  hvert  landskap,  en  høvding  over  hver 
stamme,  en  abbed  over  hver  kirke,  en  foged  over  hver 
landsby  og  en  brynjeklædt  soldat  {suartleach,  d.  e.  oldn. 
svartleggr)  ^  i  hvert  hus,  saa  det  var  ikke  nogen  mand  i 
Erin,  som  hadde  magt  til  at  gi  saa  meget  som  melken 
af  sin  ko  eller  en  haandfuld  eg  av  én  høne  til  hjælp  eller 
i  venskap  til  en  gammel  mand  eller  en  ven,  men  var 
nødt  til  at  gjemme  dem  til  de  fremmedes  foged,  syssel- 
mand eller  soldat" 

Høvdingerne  i  Dublin  blev  rædde  for  Limerickrikets 
voksende  magt  og  i  937  gjorde  de  et  tog  dit  og  tok 
kongen,  Olav  Skurvehoved,  til  fange.  —  De  vilde  sikre 
freden  i  Irland,  før  de  seilet  over  til  England  for  at 
hjælpe  Olav  Kvaaran  i  hans  strid  mot  kong  ÆthelSTAN. 
Striden  endte  med  Æthelstans  navnkundige  seir  ved 
Brunnanburh  (937).  Nordboernes  nederlag  virket  ogsaa 
tilbake  paa  Irland.  Irerne  begynder  efter  denne  tid  at 
samle  sig  og  prøver  at  avkaste  vikingernes  aag.   I  944 

*  „Sortlægg"  peker  hen  paa  jernskinner  paa  benene,  likesom  navnet  i/arnAné, 

drog  arvingen  til  Irland  og  flere  andre  fyrster  mot  Du- 
blin og  indtok  byen,  saa  skalden  stolt  kunde  synge,  at 
„sverdomgjordet  Dublin  fuldt  av  skjolde  og  av  £U"ner 
blev  herjet,  og  Tors  stamme  maatte  kvaler  ude**.  Ved 
denne  tid  traadte  der  i  Irland  frem  en  mand  av  dem, 
som  stundom  fødes  i  haarde  tider  i  et  folk,  nemlig 
Brian,  søn  av  Cennedigh.  Hans  bror  Mathgamhain 
var  konge  over  Dalcassieme,  en  stamme  i  Munster, 
nord  for  Shannon ;  han  blev  tilslut  nødt  til  at  slutte  fred 
med  vikingerne  i  Limerick  og  finde  sig  i  deres  volds- 
herredømme.  Brian  vilde  derimot  ikke  bøie  sig,  men 
drog  som  Alfred  den  store  ut  i  skogene  og  førte  en 
utrættelig  smaakrig  med  vikingerne.  Tilslut  hadde  han 
bare  femten  mand  igjen,  da  broren  sendte  bud  efter 
ham.  Brian  ægget  ved  sine  flammende  ord  Mathgam- 
hciin  til  motstand  og  enden  blev,  at  Dalcassieme  be- 
gyndte krig  med  vikingerne,  Kong  Ivar  i  Limerick 
samlet  hjælp  fra  alle  kanter.  Nordboer  og  Irer,  krigere 
fra  Munster  og  fra  Suderøeme.  Men  vikingerne  blev 
slaat.  Limerick  indtat  i  968  og  kong  Ivar  jaget  bort. 
Snart  blev  ogsaa  Waterford  nødt  til  at  bøie  sig,  og 
Mathgamhain  var  i  seks  aar  eneherrc  og  overkonge  i 
Munster.  Men  Ivar  vendte  snart  tilbake  og  sluttet  sig 
sammen  med  misfornøide  irske  stammehøvdinger,  og 
disse  myrdet  Mathgamhain  i  976.  Brlan  med  tilnavnet 
Borumha  („av  tributcme")  fulgte  efter  ham  som  konge 
over  Munster.  Han  hevnet  snart  sin  bror,  slog  og  dræpte 
Ivars  søn  og  gjorde  Limerick  til  et  lydrike  under  kongen 
av  Munster  (978).  Avhængigheten  synes  dog  at  ha  været 
noksaa  løs. 

Med  riket  i  Dublin  begyndte  det  ogsaa  at  gaa  tilbake. 
Olav  Kvaaran  hadde  nu  snart  i  en  menneskealder  været 
konge  i  Dublin,  efter  at  han  hadde  mistet  York.  Ingen 
vikingekonge  i  Vesterlandene  mindes  saa  ofte  som  han 
baade  i  sagaerne  og  i  krøniker  og  sagn  og  digt  i  Eng- 
land og  Irland.  Hans  tilnavn  Cuardn,  betyr  en  slags 
sandal,  et  stykke  skind,  som  blev  viklet  om  foten  og 

holdt  fast  med  remmer.  Nordboerne  kaldt  ham  Skorinn 
„Skoen*'  og  med  det  tilnavn  (Inscoa)  mindes  han  ogsaa 
i  irske  skrifter.  Nu  tok  han  til  at  bli  gammel  og  til  nær- 
meste nabo,  i  Meath,  hadde  han  faaet  en  kraftig  fyrste, 
Maelsechlainn,  som  i  979  var  bU  konge  av  Tara  og  der- 
med overkonge  over  Erin.  Opflammet  av  Brians  for- 
billede tok  Maelsechlainn  straks  kampen  op  mot  Nord- 
mændene i  Dublin  og  vandt  en  avgjørende  seir  ved 
Tara  (979).  Efter  seiren  drog  han  mot  Dublin  og  laa  i 
tre  dagar  utenfor  byen,  befriede  Erins  gidsler  og  kund- 
gjorde, at  enhver  Irer,  som  var  i  de  fremmedes  rike 
som  træl  eller  livegen,  frit  kunde  drage  til  sit  eget  land 
og  nyte  fred  og  lykke.  OlavKvaaran  drog  paa  pilgrims- 
færd til  Jona  og  døde  dér  efter  et  hellig  levnet  og  bod ! 
Ni  aar  efter  lagde  Maelsechlainn  sig  paany  utenfor  Du- 
blin og  fik  tilslut  løfte  paa  hver  juledag  at  faa  en  unse 
guld  av  hver  gaard  i  Dublin. 

Mellem  Brian  og  Maelsechlainn  hadde  det  i  disse  aar 
været  litet  venskap.  Men  i  998  sluttet  de  fred  og  aner- 
kj  endte  hverandre  som  herrer  over  hver  sin  halvdel  av 
Irland.  Derefter  drog  de  sammen  mot  mændene  i  Lein- 
ster  og  Dublin  og  slog  dem  ved  Glenmama  i  Wicklow 
(1000);  12,000  Nordboer  skal  være  faldt  i  kamp.  Der- 
efter drog  Brian  ved  juletider  til  Dublin  og  var  dér  en 
hel  uke.  Borgen  blev  plyndret  og  Tors  hellige  lund  like 
nord  for  byen  brændt  og  nedhugget.  „Like  hvasst  og 
rapt  falder  huggene,  som  i  Tors  skog,  da  syv  fylkinger 
hug  den  ned",  siger  Brians  tjener  under  slaget  ved  Clon- 
tarf  14  aar  senere  til  sin  gamle  herre.  Olav  Kvaarans 
søn  SiGTRYGG  SiLKESKJÆG  flakket  et  helt  aar  landflygtig 
om  i  Irland;  tilslut  kom  han  til  Brian,  underkastet  sig 
og  fik  Dublin  tilbake.  Brians  magt  vokset  saa  høit  som 
ingen  irsk  konges  før  ham.  Maelsechlainn  blev  avsat 
som  overkonge,  og  hele  Erin  hyldet  Brian  og  gav  ham 
skat,  deriblandt  „fra  DubUns  folk,  fra  Olavs  jernklædte 
æt  tre  ganger  femti  fat  vin"  og  „fra  Limericks  brynje- 
klædte  mænd  en  tønde  rød  vin  hver  eneste  dag". 

Dublin  var  sunket  ned  til  at  bli  et  irsk  lydrike.  Endda 
var  dog  Nordboerne  ikke  virkelig  kuet,  men  sat  rundt 
paa  øen  i  sine  byer  og  borge  og  var  rike  ved  handel  og 
skibsfart.  Det  trængtes  en  sidste  en  avgjørende  kamp. 
Det  blev  gjennem  lang  tid  rustet  paa  begge  sider.  Sig- 
trygg  Silkeskjæg  drog  rundt  til  alle  vikingnybygderne 
paa  de  Britiske  Øer  for  at  faa  hjælp  og  de  kom  fra  alle 
kanter,  fra  Orknøerne,  Hjaltland  og  Katanes,  ja  til  og 
med  fra  Færøerne,  Island  („Sneens  land")  og  Norge, 
fra  Suderøerne,  Argyll,  Sembrokeshire  i  Wales  og  fra 
Cornwall  og  England,  ja  endog  fra  Normandie.  Lang- 
fredag 23.  april  1014  møttes  hærene  ved  Clontarfs  fiske- 
vær  straks  nord  for  Dublin.  Mere  end  20,000  mand  stod 
paa  hver  side.  Kampen  varet  hele  dagen-  Det  endte 
med,  at  vikingerne  led  nederlag  og  næsten  alle  deres 
høvdinger  faldt,  deriblandt  orknøjarlen  SiGURD  LOD- 
VESSON  og  Broder,  jarl  fra  York.  Men  ogsaa  Brian  faldt 
og  hans  mænd  gik  svækket  ut  av  striden. 

Følgen  av  dette  var,  at  Dublin  ikke  blev  indtat,  men 
vedblev  at  bestaa  som  selvstændig  rike  helt  til  Engelsk- 
mændene kom  til  Irland.  Men  baade  det  og  de  andre 
norrøne  riker  paa  øen  er  efter  denne  tid  henvist  til  sig 
selv,  de  faar  ingen  hjælp  utenfra  og  gaar  mere  op  i  det 
løst  tømrede  irske  statssamfund,  som  de  selv  tilfører 
øket  styrke  og  endda  større  materiel  velstand.  Sammen- 
smeltning mellem  Irer  og  Nordboer  var  tidlig  begyndt  — 
vi  mindes  Vikingeirerne  — .  Alt  paa  800-tallet  hadde 
vikingehøvdinger  ægtet  irske  kongedøtre.  I  det  følgende 
aarhundred  blir  dette  endnu  mere  almindelig;  baade 
Olav  Kvaaran  og  Sigtryg  Silkeskjæg  hadde  irske  hu- 
struer og  irske  navn  begynder  at  bli  almindelige  baade 
i  kongeætten  i  Dublin  og  i  Waterford.  Det  ældste  eks- 
empel, jeg  kjender,  er  Uathmaran,  søn  av  Baard  jarl  i 
921.  Hvor  intim  forbindelsen  mellem  de  irske  og  de 
norrøne  kongeætter  var,  ser  vi  av  et  vers  av  den  navn- 
kundige digterinde,  dronning  GORMFLAITH,  datter  av 
høikongen  Flann  Sinna  (død  916)  og  efter  hverandre 

gift  med  tre  irske  konger  —  den  sidste  døde  i  919  — . 
Hun  synger:  „Død  er  sønnen  av  Hebridernes^  konge, 
han,  søn  av  Olav  av  Arann;  Olavs  søn  brukte  at  sitte 
paa  mit  knæ  som  en  elsket  søn".  Nordboerne  i  Irland 
var  til  henimot  aar  1000  ivrige  asadyrkere.  Især  var  det 
Tor,  som  blev  dyrket.  Irerne  kalder  Dublins  mænd  for 
„Tors  folk"  og  høvdingerne  dér  for  „Tors  gode  (o :  høi- 
baarne)  mænd".  I  gudehovet  i  Dublin  gjemtes  Tors  ring, 
og  nord  for  byen  bortimot  Clontarf  var  Tors  skog. 
I  Meath  laa  Torsland  (Tir  Tornhair)  jord,  som  tilhørte 
Torshavet  i  Dublin  og  det  bodde  dér  en  stamme,  som 
kaldes  Tors  ætter  (Clanna  Tomoir)  og  maa  ha  utledet 
sin  herkomst  fra  Tor.  I  Munster  nævnes  en  anden  nor- 
disk stamme  Clann  Balldair  „Balders  æt",  og  saa  ellers 
har  vi  vidnesbyrd  om,  at  Balder  blev  dyrket  i  Irland. 
Men  litt  efter  litt  begyndte  kristendommen  at  vinde 
indpas.  Olav  Kvaaran  var  døpt  i  England  og  hadde  dat- 
teren Maelmaire  (Marias  tjener),  en  kongesøn  i  Water- 
ford,  som  døde  i  983,  het  Gilla-Padraigh  (Patriks  tjener). 
Og  Olav  Kvaaran  døde,  mindes  vi,  i  munkeklæder  paa 
den  hellige  ø  Jona.  Efter  aar  1000  —  ialfald  efter  1014  — 
blev  kristendommen  den  herskende  religion  ogsaa  hos 
Nordboerne  i  Irland,  og  Nordboer  begyndte  at  studere 
ved  irske  høiskoler.  Det  blev  likevel  ikke  den  irske 
munkekirke  ^  som  blev  statskirke,  men  Romerkirken. 
Dublin  fik  en  stund  efter  Clontarfslaget  sin  egen  biskop ; 
men  han  blev  indviet  av  erkebiskopen  i  Canterbury. 
Biskop  DONAT  og  kong  Sigtryg  lagde  i  1038  grunden  til 
domkirken  i  Dublin;  den  blev  viet  til  den  hellige  Tre- 
enighet  og  kaldes  „Kristkirke"  (Christchurch) ,  uten  tvil 
efter  domkirken  i  Canterbury,  som  ogsaa  fra  den  ældste 
tid  heter  Christchurch  og  er  viet  til  Treenigheten.  Da 
Waterford  i  slutningen  av  det  Ilte  aarh.  fik  sin  egen 
biskop,  blev  ogsaa  han  indviet  i  Canterbury  og  dom- 
kirken, som  blev  bygget  efter  plan  av  den  i  Dublin, 

*  Irerne  kaldte  Hebriderne  Innsi  Gall  „de  fremmedes  øer". 

^  Den  irske  kirke  sluttet  sig  først  i  det  tolvte  aarh,  til  Romerkirken, 

blev  ogsaa  en  Kristkirke.  Men  ogsaa  med  den  norske 
kirke  vcir  der  nært  sambaand.  Domkirken  i  Nidaros  er 
jo  likeledes  en  Kristkirke.  Hellig  Olavs  dyrkelse  kom 
tidligere  til  Irland  end  til  noget  andet  land.  Mellem  de 
relikvier,  som  biskop  DONAT  gav  sin  kirke,  var  „stykker 
av  hellig  Olavs  klæder** ;  Waterford  fik  ogsaa  sin  kirke, 
som  endnu  staar,  viet  til  hellig  Olav. 

I  politisk  henseende  er  Dublinriket  efter  1014  en  del 
av  Irland,  snart  uavhængig,  snart  staar  det  under  irske 
fyrster  eller  irsk  overhøihet.  KnuT  DEN  MÆGTIGE  ut- 
strakte  aldrig  sit  vælde  til  Irland.  HARALD  HaarfaGRE 
i  Norge  tænkte  visst  paa  det.  MAGNUS,  hans  søn,  TORFIN 
Orknøjarl  og  Dublinmændene  gjorde  i  1058  sammen  et 
hærtog  til  Wales.  MAGNUS  Barfot  optok  farfarens  store 
planer.  Paa  sin  første  Vesterhavsfærd  (1098)  knyttet 
han  Suderøerne  og  Man  fast  til  Norge.  Paa  sin  anden 
færd  kom  han  til  Dublin  i  1102,  blev  hyldet  av  Øst- 
mændene  dér  og  sluttet  fred  med  overkongen  i  Erin, 
Murcertach,  som  gav  sin  datter  til  SiGURD,  Magnus's 
unge  søn.  Men  alt  24.  aug.  1103  faldt  Magnus  oppe  i 
Ulster,  „Magnus,  konge  avLochlann  og  øerne,  den  mand, 
som  hadde  prøvet  at  sætte  sig  fast  i  hele  Irland,  blev 
dræpt  paa  et  herjetog  av  Ulstersmænd**,  siger  de  irske 
aarbøkeme.  Magnus  Barfot  levet  længe  i  sagn  og  digt- 
ning i  Irland.  Han  blandedes  ind  i  Ossiandigtenes  sagn- 
kreds og  blev  gjort  til  samtidig  med  Finn,  Oisin  (Ossian) 
og  Oskar.  Gamle  kvad  synger  om  Magnus  den  store 
(Maghnus  mir),  som  kommerseilende  for  at  underlægge 
sig  Erin  med  ild  og  sverd.  Men  Finn  og  hans  mænd 
verger  landet  og  Magnus's  planer  blir  til  intet.  Den 
dag  idag  kalder  Irerne  havet  for  „Magnus's  vei'*  (hothar 
Manius). 

Magnus's  drøm,  at  knytte  alle  de  norrøne  nybygdcr 
i  Vesterlandene  fast  til  Norge,  blev  ikke  til  virkelighet. 
Men  Østmændene^  i  Dublin  glemte  ikke,  at  de  var 

'  Fra  slutten  av  1100-tallet  er  Østmænd  (Oustmanni,  av  gi  norsk  Austmadr) 
det  almindelige  navn  paa  Nordboerne  i  Irland, 

Nordmænd  og  moderlandet  glemte  dem  heller  ikke. 
Da  Dublin  i  1170  blev  tat  av  Engelskmændene,  flygtet 
kongen  dér,  Aaskell  Torkelsson,  ut  av  landet.  Aaret 
efter  kom  han  tilbake  med  hjælp  fra  Man,  Suderøeme 
og  Norge.  Hans  vigtigste  stridsfælle  var  JOHAN  „den 
gSe"  fra  Orknøeme,  som  kaldes  nevø  av  kongen  av 
Norge. 

Da  Engelskmændene  i  1169  og  1170  kom  over  til  Ir- 
land, er  det  Østmændene,  som  gjør  den  sterkeste  mot- 
stand.  Wexf  ord  og  Waterf ord  tas  med  stormende  haand 
og  især  i  Waterford  er  blodbadet  stort.  Mændene  fra 
Cork  under  anførsel  av  GiLBERT,  søn  av  TORGEIR  (Gille- 
bertus  filius  Turgerii),  holder  sjøslag  med  Engelskmæn- 
dene i  havnen  ved  Lismore  (1173),  og  først  efter  neder- 
laget overgiver  Cork  sig.  Limerick  blir  ikke  tat  før  i 
1175.  Mest  dramatisk  er  kampen  om  Dublin.  Engelsk- 
mændene tar  Dublin  i  1170  og  kong  Aaskell  flygter. 
Men  aaret  efter  kom  han,  som  nævnt,  tilbake.  De  nor- 
røne krigere  var  klædt  i  brynjer  og  bar  røde,  runde 
skjold,  „jemhaarde  var  deres  sind  som  deres  vaapen", 
siger  Giraldus  Cambrensis,  som  har  fortalt  om  erob- 
ringen. Johan  „den  gale"  (pe  Wodej  faldt  efter  at  øvet 
vidundere  av  tapperhet.  Aaskell  selv  blev  fanget.  Han 
vilde  ikke  la  sig  løse  ut.  „Denne  gang  er  vi  kommet 
med  en  liten  flok  og  har  bare  begyndt.  Beholder  jeg 
livet,  skal  I  sucirt  se  mig  igjen  med  en  ny  og  større  hær", 
svaret  han  stolt.  Saa  hug  de  hodet  av  ham.  Slik  endte 
nordboernes  vælde  i  Irland  paa  ægte  vikingevis,  —  Niti 
aar  senere  laa  HAAKON  Haakonsson  paa  sit  Skotlands- 
færd  i  1263  ved  øen  Gigha  utenfor  Kintyre;  da  kom 
det,  fortæller  hans  saga,  sendemænd  fra  Irerne,  som 
bød  sig  til  at  gaa  under  ham,  hvis  han  vilde  fri  dem  fra 
Engelskmændenes  vold;  „for  de  hadde  alle  de  bedste 
stæder  ved  kysten".  Kongen  sendte  SiGURD  SUDRØING 
til  Irland  for  at  faa  vite,  hvad  Irerne  bød,  om  han  kom 
dit.  Det  blev  intet  av  færden,  for  kong  Haakon  døde 
paa  Orknøerne.   Men  i  Irland  var  han  ventet  og  aar- 

bøkerne  skriver,  „Ebledhonn  (d.  e.  Haakon),  konge  av 
Lochlann,  døde  paa  Orknøerne  paa  vei  til  Erin".  — 
Disse  Irer,  som  hadde  alle  de  bedste  steder  ved  kysten 
(o:  havnebyerne),  maa  ha  været  Østmændenes  efter- 
kommere, som  saa  paa  Nordmændene  som  sine  stamme- 
frænder og  endda  talte  sine  fædres  sprog.  —  I  1180- 
aarene  var  ialf  ald  norrønt  maal  endda  ikke  utdød  i  Irland. 
Det  lærer  vi  av  Giraldus  Cambrensis,  som  kjendte  Ir- 
land bedre  end  nogen  anden  utlænding  paa  den  tid. 
Giraldus  fortæller,  mindes  vi,  at  Østmændene  kom  fra 
Norge,  og  fortsætter:  „De  kaldes  Østmænd  i  sit  eget 
sprog,  som  er  en  slags  forvansket  saksisk  (lingua  ipso- 
rum  corrupto  quodam  Saxonico)'^  Giraldus  har  med 
andre  ord  skjønt,  at  det  sprog,  Østmændene  talte,  var 
i  slægt  med  saksisk  eller  oldengelsk.  Likheten  mellem 
de  to  sprog  var  jo  ogsaa  paa  1100-tallet  meget  større 
end  nu.  En  Nordmand  og  en  Engelskmand  skulde  den- 
gang ikke  ha  saa  vanskelig  for  at  forstaa  hverandre.  — 
Mange  andre  vidnesbyrd  taler  i  samme  retning. 

En  runeindskrift  i  væggen  i  en  kirke  et  stykke  syd 
for  Limerick  maa  være  fra  12.  aarh.  Enø  ved  kysten 
av  grevskapet  Dublin  heter  nu  Irelands  Eye,  d.  e.  „Ir- 
lands øie".  Dette  underlige  navn  maa  være  kommet 
op  slik,  at  da  Engelskmændene  først  kom  til  Irland, 
hørte  de  Nordmændene  sige  Iralands  Ey  („Irlands  ø", 
en  oversættelse  av  øens  irske  navn,  Inis  Ereann).  Men 
ey  ligner  i  lyd  det  engelske  eye  „øie",  og  derfor  blev 
navnet  misforstaat.  Det  kan  ogsaa  nævnes,  at  Giraldus 
Cambrensis  i  Nordboernes  navn,  Oustmanni,  brukcr 
diftong  (=  oldn.  Austmenn),  mens  det  siden  av  Englæn- 
derne skrives  Ostmanni,  Estmanni. 

Dertil  kommer,  at  irske  haandskrifter  fra  de  sidste 
aarhundreder  av  middelalderen  indeholder  en  forbau- 
sende  mængde  norrøne  laaneord,  som  ikke  findes  i 
ældre  tekster.  Dette  hadde  ikke  været  mulig,  hadde 
ikke  norrønt  maal  endda  paa  1100-tallet  været  levende 
i  Irland.  Ja,  jeg  tror  endog,  at  sproget  blev  talt  et  godt 

stykke  ind  i  1200-tallet,  ja,  kanske  like  til  slutten  av 
aarhundredet.  Dette  er  i  sig  selv  ikke  saa  underlig. 
Paa  Hebriderne  og  paa  Man  bodde  det  jo  fremdeles 
norsktalende  mænd,  og  runeindskrifter  fra  Cumberland 
og  Furness  lærer  os,  at  det  selv  i  disse  egne,  hvor  vi 
hører  saa  litet  om  Nordboerne,  ved  1200  blev  talt  nor- 
disk sprog.  Sikker  er  min  formodning  selvsagt  ikke. 
Der  er  ikke  bevaret  nogen  sprogminder  eller  direkte 
oplysninger  om  det  sprog,  Østmændene  talte  paa  1200- 
tallet.  Men  vi  kan  indirekte  slutte  det,  Saa  sent  som 
i  1283  og  1311  kaldes  Østmændene  i  Waterford  OusU 
manni  ikke  Ostmanni.  I  aktstykker  fra  1200-tallet  fore- 
kommer det  i  forbindelse  med  person-  og  stedsnavn 
merkelig  mange  nordiske  ord,  f.  eks.  bonde,  sun  („søn") 
som  i  flere  familienavn  veksler  med  det  ensbetydende 
irske  mac,  stræti  („stræde,  gate")  ^  og  by  (d.  e.  oldn.  6///-, 
„gaard")  —  nær  Limerick  var  det  i  1261  en  Sywaldeby 
og  nær  Dublin  ved  samme  tid  et  Turkelby  — .  I  Dublin 
og  Waterford  nævnes  mellem  1200  og  1250  en  række 
Østmænd  baade  med  norrøne  døpenavn  og  med  tilnavn 
som  litalprud  (d.  e.  litilprudr,  nedladende,  litet  stolt), 
leysing  („en  frigiven  træl"),  utlag  og  wiking.  Dublins 
havn,  hvor  skibene  lagde  til,  kaldtes  Steinn  efter  en 
bautasten,  som  stod  dér.  Et  fransk  digt  om  engelsk- 
mændenes erobring  av  Irland  taler  om  le  Stein,  og  endda 
i  1267  brukes  formen  Steyn.  Men  i  1315  er  navnet  blit 
angliseret  til  Stanes.  Endda  mere  overbevisende  er 
navnet  paa  tingplassen  ved  Dublin.  Den  kaldes  i  brev 
fra  13.  aarh.  vanlig  Teggemuta  (d.  e.  pingmot),  men  én 
gang  litt  efter  1250  heter  det  i  et  latinsk  brev  in  Tengum 
(d.  e.  oldn.  pingum,  med  den  gamle  endelse  for  dativ 
flertal  paa  -um).  Jeg  tror  ikke,  at  alle  disse  ord  og  ord- 
former hadde  kunnet  leve,  hadde  ikke  det  gamle  nor- 
røne maal  fremdeles  været  et  levende  maal. 

Endda  længer  bevaret  Østmændene  i  Irland  sin  egen 

*  I  Limerick  nævnes  en  gate  Syvardestrath  (d.  e.  Sivardsstræti),  Strath  maa 
gjengi  engelsk  uttale  av  oldnorsk  stræti,  ikke  av  engelsk  st. 

nationalitet.  Engelskmændene  behandlet  dem  godt  og 
saa  paa  dem  som  sine  stammefrænder  i  motsætning  til 
Irerne.  Det  var  jo  fra  gammel  tid  nær  forbindelse  mel- 
lem de  nordiske  riker  i  Irland  og  den  engelske  kirke. 
Efter  Engelskmændenes  erobring  fik  Østmændene  i 
Dublin,  Waterford,  Cork  og  Limerick  sin  egen  bydel 
at  bo  i  og  sit  eget  herred  utenfor  byen,  som  de  hadde 
som  een  direkte  under  kronen.  I  Dublin  var  Østmæn- 
denes  bydel  stærkt  befæstet  av  volde  og  grave  og  blev 
kaldt  Østmændenes  by.  I  de  ældste  aktstykker  om  den 
—  fra  1192  —  skrives  navnet  Østmanneby  (d.  e.  old- 
norsk  Austmannahyr),  endda  et  vidnesbyrd  om  at  nor- 
rønt maal  da  maa  ha  været  levende ;  for  før  Engelsk- 
mændenes erobring  kunde  det  jo  ikke  være  tale  om  en 
særskilt  Østmændenes  bydel.  Saa  sent  som  i  1488  finder 
vi  navnet  Ostmantown  i  bruk,  og  den  dag  idag  kaldes 
denne  del  av  Dublin  Oxmantown.  Østmændenes  land 
laa  nord  for  Dublin,  i  det  distrikt,  som  endda  kaldes 
Fingall  („de  fremmedes  land"),  i  nærheten  av  Sivards 
og  var  av  størrelse  som  et  vanlig  ridderlen  og  betalte 
i  1229  41  sh.  til  kronen.  Heh  til  1264  nævnes  Østmænd 
i  og  udenfor  Dublin  og  det  var,  kan  vi,  mange  norske 
godseiere  i  grevskapet  Dublin  og  i  det  tilgrænsende 
Meath. 

Som  før  nævnt  var  det  andet  litet  vikingerike  i  Water- 
ford. Høvdingerne  dér  kaldtes  ikke  konger,  men  ar- 
mænd.  —  Årmadr  bruktes  i  Norge  om  kongernes  lav- 
ættede  gaardsbestyrere.  Men  paa  Orknøerne  og  ellers 
i  Vesterlandene  hadde  ordet  en  finere  klang  og  svarer 
mere  til  sysselmand  eller  til  engl.  sheriff .  —  Aarmæn- 
dene  i  Waterford  (armand  kaldes  den  sidste  av  dem  i 
1 170)  har  sikkert  staat  under  Dublinkongens  overhøihet. 
Værdigheten  gik  i  arv  i  ætten  Mac  Gillemory,  som 
første  gang  nævnes  i  1134  og  skal  være  indvandre  fra 
Devonshire  (vel  fra  en  av  vikingenybygderne  dér).  Efter 
Engelskmændenes  erobring  fik  Østmændene  i  de  første 
aar  lov  til  at  bo  inde  i  Waterford,   Men  i  1174  gjorde 

de  opstand  og  siden  maatte  de  flytte  ut  og  grundet  sin 
egen  „Østmændenes  by".  De  hadde  likesom  i  Dublin 
sit  eget  distrikt  og  nøt,  de  fleste  av  dem,  samme  rettig- 
heter  som  Engelskmændene  og  dømtes  efter  engelsk 
lov.  De  levet  mest  som  bønder  og  forpagtere  og  stod 
dels  under  ætten  Le  Poer  (Poe),  som  hadde  faaet  grev- 
skapet  Waterford  i  len  og  dels  direkte  under  kongen 
og  bodde  i  det  distrikt,  som  endda  kaldes  Gaultiere 
[tér  nan-Gall,  ..de  fremmedes  land").  Østmændenes 
friheter  i  Waterford  blev  sidste  gang  stadfæstet  i  1283 
og  av  en  retssak  fra  1311  kan  vi  se,  at  de  endda  min- 
dedes sin  herkomst  og  følte  sig  som  noget  for  sig  selv. 

I  Wexford,  som  hørte  sammen  med  Waterford,  bodde 
Østmændene  ikke  bare  inde  i  byen,  men  ogsaa  ute 
paa  landet.  De  levet  helt  for  sig  selv,  og  følte  sig  som 
utlændinger  og  mindedes,  at  de  var  kommet  fra  et 
andet  land.  I  en  indberetning  fra  omkr.  1250  heter 
det,  at  det  i  begyndelsen  av  aarhundredet  i  grevskapet 
var  over  hundrede  utenlandske  Østmænd  (Oustmanni 
forinseci),  som  var  meget  rike  og  eiet  flere  stykker 
kvæg ;  men  nu  var  det  bare  40  Østmænd,  som  eiet  litet 
gods  og  12,  som  tjente  Englændere  og  andre  for  sin 
føde  og  ikke  eiet  noget  gods.  I  Cork  og  i  byerne  der- 
omkring utg jorde  likeledes  Østmændene  endnu  i  anden 
halvdel  av  1200-tallet  et  eget  samfund.  Det  ser  vi  av 
en  retssak  fra  1260  om  en  kvinde  med  det  nordiske 
navn  Ragnhild  (Rachenild) ,  som  i  Dungarvan  hadde 
dræpt  Kristine  Østmandkvinde  (Ostmanna).  Men  særlig 
sterkt  var  det  nordiske  element  i  det  gainle  kongerike 
Limerick,  hvor  de  utenfor  byen  hadde  sit  eget  herred 
(engl.  cantred). 

11212  blev  det  optat  en  matrikel  over  de  eiendommer, 
som  tilhørte  bispestolen  dér,  og  ved  denne  leilighet  af- 
krævet vidnesbyrd  av  12  Engelskmænd,  12  Østmænd 
og  12  Irlændere.  Saa  sent  som  i  1311  nævnes  Østmænd 
i  Limerick.  Men  merkeligst  er  en  retssak  fra  1295  om 
tre  engelskmænd,  som  anklages  fordi  de  med  uret  har 

tilegnet  sig  en  gaard,  som  tilhørte  Willielmus  le  Teyn- 
turer  („Viljam  farver").  De  anklagede  paastaar  sig  fri 
for  al  tiltale,  fordi  den  forurettede  er  Irlænder  og  derfor 
ufri.  Men  Viljam  Farver  siger  selv,  at  han  er  en  Øst- 
mand  (Houstmannus) ,  nemlig  en  Mac  Maccus  (Mag- 
nusson) fra  Limerick  og  en  fri  mand.  Og  nu  viser  det 
sig  det  merkelig,  at  Viljam  Farvers  far  virkeUg  var  irsk 
og  bodde  i  Inishannon  i  grevskapet  Cork.  Men  efter 
hans  død  drog  enken,  som  var  ræd  for  at  sønnen  skulde 
føres  tilbake  til  farens  trællestand,  til  Limerick  og  kjøpte 
sig  indi  Østmændenes  frihet,  og  siden  er  sønnen  stadig 
blit  regnet  for  en  „fri  Østmand".  Østmændenes  stilling 
i  Limerick  var  saa  sterk  at  den  dømte  de  anklagede 
til  at  gi  saksøkeren  hans  gods  tilbake  og  betale  skades- 
erstatning, og  det  tiltrods  at  han  egentlig  var  irsk  og 
de  tiltalte  Engelskmænd. 

Hvor  langt  ned  i  tiden  Østmændene  i  Irland  bevaret 
sin  nationalitet,  er  ikke  godt  at  sige.  Men  det  maa 
ha  været  længe.  Historieskriven  DuALD  Mac  Firbis 
skriver  i  1650:  „Og  med  hensyn  til  den  større  del  av 
kjøbmændene  i  Ath  Cliath  (Dublin)  helt  til  denne  dag, 
saa  stammer  de  fra  Olav  Kvaaran  og  fra  Sadb,  datter 
av  Brian  Borumha ;  hun  var  hans  hustru,  da  slaget  ved 
Clontarf  stod,  og  —  føier  han  til  —  efterkommere  av 
denne  Olav  Kvaaran  indtar  endda  en  fiendtlig  stilling 
mot  Goidelerne  i  Irland  (d.  e.  de  indfødte  Irer)'*. 

Endda  findes  der  i  Irland  en  mængde  nordiske  navn. 
Selv  ordet  Irland  (engl.  Ireland),  som  nu  brukes  i  alle 
sprog,  er  nordisk  (Iraland),  Ingen  kj ender  ute  i  Europa 
det  gamle  navn  Erin.  Likedan  er  det  med  navnene  paa 
de  tre  store  irske  provinser,  Ulster,  Munster  og  Lein- 
ster.  Paa  irsk  kaldes  de  Vladh,  Munnhain  og  Laighin. 
De  nu  brukelige  engelske  navn  stammer  dog  ikke  di- 
rekte fra  disse,  men  fra  de  navn  som  Østmændene 
brukte.  Ulster  kaldes  paa  oldnorsk  JJlaztér  (d.  e.  Vlads 
ter,  navnet  JJladh  med  genitivsendelse  og  tilføielse  av 
det  irske  tér,  „land"),  og  paa  samme  maate  maa  de  to 

andre  navn  være  dannet.   Vi  kan  næsten  si,  at  det  er 
Nordboerne,  som  har  gjort  Irland  kjendt  ute  i  Europa. 

Seiler  vi  langs  kysten  av  Irland  fra  Copelandøerne 
(sagaernes  Kaupmanna  eyjar)  utenfor  indseilingen  til 
fjorden  ved  Belfast  og  rundt  kysterne  helt  til  Elven 
Shannon  møter  vi  en  mængde  nordiske  stedsnavn.  Læn- 
gere nord  ved  vestkysten  og  ved  nordkysten  findes  det 
derimot  næsten  ingen  av  dem ;  for  dér  vandt  vikingerne 
fJdrig  fotfæste.  Først  og  fremst  dr  det  navn  paa  byer. 
Dublin,  Cork  og  Limerick  er  i  sin  oprindelse  keltiske 
navn;  men  de  er  omformet  av  Nordboerne.  —  I  saga- 
erne kaldes  Dublin  Duflin  og  Limerick  Hlejmrek.  Irerne 
kaldte  derimot  Dublin  Ath  Cliath,  „Vidjevadestedet", 
Cork  kaldte  de  Cocach  og  Limerick  Leimnech,  Water- 
ford  [Veårafj'grdr,  „Vindenes  fjord"),  Wexford  (Veisu- 
fJQrdr),  Wicklow  (Vikingald)  og  Arklow  (Arnkeslø)  er 
derimot  norrøne  navn.  Sidste  led  i  de  to  første  navn 
er  vort  „fjord";  /d,  som  er  sidste  led  i  Arklow  og  Wick- 
low brukes  endnu  i  Norge  om  lavtliggende  engsletter 
ved  en  vandbred ;  det  indgaar  bl.  a.  i  Oslo.  Arklow  har 
mulig  navn  efter  en  mand  Arnkel ;  første  led  i  Wicklow 
er  vistnok  genitiv  flertal  av  vikingr,  „viking". 

Men  især  er  det  fjorde,  odder,  øer  og  holmer,  som 
bærer  norrøne  navn.  Begynder  vi  længst  nord  ved  øst- 
kysten av  Irland,  har  vi  i  nærheten  av  byen  Larne  i 
Antrim  den  gamle  borg  Olderfleet  Castle.  Olderfleet 
var  engang  navn  paa  hele  fjorden;  det  er  en  forvansk- 
ning av  Wulfricheford  som  den  kaldes  i  middelalderlige 
dokumenter.  Det  ser  ut  som  en  sammensætning  av 
mandsnavnet  Ulfrekr  og  figrdr,  „fjord".  Men  i  virkelig- 
heten  er  det  en  forvanskning  av  fjordens  gamle  irske 
navn  Ollarbha.  Ogsaa  Strongford  Lough  like  syd  for 
fjorden  ind  til  Belfast  maa  være  sammensat  med  „fjord". 
Det  samme  er  tilfældet  med  Karlingford  Lough  litt 
længer  syd  paa  grænsen  mellem  Armagh  og  Down. 
Vi  kan  se,  at  vore  forfædre  kaldte  fjorden  Kerlingar- 
fiordr  („Kjerringf jorden");  men  i  virkeligheten  er  dette 

navn  ogsaa  en  omformning  av  dens  gamle  irske  navn 
Cairlinn. 

I  Grevskapet  Dublin,  Dyflinarskéri  som  sagaerne 
kalder  det,  finder  vi  endda  flere  norrøne  navn.  Længst 
nord  har  vi  Skerries,  som  er  navn  paa  nogen  smaa  hol- 
mer og  paa  et  litet  fiskerleie;  dette  navn,  som  fore- 
kommer flere  steder  i  Irland,  kommer  av  vort  „skjær" 
(oldn.  sker).  Længer  syd  har  vi  Lambay  („lammeøen") 
av  oldn.  Lamhey,  og  Holmpatrick,  som  nu  er  navn  paa 
et  gods  og  en  titel  (Lord  Holmpatrick) ;  i  middelalderen 
stod  der  et  kloster  dér.  Den  lille  ø  kaldtes  av  Irerne 
„Patricks  ø"  (Inis-Padraice);  men  Nordboerne  ombyttes 
det  irske  ord  for  ø  med  sit  eget  „holme"  (holmr),  og 
derved  opstod  det  moderne  navn.  Det  kan  merkes,  at 
byen  Peel  paa  øen  Man  av  vore  forfædre  ogsaa  blev 
kaldt  Holmpatrik.  Videre  kommer  vi  til  Irelands  Eye^ 
som  vi  før  har  talt  om,  og  derfra  til  forbjerget  Howth 
paa  nordsiden  av  indseilingen  til  Dublin.  Navnet  skrives 
i  gamle  brev  Houete,  Houeth,  Hof  da,  d.  e.  nominativ 
og  dativ  av  gi.  norsk  hgfdi,  som  ofte  brukes  i  steds- 
navn  om  en  fremstikkende  odde  eller  fjæld;  hgfdi  er  en 
avledning  av  hgfud,  „hoved",  som  ofte  brukes  i  samme 
betydning. 

Den  ytterste  pynt  av  Howth  heter  Nose  of  Howth 
„næsen"  (oldn.  nos).  Paa  sydsiden  av  indseilingen  har 
vi  Dcilkey  (en  omforning  av  øens  gamle  navn  Delginis)  og 
havnen  Bullock  (ældre  Blowike,  d.e.Bloåvik?).  I  grev- 
skapet Carlow,  paa  grænsen  av  Wexford,  ligger  en 
markedsplass ,  som  heter  Clonegall  (d.  e.  Cluain  nan- 
Gall,  „de  fremmedes  markedsplass").  Paa  nordsiden 
av  fjorden  ind  til  Wexford  ligger  Råven  point  (Nord- 
mændene kaldte  det  visst  Rafnseyrr,  „Ravnsøre",  like 
ens  som  Ransøre  ved  mundingen  av  Humberfloden  i 
England);  længer  syd  har  vi  Greenore  og  Carnsore  (sid- 
ste led  er  oldn.  eyrr,  som  vi  bl.  a.  har  i  Helsingør  og 
i  Bratøren  ved  Trondhjem,  og  som  betyr  „øre,  banke 
av  grus  eller  sand").  Like  utenfor  byen  Wexford  ligger 


DET  NORDISKE  ELEMENT  I  IRLAND  157 

Selsker  kloster  (navnet  betyr  et  skjær,  hvor  sælen  hol- 
der til  og  findes  ogsaa  i  Selskar  Rock ,  en  holme  ved 
kysten  dér).  I  grevsk.  Waterf ord  har  vi  i  baroniet  Gaul- 
tiere  (de  „fremmedes  land'*),  som  før  er  nævnt,  sognet 
Crooke  (ældre  Crocum,  dativflertal  av  oldn.  krokr  „krok, 
krumning")  og  en  odde  Swineshead  (oldn.  Svinshgfud 
„svinehovedet").  Et  kirkesogn  i  Gaultier  heter  Bally- 
gunner  („Gunnarsby").  Utenfor  kysten  ligger  Coning 
more  og  Coning  beg  („store  og  Hlle  konge",  av  oldn. 
konungr).  Ved  indseilingen  til  fjorden  ved  Dungarvan 
i  grevskapet  Cork  har  vi  en  odde,  som  heter  Helvick 
Head',  Helvik  findes  ogsaa  i  Norge,  som  stedsnavn  og 
er  enten  sammensat  med  hella  („fladt  bjerg")  eller  hei- 
lagr  („hellig")  og  vik  („bugt,  fjord").  Vestenfor  byen 
Cork  har  vi  to  uthavne  med  nordiske  navn  Skibberen 
(navnet  maa  hænge  sammen  med  „skib")  og  Glandore. 
Længt  i  vest  ved  „verdens  ende"  som  en  Østmand 
ved  navn  Maurits  Macotere  (Ottarsson)  kaldte  det, 
da  han  i  1290  søkte  om  Ukesom  sine  forfædre  at  faa 
engelsk  borgerret,  ligger  det  ved  siden  av  hverandre 
flere  øer,  som  har  fomøilige  navn.  Først  har  vi  Dursey 
(o\ån.  i> or sey),  med  en  holme  utenfor,  som  heter  Calf 
(„kalven").  Ved  sydspidsen  av  Isle  of  Man  Hgger  den 
lille  Calf  of  Man  og  utenfor  Malmøen  ved  Kristiania  har 
vi  Malmøkalven.  Siden  har  Engelskmændene  diktet 
videre  og  kaldt  naboøerne  The  Cow  og  The  Bull. 

I  Kerry  finder  vi  ogsaa  nogen  nordisk  stedsnavn, 
først  og  fremst  en  vik  og  en  havn,  som  heter  Smerwick 
(Smørviken) ;  navnet  findes  ogsaa  ved  Mjøsen  og  andre 
steder  i  Norge  og  forklares  som  et  rosende  navn.  Et 
litet  stykke  indenfor  havnen  er  det  en  landsby,  som 
bærer  nsLvnei Balynagall  (baile  nan-Gall,  d,  e.  „de  frem- 
medes eller  Østmændenes  by").  Det  har  tydeligvis  her 
været  en  Uten  nordisk  nybygd.  Oppe  ved  Shannon  er 
det  flere  steder,  hvor  det  fanges  laks,  som  endnu  kaldes 
Laiweir  („lakscvær").  Litt  nord  for  Shannon  er  det  en 
odde,  som  heter  Donegal  Point  (d.  e.  Dun  nan-Gall^ 

„de  fremmedes  borg").  Her  maa  det  engang  ha  staat 
en  vikingeborg.  —  En  slik  borg  har  ogsaa  git  navn  til  et 
helt  grevskap,  Donegal  i  det  nordvestlige  Irland.  Men 
naar  vikingerne  satte  sig  fast  dér,  vet  vi  ikke. 

Som  vi  ser,  er  det  en  lang  række  nordiske  stedsnavn, 
og  alle  er  ikke  nævnt,  for  ikke  at  tale  om,  at  det  i  ældre 
tid  fandtes  mange  flere,  som  nu  er  forsvundet.  Det  er 
intet  tilfælde,  at  vi  finder  de  fleste  av  disse  navn  ved 
kysten.  Irerne  hadde  nemlig  før  vikingetiden  ingen 
byer  omgit  av  volde  og  grave  som  i  England  og  Fran- 
krike.  Deres  byer  var  aapne  flækker  og  de  vigtigste 
av  dem  laa  inde  i  landet.  Nordboerne  var  de  første, 
som  bygget  borger  og  muromgivne  byer  efter  europæisk 
mønster  i  Irland.  Den  første  stenborg  i  Irland  nævnes 
i  866  nær  Cork,  og  murene  om  Dublin,  Waterford  og 
Limerick  nævnet  alt  paa  900 -tallet.  Irerne  saa  med 
beundring  paa  disse  byer  og  taler  ofte  om  „vikingernes 
gaarde'*  fgarda  nan-Gall).  Dublin  og  Limerick  var,  tør 
vi  tro,  anlagt  efter  forbillede  av  London.  De  ligger  jo 
alle  tre  et  stykke  oppe  ved  floden.  Det  var  som  i  det 
gamle  Nidaros  én  hovedgata,  som  gik  parallelt  med 
elven  og  blev  kaldt  stræti  („stræde").  —  Ordet  er  fra 
oldnorsk  gaat  over  i  irsk  (stråit) ;  det  kommer  av  latinsk 
(via)  strata  („en  brolagt  vei").  —  Dublin  var,  kan  vi  se, 
delt  i  „avdelinger"  (vel  i  fjerdinger)  og  hadde  paa  1100- 
tallet  av  offentlige  bygninger  foruten  kirker  og  konge- 
borgen „et  stort  hus",  hvor  raadsforsamlingerne  holdtes ; 
det  skal  ha  ligget  i  Winetavern-street,  mellem  Krist- 
kirken  og  Liffey.  Selv  i  Englændernes  øine  var  Øst- 
mændenes  byer  anselige.  Giraldus  Cambrensis  kalder 
Waterford  en  „ædel  by"  (nohilis  urhs)  og  om  Limerick 
siger  han,  at  den  var  „sterkt  befæstet  og  hæderlig 
prydet  med  bygninger".  Av  de  gamle  fæstningsanlæg 
i  Waterford  staar  endnu  en  levning  i  det  saakaldte 
Reginalds  Tower  (Ragnvalds  taarn),  som  alt  nævnes  i 
slutningen  av  1 100-tallet.  I  Waterford  var  det  flere  slike 
taame ;  ett,  som  kaldtes  „Turgesius's  taarn"  (efter  den 

gamle  kong  Turges  eller  Torgest)  skal  ha  staat  paa 
hjørnet  ved  Barrowstrand  Church.  I  disse  taame  boddc 
høvdingerne  omtrent  som  i  de  italienske  stæder  i  middel- 
alderen. 

Østmændenes  byer  blev  snart  midtpunkter  for  alt 
økonomisk  liv  og  rørelse  i  Irlang,  Irerne  hadde  tidligere 
ikke  præget  mynter,  og  handel  og  skibsfart  paa  utlandet 
var  det  merkelig  litet  av.  Saa  merkelig  høi  som  Irernes 
aandelige  kultur  var  i  den  ældre  middelalder,  likesaa 
primitiv  synes  den  materielle  kultur  at  ha  været.  I  Du- 
blin blev  de  første  mynter  i  Irland  præget  under  Sigtryg 
Silkeskjæg.  Ogsaa  de  vidner  om  den  nordiske  kulturs 
selvstændighet  og  livskraft  her  i  vikingnybygderne ;  paa 
nogen  av  dem  er  indskriften  ikke  latinsk,  men  norrøn, 
idet  Sigtryg  kalder  sig  ikke  rex,  men  med  det  ensbety- 
dende norrøne  cununc  (honungr).  Sigtrygsmynteme  er 
fundet  rundt  om  i  de  nordiske  lande,  ikke  mindst  paa 
det  fjærne  Gotland;  Gotlændingerne ,  som  var  store 
handelsmænd,  har  sikkert  i  vikingetiden  gj æstet  Irland. 
Fra  Østmændenes  byer  seilet  alt  i  vikingetiden  skibe 
til  Bristol  og  nord  til  Island  og  Norge.  Forbi  England 
gik  seilasen  til  Flandern  for  at  hente  klæde,  sydover 
gik  den  til  mundingerne  av  Loire  og  Garonne,  ja  helt 
til  Spanien.  I  Vestfrankrike  hentet  Østmændene  vin 
og  i  Spanien  silke  og  andre  kostbare  tøier.  Vinhan- 
delen var  alt  ved  aar  900  saa  betydelig,  at  en  paalitelig 
irsk  skribent  fra  denne  tid,  den  lærde  kong  CONNAC 
av  Cashel\  kan  tale  om  „sjølove"  i  handelen  mellem 
Nordboer  og  Franker.  Og  Dublin,  Waterford  og  Lime- 
rick var  ned  gjennem  hele  middelalderen  midtpunkter 
for  en  blomstrende  handel  og  skibsfart.  Den  dag  vidner 
norrøne  laanoerd  i  irsk  om,  at  vore  forfædre  har  været 
med  at  udvikle  handelslivet  i  Irland,  ord  som  pinginn 
(„penning"),  mare,  margad  („marked",  oldn.  markadr\ 
mangaire  („høker"  av  det  ensbet.  oldn.  mangari)  og 
biosamaid  („bismervægt",  oldn.  bismari).  I  endda  større 

^  Cashel  var  det  gamle  kongesæte  i  Munster. 

gjæld  til  Nordboerne  staar  Irernes  skibsfart.  Det  er  faa 
irske  ord  for  sldbe,  skibsdeler  og  sjøfart,  som  er  kel- 
tiske.  Nogen  faa,  som  long  (d.  e.  navis  longa)  stanmier 
fra  latin,  om  da  ikke  long  er  en  oversættelse  av  „lang- 
skib".  Men  de  allerfleste  er  norrøne  ord.   Ord  i  vort 
sprog  som  „leding,  viking,  knar  (handelsskib),  gi.  norsk 
karfi  (et  slap  skib),  lypting  (det  ophøiede  guld  i  akter- 
enden av  skibet),  tofte,  tilje,  styresmand"  og  mange 
andre  lever  endda  i  irsk.    Irerne  skjønte  selv  dette. 
Giraldus  Cambrensis,  som  selv  gjæstet  Irland  lik  efter 
erobringen  og  hadde  talte  baade  med  Irer  og  Østmænd, 
fortæller,  at  Nordmændene  efter  Turges's  død  paany 
kom  til  øen  ikke  med  fiendeflaate,  men  som  fredlige 
folk  og  under  paaskud  av  at  drive  handel.  De  besatte 
ogsaa  straks  havnepladsene  i  Irland  og  reiste  med  sam- 
tykke av  fyrsterne  i  landet  forskjellige  stæder  ved  dem". 
Mac  Firbis  fortæller,  mindes  vi,  at  endnu  paa  hans  tid 
var  kjøbmændene  i  Dublin  av  norrøn  æt.  Sagnet  mindes 
ogsaa  Østmændenes  skibsfart.   Ved  Glandore  fjorden 
i  Kerry  Ugger  ruinerne  av  en  borg,  som  kaldes  Caslean 
Jomhair  („Ivars  borg");  den  skal  ha  navn  efter  en  mand 
av  dette  nordiske  navn,  som  var  kjendt  videnom  som 
farmand ;  længe  efter  hans  død  saa  folk  hvert  syvende 
aar  hans  skib  komme  seilende  ind  fra  havet. 

Vikingerne  kom  til  Irland  for  at  herje  og  røve.  I  det 
løst  sammensatte  irske  samfund  øket  de  spliden  og 
banet  derved  vei  for  Englændernes  erobring.  Men  de 
har  ogsaa  bygget  op,  skapt  handel,  skibsfart  og  økono- 
misk Uv.  Clonmacnois  Ugger  i  ruiner;  Armagh  er  en 
smaaby ;  men  de  byer.  Nordmændene  grundet,  er  den 
dag  idag  mittpunkter  for  livet  i  Irland. 

AF 

KAI  FRIIS-MØLLER 

NÆPPE  NOGET  ANDET  FOLK  BESIDDER  ET 
Rigssymbol,  hvis  Symbolik  er  saa  stedse  gyldig 
som  det  irske  Vaabens:  Guldharpen  paa  grøn  Bund. 
Hvad  Erin  end  har  maattet  se  synke  og  smuldre  under 
sit  rige  Grønsvær,  saa  har  den  gyldne  Harpe  ukueligt 
funklet  og  tonet  over  Ruinerne.  Dette  Folk  af  Hyrder 
og  Krigere  har  gennem  alle  Tider  tillige  været  et  Folk 
af  Sangere  og  Spillemænd. 

„Ingen  Fjende  taler  med  Ringeagt  om  irsk  Musik", 
skrev  engang  Patrioten  og  Digteren  THOMAS  Davis, 
„og  ingen  Ven  behøver  at  være  bange  for  at  gøre  sig 
til  af  den.  Den  har  ingen  Rival."  Det  samme  kunde 
siges  om  den  irske  Poesi,  hvadenten  den  synger  i  gae- 
lisk  Mundart  eller  i  engelsk,  som  naiv  Middelalderbal- 
lade eller  som  Nutidens  bevidst  forfinede  anglo-irske 
Kunstlyrik.  Ingen  Folkedigtning  har  en  rigere  Kolorit 
end  Kvadene  i  den  gammelirske  „  Ulster cyclus"  om 
Sagnkongerne  Cuchulin  og  Conchubar  og  om  hin  skønne 
og  skæbnesvangre  Deirdre,  der  er  den  irske  Helena. 
Og  i  ingen  moderne  romantisk  Omdigtning  af  et  Middel- 
aldcrpoem  er  Emnet  saa  fint  uddybet  som  i  en  W.  B. 
Yeats'  Behandling  af  Ulsterkvadets  Deirdre-Tragedie. 
Af  de  mellemliggende  Tidsaldre  har  kun  faa  været 
sangløse ;  naar  man  dog  med  Rette  kan  tale  om,  at  Ir- 
land i  vore  Dage  har  oplevet  en  „poetisk  Renæssance", 
ligger  det  i,  at  først  i  de  sidste  femogtyve  Aar  er  Poe- 
sien i  Irland  blevet  Genstand  for  en  bevidst  Kultus  og 
Kultivering,  et  Forædlingsarbejde  med  det  dobbelte 
Maal:  dels  at  forny  den  gaeliske  Digtning  og  dels  paa 

11 

engelsk  at  tolke  de  raceprægede  Ideer  og  Stemninger, 
der  hidtil  kun  har  fundet  adækvat  Udtryk  paa  det  gamle 
Sprog.  Idealet  har  W.  B.  Yeats  formuleret  saa  tidligt 
som  i  1899  i  Profetien  om  et  Irland,  som  „talende  mere 
og  mere  paa  gaelisk  med  sig  selv,  men  paa  engelsk  til 
fremmede  Lande,  vil  føre  mange,  der  er  syge  af  Teorier 
og  triviel  Stemning,  hen  til  nogle  søde  Kildespring  af 
oprindelig  Poesi".  Indadtil  er  dette  Ideal  allerede  del- 
vis naaet,  idet  mange  af  Dr.  Hyde's  gaeliske  Sange  i 
Vestirland  er  vandret  fra  Mund  til  Mund  imellem  Al- 
muen, der  har  tillempet  dem  til  ældgamle  Folkemelo- 
dier, hvorved  de  er  blevne  levende  selv  for  de  mest 
uvidende,  som  synger  dem,  mens  de  ikke  vilde  være  i 
Stand  til  at  læse  dem.  Ved  at  tilstræbe  dette  inderlige 
Forhold  til  Folket  er  „den  irske  Renæssancens  Mænd 
i  Overensstemmelse  med  Landets  digteriske  Tradition : 
Irland  var  alle  Dage  de  vandrende  Barders  0.  Sagnets 
Ossian  var  en  saadan  syngende  Vandrer,  og  Yeats  for- 
tæller, at  der  saa  sent  som  i  det  attende  Aarhundrede 
fandtes  et  Gæstgiversted  i  Limerick,  over  hvis  Dør  man 
læste  en  gaelisk  Inskription  paa  Vers,  som  hilste  alle 
farende  Sangere  velkommen,  „hvadenten  deres  Lom- 
mer var  fulde  eller  tomme".  De  tomme  Lommer  har 
sandsynligvis  været  i  de  fleste ;  i  hvert  Fald  maatte  den 
liberale  Vært,  som  selv  var  en  navnkundig  Digter,  ende 
sine  Dage  i  Pjalter,  ansat  som  Hønsevogter  hos  en  gam- 
mel Bondekone.  Blandt  hans  Gæster  fandtes  Sangere 
med  saa  karakteristisk  irske  Navne  og  Tilnavne  som 
O'SULLIVAN  den  røde,  O'SuLLIVAN  den  gaeliske  og 
O'Hefferivlan  den  blinde,  —  hvis  Sange  var  ligesaa 
nationale  som  deres  Navne  og  bidrog  til  i  en  Forned- 
relsens Tid  at  holde  Mindet  om  fortidig  Storhed  le- 
vende i  det  irske  Folk. 

Paa  dette  Tidspunkt  havde  det  engelsktalende  Ir- 
land endnu  ingen  Digtere  fostret,  i  hvert  Fald  ingen, 
hvis  Røst  lod  sig  skelne  fra  det  toneangivende  Parnas 
i  London.  En  THOMAS  Parnell's  Oversættelse  af  Ho- 

mers  „Batrachomyomachia"  vilde  næppe  være  blevet 
anderledes,  om  han  havde  tilbragt  hele  sit  Liv  i  Bath, 
hvor  han  boede  en  Sommer  sammen  med  selve  PoPE, 
og  hverken  Roscommon's  eller  Denham's  versificerede 
Essays  om  den  poetiske  Oversættelseskunst  kan  friste 
nogen  irsk  Patriot  til  at  forsøge  sig  i  denne  Kunst  med 
en  gaelisk  Gengivelse.  Den  sidste  stod  ganske  vist  paa 
de  irske  Oprøreres  Side  under  Borgerkrigen,  men  lod 
sig  hurtigt  tage  til  Fange,  og  den  Flodbred  han  efter 
Tidens  Sæd  vidtløftigt  og  sirligt  beskriver  i  Coopers  ii/i// 
er  ikke  „Ernes  bølgende  Banker",  men  det  engelske 
Thamessceneri. 

I  det  nittende  Aarhundrede  fik  det  engelske  Irland 
sin  første  Digter  i  Byron's  Ven  Thomas  Moore.  Med 
dennes  Irskhed  er  det  dog  kun  saa  som  saa.  Af  Gaelisk 
kendte  han  ikke  en  Glose,  og  da  han  i  sine  sidste  Aar 
en  Smule  letsindigt  havde  paataget  sig  at  skrive  en 
„Irlands  Historie"  til  Gardners  Cyclopaedia,  forfærde- 
des han  ved  i  Trinity  College's  Bibliotek  at  blive  kon- 
fronteret med  den  uhyre  gaeliske  Literatur,  der  burde 
have  været  hans  Kilder,  men  som  var  lutter  lukkede 
Bøger  for  ham.  Sin  nationale  Inspiration  har  han  fundet 
i  den  irske  Musik,  som  han  søgte  at  omsætte  i  Ord  i 
sine  Irish  Melodies.  Det  er  dog  væsentlig  Musiken,  der 
har  bevaret  disse  Sange,  af  hvilke  kun  faa  er  fuldtud 
poetiske.  Et  ganske  enkelt  er  til  Gengæld  høj  Poesi  og 
af  en  Art,  som  varsler  om  Sjælfuldheden  i  den  senere 
irske  Digtning: 

At  thc  mid  hour  of  night,  when  stars  are  weeping,  I  fly 
To  the  low  vale  we  loved,  when  lif e  shone  warm  in  thine  eye ; 
And  I  think  oft,  if  spirits  can  steal  from  the  regions  of  air 
To  revisit  past  scenes  of  delight,  thou  wilt  come  to  me  there, 
And  tell  me  our  love  is  remembered  even  in  the  sky ! 

Then  I  sing  the  wild  song  it  once  was  rapture  to  hear 
When  our  voices,  commingled,  breathed  like  one  on  the  ear; 
And  as  Echo  far  off  through  the  vale  my  sad  orison  rolls, 
I  think,  O  my  love !  'this  thy  voice  from  the  kingdom  of  souls 
Féiintly  answering  still  the  notes  that  once  were  so  dear. 

ir 

I  denne  Sangs  bølgende  Rytmik,  der  ene  er  bestemt 
af  Stemningens  Aandedrag,  møder  man  for  første  Gang 
det  særlige  irske  Vers,  hvis  Prosodi  er  forskellig  fra  den 
gængse  engelske,  mindre  klassisk,  men  mere  umiddel- 
bart musikalsk. 

Afgørende  Betydning  for  den  spirende  anglo-irske 
Poesi  fik  de  Gendigtninge  fra  gaelisk,  som  skyldes 
CallANAN,  en  yngre,  men  tidligere  afdød  samtidig  af 
Moore,  der  efterfulgtes  af  en  Række  Oversættere. 
Denne  nationale  Stræben,  der  ikke  udelukkede,  sna- 
rere fremelskede  den  artistiske  Finfølelse,  omformedes 
hos  „Det  unge  Irland"s  Digtere  til  en  bevidst  National- 
isme, som  gjorde  Verset  til  et  blot  Redskab  for  den  pa- 
triotiske Ide.  Derfor  blev  Thomas  Davis,  skønt  stor 
som  Menneske,  aldrig  en  stor  Digter  —  med  mindre 
dette  er  stor  Poesi : 

Let  Britain  boast  her  British  hosts, 
About  them  all  right  little  care  we ; 

Not  British  seas  nor  British  coasts 
Can  match  the  Man  of  Tipperary ! 

Mere  respektable  er  Davis'  historiske  Ballader,  skønt 
for  tydeligt  paavirkede  af  saavel  ScOTT  som  MacaulAY, 
men  helt  poetiske  er  kun  de  ømme  Kærlighedssange 
som  „The  Girl  of  Dunbwy"  eller  „Oh!  The  Marriage": 

We  meet  in  the  market  and  fair  — 

We  meet  in  the  morning  and  night  — 
He  sits  on  the  half  of  my  chair, 

And  my  people  are  wild  with  deUght; 
Yet  I  long  through  the  winter  to  skim, 

Though  Eoghan  longs  more  I  can  see, 
When  I  will  be  married  to  him 
And  he  will  be  married  to  me. 

Them,  Oh!  the  marriage,  the  marriage, 
With  love  and  mo  hhuachaill  for  me, 
The  ladies  that  ride  in  a  carriage, 
Might  envy  my  marriage  to  me. 

Enkelte  af  hans  Samtidige  og  politiske  Meningsfæller 
fik  en  nok  saa  frugtbringende  Indflydelse  paa  den  en- 
gelsk-irske Poesi.  Ikke  just  Griffin,  der  vel  kunde  vælge 
et  nationalt Thema,  saaledes  i  Sangenom  „Hy-Brasail", 
Kelternes  Atlantis ,  men  hvis  hele  Versbehandling  var 
altfor  tydelig  præget  af  den  herskende  literære  Mode 
i  London;  derimod  Urtekræmmersønnen  James  ClA- 
RENCE  Mangan,  et  mankeret  Geni,  forfalden  til  Drik 
og  Morfin,  men  tillige  saa  lidenskabeligt  hengiven  til 
dette  tredie  store  Beruselsesmiddel,  Literaturen,  at  hans 
uregelmæssige  Livsførelse  ikke  hindrede  ham  i  at  ud- 
folde en  betydelig  Produktivitet  som  Lyriker  og  i  Sær- 
deleshed som  lyrisk  Oversætter,  Kun  i  denne  sidste 
Egenskab  lykkedes  det  ham  at  skabe  det  helt  harmo- 
niske, idet  han,  fyldt  af  Skønheden  i  det  fremmede 
Vers,  tabte  sin  egen  usalige  Skæbne  af  Syne,  som  der- 
imod fyldte  hans  originale  Digtning  med  en  Bitterhed, 
for  personligt  voldsom  til  at  kunne  afklares  æstetisk. 

Dog  er  der  stundom  ved  just  denne  ublufærdige  Vold- 
somhed en  egen  Undergangens  og  Desperationens  Pa- 
tos, som  Læseren  ligesom  modstræbende  gribes  af;  saa- 
ledes i  Digtet  „The  nameless  one",  —  paa  samme  Tid 
en  Bekendelse  og  en  Apologi: 

Roll  forth,  my  Song,  like  the  rushing  river, 
That  sweeps  along  to  the  mighty  sea ; 
God  will  inspire  me  while  I  deliver 
My  soul  to  thee ! 

Tell  thou  the  world,  when  my  bones  lie  whitening 

Amid  the  last  homes  of  youth  and  eld, 
That  there  was  once  one  whose  blood  ran  lightning 
No  eye  beheld, 

Tell  how  his  boyhood  was  one  drear  night-hour, 

How  shone  for  him,  through  its  griefs  and  gloom, 
No  star  of  all  heaven  sends  to  light  our 
Path  to  the  tomb. 

And  tell  how  trampled,  derided,  hated 

And  worn  by  weakness,  disease,  and  wrong, 
He  fled  for  shelter  to  God,  who  mated 
His  soul  with  song  — 

Go  on  to  tell  how,  with  genius  wasted, 

Betrayed  in  friendship,  befooled  in  love, 
With  spirit  shipwrecked,  and  young  hopes  biasted, 
He  still,  still  strove. 

Till,  spent  with  toil,  dreeing  death  for  others. 

And  some  whose  hånds  should  have  wrought  for  him 
(If  children  Uve  not  for  sires  and  mothers,) 
His  mind  grew  dim. 

And  he  fell  far  through  that  pit  abysmal 

The  gulf  and  grave  of  Maginn  and  Bums ; 
And  pawned  his  soul  for  the  de  vil' s  dismal 
Stock  of  returns. 


And  lives  he  still,  then?  Yes!   Old  and  hoary 

At  thirty-nine,  from  despair  and  woe, 
He  lives  enduring  what  future  story 
Will  never  know. 

Him  grant  a  grave  to,  ye  pitying  noble, 

Deep  in  your  bosoms!   There  let  him  dwell! 
He,  too,  had  tears  for  all  souls  in  trouble, 
Here  and  in  heil ! 

En  Mangan  helt  modsat  literær  Type  er  Sir  SAMUEL 
Ferguson,  af  Livsstilling  høj  Embedsmand  og  adlet  for 
sine  Fortjenester  som  saadan,  i  sin  Digtning  mere 
Epiker  end  Lyriker.  Som  Mangan  var  han  en  flittig 
Oversætter  af  den  oldgaeliske  Digtning,  hvis  Aand  og 
Stil  prægede  hans  egen,  og  han  var  en  fuldkomnere 
Artist.   Hør  denne  Strofe  af  „The  fair  hills  of  Ireland" : 

A  plenteous  place  is  Ireland  for  hospitable  cheer 

Uileacan  dubh  O! 
Where  the  wholesome  fruit  is  bursting  from  the  yellow 
barley  ear; 

Uileacan  dubh  O! 

There  is  honey  in  the  trees  where  her  misty  vales  expand, 
And  her  forest  paths  in  summer  are  by  falling  waters 

fanned; 
There  is  dew  at  high  noontide  there,  and  springs  i'  the 

yellow  sand, 
On  the  fair  hills  of  holy  Ireland. 

Der  er  i  dette  jublende  Vers  saa  umiddelbar  en  Tone 
og  saa  tvangfri  en  Stil,  at  ingen  for  et  Øjeblik  vilde  ane, 
at  det  er  en  Oversættelse,  hvis  ikke  en  lille  Note  under 
Titlen  tvang  ham  til  at  tro  det. 

Ferguson  har  viet  Thomas  Davis  et  storladent  Minde- 
digt, der  munder  ud  i  Bønnen  om  et  mandigt,  frit  og 
retfærdigt  Irland  — 

And  if  God  grant  this,  then,  under  God,  to  Thomas  Davis 
Let  the  greater  praise  belong. 

Med  al  Højagtelse  for  Davis'  rene  og  ranke  Person- 
lighed tør  man  nok  vove  den  Paastand,  at  ingen  af  hans 
oprigtige  Fædrelandssange  formaar,  takket  være  deres 
altfor  pædagogiske  Tone,  at  fylde  den  uvildige  Læser 
med  den  Ømhed  for  Irland  og  dets  Folk,  som  Fergusons 
ovenfor  citerede  Vers,  der  dog  kun  er  en  Oversættelse, 
uvilkaarligt  smitter  os  med,  —  fordi  det  er,  hvad  Davis' 
nationale  Digte  aldrig  blev:  ren  Kunst. 

En  fuldendt  Kunstner  var  ogsaa  WiLLIAM  Alling- 
HAM,  en  udsøgt  Lyriker,  der  formaar,  som  ingen  anglo- 
irsk  Poet  før  ham,  at  uddybe  og  forevige  den  aller- 
flygtigste Stemning.  Læs  dette  ene  Vers,  der  er  som 
et  Emblem  paa  hans  Kunst: 

Four  ducks  on  a  pond, 
A  grass-bank  beyond, 
A  blue  sky  of  spring, 
White  clouds  on  the  wing : 
What  a  httle  thing 
To  remember  for  years  — 
To  remember  with  tears ! 

Allingham,  der  ogsaa  magtede  den  historiske  Bal- 
lade, har  maaske  sit  fornemste  Særkende  i  denne  Evne 


168  IRLANDS  HARPE 

til  igennem  Bagatellen  at  aabne  et  Perspektiv  mod 
Uendeligheden  —  netop  ved  at  behandle  den  med 
suggestiv  Faamælthed,  hvor  den  ringere  Kunstner  vilde 
være  smeltet  hen  i  vidtløftig  Sentimentalitet, 

AUBREY  DE  Vere's  grubleriske  Vers  har  altid,  hvad- 
enten Formen  er  Vise  eller  Sonet,  en  uforlignelig  me- 
lodisk Charme,  men  han  ejer  ikke  den  Nøjagtighed  i 
det  visuelle  Billede,  der  gør  Allinghams  Vers  som  le- 
vende i  Læserens  Erindring.  Han  forholder  sig  til  hin 
omtrent  som  Lamartine  til  Gautier.  Yeats  har  vittigt 
sagt  om  ham:  „Man  behøver,  for  fuldtud  at  nyde  ham, 
en  Dominikanerdragt,  et  Kloster  og  et  Breviar".  Ikke 
desto  mindre  er  det  Yeats'  irske  Symbolisme,  de  Veres 
ypperste  Vers  peger  frem  til,  e.  g.  Visen  om  „The  Little 
Black  Rose",  der  neppe  er  til  at  fortolke,  men  heller 
ikke  til  at  glemme: 

The  Little  Black  Rose  shall  be  red  at  last, 

What  made  it  black  but  the  March  wind  dry, 

And  the  tear  of  the  widow  that  fell  on  it  fast? 
It  shall  redden  the  hills  when  June  is  nigh. 

The  Silk  of  the  Kine  shall  rest  at  last ; 

What  drove  her  forth  but  the  dragon-fly? 
In  the  golden  vale  she  shall  feed  full  fast, 

With  her  mild  gold  horn  and  her  slow,  dark  eye. 

The  wounded  wood-dove  his  dead  at  last! 

The  pine  long  bleeding,  it  shall  not  die ! 
This  song  is  secret.   Mine  ear  it  passed 

In  a  wind  o 'er  the  plains  at  Athenry. 

Profetien  i  denne  Sangs  første  Linje  blev  i  en  vis 
Forstand  opfyldt  allerede  i  Halvfemserne,  da  i  hvert 
Fald  det  irske  AandsUv  undergik  det  Mirakel,  at  „den 
lille  sorte  Rose",  Symbolet  paa  Erins  Fortrykthed,  med 
eet  blev  blussende  rød  i  „den  irske  Renæssance  "s  Digt- 
ning, der  var  ligesaa  bevidst  national  som  bevidst  ar- 
tistisk. Det  er  altid  en  dristig  SimpUficering,  naar  man 
vil  behandle  et  Lands  eller  en  Tidsalders  Skønliteratur 

som  en  selvstændig  Organisme,  helt  udskilt  fra  de  øv- 
rige intellektuelle  Bestræbelser,  med  hvilken  den  er 
samtidig.  Og  Dristigheden  bliver  lovlig  stor,  naar  Talen 
er  om  det  moderne  irske  Aandsliv,  hvis  forskellige  Ele- 
menter er  ikke  blot  samtidige,  men  intimt  samhørige: 
forskelligartede  Udslag  af  en  nys  vaagnet  national 
Energi. 

Den  Energi  har  paa  det  landøkonomiske  Omraade 
sat  Blomst  i  The  Irish  Agricultural  Organisation  So- 
ciety,  der  ledes  af  den  lærde  Nationaløkonom  Sir  HO- 
RACE Plunkett  og  Tænkeren  GEORGE  W.  RusSELL, 
der  er  som  et  Symbol  paa  Enheden  ved  tillige  —  under 
Pseudonymet  Æ  —  at  være  en  navnkundig  Lyriker. 

Den  har  i  forbavsende  kort  Tid  affødt  en  socio- 
logisk Videnskab,  der  har  klarlagt  det  fundamentale 
irske  Spørgsmaal,  Jordspørgsmacdet,  med  statistisk 
Nøjagtighed. 

Endelig  har  den  systematiseret  Arbejdet  for  en  na- 
tional Almendannelse  ved  Stiftelsen  af  „den  gaeliske 
Liga",  der  beflitter  sig  paa  at  vedligeholde  og  tildels 
genoplive  det  gamle  Irlands  Tungemaal,  dets  Danse, 
dets  Sange  og  dets  Folklore. 

Den  anglo-irske  Digtning  virker  dels  i  Kontinuitet  af 
denne  Ligas  Arbejde,  og  dels  som  en  Modvægt  til  det. 
Den  er  i  sit  Enmevalg  udpræget  irsk,  hvadenten  den 
henter  sine  Sujetter  fra  Fortidens  gaeliske  Sagnverden 
eller  fra  Nutidens  irske  Almueliv,  Men  dens  Sprog  er 
det  engelske  —  fordi  en  moderne  gaelisk  Literatur  kun 
vilde  blive  et  Indendørsforetagende,  medens  den  nye 
Digterskole  just  ønsker  at  være  den  Tolk,  ved  hvis 
Hjælp  Irland  faar  Verden  i  Tale:  „Det  er  vort  Haab", 
skrev  Yeats  omkring  Aarhundredskif tet ,  „at  vi  for- 
bereder den  Dag,  da  Irland  indenfor  sine  Grænser  taler 
paa  gaelisk  ligesaa  meget  som  Wales  taler  paa  Wali- 
sisk, men,  om  muligt,  taler  til  andre  Folkeslag  paa  En- 
gelsk om  de  Sandheder,  der  er  blevet  det  meddelt,  da 


170  IRLANDS  HARPE 

„Han  afstak  Nationernes  Grænser  . . .",  som  Dionysius 
Areopagiten  har  skrevet". 

Den  Pleiade,  paa  hvis  Vegne  Yeats  her  taler,  tæller 
mange  klare  Stjerner:  een  stor  Dramatiker,  „The  Play- 
boys" Digter,  JOHN  MiLLINGTON  SynGE,  og  talrige  fine 
Lyrikere  som  den  katolsk  tænkende  LlONEL  JoHNSON, 
den  fromme  Idylliker  KathARINE  Hinkson  og  først  og 
fremmest  den  før  nævnte  Æ,  hvis  Poesi  er  Udtryk  for 
en  Mysticisme,  der  er  helt  hans  —  og  helt  vesterlandsk, 
ikke  personlighedsopløsende,  men  karakterdannende : 

We  must  pass  like  smoke  or  live  within  the  spirit's  fire ; 
For  we  can  no  more  than  smoke  unto  the  flame  return. 
If  our  thought  has  dranged  to  dream,  our  will  unto  desire 
As  smoke  we  vanish  though  the  fire  may  bum. 

Sin  største  Sanger  fik  dog  det  engelsktalende  Irland 
i  W.  B.  Yeats  selv,  hvem  G.  K.  ChESTERTON  endog  har 
udnævnt  til  hele  Imperiets  største.  Yeats,  som  tillige 
er  Bevægelsens  førende  Teoretiker,  forbinder  med  en 
dybt  personlig  Inspiration  en  artistiskKræsenhediForm- 
givningen,  der  tvinger  ham  til  gentagende  —  ofte  med 
Aars  Mellemrum  —  at  revidere  og  omarbejde  sine  Vers. 
George  Moore,  den  irske  Skoles  Apostata,  har  et 
Steds  i  sine  særdeles  fængslende,  men  lovlig  irreve- 
rente  Erindringer  drilagtigt  skildret,  hvorledes  Yeats 
under  et  Ophold  hos  sin  Veninde,  Mrs.  Gregory,  kunde 
komme  ned  fra  sit  Værelse  efter  en  lang  Arbejdsfor- 
middag  og  veltilfreds  melde,  at  han  havde  skrevet  syv, 
otte  Linjer.  Moore  spiller  her  for  Galleriet;  Ifald  han 
havde  anført,  hvilke  otte  Linjer  der  var  Tale  om,  vilde 
hans  Vittighed  sandsynligvis  have  mistet  sin  Brod.  Det 
kan  have  været  for  Eksempel  denne  lille  Sang,  der 
blev  til  just  i  de  Aar  —  omkring  Aarhundredskiftet  — 
da  Moore  gjorde  den  irske  Muse  sin  Opvartning: 

Havde  jeg  Himlens  baldyrede  Klæder, 
Indvirket  med  gyldent  og  sølvemt  Lys, 
De  blaa  og  de  graa  og  de  dunkle  Klæder 
Af  Mørke  og  Lys  og  det  dæmrende  Lys  — 

Jeg  bredte  de  Klæder  ud  for  din  Fod : 
Men  jeg,  der  er  fattig,  liar  blot  mine  Drømme; 
Jeg  har  bredt  mine  Drømme  ud  for  din  Fod ; 
Træd  sagte,  du  træder  jo  paa  mine  Drømme. 

Skønt  han  er  den  fuldendte  Artist  —  eller  hvem  ved 
det,  maaske  netop,  fordi  han  er  det  —  forfalder  Yeats 
aldrig  til  „Parnas-Digteren"s  Vildfarelse :  at  underordne 
Livet  Kunsten.  Digtningen  er  for  ham  Fortolkning  af 
Livet,  imod  hvis  uvilkaarlige  Skønhed  Kunsten  fore- 
kommer ham  famlende  og  uvis : 

O  cloud-pale  eyelids,  dread-dimmed  eyes, 
The  poets  labouring  all  their  days 
To  build  a  perfect  beauty  in  rhyme 
Are  overthrown  by  a  womans  gaze 
And  by  the  unlabouring  brood  of  the  skies : 
And  therefore  my  heart  will  bow,  when  dew 
Is  dropping  sleep,  until  God  burn  time. 
Before  the  unlabouring  stars  and  you. 

Andre  otte  Linjer,  som  godt  kan  have  kostet  en 
Formiddag,  uden  at  andre  end  Mr.  Moore  vil  føle  sig 
oplagt  til  at  smile. 

I  sin  Fortolkning  af  den  Livets  „fuldkomne  Skønhed", 
han  hylder  i  dette  Vers,  hvis  egen  Skønhed  er  fuld- 
kommen, gaar  Yeats  Mystikerens  Vej.  Han  har  været 
Roscnkreutsernes  Adept  og  han  er  til  Stadighed  paa- 
virket af  Visionerne  i  Blake's  profetiske  Bøger.  Endelig 
er  hans  Stil  ofte  —  for  den  fremmede  Læser  —  van- 
skeligt tilgængelig  paa  Grund  af  hans  flittige  Brug  af 
den  gammelirske  Folklores  Lignelser.  Dog  rummer 
hver  af  hans  Digtsamlinger  Poesier,  der  begribes  uden 
enhver  Ledetraad,  fordi  de  udtrykker  en  elementær 
Stemning  eller  Tanke  med  de  elementæreste  Ord. 

I  uforglemmelige  smaa  Sange  har  han  med  Elskerens 
Myndighed  udsagt  de  evige  bittersøde  Sandheder  om 
Kærligheden  paa  en  saadan  Vis,  at  de  derigennem 
vinder  en  ny  Evighed.  Med  hvilken  Intensitet  i  al  Sagt- 
modigheden har  han  ikke  tolket  den  mandlige  Angst  for 

Kvindesjælens  utæmmelige  Uro  i  Verset  „Hem  ønsker, 
hans  Elskede  var  død" : 

„Blot  Du  laa  kold  og  død,  og  Lysene  blegnede  i  Vest, 
da  vilde  du  komme  hid  og  bøje  dit  Hoved,  og  jeg  vilde 
lægge  mit  Hoved  paa  dit  Bryst;  og  du  vilde  mumle 
ømme  Ord  og  tilgive  mig,  fordi  du  var  død:  Og  du  vilde 
ikke  bryde  op  og  ile  bort,  endskønt  du  har  de  vilde 
Fugles  Hu,  men  vide,  at  dit  Haar  var  vundet  og  bundet 
rundt  om  Stjernerne  og  Maanen  og  Solen:  O,  min  El- 
skede, blot  du  laa  under  Syrebladene  i  Jorden,  medens 
Lysene  blegnede  eet  efter  eet." 

Og  hvor  ny  har  han  ikke  i  følgende  Vers  gjort  den 
gamle  Sandhed,  at  man  i  Kærlighedens  Kamp  kun  taber 
ved  at  elske  altfor  helt : 

Never  give  all  thc  heart,  for  love 
Will  hardly  seem  worth  thinhing  of 
To  passionate  women  if  it  seem 
Certain,  and  they  never  dream 
That  it  fades  out  from  kiss  to  kiss ; 
For  every  thing  that' s  lovely  is 
But  a  brief,  dreamy,  kind  delight. 
O  never  give  the  heart  outright, 
For  they,  for  all  smooth  lips  can  say. 
Have  given  their  hearts  up  to  the  play. 
And  who  could  play  it  well  enougn 
K  deaf  and  dumb  and  blind  with  love  ? 
He  that  made  this  know  all  The  cost. 
For  he  gave  all  his  heart  and  lost. 

Vers  som  dette,  der  mest  af  alt  erindrer  om  søde 
Sange  fra  Elisabethtiden,  er  ikke  irske  i  den  udvendigt 
paaviselige  Forstand,  hvori  en  Davis'  Digte  var  det, 
men  de  er  det  paa  intimere  Vis  ved  selve  Sindet  i 
deres  Musik,  der  er  helt  gennemtrængt  af  den  særlige 
Vemod,  som  MATTHEW  ARNOLD  kaldte  „den  keltiske 
Melankoli"  —  en  mandig  Melankoli,  saa  sund  og  ren 
som  Duggen  i  det  høje  Græs. 

Men  Yeats  har  ogsaa  skrevet  talrige  Digte,  der  ved 
første  Øjekast  røber  hans  Nationalitet:  Han  har  gen- 


IRLANDS  HARPE  173 

tagende  hentet  pittoreske  Lignelser  fra  den  gaeliske 
Folklore ;  han  har  i  Digte  som  „The  Fiddler  of  Dooney" 
og  „The  Cap  and  Bells"  videre  udviklet  den  folkelige 
Balladeform,  han  har  hentet  Emnerne  til  sine  smaa, 
sjælfulde  Versdramer  fra  den  nationale  „Ulstercyklus", 
og  han  har  uden  al  patriotisk  Pomp  givet  Irlænderens 
Kærlighed  til  sin  0  et  baade  subtilt  og  enfoldigt  Udtryk 
i  de  vidunderlige  Vers  om  „Innisfree" : 

I  will  arise  and  go  now,  and  go  to  Innisfrec, 

And  a  small  cabin  build  there,  of  clay  and  wattles  made  . . . 

I  tre  korte  Strofer  har  Yeats  givet  den  mest  fuldendte 
digteriske  Syntese  af  den  elementære  Kærlighed  til 
Hjemmet,  der  bringer  Ordene  the  old  country  hyppigere 
frem  i  Samtalen  mellem  irske  Emigranter  end  mellem 
andre. 

Yeats  har  da  Grund  til  at  tilegne  selve  Irland  sin 
Digtning  med  de  værdige  Linjer: 

Know,  that  I  would  accounted  be 
True  brother  of  that  company, 
Who  sang  to  sweeten  Irelands  wrong 
Ballad  and  story,  rann  and  song. 

AF 

JOHN  REDMOND 

DENNE  KRIG  ER  EN  BEFRIELSESKRIG,  OG 
dens  Feltraab  er  Menneskehedens  Ret  og  Frihed. 
Fra  Stridens  første  Øjeblik  har  mine  Kolleger  i  det  irske 
Parti  og  jeg  selv  benyttet  enhver  Lejlighed  til  i  Parla- 
mentet, paa  Talerstole  og  i  Pressen  at  bibringe  den 
irske  Race  hjemme  og  i  Udlandet  denne  Opfattelse,  og 
det  er  stadig  vor  iirokkeUge  Overbevisning,  at  Irlands 
højeste  Interesse  ligger  i  en  hurtig  og  overvældende 
Sejr  for  England  og  de  AlUerede. 

Verden  over  har  den  irske  Race  med  vidunderHg 
Iver  imødekommet  vor  Opfordring  til  at  rejse  sig  til 
Forsvar  for  Civilisationen  og  Friheden.  Eksemplet  blev 
givet  af  Irland  selv. 

Ved  Krigens  Udbrud  manede  jeg  det  irske  Folk  og 
i  Særdeleshed  Irlands  mandlige  Ungdom  til  at  markere 
den  dybe  Forandring  i  Forholdet  mellem  Irland  og  Im- 
periet ved  af  al  Magt  at  støtte  de  Allierede  i  Felten. 
Jeg  fremhævede,  at  langt  om  længe,  efter  Aarhundre- 
ders  Misforstaaelser,  havde  Storbritanniens  Demokrati 
definitivt  og  uigcnkaldeHgt  vedtaget  at  tilstaa  Irlæn- 
derne Selvstyre;  og  jeg  manede  Irland  til  at  vise,  at 
Tilstaaelsen  af  denne  Frihed  vilde  faa  samme  Virkning 
i  vort  Land,  som  den  har  haft  i  alle  andre  Dele  af  Im- 
periet, og  at  Irland  fra  nu  af  vilde  blive  en  Styrke  i 
Stedet  for  en  Svaghed.  YderUgere  understregede  jeg, 
at  Krigen  var  fremkaldt  ved  Tysklands  utaalelige  mili- 
tære Despoti,  at  den  var  en  Krig  til  Forsvar  for  de 
smaa  Nationaliteter,  og  at  Irland  vilde  være  utro  imod 
sin  Historie  og  sine  Traditioner  saavel  som  mod  Ære, 

Loyalitet  og  egne  Interesser,  hvis  det  ikke  fulgte  min 
Opfordring. 

Den  Tilslutning,  som  min  Opfordring  fik,  er  en  af  de 
mest  forbavsende  Kendsgerninger  i  Historien.  I  et  Øje- 
blik, der  var  svangert  med  de  frygteligste  Følger  for  hele 
Imperiet,  oplevede  dette  Kongerige  for  første  Gang, 
saa  længe  Forholdet  mellem  Storbritannien  og  Irland 
har  bestaaet,  at  de  irske  Nationalist-Medlemmer,  der 
repræsenterer  det  store  Flertal  af  Irlands  Befolkning, 
var  i  Stand  til  at  erklære  sig  for  England.  De  gjorde 
det  med  aabne  Øjne.  De  vidste,  hvilke  Vanskeligheder, 
de  udsatte  sig  for.  De  kendte  —  bedre  end  nogen  — 
den  Mistænksomhed  overfor  britisk  Loyalitet,  der  i 
Fortiden  havde  været  saa  godt  som  almindelig  i  Irland. 
De  var  paa  det  rene  med,  at  Selvstyret  ikke  var  blevet 
definitivt  tilstaaet  deres  Land.  De  kendte  den  tradi- 
tionelle Fjendtlighed,  hvormed  man  mange  Steder  i 
Irland  mødte  Tanken  om  at  give  Rekruter  til  den  bri- 
tiske Hær.  Stedt  overfor  disse  Ting  og  alle  de  Farer, 
de  medførte,  sagde  de  Irland  og  dets  Sønner  i  det  frem- 
mede, at  det  var  deres  Pligt  at  forene  sig  om  at  støtte 
de  AUierede  i  en  Krig,  der  førtes  til  Forsvar  for  Fri- 
hedens og  Civilisationens  Principer.  Vi  havde  Heldet 
langt  mere  med  os,  end  vi  havde  ventet  eller  blot  haabet 
i  Førstningen. 

Dette  er  en  notorisk  Kendsgerning.  Der  er  i  Irland 
en  oprigtig  Entusiasme  for  de  Allieredes  Sag.  Jeg  har 
tcJt  de  Allieredes  Sag  for  store  folkelige  Forsamlinger 
i  enhver  Provins  i  Irland  og  udtalt  Ønsket  om  en  ud- 
præget irsk  Hær  bestaaende  af  Irlændere,  ført  af  Irlæn- 
dere og  indøvet  hjemme  i  Irland.  Med  dyb  Taknem- 
melighed anerkender  jeg  den  storslaaede  Opfyldelse, 
Landet  har  givet  dette  mit  Ønske.  For  første  Gang  i 
Englands  Krigshistorie  er  der  en  mægtig  irsk  Hær  i 
Felten.  Denne  irske  Hærs  Bedrifter  hctr  dækket  Irland 
med  Hæder  i  Verdens  Øjne  og  har  faaet  vore  Hjerter  til 
at  skælve  af  Stolthed.   Nord  og  Syd  har  kappedes  om 

at  gribe  til  Vaaben,  og  med  Guds  Vilje  vil  de  Ofre,  de 
Side  om  Side  har  bragt  paa  Slagmarken  danne  det 
sikreste  Bindeled  i  en  forenet  irsk  Nation  i  Fremtiden. 

Fra  selve  Irland  har  i  Følge  de  sidste  officielle  Tal 
173,772  Irlændere  meldt  sig  til  Tjeneste  i  Hæren  og 
Flaaden,  repræsenterende  alle  Klasser  og  Trosbeken- 
delser i  vort  Folk.  Omhyggelige  Undersøgelser,  fore- 
tagne gennem  Kirkerne  i  Nord-England  og  Skotland 
og  med  andre  Kilder  viser,  at  i  Tilgift  i  det  mindste 
150,000  Sønner  af  den  irske  Race,  for  Størstedelen  fødte 
i  Irland,  har  stillet  sig  under  Storbritanniens  Banner. 

Det  er  en  patetisk  Omstændighed,  at  disse  Irlæn- 
dere i  ikke-irske  Regimenter  næsten  er  glemte,  und- 
tagen naar  deres  Navne  dukker  op  i  Listerne  over  faldne 
og  saarede.  Nogle  af  de  irske  Dagblade  har,  for  lang 
Tid  siden,  offentliggjort  særlige  Lister  over  „faldne  og 
saarede  Irlændere  i  britiske  Regimenter".  En  af  disse 
Lister,  taget  rent  i  Flæng  og  offentliggjort  1,  November 
1916,  indeholder  225  Navne,  zJle  udpræget  irske  — 
O'Brien,  O'Hanlon,  Donovan  etc.  Disse  Mænd  var 
spredte  i  32  ikke-irske  Regimenter. 

For  at  vise,  i  hvilken  Grad  de  skotske  Regimenter 
ved  Fronten  bestaar  af  Irlændere,  citerer  et  Blad  fire 
hundrede  Navne  fra  Tabslisterne  for  fire  paa  hinanden 
følgende  Dage  i  samme  Uge.  Alle  Navnene  er  irske, 
alle  Adresserne  er  skotske,  og  i  blot  henved  tyve  Til- 
fælde var  Mændene  indrullerede  i  irske  Regimenter,  i 
alle  de  andre  i  skotske.  Disse  sørgelige  Meldinger  viser, 
hvor  mange  Tusinder  af  Irlændere  i  ikke-irske  Regi- 
menter, der  aldrig  regnes  Irland  tilgode,  naar  man  vil 
vurdere  dets  Rolle  i  Krigen,  førend  deres  Navne  dukker 
frem  i  Tabslisterne. 

Udover  disse  frivillige  Kontingenter  til  den  britiske 
Hær  fra  Irland  og  dets  Sønner  i  Storbritannien,  erfarer 
jeg  fra  den  sikreste  Kilde,  at  tyve  til  femogtyve  Procent 
af  aUe  Tropperne  fra  de  oversøiske  Besiddelser  er 
Mænd  af  irsk  Blod. 

General  BOTHA  sendte  mig  dette  Telegram  fra  Syd- 
afrika: „Jeg  kan  uforbeholdent  skrive  under  paa  Deres 
Opfattelse,  at,  denne  Sejr"  —  han  sigter  til  sin  store 
Sejr  over  Tyskerne  i  deres  Kolonier  —  „skyldes  den 
engelske  Politiks  Hævdelse  af  Friheden  og  Anerken- 
delse af  de  nationale  Rettigheder  i  denne  Del  af  Im- 
periet". General  Botha  stod  overfor  umaadeHge  Van- 
skeligheder, alvorligt  Race-Fjendskab  og  bitre  nationale 
Minder.  Vil  nogen  rettænkende  Mand  paastaa,  at  Ge- 
neral Botha  kunde  have  overvundet  disse  VanskeHg- 
heder,  som  han  gjorde,  hvis  Krigen  var  brudt  ud  umiddel- 
bart efter  Anerkendelsen  af  de  nationale  Rettigheder, 
han  nævner,  og  førend  man  havde  set  dem  praktiseret? 
Irlands  nationale  Rettigheder  er  anerkendte,  men  de 
er  ikke  praktiserede  endnu.  Dog  er  det  sandt,  at  for 
første  Gang  i  Historien  er  det  irske  Folks  Følelser  i 
overvejende  Grad  for  Imperiet.  Denne  Kendsgerning 
er  af  uberegnelig  Værdi.  Denne  Indflydelse  har  gjort 
sig  gældende  i  Imperiets  fjerneste  Udkanter.  Hvis  det 
irske  Folk  hjemme  ikke  havde  følt  med  England  i  denne 
Krig,  vilde  man  have  sporet  en  deprimerende  og  lam- 
mende Virkning  allevegne  i  de  selvstyrende  Besid- 
delser. Irland  selv  har  ydet  en  storslaaet  Indsats,  og 
Resultatet  er  det,  at  en  Bølge  af  Begejstring  har  be- 
væget alle  irske  Hjerter  Imperiet  over.  Jeg  modtog  et 
Nytaarskort  fra  den  øverstkommanderende  og  de  andre 
Officerer  i  et  Regiment,  der  var  dannet  i  Vancouver, 
kommanderet  af  Irlændere  og  bestaaende  af  Irlændere. 
De  kalder  sig  The  Vancouver  Irish  Fusiliers.  Da  havde 
for  ikke  længe  siden  i  Kapstaden  General  Bothas  Hu- 
stru —  et  Medlem  af  den  historiske  Emmetslægt  — 
skænket  grønne  Faner  til  et  Regiment,  som  var  dannet 
der.  Disse  Kendsgerninger  er  det  slaaende  Resultat  af 
de  Bestræbelser,  vi  fandt  os  forpligtede  til  at  gøre  for 
at  bringe  Følelsen  i  Irland  med  Hensyn  til  Krigen  i  Plan 
med  dem,  der  raadede  i  Resten  af  Imperiet.  Saa  er  der 
den  bemærkelsesværdige  irske  Bataillon  i  den  kana- 

diske  Ekspcditionshær,  Irish  Canadian  Rangers,  som 
er  sammensat  af  irske  Katoliker  og  irske  Protestanter 
i  ligeligt  Antal,  kommanderet  af  Officerer,  af  hvilke 
mere  end  Halvdelen  er  Katoliker  og  med  baade  en  ka- 
tolsk og  en  protestantisk  Feltpræst.  Denne  Bataillon, 
der  er  uden  Lige  iblandt  de  Hærenheder,  der  er  dan- 
nede hjemme  og  ude  under  Krigen,  og  som  er  en  pragt- 
fuld Samling  Mænd,  gjorde  i  Januar  1917  paa  Vejen  til 
Fronten  en  Rejse  igennem  deres  Races  gamle  Fædre- 
land og  fik  i  Dublin,  i  Belfast,  i  Cork  og  i  Limerick  den 
mest  overstrømmende  Modtagelse  af  Befolkningen. 

Irland  er  meget  stolt  af  disse  Sønner  af  den  irske 
Race,  der  i  alle  Imperiets  Dele  har  fulgt  det  Eksempel, 
som  det  selv  har  givet  ved  at  gøre  den  Sag  til  sin,  som 
det  altid  har  sympatiseret  med  og  altid  har  støttet :  Ret 
versus  Magt.  Den  irske  Race  er  i  denne  Krig  repræsen- 
teret af  mindst  en  halv  Million  Mand,  der  frivilligt  har 
meldt  sig  under  Fanerne, 

Deres  glorrige  Bedrifter  har  sendt  en  Bølge  af  Be- 
vægelse igennem  Landet.  St.  Patricks  Dag  1916  sagde 
Kongen  i  en  TcJe  til  en  Bataillon  af  den  irske  Garde: 

„Idag,  St. Patricks  Dag,  da  Irlændere  Verden  over 
forener  sig  for  at  højtideUgholde  Mindet  om  deres  Skyts- 
helgen, er  det  mig  en  stor  Glæde  at  inspicere  min  irske 
Gardes  Reservebataillon  og  at  bevidne  den  min  Aner- 
kendelse af  den  Tjeneste,  Regimentet  har  ydet  i  denne 

Krig Jeg  mindes  med  Taknemmelighed  1ste  Ba- 

taillons  heroiske  Udholdenhed  i  det  haarde  Tilbagetog 
fra  Mons,  og  igen  ved  Ypres  hin  kritiske  1.  November, 
da,  som  Lord  Cavan,  Deres  Brigadegeneral  har  skrevet, 
de,  der  levnedes,  viste  Fjenden,  at  man  maa  regne  med 
den  irske  Garde,  hvor  haardt  den  end  er  ramt.  Efter 
otte  og  tyve  Dages  uafladelig  Kamp  kom  Bataillonen 
ud  af  Linjen,  knap  et  Kompagni  stor  og  med  kun  fire 
Officerer  —  en  glorrig  Tribut  til  irsk  Loyalitet  og  Ud- 
holdenhed  Ved  at  give  Victoriakorsct  til  Under- 
korporal, nu  Løjtnant,  MICHAEL  O'Leary,  den  første  i 

den  irske  Garde,  der  vandt  denne  meget  attraaede 
Udmærkelse,  var  jeg  stolt  af  at  hædre  en  Daad,  som 
ved  sin  frygtløse  Dødsforagt  illustrerer  Aanden  i  min 
irske  Garde.  Ved  Loos  modtog  2den  BataiUon  Ild- 
daaben  og  fastslog  det  høje  Ry,  som  IsteBataillon  alle- 
rede havde  vundet". 

I  en  Artikel  af  18. Marts  1916  skrev  Daily  Telegraph: 
„Der  gives  een  Nøgle  til  Irlands  Sjæl,  det  er  Ordet  Fri- 
hed. Det  blev  indset  øjeblikkeligt,  at  denne  Krig  fra 
de  Allieredes  Side  ikke  var  nogen  dynastisk  Krig,  ikke 
en  Kamp  for  materielle  MasJ,  men  en  Strid  paa  Liv 
og  Død  for  Tænke-  og  Handlefrihed.  Fra  det  Øjeblik, 
Sammenhængen  var  tydeHggjort,  har  Irlænderne  —  med 
den  hvidglødende  Lidenskab,  som  Synet  af  Uretfærdig- 
hed indgyder  dem  —  kastet  sig  ind  i  Kampen.  Fjenden 
har  siden  faaet  irsk  Staal  at  føle  og  er  faldet  for  irske 
Kugler.  Hvad  Fremtiden  end  maa  have  i  sit  Skød,  saa 
vil  det  britiske  Folk  aldrig  glemme  det  ædle  Blod,  som 
Søstemationen  har  ofret  paa  saa  mange  omkæmpede 
Valpladser  siden  Verdenskrigen  begyndte". 

Jeg  er  Hgesaa  stolt  af  Ulsterregimenterne  som  af  de 
nationalistiske  Regimenter.  Jeg  vil  ikke  prale  af  deres 
Tapperhed.  Vi  Irlændere  er  tilbøjeUge  til  at  betragte 
den  som  noget  selvfølgeligt.  Disse  irske  Regimenter, 
de  unionistiske  saa  vel  som  de  nationcJistiske,  hævder 
blot  vor  Races  Tradition.  Men  jeg  siger,  at  Lord  KlT- 
CHENERs  Ord  bliver  staaende  —  de  Ord,  han  skrev  til 
Vicekongens  Rekrutteringskonference  i  Dublin  i  1915, 
da  han  sagde,  at  med  Hensyn  til  Rekruttering  „har  Ir- 
lands Ydelse  været  storslaaet".  Lad  mig  stille  enhver 
ærlig  Mand  dette  Spørgsmaal:  Hvis  nogen  for  fem  Aar 
siden  havde  forudsagt,  at  i  en  stor  Krig,  hvori  Imperiet 
deltog,  vilde  Irland  stille  173,772  Mand,  og  at  der  vilde 
staa  mere  end  en  halv  Million  Irlændere  under  Fanerne, 
vilde  han  da  ikke  blive  betragtet  som  afsindig?  Det  er 
Irlands  frie  Gave.  Den  maa  i  Sandhed  betragtes  som 
en  stolt  og  forbavsende  Rekord! 

